
Consideraţii preliminare 


Trecerea de la abordarea iniţial globală a psihicului la analiza com- 
ponentelor particulare care formează structura lui arhitectonică este un 
pas necesar în demersul de a evidenția determinaţiile sale specifice — pe 
linie de conţinut, formă, mecanism şi rol adaptativ. Analiza fiecărui pro- 
ces concret proiectează o lumină nouă asupra conţinutului noţiunilor de 
„psihic”, „conştiinţă” sau de „personalitate”, conferindu-le valoare ope- 
raţională specifică. Se va constata astfel că psihicul nu este ceva amorf, 
difuz sau ceva punctiform, unidimensional, ci o organizare sistemică, 
structural eterogenă şi complexă, cu consistenţă ontologică (existenţi- 
ală) ireductibilă. 

În acelaşi timp, analiza prin raportare la conceptele şi principiile psi- 
hologice generale ne va arăta că funcţiile şi procesele psihice particulare 
nu sunt entităţi izolate, cu fiinţare independentă, ci componente relaţio- 
nate integrate într-o organizare supraordonată. Ca urmare, analiza orică- 
rui proces psihic particular trebuie să-i determine locul în cadrul organi- 
zării sistemice de ansamblu şi interacțiunile sale cu celelalte procese. 

Analiza pe componente a vieţii psihice este instructivă şi necesară 
şi pentru faptul că ea demonstrează că gradul şi nivelul de elaborare, 
organizare şi funcţionare a psihicului nostru în ansamblu depinde de 
gradul şi nivelul de elaborare, organizare şi funcţionare a componen- 
telor de bază care îl alcătuiesc. Potrivit logicii interne a dezvoltării şi 
organizării psihice, analiza fiecărei componente modale va urma cursul 
de la simplu la complex, de la inferior la superior. Mecanismele psihice 
nu sunt concepute, descrise, analizate şi explicate în sine. Consecvenţi 
unui alt punct de vedere, potrivit căruia obiectul psihologiei îl constituie 
„activitatea omului concret” sau „omul concret care acţionează”, meca- 
nismele psihice sunt concepute numai în cadrul activităţii, în raport cu 
activitatea şi existenţa umană. Mecanismele psihice apar, pe de o parte, 
ca premise, condiţii ale activităţii, iar, pe de altă parte, ca produse ale ei, 
aspecte ce sunt reflectate în anexele la lucrare. Cunoaşterea umană nu 
porneşte niciodată de la un loc absolut gol, de la o tabula rasa, ci de la 
anumite premise, fie ele şi minimale. Evoluţia cunoaşterii va depinde 
tocmai de cantitatea şi calitatea acestor premise, sensul lor de influența- 
re putând fi atât facilitator, cât şi perturbator. 

Tocmai de aceea prezenta lucrare are menirea să creeze cât mai nu- 
meroase şi mai dezvoltate asemenea premise. 

În aceste Note de curs ne propunem să caracterizăm mecanismele 
psihice, mecanisme informaţional--operaţionale, deoarece ele operează, 
sub o formă sau alta, cu informaţii. 

Fiecare unitate de învăţare începe cu un rezumat (argument) esenţia- 
lizat care este menit, pe de o parte, să reliefeze ce este mai important de 
reţinut şi, pe de altă parte, să dezvolte o doză de curiozitate ştiinţifică 
pentru tematica abordată în capitolul respectiv. 

Demersul ştiinţific are şi o bibliografie generală, care încheie această 
lucrare. Ea cuprinde cele mai valoroase publicaţii legate de disciplina 
Psihologia proceselor cognitive. 

Disciplina Psihologia proceselor cognitive permite studenţilor să-şi 
dezvolte următoarele competenţe: 

1. Cunoaşterea bazelor teoretice fundamentale ale psihologiei ca 

ştiinţă; 

2. Cunoaşterea mecanismelor psihologice de autocunoaştere şi 
reflexie, apărare psihologică, autoreglare a comportamentului 
uman; 

Cunoaşterea Codului Deontologic Profesional; 

4. Abordarea pronostică a procesului de dezvoltare psihică, de for- 
mare a personalităţii; 

5. Eficientizarea procesului instructiv-educativ prin introducerea 
realizărilor inovatorii din domeniul psihologiei; 

6. Determinarea modalităţilor de rezolvare a situaţiilor - problemă 
prin concesii/colaborare în baza aplicării cunoştinţelor psihologi- 
ce şi deprinderilor practice; 

7. Realizarea principiului comunicării eficiente în realizarea strate- 
giilor, scopurilor, obiectivelor procesului instructiv-educativ; 

8. Identificarea problemelor de cercetare în domeniul psihologiei, 
psihopedagogiei; 

9. Realizarea programelor şi proiectelor de cercetare; 

10. Autoformarea continuă în conformitate cu evoluția permanentă a 
teoriei şi practicii psihologice; 

11. Determinarea direcțiilor prioritare de autoformare profesională 
continuă. 


SI 


Capitolul I 
SENZAȚIA — PROCES PSIHIC DE CAPTARE, 


ÎNREGISTRARE ȘI PRELUCRARE PRECOCE A 


INFORMAŢIILOR 


UNITĂȚI DE CONȚINUT 


Tematica abordată în acest capitol include următoarele subiecte: 


1. Definirea conceptului şi caracteristica generală a senzaţiilor 
2. Proprietăţile generale ale senzaţiilor 


3. 


Clasificarea senzațiilor. Criterii de clasificare 


4. Legităţile fundamentale ale senzaților 
5. Importanţa senzaţiilor pentru existenţa şi activitatea umană 


FINALITĂȚI 


După parcurgerea capitolului, veți fi capabili: 


să cunoaşteţi conceptul de senzaţii şi funcţiile lor; 

să stabiliţi pe baza definiţiilor caracteristicile senzaţiilor; 
să identificaţi proprietăţile generale ale senzaţiilor; 

să argumentaţi cum se formează senzațiile; 

să diferenţiaţi sensibilitatea de sensibilizare; 

să recunoaşteţi importanţa senzaţiilor în viaţa şi activitatea 
omului; 


e să analizaţi unele modalităţi de dezvoltare a senzaţiilor; 


să recunoaşteţi, în exemple din viaţa cotidiană, aplicaţiile 


CONCEPTE-CHEIE 


Studiind această temă veți putea explica următorii termeni: sen- 
zaţie, organe senzoriale, analizator, sensibilitate, reflectări, însuşiri, 
senzaţii exteroreceptive, senzaţii proprioreceptive, senzaţii interore- 
ceptive, adaptare, prag absolut superior, prag absolut inferior, prag 
diferenţial, contrast senzorial, adaptare, sinestezie. 

CONȚINUT 


Omul trăieşte într-un mediu informaţional. El este expus perma- 
nent la stimuli care conţin o mare încărcătură informaţională. Omul 
vede, aude, pipăie, într-un cuvânt, simte însuşirile fizice ale stimu- 
lilor, le traduce în plan subiectiv, psihic, le introduce în dispoziti- 
vele sale comportamental-reglatoare. Însuşi psihicul este de natură 
subiectiv-informaţională. Omul are nevoie de informaţii pentru a 
supravieţui, el se „hrăneşte” cu informaţii, de aceea psihologul ame- 
rican George Miller l-a numit „fiinţă informavoră” (M.Zlate, 2004). 

Trăind într-un mediu informaţional, fiind generator, dar şi recep- 
tor de informaţii, omul are nevoie de o serie de instrumente care să-i 
permită operarea adecvată cu informaţiile. Unele dintre aceste in- 
strumente sunt tocmai mecanismele psihice de prelucrare primară a 
informaţiilor. Din ele fac parte: senzaţia, percepţia şi reprezentarea. 

Mecanismele de prelucrare primară a informaţiilor apar şi se dez- 
voltă în activitate; totodată, ele sunt constructoare de activităţi, aşa în- 
cât puse în slujba activităţilor umane vor fi sau vor deveni instrumente 
şi mijloace eficiente, ameliorativ-optimizatoare. 


1. Definirea conceptului şi caracteristica generală a senzaţiilor 

Cea mai simplă legătură informaţională a omului cu realitatea este 

realizată prin intermediul senzaţiilor. 

e Senzaţia este procesul psihic cognitiv elementar care constă 
în reflectarea însuşirilor separate ale obiectelor, fenomenelor 
lumii înconjurătoare, atunci când acestea acţionează asupra 
organelor de simţ. 

e Senzaţia este procesul psihic elementar, care reflectă diferite 
însuşiri ale obiectelor şi fenomenelor lumii externe, precum şi 
stările interne ale organismului, în momentul acțiunii nemijlo- 
cite a stimulilor respectivi asupra receptorilor. 

e Senzația este mecanismul psihic de captare, înregistrare şi pre- 
lucrare precoce a informaţiilor. 

Senzaţiile sunt procese psihice senzoriale elementare de cunoaşte- 

re a însuşirilor concrete, luate separat, ale obiectelor, când acestea sti- 

mulează receptorul unui singur organ de simţ. De exemplu, atingând 
zăpada, o simţim rece. 

Termenul „senzaţie” denumeşte procesul de semnalizare prin sim- 
turi şi, în acelaşi timp, rezultatul acestui proces, adică imaginea pri- 
mară a însuşirilor concrete ale obiectelor. De exemplu, senzaţia de 
acru, senzaţia de roşu etc. Orice obiect este o sinteză de mai multe 
însuşiri concrete, iar senzațiile reflectă astfel de însuşiri separate. De 
exemplu, zăpada are însuşirile concrete albă, rece, moale. Ochiul ne 
dă doar senzaţia de alb. De aceea, senzațiile sunt fenomene psihice 
elementare şi primare. Ele semnalizează asupra însuşirilor separate şi 
concrete ale obiectelor şi fenomenelor (culoare, gust, miros, duritate, 
temperatura). Senzaţiile iau naştere numai prin acţiunea integrală a 
organelor de simţ. 

Izolarea unui aspect al realităţii (lumină, gust, miros) se datorează 
faptului că există organe de simţ diferenţiate, specializate pentru a re- 
cepţiona în condiţii optime o anumită categorie de excitanţi (optim = 
prielnic, de mijloc, nu prea puternic şi nici prea slab). În realitate, senza- 
ţia presupune nu doar un organ senzorial, ci un întreg aparat denumit 
de Pavlov analizator. Acesta se compune din: 

1) organul senzorial (receptor); 

2) nervul aferent (senzorial); 

3) regiunea corespunzătoare din scoarţa cerebrală (zona de proiec- 

tie); 

4) nervul eferent (motor); 

5) organul efector (care îndeplineşte acțiunea). 

De fapt, senzația presupune nu doar acțiunea excitantului asupra 
organului de simț, ci o activitate psihică mult mai complexă pe care 
o realizează analizatorul. Analizatorul este un sistem complex neuro- 
fiziologic care realizează percepția, analiza şi sintetizarea informației. 
Receptorii sunt acele celule de la periferia sistemului nervos care, în 
urma adaptării la mediu, s-au specializat în transformarea energiei ex- 
citanților în coduri neurofiziologice. Impulsul nervos este mai apoi 
transmis prin neuronii aferenți spre cei centrali. Această verigă inter- 
mediară realizează şi o primă „citire” a semnalelor nervoase, efectuând 
sinteza primară şi conductând doar acele mesaje care au semnificație 

adaptivă pentru om. S-a calculat că toţi receptorii transmit o cantitate 
de informaţie, rezultată din acţiunea stimulilor, de circa 400 mil biţi/ 
sec. Cortexul poate opera doar cu 100 biţi/sec. Deci, o cantitate enormă 
de informaţie este prelucrată în etajele inferioare ale sistemului psihic, 
la scoarța cerebrală ajungând doar cele mai semnificative mesaje. Ve- 
riga centrală — zonele corticale specializate în operaţii de decodificare 
şi transformare a impulsului nervos în fapt psihic — provoacă senzaţia, 
îi oferă semnificaţie şi determină tipul de răspuns la acţiunea stimulu- 
lui. Pe calea eferentă este transmis spre organele executoare (muşchi, 
glande etc.) răspunsul, care duce la realizarea unor acţiuni în funcţie 
de caracterul trebuinţelor, motivaţiei, interesului individului uman. 

Senzaţii separate nu întâlnim la omul adult, ele există la animalele 
inferioare şi la copii în primele săptămâni ale vieţii, când mielinizarea 
incompletă a fibrelor asociative din cortex împiedică o comunicare 
instantanee între diferite porțiuni ale sale. Odată cu maturizarea mai 
avansată a conexiunilor interneuronale, fiecare senzaţie sintetizează 
cu altele produse simultan, precum şi cu urmele excitanţilor anteriori, 
formând ceea ce numim o percepţie, o cunoaştere sintetică a obiectu- 
lui (sau fenomenului) în integritatea lui. 

În primul rând, senzațiile sunt prima sursă a cunoştinţelor despre 
lumea înconjurătoare şi cea interioară a omului. Omul nu ar avea ce 
memoriza, nu ar putea judeca despre mediul înconjurător, dacă nu ar 
avea senzaţii. Pe baza senzaţiilor apar şi funcţionează toate celelalte 
procese psihice cognitive. 

În al doilea rând, senzațiile au şi funcţia de orientare şi protecție în 
viaţa unui om sau a unor animale. Spre exemplu, cu ajutorul senzaţi- 
ilor de miros (olfactive) vom cunoaşte dacă în pahar e apă sau oţet; o 
pată de lumină serveşte ca un punct de orientare pentru a găsi ieşirea 
dintr-o peşteră, iar senzaţia de frig ne pune în gardă şi ne impune să ne 
păzim organismul de suprarăceală. 

Nu în ultimul rând, o altă funcţie a senzaţiilor, mai puţin cunoscută, 
dar foarte importantă, constă în menţinerea echilibrului informaţional 
între organism şi mediu. Organismul omului nu poate rezista în con- 
dițiile deficitului de informaţie, când este izolat, nu primeşte infor- 
maţie din mediu, spre exemplu, aflându-se în barocameră. Totodată, 

volumul mare de informaţie conduce spre supraoboseală. Senzaţiile 
reglează torentul de informaţie care vine la creier, păstrându-l la nive- 
lul adecvat organismului. 


2. Proprietăţile generale ale senzaţiilor 


Conţinutul senzaţiei furnizează o informaţie secvenţială, fragmenta- 
ră despre obiectele şi fenomenele perceptibile. Ea nu permite identifica- 
rea acestor obiecte şi fenomene, ci doar deosebirea lor în interiorul uneia 
şi aceleiaşi însuşiri — intensitate, durată, greutate, temperatură etc. 

Analiza senzaţiei trebuie să ia în considerare interacţiunea factori- 
lor externi şi a celor ce ţin de organizarea şi „funcţionarea” subiectului. 
Variabilele ce derivă din factorii externi sunt: modalitatea stimulilor 
(în raport cu care se diferenţiază principalele tipuri de senzaţii — vizu- 
ale, auditive, tactile, gustative, olfactive, proprioceptiv-chinestezice); 
intensitatea stimulilor — proprietatea bazală care face posibilă acţiunea 
oricărui stimul asupra receptorilor; indiferent de modalitate, pentru a 
produce excitaţia aparatului receptor orice stimul trebuie să posede un 
minimum necesar de intensitate (cantitate de energie), durata, repre- 
zentând timpul de acţiune efectivă a stimulului modal asupra recep- 
torului corespunzător; rata stimulării — numărul sau frecvenţa apari- 
tiei stimulului modal specific în interiorul unui interval dat de timp; 
proprietăţile particulare intramodale, cum ar fi, de pildă: lungimea de 
undă - în cazul stimulilor luminoşi; frecvenţa şi forma - în cazul stimu- 
lilor acustici; structura moleculară - în cazul stimulilor chimici (gusta- 
tivi şi olfactivi). Fiecare din variabilele menţionate prezintă un regis- 
tru valoric perceptibil mai mult sau mai puţin întins, favorizând astfel 
producerea unei mari game de senzaţii particulare. O a doua mulţime 
de variabile externe este generată de contextul în care este dat stimulul 
de bază: iluminatul, nivelul zgomotului, temperatura, umiditatea etc. 
Acestea acţionează ca elemente favorizante sau perturbatoare asupra 
desfăşurării procesului de recepţie senzorială. Factorii subiectivi care 
îşi pun amprenta pe modul de realizare a senzaţiei sunt, în primul rând, 
nivelul sensibilităţii analizatorului şi starea lui funcţională actuală. 
Lor li se adaugă, apoi, stările afectiv-motivaţionale actuale, experienţa 
perceptivă anterioară şi scopul sau obiectivul activităţii. 

În forma sa conştientizată, orice senzaţie pune în evidență câteva 
calităţi definitorii, pe baza cărora poate fi identificată şi comparată cu 
alta. Acestea sunt: 


modalitatea — orice senzaţie specifică este produsă de un anu- 
mit stimul şi se încadrează într-o anumită categorie: vizuală, 
auditivă etc.; 

specificitatea reflectorie desienativă — orice senzaţie are un 
conţinut reflectoriu specific şi desemnează informaţional o anu- 
mită însuşire (dimensiune) a stimulului extern; 
referenţialitatea — orice senzaţie ne relaţionează şi ne raportea- 
ză la lumea externă, îndeplinind o funcţie de cunoaştere; 
instrumentalitatea-reglarea — orice senzaţie poate comanda şi 
regla reacţii comportamentale adaptative ale subiectului la o în- 
suşire sau alta a diverşilor stimuli modali din afară; 
intensitatea — orice senzaţie are o forţă mai mare sau mai mică, 
generând din partea subiectului răspunsuri corespunzătoare: 
f. puternic, puternic, moderat, slab, f. slab; 

durata — orice senzaţie are o anumită persistenţă în timp, cores- 
punzătoare duratei de acţiune a stimulului (ex.: durerea - durata 
senzaţiei poate să persiste şi după încetarea stimulării (post-efect); 
deci, după lovirea cu un obiect dur, durerea încă persistă); 
diversitatea intramodală — în interiorul fiecărei modalităţi sau 
clase mari de senzaţii se diferenţiază calități specifice (ex.: nu- 
anţa, în senzațiile de culoare; înălţimea şi timbrul, în senzațiile 
auditive); 

culturalitatea — proprietatea oricărei senzaţii umane, de la cele 
gustative la cele vizuale, de a se modela şi de a-şi integra, în 
conţinut şi semnificaţie, influenţele factorilor socioculturali. 
tonul afectiv — proprietatea generală a senzaţiilor de a produce 
stări afective plăcute sau neplăcute, de apropiere sau de respin- 
gere a realităţii pe care o reflectăm. Este proprietatea care spe- 
cifică şi individualizează senzațiile în general, dar şi pe unele în 
raport cu altele (ex.: amintirea de un trandafir ne poate provoca 
plăcere, pentru că l-am primit de la cineva drag sau, dimpotrivă, 
neplăcere, pentru că acesta are spini şi cândva ne-am înţepat). 

3. Clasificarea senzaţiilor. Criterii de clasificare 


Senzaţiile au mai multe însuşiri, sunt de mai multe feluri, deci ne- 
cesită o clasificare. Le delimităm după anumite criterii: 

1) În funcţie de modul de excitare a organelor de simţ: 

-  tangoreceptive — senzaţii ce presupun un contact direct al obiec- 
tului cu organele de simţ (tactile, organice, gustative, chineste- 
zice); 

- _teleceptive — senzaţii ce presupun acţiunea obiectului de la dis- 
tanţă (vizuale, auditive, olfactive). 

2) În funcţie de prezenţa sau absenţa scopului şi a efortului vo- 
luntar: 

- voluntare; 

- involuntare. 

3) În funcţie de situarea receptorilor pe suprafaţa corpului: 

-  exteroreceptive — senzaţii ce furnizează informaţii cu privire la 
obiectele din exterior; 

-  interoreceptive — senzaţii ce transmit informaţia despre modi- 
ficările stării interne a corpului (senzaţia de frig, foame, sete, 
căldură); 

-  proprioreceptive — senzaţii ce se referă la poziţia şi mişcarea 
corpului nostru (senzaţia de mişcare, de echilibru). 

Caracteristica senzaţiilor exteroreceptive: 

Senzaţiile exteroreceptive apar datorită receptorilor plasați la ex- 
teriorul corpului; ele ne informează despre însuşirile obiectelor din 
jurul nostru. Distingem senzaţii vizuale, auditive, olfactive, gustative, 
tactile. 

Cele mai multe informaţii despre lumea din jur omul obţine cu 
ajutorul senzațiilor vizuale — 80%. 

Receptorul luminii este ochiul — organ cu o structură foarte com- 
plexă. Undele de lumină reflectate se refractă, trecând prin cristalinul 
ochiului şi se focalizează pe retină sub formă de imagini, retina fiind 
foarte sensibilă la lumină. Aceasta este compusă din două tipuri de 
celule fotosensibile: 6 mil. — celule conuri; 115 mil. — celule bastona- 
şe. Conurile asigură vederea culorilor, sunt situate în centrul retinei şi 
constituie aparatul vederii diurne (alb, negru). Bastonaşele sunt situate 

în jurul conurilor mai aproape de marginea retinei, reflectă lumina, 
sunt aparate ale vederii crepusculare (lumina slabă). Deci, cu ajutorul 
senzaţiilor vizuale omul cunoaşte: 

- tonul culorii (ce fel de culoare este); 

- luminozitatea (intensitatea culorii); 

- puritatea culorii (cantitatea de culoare albă pe care o conţine). 

Cu ajutorul senzaţiilor auditive oamenii recepționează 8-9% din 
volumul informaţiei referitor la mediul înconjurător. 

Senzaţiile auditive au la bază un complex analizator compus din: 

- urechea externă (pavilionul urechii), care acumulează vibraţiile 
auditive; 

- urechea medie, care le transmite la melc; 

- urechea internă — partea sensibilă la sunete, alcătuită din melcul 
membranos, aflat în cel osos cu membrana bazilară şi fibrele 
senzitive. 

La baza excitaţiei terminaţiilor senzitive ale melcului stă principiul 

rezonanţei. 

Se disting trei feluri de senzaţii auditive: verbale, muzicale, zgo- 
motele. Analizatorul auditiv distinge patru calități ale sunetului: inten- 
sitatea, înălțimea, tembrul, durata. 

Senzaţiile olfactive, deşi ne oferă mai puţină informaţie venită 
din exterior, au un rol important atât în cunoaşterea lumii, cât şi pen- 
tru afectivitatea umană. Organul mirosului este alcătuit din mucoasa 
olfactivă, în care se găsesc celule nervoase olfactive. Mirosul este 
provocat de particolele gazoase emanate de către corpurile mirosi- 
toare. 

Henning clasifică mirosurile astfel: 

- parfumate (florile); 

-  eterate (fructele); 

- aromatice (condimentele); 

-  balsamice (camfora, tămâia); 

-  empireumatice (gudronul); 

- putrede respingătoare (sulfura de carbon). 

Senzaţiile gustative reprezintă o cotă mai mică în volumul total de 
informaţie deţinută de persoană, dar sunt importante, în special în pe- 

rioadele timpurii de dezvoltare. Apar datorită excitării mugurilor gus- 


tativi, 


care sunt plasați în papilele gustative de pe suprafaţa limbii. 


Există patru categorii de senzaţii gustative: dulce, amar, sărat, acru. 
Din amestecul gusturilor elementare se obţine o mare varietate de gus- 
turi. Pentru ca o substanţă să aibă gust, trebuie să se dizolve în salivă 
sau apă, să acţioneze un timp suficient asupra papilelor gustative şi să 
aibă o anumită concentrare. De aceea, nu toate corpurile au gust. 

senzațiile tactile sunt provocate de receptorii aflaţi în piele. Ele 
sunt de: 


contact şi presiune — sunt identificate două categorii de corpus- 
culi în piele: Meiser — situaţi la suprafaţa pielii şi reacționează 
la contacte uşoare; Pacine — sunt situaţi mai în profunzime şi 
reacţionează la contacte mai puternice; 

durere — îşi au originea în terminaţiile libere ale nervilor sen- 
zoriali ai pielii. Sunt cele mai numeroase şi apar în legătură cu 
orice excitant puternic; 

temperatură. Nu există receptori distincţi pentru cald şi rece. 
Temperatura pielii este sesizată tot de terminaţiile libere ale ner- 
vilor. În piele sunt mult mai mulţi receptori pentru rece decât 
pentru cald: la 1 cm? sunt 12 puncte de senzaţii pentru rece şi 2 
puncte pentru cald. 


Caracteristica senzaţiilor interoreceptive: 

Sunt acele senzaţii care apar prin intermediul receptorilor plasați 
în interiorul corpului. Ele conţin informaţie despre stările interne ale 
organismului. Se împart în: 


a) 
b) 
c) 
d) 


senzații ce apar la satisfacerea trebuințelor fiziologice (sete, 
foame, sufocare, frig); 

senzații discrete — legate de funcționarea organelor interne (bă- 
tăile inimii, respirația); 

senzații provocate de exces — abuz de ceva (greață, oboseală, 
greutate în stomac); 

senzații provocate de boli patologice (îmbolnăviri, dureri inter- 
ne). 


Caracteristica senzaţiilor proprioreceptive: 
Senzaţiile proprioreceptive apar prin intermediul receptorilor pla- 

saţi în muşchi şi tendoane şi ne informează despre poziţia şi deplasa- 
rea corpului în spaţiu. Din categoria lor fac parte: 
a) senzațiile somatoestezice — senzaţii ce permit cunoaşterea pozi- 
tiei membrelor; 
b) senzațiile chinestezice — senzaţii ce permit cunoaşterea mişcării 
membrelor, fac posibilă îndemânarea manuală; 
c) senzațiile statice (de echilibru) — ne fac conştienţi de poziţia 
capului, corpului în spaţiu. 


4. Legităţile fundamentale ale senzaţilor 

Sensibilitatea reprezintă premisa biofiziologică a capacității de a 
avea senzaţii. M. Golu consideră că sensibilitatea se subordonează 
acţiunii a trei categorii de legi: legi psihofizice, legi psihofiziologice 
şi legi socioculturale. Legile psihofizice şi cele psihofiziologice sunt 
generale, acţionând pe scara întregului regn animal, iar legile socio- 

LEGILE PSIHOFIZICE. Existenţa unui stimul în mediul înconju- 
rător şi chiar acţiunea acestuia asupra organismului nu sunt suficiente 
pentru producerea unei senzaţii. Pentru ca senzaţia să apară este nece- 
sar ca stimulul să dispună de o anumită intensitate. 

e Cantitatea minimă de intensitate a stimulului capabilă să produ- 

că o senzaţie se numeşte prag absolut minimal. 

Acesta este extrem de diferit de la o senzaţie la alta (vizuală: 1-2 
cuante; auditiva: 16-20 vibrații pe secundă). 

e Cantitatea maximală de intensitate a stimului care produce o 

senzaţie de acelaşi fel se numeşte prag absolut maximal. 

Depăşirea lui declanşează, ca urmare a suprasolicitării analizatoru- 
lui, fie durerea, fie neutralitatea aparatului în raport cu stimulul. 

Omul are capacitatea de a sesiza nu doar limitele minime şi ma- 
xime ale intensității unor stimuli, ci şi existenţa unor diferenţe foarte 
fine între intensitățile variabile ale stimulilor, diferenţe măsurate cu 
ajutorul pragului diferenţial. 

Sensibilitatea diferențiată este capacitatea cu ajutorul căreia se 
surprind aceste diferenţe minime între stimuli. Dacă avem în mână 
o greutate de 1 kg şi cineva va adăuga încă 10 g, noi nu vom sesiza 

deosebirea. Pentru a o observa, ar fi nevoie să se adauge 33 g, deci 
1/30 din mărimea iniţială. 

LEGILE PSIHOFIZIOLOGICE exprimă dependenţa nivelului şi 
ternă a subiectului, înainte şi în timpul recepționării stimulului modal 
specific. Esenţiale sunt: legea adaptării, legea contrastului, legea sen- 
sibilizării şi depresiei, legea sinesteziei şi legea oboselii. 

Legea adaptării exprimă caracterul intrinsec dinamic al sensibi- 
lităţii, deplasarea în sus sau în jos a pragurilor absolute şi diferenţiale 
sub acţiunea prelungită a stimulului sau în absenţa acestuia. 

Adaptarea se manifestă în cadrul tuturor analizatorilor şi are ca me- 
canism interacţiunea dintre veriga corticală şi cea periferică. 

Sensibilitatea îşi modifică parametrii funcționali odată cu schimba- 
rea condiţiilor de mediu. 
stimulilor sau a modificării condiţiilor de mediu, se numeşte adaptare 
senzorială. 

Intrarea în funcţiune a fenomenului adaptării senzoriale poate fi 
demonstrată mai uşor prin trecerea bruscă dintr-un mediu în altul. Pro- 
cesul se realizează gradat. 

Adaptarea este un fenomen relaţional care ia în considerare: 

teia, luând apoi valori diferite în funcţie de intensitatea şi durata 
stimulului; 

e depinde şi de anumite particularităţi morfofuncţionale ale orga- 
nelor de simţ şi de locul şi rolul acestora în procesul reflectării 
informaţionale; 

e particularităţile contextului obiectiv şi subiectiv în care are lor 
recepţia. 

De obicei, la stimuli puternici sensibilitatea scade, iar la cei slabi 

creşte. 


stimulării spaţio-temporare a excitanţilor de intensităţi diferite, care 

acționează simultan sau succesiv asupra aceluiaşi analizator. Cores- 
punzător, avem două tipuri de contrast: simultan şi succesiv. 

Contrastul simultan constă fie în accentuarea reciprocă a clarității 
şi pregnanţei stimulilor prezentaţi în acelaşi timp în câmpul percepţiei, 
fie în accentuarea stimulului principal sub influența stimulilor de fond. 
Pentru a se produce, este necesar ca deosebirile de intensitate dintre 
stimuli să nu fie nici prea mari, încât să genereze fenomenul de alter- 
nanţă, nici prea mici, încât să genereze amestecul. 

Contrastul succesiv constă în creşterea nivelului sensibilităţii în 
raport cu un stimul prezentat la scurt timp după acțiunea mai în- 
delungată a altui stimul de aceeaşi modalitate, dar diferit după in- 
tensitate. Acest tip de contrast se evidențiază în toate modalitățile 
senzoriale, dar foarte pregnant în sensibilitatea gustativă, olfactivă, 
termică şi vizuală. 

Legea sensibilizării şi depresiei exprimă creşterea sau scăderea 
în cadrul unui analizator a sensibilităţii, fie ca urmare a interacțiunii 
diferitelor câmpuri receptoare proprii, fie ca urmare a interacțiunii lui 
cu alţi analizatori. Stimularea cu o lumină de intensitate relativ slabă 
a unor segmente retiniene duce la creşterea nivelului sensibilităţii în 
segmentele apropiate. 

Excitarea în anumite limite şi în anumite condiţii a receptorilor tac- 
tili şi chinestezici duce la creşterea sensibilităţii vizuale şi auditive, 
iar între alte limite şi în alte condiţii asemenea excitare duce la apari- 
ţia fenomenului de depresie. Deci, legea depresiei constă în scăderea 
sensibilităţii ca urmare a legăturilor funcţionale intraanalizatori sau 
interanalizatori. 

Funcţionează după aceleaşi mecanisme şi la acelaşi nivel ca şi le- 
gea sensibilizării. 

Avem trei niveluri: 

1) stimularea îndelungată a ochiului cu o lumină roşie se soldea- 
ză cu scăderea sensibilităţii pentru alte culori, îndeosebi pentru 
cele de undă lungă. 

2) Funcţia localizării spaţiale a sunetelor n-ar putea fi explicată 
fără interacţiunea dintre cele două verigi perechi ale analizato- 
rului auditiv. 


18 


3) Sunetele cu intensitate mijlocie şi mare coboară sensibilitatea 
bastonaşelor. 

Efectele de interacţiune a analizatorilor (sensibilizare şi depresie) 

sunt dependente de: 

e relaţia de intensitate dintre stimuli; 

e procesele corticale şi legile lor, îndeosebi inducția pozitivă şi 
negativă; 

e sistemul nervos vegetativ; 

e formațiunea reticulară; 

e formarea reflexelor condiţionate. 

Legea sinesteziei exprimă acea interacţiune între analizatori, în 
cadrul căreia calităţile senzaţiilor de o anumită modalitate sunt trans- 
ferate senzaţiilor de o altă modalitate. 

De exemplu, stimulii acustici produc efecte de vedere cromatică (au- 
diția colorată); stimulii optici produc efecte auditive (vedere sonoră). 

De asemenea, culorilor şi sunetelor le pot fi atribuite şi calităţi tac- 
tile sau gustative. Vorbim de „culori moi”, de „sunete dulci”. Toţi cei- 
lalţi stimulenţi produc efecte chinestezice. 

Legea oboselii exprimă faptul că analizatorii, fiind sisteme care 
funcționează pe baza unui consum de energie stocată în structura lor 
(această energie fiind cantitativ limitată), sunt supuşi fenomenului de 
oboseală. Aceasta se concretizează, pe de o parte, în scăderea consi- 
torului, iar, pe de altă parte, în apariţia unor senzaţii de disconfort şi 
instabilitate. 

Nu în toţi analizatorii oboseala se manifestă la fel de pregnant: cei 
mai fatigabili sunt analizatorii vizual, chinestezic şi auditiv; cel mai 
puţin fatigabil este analizatorul gustativ. 

După sursa care o generează, oboseala senzorială este: 

e de suprasolicitare, ca urmare a funcţionării îndelungate a ana- 
lizatorilor în condiţiile acţionării unor stimuli de intensitate su- 
perioară mediei; 

e de subsolicitare, care se produce ca rezultat secundar al scăderii 
tonusului general de excitabilitate al SNC, din lipsă de stimu- 
lare externă; 

e de aşteptare, care apare pe fondalul unei atenţii concentrate pe 

termen lung. 

Efectul oboselii este în toate cazurile negativ, ducând atât la scă- 
derea performanţelor la sarcinile perceptive, cât şi la o stare generală 
dezagreabilă. 

LEGILE SOCIOCULTURALE exprimă dependenţa organizării 
şi funcţionării mecanismelor senzoriale ale omului de particulari- 
tăţile stimulilor, sarcinilor, formelor de activitate şi etaloanelor pe 
care le generează mediul sociocultural. Dacă legile psihofizice şi 
cele psihofiziologice sunt generale, acţionând pe scara întregului 
omului. 

M. Golu identifică patru legi de sorginte socioculturală, care se in- 

1) legea conştientizării — postulează faptul că delimitarea sensi- 
bilităţii se realizează prin raportarea la starea vigilă a subiectului şi la 
capacitatea lui de a avea o senzaţie specifică de care să-şi dea seama; 

2) legea exerciţiului selectiv (a profesionalizării) — exprimă de- 
pendenţa nivelului de dezvoltare şi eficienţă a diferitelor forme moda- 
individul uman şi de specificul activităţii dominante (al profesiei); 

3) legea estetizării şi semantizării — exprimă modelarea sensibi- 
lităţii umane în raport cu acţiunea a doi factori culturali: frumosul şi 
semnificaţia. Funcționarea mecanismelor senzoriale va fi modelată 
prin intermediul principiilor culturale (estetice şi semantice) în direc- 
ţia evaluării calităților senzaţiilor prin prisma unor criterii de frumos- 
urât, agreabil-dezagreabil, precum şi a unor criterii de semnificație (ce 
sens are); 

4) legea verbalizării — exprimă o caracteristică generală a organi- 
zării psiho-comportamentale a omului, anume: a edificării şi reglării 
verbale. Prin instructaj şi comenzi verbale por fi modificate pragurile 
senzoriale, poate fi optimizat actul recepţiei senzoriale. Legea verba- 
lizării postulează şi fixarea în cuvânt a conţinutului informaţional al 
senzaţiilor, devenind posibilă stabilitatea lor în sfera conştiinţei, pre- 
cum şi o mai bună fixare în memorie a experienţei senzoriale. 

Legea compensării 

Dezvoltarea insuficientă a unei modalităţi senzoriale sau lipsa ei 
duce la perfecţionarea alteia atât de mult, încât aceasta preia pe seama 
ei funcțiile celei dintâi. La orbi şi la surzi se dezvoltă sensibilitatea 
tactilă, vibratorie, olfactivă. 

Compensarea este o lege mai generală a psihicului, ea acţionând 
nu doar la nivel senzorial. Compensarea este capacitatea organismului 
(în cazul nostru, capacitatea sistemului senzorial) de a se autoconstitui 
structural şi funcţional. 

Ca fenomen interior psihofiziologic, compensarea presupune re- 
structurări funcționale, substituţii, comutări nervoase şi autoreglări, 
care se soldează cu reechilibrarea organismului şi cu refacerea poten- 
telor lui adaptative ce asigură echilibrul dintre obiectiv şi subiectiv. 

Legea condiţionării social-istorice 

La om, senzațiile sunt superioare pentru că suportă condiţionarea 
din partea factorilor socioistorici şi culturali. Condiţionarea social- 
istorică a senzaţiilor este evidenţiată în mai multe planuri: 

a) adâncirea, perfecţionarea unor modalităţi senzoriale ale omu- 
lui (implicarea omului în diferite profesiuni modifică destul de 
mult sensibilitatea lui); 

b) schimbarea ponderii diferitelor modalităţi senzoriale (fiind ne- 
voit să se adapteze, omul şi-a dezvoltat mult sensibilitatea vizu- 
ală şi auditivă; esenţială pentru om este sensibilitatea auditivă, 
deoarece aceasta permite achiziția limbajului); 

c) apariţia unor modalităţi senzoriale noi, specific umane (pipăitul, 
ca explorare a obiectelor, în cadrul modalităţii tactile; diferite for- 
me de auz — verbal, muzical — în cadrul modalităţii auditive). 

Intervenţia factorilor socioistorici şi socioculturali este atât de 
mare, încât ei condiţionează nu doar senzațiile omului, ci modifică 
însăşi simţirea umană. 

Condiţionarea social - istorică a senzaţiilor poate fi pusă în eviden- 
tă cel mai bine prin referirea la diferenţele culturale şi etnice existente 
în experienţa senzorială. 

Se pare că această variaţie socioculturală este cea mai evidentă în 
cazul senzaţiilor algice (de durere). 

5. Importanţa senzaţiilor pentru existenţa şi activitatea umană 


Sintetizând, considerăm că importanţa senzaţiilor pentru existenţa 
şi activitatea umană constă în următoarele: 


senzațiile sunt prima sursă a cunoştinţelor despre lumea încon- 
jurătoare şi cea interioară a omului; 

sistemul senzorial este mijlocul prin care datele externe sunt 
transformate în experienţe subiective; 

senzațiile asigură adaptarea organismului la variațiile mediului 
înconjurător; 

senzațiile asigură menţinerea unui echilibru informaţional între 
organism şi mediu; 

senzațiile orientează şi controlează benefic conduitele actuale 
ale individului. 


Activităţi de învăţare: 


l. 
2. 
3. 


Argumentaţi, de ce are nevoie omul de senzații? 

Identificați proprietățile generale ale senzațiilor. 

Analizaţi tipurile de senzații şi modalitățile de dezvoltare a 
acestora. 

Analizaţi şi comparaţi legităţile senzaţiilor. 

Elaboraţi un proiect care să redea viitorul vostru în senzaţii. Ex- 
plicaţi prin argumente şi exemple. 

Capitolul II 


PERCEPȚIA — PROCES PSIHIC DE PRELUCRARE 
PROFUNDĂ A INFORMAȚIILOR 


UNITĂȚI DE CONȚINUT 
Tematica abordată în acest capitol include următoarele subiecte: 


. Definirea conceptului şi caracteristica generală a percepţiei 
. Fazele procesului perceptiv 

. Particularităţile percepţiei 

. Tipologia percepţiei. Criterii de clasificare 

. Teorii şi legităţi ale percepţiei 

. Greşeli ale percepţiei, iluzii şi halucinaţii 

. Rolul percepţiei în viaţa psihică umană 


NN U BUN 


FINALITĂȚI 

După parcurgerea capitolului, veți fi capabili: 

e să definiți conceptul de percepţie; 

e să caracterizați percepţia prin comparaţie cu senzațiile; 

e să argumentaţi complexitatea percepţiei; 

e sădiferenţiaţi obiectul percepţiei şi fondalul percepţiei; 

e să explicaţi formele complexe ale percepţiei; 

e să cunoaşteţi formele specifice ale percepţiei; 

e să comparaţi şi să interpretaţi factorii determinanţi ai percepţiei; 

e să determinaţi, pe baza unor imagini, factorii care provoacă ilu- 
ziile perceptive; 

e să elaborați un aviz publicitar, aplicând legile sensibilităţii şi ale 
percepţiei. 


CONCEPTE-CHEIE 

Studiind aceasă temă veţi putea explica următorii termeni: percep- 
ţie, activitate, deformare a realităţii, trăsătură de personalitate, efect 
de câmp, determinanţii percepţiei, principiul închiderii, principiul 
proximităţii, principiul simetriei, principiul similarităţii, gestaltism, 

obiectul percepţiei, câmpul percepţiei, constanţa percepţiei, percepţie 
involuntară, percepţie voluntară, percepţie spaţială, percepţia timpu- 
lui, percepţia mişcării şi a formei, percepţie subliminală, percepţia fe- 
nomenelor luminoase rare, percepție extrasenzorială. 


CONȚINUT 


Omul trăieşte într-o lume diversă de obiecte şi fenomene, care există 
în spaţiu şi se desfăşoară în timp. Pentru a stabili relaţii informaţionale 
cu ele şi a se adapta lor, omul dispune de capacităţi perceptive cu mult 
mai complexe decât ale animalelor. Percepția este o formă superioară 
a cunoaşterii senzoriale. Spre deosebire de senzaţii, care oglindesc — 
aşa cum s-a arătat — diferitele însuşiri ale lucrurilor, percepţia reflectă 
obiectul în întregime, în ansamblul însuşirilor sale. Însă, percepţia nu 
se reduce la o sumă de senzaţii, ci constituie o formă calitativ distinctă 
de cunoaştere senzorială a lumii reale. 


1. Definirea conceptului şi caracteristica generală a percepţiei 

e Percepția este procesul psihic de reflectare a obiectelor şi feno- 
menelor realităţii în totalitatea însuşirilor lor. în momentul ac- 
țiunii lor directe asupra analizatorilor (spre deosebire de sen- 
zaţii, care reflectă însuşiri individuale, izolate ale obiectelor). 

e Percepția constituie un nivel calitativ superior de prelucrare 

şi integrare a informaţiei despre lumea externă şi despre sine. 
Această superioritate constă în realizarea unei imagini sinte- 
tice, unitare, în care obiectele şi fenomenele care acţionează 
direct asupra organelor noastre de simţ sunt reflectate ca tota- 
lităţi integrale, în invidualitatea lor specifică. 

Altfel spus, în timp ce senzaţia are caracter monomodal (este funcția 
unui anumit analizator), percepţia este plurimodală (reflectă simultan, 
succesiv un complex de însuşiri pe care le sintetizează într-o configuraţie 
specifică, proprie acelui obiect reflectat şi au un înţeles logic pe baza că- 
ruia putem deosebi acel obiect de celelalte). Prin această particularitate a 
reflectării, percepţia asigură o cunoaştere senzorială de un grad superior. 

Percepția, comparativ cu senzaţia, este: 

- inferențială (permite indivizilor să completeze informaţia care 

lipseşte din senzațiile brute); 

-  categorială (ajută oamenii să plaseze în aceeaşi categorie sen- 
zaţii aparent diferite pe baza unor trăsături comune); 

- relațională (oferă prilejul comparării fiecărui stimul cu toţi cei- 
lalţi aflaţi în mediul înconjurător); 

-  adaptativă (serveşte indivizilor pentru a-şi centra atenţia asupra 
aspectelor mai importante ale stimulilor şi pentru a le ignora pe 
cele mai puţin importante); 

- automată (se produce de la sine, spontan, fără participarea con- 
ştiinţei); 

- fondată pe cunoştinţele anterioare (experienţele relativ asemă- 
nătoare, rezultate în urma percepțiilor trecute, influenţează mo- 
dul actual de percepere). 

Percepția ocupă locul central în cadrul mecanismelor psihice infor- 
maţional-operaţionale de prelucrare primară a informaţiilor, aceasta 
deoarece senzaţii în stare pură nu prea există (poate doar în prime- 
le zile ale existenţei sau în cazuri patologice), iar reprezentările, care 
urmează în ordine ontogenetică după ele, nu sunt decât tot percepții 
trecute, reactualizate şi refolosite în funcţie de necesităţile prezentului. 
La fel de importante sunt percepțiile şi pentru mecanismele psihice 
informațional-operaționale de prelucrare secundară a informaţiilor. 
Gândirea, memoria, imaginaţia sunt greu de conceput în afara percep- 
tiei. Este aproape imposibil să desfăşurăm o activitate psihică, oricât 
de simplă ar fi ea (jocul, de exemplu) sau oricât de complexă (învăţa- 
rea, munca, creaţia), fără suportul perceptiv. 

Percepția este nu doar o imagine mai mult sau mai puţin constituită 
a unui obiect sau fenomen din lumea externă, ci poate fi examinată 
şi ca proces, în cursul căruia se formează, se „construieşte” treptat 
imaginea perceptivă. Din această perspectivă, percepția poate fi con- 
cepută ca un sistem de acţiuni perceptive. În formarea şi desfăşura- 
rea acţiunilor perceptive, îndreptate spre „examinarea” obiectului şi 
elaborarea percepţiei ca „model mintal” al acestuia, un rol important 
joacă procesele motrice: mişcările mâinilor în pipăit, mişcările ochilor 
în urmărirea conturului în percepţia vizuală a obiectelor, micromotri- 
citatea coardelor vocale în perceperea sunetelor etc. Obiectele asupra 
cărora se orientează activitatea psihică în momentul perceperii repre- 

zintă obiectul perceperii, iar cele din apropiere alcătuiesc fondalul 
perceperii. Fondalul se poate transforma în obiect al perceperii, iar 
obiectul poate deveni fondal. 


2. Fazele procesului perceptiv 


Percepția este un proces cu desfăşurare fazică, chiar dacă dura- 
tele desfăşurării fazelor care o compun sunt prea scurte pentru a fi 
conştientizate. Acest lucru se datorează faptului că obiectul-stimul nu 
este supus atenţiei din prima clipă, el trebuind căutat şi analizat cu 
un anumit efort de concentrare (perceperea unor forme în condiţii de 
iluminare slabă etc.). 

Cercetările psihologice contemporane împart procesul perceptiv în 
următoarele faze: 

1. Orientarea 

2. Detecţia 

3. Discriminarea 

4. Identificarea 

5. Interpretarea (recunoaşterea). 

1. Orientarea este declanşată de schimbarea produsă în ambianța 
iniţială de apariţia stimulului respectiv şi constă în îndreptarea capului 
spre locul apariţiei stimulului. În această fază se produce şi acomo- 
darea mecanismelor periferice ale analizatorului implicat în vederea 
stabilirii poziţiei optime pentru întâmpinarea şi descoperirea stimulu- 
lui. Orientarea este acompaniată de operaţiile exploratorii în câmpul 
perceptiv, care are rolul de a circumscrie coordonatele stimulului şi de 
a-l delimita de restul obiectelor şi de fond. 

2. Detecţia, denumită şi reacția „Aha! ”, reprezintă descoperirea în 
ambianţă a stimulului. Această fază se bazează, din punct de vedere 
funcţional, pe o evaluare realizată de mecanismele senzoriale, respectiv 
a raportului dintre semnal şi zgomot, din care rezultă decizia în legătură 
cu prezenţa sau absenţa semnalului. O detecție este eficientă (optimă) 
dacă subiectul reperează corect minimum 55-60% din semnale. Când 
condiţiile de recepţie sunt dificile, operaţia de detecție este îngreunată 
sau compromisă, în funcție de gradul de eficacitate a semnalului de 
perturbare. Există, deci, posibilitatea ca semnalul să fie mascat parţial 

sau total de zgomot; în astfel de cazuri, subiectul poate să considere 
că există semnal atunci când acesta nu există de fapt, şi invers. Apar şi 
situaţii de maximă incertitudine, atunci când subiectul declară în 50% 
din cazuri că există semnal şi în 50% din cazuri că nu există semnal. În 
cazul activităţilor care presupun supravegherea (a unor semnalizatoare, 
a unor panouri de comandă etc.), detecția poate fi considerată optimă 
doar dacă subiectul dă răspunsuri corecte în 90-95% din cazuri. 

3. Discriminarea constă în extragerea cantităţii de informaţie ne- 
cesară care să permită afirmarea faptului că obiectul respectiv este 
diferit, că el se desprinde din fondul celorlalte obiecte şi că trebuie 
analizat şi interpretat singular, devenind o dominantă în câmpul sen- 
zorial al conştiinţei. Pe baza rezultatelor acestei faze pot fi elaborate 
răspunsuri comportamentale de diferenţiere, care nu presupun cu- 
noaşterea identității stimulului, ci numai stabilirea diferenţelor din- 
tre acesta şi stimulii precedenţi sau cei care îl urmează. 

4. Identificarea presupune un nivel mai ridicat de procesare a in- 
formaţiei, atât din punct de vedere cantitativ, cât şi calitativ (selectarea 
informaţiilor relevante ale obiectului respectiv), rezultatul fiind răspun- 
sul de identificare a obiectului. În realizarea identificării, în funcţie de 
cantitatea şi calitatea informaţiilor disponibile, se parcurg două faze: 

a) identificarea categorială, bazată pe o cantitate mai mică de in- 

formaţie, care vizează însuşirile relevante şi reprezentative ale 
obiectului, şi 

b) identificarea individuală, care presupune completarea tabloului 

iniţial al informaţiilor cu date care privesc anumite laturi sau 
componente de detaliu, individualizatoare; această fază condu- 
ce la identificarea individuală, aici şi acum, a obiectului. Aceas- 
tă fază reprezintă finalul procesării informaţiei obiectuale, con- 
cretizat în formarea imaginii perceptive dependentă de natura 
modală a obiectului perceput. 

5. Interpretarea rezultă din legătura realizată în mod natural şi lo- 
gic între percepţie, pe de o parte, şi activitate şi comportament, pe de 
altă parte. În cadrul percepţiei distingem reflectarea obiectului într-o 
dublă ipostază: 

a) ca entitate reală, independentă de nevoile subiectului, şi 

b) din perspectiva importanţei pe care o poate avea, acum sau pe 
viitor, pentru subiect, în vederea satisfacerii unor nevoi sau îm- 
plinirii anumitor scopuri. 

Aşadar, în faza interpretării se stabilesc legături pragmatice între 
imaginea perceptivă a obiectului şi stările interne de motivaţie sau de 
necesitate ale subiectului, pe baza cărora se realizează o clasificare a 
obiectelor percepute în: 

indiferente şi semnificative, ce determină raporturile ulterioare ale 
subiectului cu ele — folosirea lor în calitate de mijloace sau scopuri. 


3. Particularităţile percepţiei 


Orice obiect sau fenomen real posedă o mulţime de însuşiri, dintre 
care unele sunt esenţiale, iar altele neesenţiale (periferice). Vom exa- 
mina cele mai importante particularităţi ale percepţiei: 

Obiectualitatea rezidă în raportarea percepţiei la obiectele lumii 
reale şi nu la organele receptoare sau la structurile cerebrale care par- 
ticipă la descifrarea şi prelucrarea informaţiei perceptive. Fără o ase- 
menea raportare percepţia nu-şi poate îndeplini funcţia orientativă şi 
reglatoare în activitatea practică a omului. Obiectualitatea percepţiei 
nu este o calitate înnăscută. Este necesară efectuarea unui întreg, sis- 
tem de acţiuni prin intermediul cărora subiectul descoperă obiectuali- 
tatea imaginilor sale despre lume. În acest proces rolul decisiv îl joacă 
pipăitul şi mişcarea. Obiectualitatea percepţiei se constituie, în ultima 
analiză, pe baza acţiunilor motrice, care asigură contactul propriu-zis 
al subiectului cu obiectul. 

Integralitatea percepţiei trebuie înţeleasă în sensul că noi perce- 
pem orice obiect şi cu atât mai mult orice situaţie obiectuală spaţială ca 
un întreg sistemic stabil, chiar dacă unele părți componente ale aces- 
tui întreg nu pot fi percepute nemijlocit în momentul respectiv. Spre 
deosebire de senzaţii, care reflectă diferitele însuşiri ale unui obiect, 
în momentul în care ele acţionează asupra receptorilor, percepţia este 
imaginea integrală a obiectului dat, care include şi elementele inac- 
cesibile perceperii într-un anumit context. Altfel spus, modul în care 
diferite elemente ale imaginii percepute (tonuri, mirosuri, forme etc.) 
sunt distribuite şi ordonate reproduce distribuţia şi ordinea obiectului 

real. În determinarea semnificației unice a percepţiei, rolul principal 
îl au relaţiile, raporturile obiective dintre elementele componente ale 
stimulului reflectat şi nu valoarea absolută a componentelor; adică, 
însuşirile obiectului perceput sunt semnalate nu separat, ci în integra- 
lităţi complexe, proprii configurației, structurii acelui obiect. 

Astfel, dacă un obiect cunoscut este văzut la un moment dat de cine- 
va numai parţial, individul în cauză, în virtutea unităţii structurii obiec- 
tului, se comportă ca şi cum l-ar fi văzut în întregime. De exemplu, 
dacă la un moment dat vedem pe fereastră capul şi umerii unui trecător, 
noi avem în percepția noastră şi poziţia mâinilor, picioarelor şi chiar 
putem identifica particularităţile mersului persoanei în cauză. Gradul 
de claritate a imaginii perceptive depinde de posibilitatea anticipării 
şi evocării acelor părţi ale obiectului care lipsesc în momentul dat (se 
evidenţiază astfel rolul relațiilor dintre elementele componente ale unui 
stimul complex în determinarea semnificației unice a percepţiei). 

De integralitatea percepţiei se leagă strâns structuralitatea sa. Pu- 
tem spune că, într-o anumită măsură, percepţia nu coincide cu sen- 
zaţiile noastre momentane şi nu rezultă din simpla lor însumare. Noi 
percepem, de fapt, o structură generalizată ca o formaţiune psihică 
nouă, distinctă de senzațiile care intră în componenţa sa. Structurali- 
tatea percepţiei evidenţiază faptul că însuşirile obiectului perceput nu 
au aceeaşi intensitate şi nu comunică aceeaşi cantitate de informaţii. 
De aceea, însuşirile relevante ocupă în structura imaginii primul plan, 
în timp ce toate celelalte trec pe plan secund. Imaginea perceptivă este 
organizată ierarhic, iar explorarea operativă, obiectivă a unui obiect se 
poate face având în vedere mai ales punctele de maximă concentrare 
informaţională. 

Constanţa percepţiei se manifestă în relativa stabilitate a însuşiri- 
lor percepute ale obiectelor, în cadrul unui registru destul de larg de 
modificare a condiţiilor în care are loc perceperea. În mod obişnuit, 
noi nu remarcăm prezenţa fenomenului de constanţă a percepţiei, de- 
oarece arareori obiectul percepţiei îl formează însuşirile separate ale 
obiectelor: mărimea, forma, culoarea, poziţia spaţială şi o serie de alte 
însuşiri în care se manifestă constanţa percepţiei. Sunt unele însuşiri 
care au un rol fundamental în recunoaşterea obiectului perceput, în- 

suşiri denumite indici de recunoaştere. Indicii de recunoaştere con- 
stituie părți importante, caracteristice ale obiectelor sau fenomenelor, 
pe care noi le considerăm constante, deşi aspectele percepute variază. 
De exemplu, o monedă metalică o considerăm rotundă, circulară, deşi 
imaginea ei obişnuită este un oval turtit. Ca să o percepem rotundă, ar 
trebui să o ţinem la înălțimea ochilor şi perpendiculară pe axul vizual, 
ceea ce se întămplă foarte rar. Există trei forme ale constanţei percep- 
tive: constanţa formei; constanţa mărimii, constanţa culorii. 

Constanţa percepţiei se formează în procesul activităţii obiectuale 
şi totodată este o condiţie necesară a vieţii şi activităţii omului. Fără ea 
omul n-ar putea să se orienteze în nesfârşita diversitate şi variabilitate 
a realităţii obiective. Constanţa percepției reflectă relativa stabilitate a 
lumii înconjurătoare, unitatea activităţii omului cu ambianța naturală 
şi socială. 

Selectivitatea percepţiei este direct determinată atăt de particula- 
ritățile psihologice ale personalităţii subiectului care percepe un obiect 
la un moment dat, cât şi de condiţiile externe, de contextul perceptiv. 
Selectivitatea perceptivă duce la distincţia dintre obiect şi fond în per- 
cepţie. În orice moment există un obiect al percepţiei, iar celelalte din 
jur fac parte din fondul perceptiv. În funcţie de modificările ce survin 
obiectiv sau subiectiv, obiectul poate deveni element component al 
fondului, iar un element al fondului se poate transforma în obiect (ceea 
ce înseamnă că acesta din urmă va putea fi identificat şi va primi o 
semnificaţie). 

Mobilitatea obiect —fond poate fi determinată de mai multe cauze: 

- cauze obiective: diferenţele nete între un obiect şi altele încon- 
jurătoare (contrastul de formă, mărime, culoare); mişcarea unui 
corp în raport cu celelalte; 

- cauze subiective: relaţiile unui obiect cu experienţa, acţiunile 
personale; bagajul de reprezentări existent în memoria noastră; 
raportul dintre unele aspecte ale imaginii percepute şi interese- 
le, dorinţele noastre. 

Inteligibilitatea (categorialitatea) este o altă însuşire importantă 

a percepţiei. Deşi apar ca rezultat al acţiunii nemijlocite a stimuli- 
lor asupra receptorilor, imaginile perceptive au întotdeauna o anumită 

semnificaţie semantică. La om percepţia este strâns legată de gândire, 
de înţelegerea esenței obiectului sau fenomenului respectiv. A percepe 
conştient un obiect înseamnă a-l denumi pe plan mintal, adică a-l ra- 
porta la o anumită clasă de obiecte, a-l „generaliza” prin cuvânt. Chiar 
dacă percepem un obiect necunoscut, noi încercăm să surprindem în 
el o asemănare cu obiectele cunoscute, să-l includem într-o anumită 
categorie de obiecte. 

Percepția nu este pur şi simplu rezultatul acţiunii unei garnituri 
de stimuli asupra receptorilor (deşi aceasta este absolut necesară), 
ci reprezintă o investigaţie activă şi dinamică a celei mai bune inter- 
pretări a datelor senzoriale din perspectiva subiectului. Ilustrative în 
această privinţă sunt aşa-numitele „imagini duble”, în care subiectul 
percepe alternativ „figura” şi „fondul” imaginii. Deşi stimulul rămâne 
neschimbat, percepţia se schimbă, ceea ce relevă contribuţia activă a 
factorului subiectiv în procesul perceperii lumii exterioare. 

Apercepţia trebuie înţeleasă ca dependenţă a percepţiei de conţinu- 
tul vieţii psihice a omului, de drumul de viaţă pe care l-a parcurs, de 
particularităţile personalităţii sale (termenul a fost introdus de Leib- 
nitz). 


4. Tipologia percepţiei. Criterii de clasificare 


Percepţiile pot fi clasificate după variate criterii. Astfel, în func- 
ție de componenţa senzorială dominantă putem vorbi despre percepții 
vizuale, percepții auditive, percepții haptice (tactil-chinestezice), per- 
cepții mixte (audiovizuale) ş.a.m.d., deşi în structura fiecărui tip de 
percepții intră variate alte senzaţii. 

Obiectele şi fenomenele percepute de om există în spaţiu, în timp 
şi în mişcare. Luând ca criteriu aceste dimensiuni fundamentale ale 
realităţii, vom examina în continuare formele corespunzătoare ale per- 
cepţiilor. 

a) Percepția spaţiului 

Într-o accepţiune foarte largă, spaţiul poate fi desemnat ca o întin- 
dere mai mult sau mai puţin definită, care conţine obiecte şi în care se 
derulează evenimente şi acţiuni. Într-o accepţiune mai restrănsă, spa- 
tiul desemnează situarea, localizarea obiectelor unele în raport cu alte- 

le, în funcţie de relaţiile de distanţă, mărime, formă pe care le întreţin. 
Există mai multe tipuri de spaţii: spațiu matematic, euclidian; spaţiu 
fizic (constituit din însuşirile fizice, materiale, obiective ale obiectelor 
din realitatea materială); spațiu comportamental (este partea din me- 
diul înconjurător în care se derulează percepțiile şi acţiunile umane). 
La rândul lor, spaţiul fizic şi cel comportamental se divid în: spațiu 
vizual, spațiu auditiv, spaţiu tactilo-chinestezic sau proprioceptiv. 

Percepția spaţiului vizual implică următoarele caracteristici per- 
ceptive: 

- Percepția formei obiectelor presupune proiectarea pe retină a 
fiecăriu punct al obiectului, deplasarea receptorilor pe conturul 
obiectului şi urmărirea liniei care delimitează obiectul de fon- 
dul perceptiv sau ambianța în general. 

- Percepția mărimii obiectelor implică fenomene de acomodare a 
cristalinului, convergenţa globilor oculari, compararea obiectu- 
lui dat cu alte obiecte din ambianţă. 

- Percepția distanţei la care se află amplasat obiectul depinde de 
mărimea imaginii retiniene, de prezenţa sau lipsa detaliilor de 
structură a obiectului, de prezenţa sau absenţa reperelor, de par- 
ticularităţile cromatice ale obiectelor. 

- Percepția orientării (direcţiei) obiectelor este determinată de 
verticala gravitaţională şi de orizontala perpendiculară pe ea. 

- Percepția reliefului presupune reflectarea lungimii, lăţimii şi 
adâncimii obiectelor şi se bazează pe disparitatea imaginii reti- 
niene, gradul de iluminare a suprafeţelor, convergenţa oculară, 
perspectiva liniară aeriană. 

Dat fiind că există un spațiu bidimensional (plan) şi un spațiu tri- 
dimensional, localizarea obiectelor se va produce după însuşirile di- 
ferite ale obiectelor. În spaţiu bidimensional localizarea obiectelor se 
face după coordonatele sus, jos, stânga, dreapta. După aceste coor- 
donate se definesc formele, configuraţiile plane. În percepția spaţiului 
tridimensional localizarea obiectelor se face după volum, distanța sau 
adâncimea la care sunt amplasate (aproape sau departe). 

Percepția spaţiului auditiv se referă la localizarea sunetelor, la 
determinarea direcţiei şi distanţei la care este situată o sursă sonoră. În 

spaţiu, trei planuri permit situarea originii sunetului: cele care vin de 
sus şi de jos relativ la planul orizontal ce trece prin cele două timpane; 
cel din faţă şi cel din spate în raport cu planul frontal; cel din dreapta 
şi cel din stânga în raport cu planul median al corpului. 

Percepția spaţiului tactilo—chinestezic sau proprioceptiv se re- 
feră la identificarea spaţiului intern, diferit de cel extern. Informaţii 
despre acest spaţiu obţinem de la receptorii amplasați în pile, muşchi, 
articulaţii, urechea internă. Prin percepţia tactilo — chinestezică se 
poate realiza localizarea corectă a unei stimulări tactile. Pentru aceas- 
ta este necesar ca subiectul să dispună în orice moment de informaţii 
cu privire la poziţia fiecărei părți a corpului în raport cu celelalte şi în 
raport cu spaţiul extern. Receptorii amplasați în structurile musculare 
şi articulatorii profunde sau în cele vestibulatorii îndeplinesc acest rol. 
Percepția spaţiului tactilo-chinestezic face apel la o serie de indici. 
Cel mai important dintre aceştia este constituit de schema corporală. 
Schema corporală oferă nu doar posibilitatea de a lua cunoştinţă de 
existenţa individuală a fiecărei părți a organismului, ci şi sentimentul 
apartenenţei tuturor acestor elemente unei singure fiinţe. 

b) Percepția timpului 

Timpul este o altă dimensiune, alături de spațiu, în care se desfăşoară 
existența umană. Alături de timpul real, cronologic, există şi timpul subi- 
ectiv, psihologic, trăit. În opinia lui Paul Fraisse, psihologia timpului 
este nu altceva decât „studiul tuturor conduitelor omului în raport cu 
schimbările” (Fraisse, 1967). Percepția timpului, estimarea timpului, 
orientarea temporală au devenit de foarte multă vreme obiect de studiu 
pentru mulţi psihologi. În Europa, Pieron (1933), Piaget (1946), Frais- 
se (1948, 1974) au întreprins cercetări experimentale asupra percepţiei 
timpului, publicând lucrări semnificative pentru această problematică. 
În esenţă, toţi aceşti psihologi consideră că timpul este o măsură a 
schimbării, el reflectă durata existenţială a obiectelor, fenomenelor, 
simultancitatea şi succesiunea lor: „Când omul constată că trăieşte în 
timp, el afirmă simplu că este angajat în multe schimbări” (Fraisse, 
1975). Trei probleme par importante pentru înţelegerea problematicii 
privind percepţia timpului: percepția succesiunii, percepția şi estima- 
rea duratei, orientarea temporală. 

Percepția succesiunii: nu există schimbare, deci nici timp, atâta 
vreme cât nu există o derulare de faze, o trecere de la un moment la 
altul. Problema care se pune în acest caz este cea a trecerii de la si- 
multancitate (două stări care se produc în acelaşi timp) la succesiune 
(două stimulări care urmează una după alta). Fraisse consideră că în 
percepţia succesiunii intervin trei categorii de factori: 

- fizici (de exemplu, viteza de transmitere a luminii sau a sune- 

tului); 

- biologici (distanţa de la receptor la cortex, natura şi structura 

receptorilor senzoriali care au latenţe şi inerții diferite); 

- psihologici (atitudinea subiecţilor, organizarea stimulilor, ordi- 

nea lor). 

Percepția şi estimarea duratei: durata se referă la intervalul care 
separă doi stimuli între ei. Ea poate fi scurtă (mai mică de 0,5 sec.); lun- 
gă (1-2 sec.) şi intermediară. În afara aspectelor de ordin cantitativ, care 
vizează măsurarea riguroasă a celor trei categorii de durate, intervin şi 
diverse aspecte calitative. Unii autori au arătat, de exemplu, că există 
tendinţa de a supraestima intervalele scurte şi de a subestima intervalele 
lungi. A percepe durata, spune Fraisse, înseamnă a vedea capacitatea 
omului de a cuprinde cvasisimultan aspectele succesive ale schimbării. 

Perceperea duratei, care implică o reacţie a individului la o stimu- 
lare prezentă cu durată determinată, este mult mai obiectivă decât es- 
timarea duratei, care presupune intervenţia memoriei şi este realizată 
retrospectiv, în acest ultim caz intervenind o multitudine de factori 
(natura sarcinii, atitudinile, motivaţia, atenţia subiectului, influenţa 
mediului înconjurător, a unor medicamente, îndeosebi a drogurilor). 
Atunci când un interval este saturat de activităţi intense, complexe, el 
va fi estimat ca fiind mai scurt decât unul sărac în activităţi, care va pă- 
rea mai lung. „Plăcutul” vine parcă mai greu atunci când este aşteptat, 
pe când „neplăcutul” vine mult mai repede în exact aceleaşi condiţii 
de aşteptare. Dacă ne concentrăm asupra timpului, indiferent de carac- 
terul plăcut sau neplăcut al evenimentelor trăite, timpul trece mai greu. 
Vârsta este un alt factor care influenţează estimarea timpului. Piaget, 
punând copiii mici să spună care dintre două lămpi s-a aprins mai în- 
tâi, deşi ele se aprindeau simultan, a descoperit că aceştia indicau ca 
aprinzându-se mai repede lampa la care li s-a spus să fie atenţi. 

Orientarea temporală: constă în a situa o fază a schimbării în 
raport cu un întreg ciclu de schimbări. Principala problemă care se 
ridică este aceea a reperelor de care se foloseşte omul pentru a se putea 
orienta. Cei mai mulţi autori consideră că există trei sisteme, interne 
sau externe, care îndeplinesc acest rol: 

- sistemul fizic şi cosmic (alternanţa zi/ noapte, succesiunea zile- 

lor, anilor etc.); 

- sistemul biologic (ritmicitatea funcţiilor organismului); 

- sistemul sociocultural (existenţa şi activităţile umane). 

Aceste sisteme furnizează, direct sau indirect, informaţii despre 
mecanismele de orientare temporală. 

c) Percepția mişcării 

Concepută într-un sens larg, mişcarea desemnează schimbarea, 
transformarea obiectelor şi fenomenelor lumii materiale sau ideale. În- 
tr-un sens mai restrâns, mişcarea se referă la deplasarea obiectelor în 
spațiu, la schimbarea poziției lor într-un interval de timp determinat. 

Există mai multe feluri de mişcare: 

- reală (când un obiect se deplasează dintr-un punct în altul); 

- aparentă (când un obiect este nemişcat şi totuşi pare că se miş- 
că); 

- indusă (când un obiect este integrat în altul şi pare că se mişcă, 
în realitate cel care se mişcă fiind obiectul integrator); 

- autocinetică (când privim un punct luminos într-o cameră întu- 
necoasă în care nu există niciun reper, punctul respectiv pare că 
se mişcă); 

- consecutivă (când privim o suprafață în mişcare şi apoi ne arun- 
căm privirea pe obiectele din mediul înconjurător, avem impre- 
sia că şi acestea se mişcă). 

Perceperea tuturor acestor aspecte ale mişcării are o valoare adap- 
tativă. Percepția mişcării este considerată vitală atât în lumea animală, 
cât şi în lumea umană. Nu de puţine ori ea este asociată supravieţuirii. 
La om, percepţia mişcării furnizează informaţii despre poziţia corpului 
în raport cu diferite obiecte, plasarea acestuia în mediul înconjurător 
permiţând interacţiunea cu obiectele mobile, precum şi evitarea peri- 
colelor sau obstacolelor. Acţiunea cu obiectele, mişcarea lor contribuie 

la realizarea adecvată a celorlalte procese psihice sau la îndreptarea 
erorilor. 


5. Teorii şi legităţi ale percepţiei 

Toate legităţile percepţiei sunt în fond complementare, se bazează 
pe date experimentale obiective şi uşor verificabile, fiind astăzi recu- 
noscute ca parte integrantă a unei viitoare teorii generale a percepției. 
Dintre teoriile perceptiei enumerăm: 

A. Senzualismul asociaţionist (empirismul) reprezentat prin 
Priestley, Hartley, Bain. După cum susține J.St. Mill, percepţia este 
rezultatul unei sume de impresii senzoriale. În acest fel, percepţia 
era redusă la senzaţii pierzându-și identitatea. Un punct de vede- 
re interesant este exprimat de către cercetătorul german Lotze, care 
consideră că fiecare percepţie este rezultatul unei însumări de puncte 
de excitație retiniană. 

B. Gestaltismul, reprezentat prin Wertheimer, Koffka şi Köhler, 
oferă prima teorie coerentă asupra percepţiei. Încă în 1890 savantul 
german von Ehrenfels în articolul său Uber Gestaltqualităten (Asupra 
calităţilor formei) dă exemplul cu melodia ce nu poate fi redusă la o 
simplă sumă de tonalități sonore şi, dacă se schimbă ceva, nu se pierde 
forma. 

La începutul secolului al XX-lea Wertheimer a realizat un experi- 
ment simplu şi ilustrativ menit să demonstreze faptul că percepţia nu 
se reduce la simpla sumă de senzații. Experimentul constă în aprin- 
derea succesivă a două becuri, astfel încât la o viteză de 1/6 dintr-o 
secundă se obţine o bandă luminoasă continuă. Acesta este fenomenul 
„phi” al mişcării aparente. Pentru gestaltişti, percepţia este un proces 
unitar şi autonom care nu se reduce la o simplă sumă de impresii sen- 
zoriale. Ceea ce primează este forma (Gestalt) în condiţiile principiu- 
lui pregnanţei. Conform acestui principiu, obiectele se impun percep- 
tiei prin particularităţile lor de formă, de structură. Oamenii prezintă o 
tendinţă înnăscută de a percepe obiectele în integralitatea lor. Obiectul 
este perceput în cadrul câmpului perceptiv cu atributele sale de ordin 
fizic. Gestaltiştii au studiat şi au elaborat o serie de legi ale percepţiei 
care îşi menţin actualitatea. 

Sintetizând, gestaltismul insistă asupra primordialității intregului 
în raport cu partea; obiectele sunt percepute în întregul lor prin forma, 
structura, configuraţia lor specifică. Ceea ce i s-a reproşat gestaltismu- 
lui este caracterul înnăscut al tendinţtei spre integralitate perceptivă. 
Această concepţie va fi combătută de către J.Piaget. 

C. Structuralismul genetic al lui J.Piaget este susținut de celebra 
lucrare Mecanismele perceptive apărută în 1961. Percepția este strâns 
legată de evoluţia structurilor inteligenţei, astfel încât ea evoluează în 
raport cu evoluţia acestor structuri. Piaget preia conceptul de structură 
de la gestaltism, dar consideră că aceste structuri nu sunt înnăscute în 
totalitate, ci numai în componentele lor anatomo-fiziologice, pentru 
că odată cu dezvoltarea structurilor operatorii ale inteligenţei să se 
constate o dezvoltare şi a mecanismelor perceptive. 

D. Teoria tranzacţionalistă a lui Ames şi Ittelson introduce o nouă 
perspectivă asupra percepţiei ca rezultat al unui proces de tranzacţie, de 
schimb între organism şi mediu. În acest context, toate părţile tranzacţiei 
intervin ca participanţi activi şi îşi dovedesc existenţa numai în această 
participare activă. Percepția implică emiterea unei supoziţii în sensul că 
noi tindem să alegem supoziţii verificate în experienţa anterioară; sem- 
nificaţia obiectului ţine de experienţa personală a subiectului; această 
experienţă presupune un raport anticipativ cu viitorul. 

E. Teoria senzorio-tonică a lui H.Werner şi S.Wapner consideră 
că percepţia nu este exclusiv de origine senzorială, întrucât la reali- 
zarea ei participă şi tonusul muscular ce asigură postura şi activita- 
tea motrică. În amplasarea perceptivă a obiectului față de subiect nu 
este suficient să luăm în considerare doar poziţia obiectului în câmpul 
vizual, ci trebuie să ţinem seama şi de postura corporală, de poziţia 
capului în raport cu restul corpului. Percepția verticalităţii este poli- 
senzorială, implicând orientarea retiniană şi orientarea proprioceptivă 
în raport cu axa gravitaţională. Această teorie subliniază rolul factori- 
lor nonperceptivi în percepţie: tonusul muscular, postura, chinestezia, 
senzațiile interne, stările afective. 

F. Teoria stărilor centrale directoare propusă de către F.H. All- 
port demonstrează importanţa factorilor comportamentali în percepție. 
Sistematizând cercetările fundamentale în domeniul percepţiei, reali- 

zate în anii '40 ai secolului al XX-lea, autorul ajunge la concluzia că 
percepţia este influenţată de o varietate de factori comportamentali, 
cum ar fi trebuinţele, valorile, pulsiunile, reacţiile defensive, persona- 
litatea şi experienţa subiectului. 

G. Teoria psihofizică a lui Gibson evidenţiază percepţia ca o priză 
de contact cu mediul, reunind priza cu conştiinţa şi comportamentul. 
Informaţia este organizată deja în stimuli şi rolul percepţiei este acela 
de aprehensiune sau de rezonanţă cu această informaţie organizată. In- 
dividul devine capabil să determine trăsăturile caracteristice ale obiec- 
tului şi să extragă proprietăţile lui generale. 

H. Modelul cognitivist al lui Neisser porneşte de la teoria lui 
Gibson şi propune conceptul de procesare de informaţii. Modelul 
cognitivist reabilitează rolul experienţei şi al factorilor nonpercep- 
tivi, acordând un rol predominant anticipării sau expectaţiei. Con- 
form acestui model, obiectul are o anumită cantitate de informaţie 
disponibilă care este extrasă în baza unei activități de explorare a 
subiectului, dirijată de scheme mentale interne. Schema mentală se 
va modifica şi, în acţiunile perceptive ulterioare, se va impune ca 
experienţă dobândită. 

La începutul secolului XX, reprezentanţii şcolii gestaltiste de psi- 
hologie au evidenţiat un şir de legităţi ale percepţiei. Deşi modelul 
gestaltist ca atare nu a reuşit să se impună ca singurul valabil şi domi- 
nant, fiind considerat astăzi depăşit din punct de vedere metodologic, 
totuşi are meritul esenţial de a fi demonstrat statutul percepţiei ca nivel 
calitativ superior de organizare psihică în raport cu senzaţia şi de a fi 
formulat necesitatea studierii ei prin prisma trăsăturilor şi legităţilor 
sale proprii, ireductibile la cele ale senzaţiei. 

Percepția este definită astfel ca un prim nivel la care se realizează şi 
se manifestă gestaltul, adică „forma organizată” sau integrală. La baza 
ei sunt puse o serie de legi ale organizării care, ca atare, se dovedesc 
a fi veridice şi verificabile experimental. Am putea evidenția următoa- 
rele: legea bunei forme; legea echilibrului; legea structuralităţii; 
legea bunei continuităţi; legea destinului comun; legea proximită- 
ţii; legea unum-duo. 

Legea bunei forme este o consecinţă particulară a legii universale 
a organizării, potrivit căreia „nu există materie fără formă, neorgani- 

zată în structuri”. Astfel, ea postulează că elementele câmpului stimu- 
lator extern vor tinde să se unească în percepţie într-o „bună formă”, 
echilibrată şi consistentă (pregnantă), în care pe primul plan se eviden- 
țiază „întregul”. Bunăoară, în percepţia muzicii, sunetele se contopesc 
într-o structură melodică ireductibilă, iar în percepţia vizuală petele 
cromatice se contopesc într-o structură cromatică nouă, cu o tonalitate 
şi o nuanţă ireductibile. 

Legea echilibrului arată că percepţia este un rezultat al unei congru- 
enţe izomorfice între punctele de tensiune (ingredientele) ale câmpului 
fizic extern şi cele ale câmpului biofizic intern (cerebral), astfel că orice 
percept se caracterizează printr-o omogenitate internă inestricabilă. 

Legea structuralităţii exprimă supremaţia întregului asupra părții, 
care face ca invarianţii de structură să acţioneze în sens compensator 
şi întregitor în raport cu eventualele lacune, omisiuni sau inversiuni 
(cazul figurilor lacunare, al cuvintelor în care sunt omise, inversate sau 
dublate anumite litere). Percepția posedă astfel o schemă internă struc- 
turată, care face ca ea să-şi păstreze individualitatea în pofida unor 
transformări perturbatoare ale câmpului stimulator extern. 

Legea bunei continuităţi exprimă faptul că o configuraţie externă 
deschisă tinde în percepţie să fie continuată în acelaşi sens şi să se în- 
chidă, devenind astfel intern echilibrată. În orice câmp fizic extern dez- 
organizat, percepţia introduce vectori de structurare, de la deschis către 
închis, de la neechilibrat la echilibrat, de la eterogen la omogen etc. 

Legea destinului comun postulează că un element scos în afara 
configurației sau a structurii, în percepţie, tinde să fie reintegrat şi re- 
laţionat cu celelalte elemente. Într-un ansamblu, toate elementele sunt 
legate printr-un destin comun. 

Legea proximităţii arată că, într-un câmp eterogen, dispersat, per- 
cepţia tinde să organizeze elementele şi să le grupeze din aproape în 
aproape, pe verticală sau pe orizontală. Astfel, elementele învecinate 
tind să fie percepute împreună, într-o configuraţie echilibrată. 

Legea unum-duo exprimă faptul că, într-un câmp extern ambi- 
gen, percepţia procedează fie asimilativ, realizând o singură formă 
(figură), fie disociativ, divizând câmpul în două figuri cu individua- 
litate distinctă. 

6. Greşeli ale percepţiei, iluzii şi halucinaţii 

Deşi percepţia reflectă în mod adecvat realitatea, uneori pot apărea 
denaturări; acestea au fost denumite şi iluzii perceptive (reprezentând 
reflectarea relativ denaturată a obiectelor în anumite situaţii). Pot 
apărea în condiţii de normalitate datorită distanţei, luminozităţii sau 
stării afective speciale. Apariţia acestora este determinată de aşa-numi- 
tele efecte de câmp, care constau în subestimarea sau supraestimarea 
unor elemente sau proprietăţi datorită poziţiei lor în cadrul întregului, 
datorită raporturilor de contrast sau influenţei unor stări psihofizio- 
logice interne. Câteva exemple de iluzii: iluziile optico-geometrice, 
iluziile tactil-chinestezice în perceperea mărimii, iluziile de mişcare şi 
iluziile optico-chinestezice de greutate. Cel mai frecvent întâlnite sunt 
iluziile vizuale. 

Studiul iluziilor are o mare însemnătate pentru înţelegerea mecanis- 
melor percepţiei. De menţionat, însă, că iluziile apar nu doar în sfera 
percepţiilor, ci şi în alte sectoare ale vieţii psihice a omului. Astfel, se 
vorbeşte despre iluziile memoriei; aşa se întâmplă, de pildă, în cazul 
fenomenului „déjà vu”, când subiectul percepe clar ceva ce se petrece 
în momentul respectiv ca şi când l-ar mai fi perceput cândva înainte, 
deşi acest lucru n-a putut avea loc. De asemenea, este menţionată „ilu- 
zia înţelegerii bruşte” (directe, prin „intuiţie”) în sfera gândirii ş.a.m.d. 
Principala însuşire a iluziilor rezidă în caracterul lor „convingător” 
pentru subiect. 

Halucinaţiile reprezintă percepții fără obiect de perceput. Este o 
tulburare psihică, în timpul căreia o persoană percepe evenimente sau 
lucruri care nu există, iar experienţele senzoriale nu sunt provocate 
de stimularea organelor senzoriale. Halucinaţiile implică auzul, văzul, 
mirosul, simţul tactil şi chiar gustul unor lucruri care nu sunt reale. 
Cea mai comună formă de halucinaţii sunt cele auditive (voci sau su- 
nete care nu au nicio sursă fizică). Halucinaţiile sunt asociate cu boli 
mintale şi cel mai des cu schizofrenia. Însă, există mai multe cauze 
care declanşează halucinaţiile: 

- alcoolismul, consumul de droguri; 

- stările de delir sau demenţa; 

- epilepsia; 

- febra — în mod special la copii şi vârstnici; 

- probleme senzoriale, cum ar fi orbirea sau surditatea; 

- afecțiuni grave: SIDA, insuficienţă renală, insuficienţă hepati- 
că, cancer etc. 


7. Rolul percepţiei în viaţa psihică umană 


Omul trăieşte în universul fascinant al lucrurilor, el poate vedea, de 
aproape sau de la distanţă, unul sau mai multe obiecte, poate asculta o 
melodie, poate întinde mâna şi apuca un obiect pe care apoi îl explo- 
rează etc. Percepția creează omului certitudinea existenţei şi ființării lui 
printre celelalte obiecte. Fără percepţie, viaţa omului ar fi practic de 
neconceput. Iar acest lucru poate fi uşor demonstrat prin evocarea tulbu- 
rării diferitelor forme ale percepţiei. Dacă se tulbură percepţia spaţiului, 
orientarea individului în casă, pe stradă devine aprope imposibilă. 

Percepţiile sunt elementele componente ale operaţiilor şi acțiuni- 
lor, ale activităţilor şi gândurilor. Nicio acţiune, niciun gând nu s-ar 
putea realiza şi finaliza fără percepții. Când percepțiile se organizea- 
ză şi se structurează, când devin predominante, atunci se convertesc 
în aptitudini sau în comportamente esenţiale ale aptitudinilor, fapt ce 
explică diferenţele dintre performanţele oamenilor. Datorită prezenţei 
unor asemenea componente perceptive convertite în aptitudini, unii 
oameni pot depista extrem de uşor o serie de obiecte după indici vizu- 
ali sau auditivi nevăzuţi şi neauziţi de alţii, la care asemenea capacităţi 
perceptive nu sunt dezvoltate. Tocmai de aceea, testele de aptitudini 
cuprind şi probe de diagnoză a unor particularităţi ale mecanismelor 
perceptive sau ale diverselor forme ale percepţiei. 

Nu există formă de activitate umană, simplă sau complexă, care să 
nu implice unele sau alte forme ale percepţiei. Într-o activitate banală 
de joc, insuficienta dezvoltare a unor forme ale percepţiei face ca jo- 
cul să nu se poată desfăşura normal. Un preşcolar care are dificultăţi 
de apreciere a mărimii obiectelor (deoarece percepţia mărimii nu s-a 
dezvoltat încă), în jocul de-a ascunselea se va ascunde în spatele unui 
obiect mic, rămânând practic în câmpul vizual al colegilor. Copilul 
nu se naşte cu anumite capacităţi perceptive, el trebuie să le înveţe 
în decursul existenţei. Învăţarea perceptivă este semnificativă nu doar 

la omul normal, dar şi, mai ales, la cei cu handicap. Studiile efectu- 
ate pe orbi au arătat că aceştia pot să se orienteze relativ uşor într-un 
spaţiu necunoscut, datorită posedării unui tip special de percepţie care 
poartă denumirea de „vedere facială”. Cercetările ulterioare (Catzim, 
Dallenbach, 1994) au precizat că este vorba de o capacitate auditivă 
numită eco-localizare, care este un fel de ecou sonor pe care orbul 
îl detectează chiar şi de la distanşă. Datorită capacităţii de depistare 
a obstacolelor, unii orbi se pot deplasa cu bicicleta sau pot parcurge 
trasee dificile. Percepția este prezentă cel mai mult în activitatea de 
muncă a omului. Anumite profesiuni nici n-ar putea fi imaginate în 
afara dezvoltării anumitor abilităţi perceptive. 

Sintetizând, percepţia îndeplineşte trei roluri fundamentale în ra- 

port cu existenţa şi activitatea omului (M.Zlate, 1999); 

e rol de informare a individului asupra existenţei şi caracteris- 
ticilor obiectelor din lumea înconjurătoare, fapt ce facilitează 
adaptarea lui la lumea obiectelor; 

e rolde ghidare, orientare, de reglare a comportamentelor; 

e „rol comutator” (M.Golu), în sensul că ea închide şi deschide 
circuitele traiectoriilor foarte întinse ale actelor mintale, interne şi 
motorii, externe. Percepția nu este numai premisa integrării unor 
structuri psihice superioare, ci şi punctul de sosire, forma de con- 
cretizare şi verificare, prin confruntarea cu realul, a acestora. 


Activităţi de învăţare: 

1. Reprezentaţi asemănările şi deosebirile dintre senzaţii şi per- 
cepţii. 

2. Care este deosebirea dintre obiectul perceperii şi fondalul per- 
ceperii? 

3. Argumentaţi, de ce percepţia este considerată un proces cu des- 
făşurare fazică? 

4. Explicaţi formele complexe ale percepţiei. 

5. Scrieţi un eseu despre utilitatea practică a legităţilor percepţiei. 

1. Enumeraţi factorii care contribuie la apariţia iluziilor şi haluci- 
naţiilor. 

2. Argumentaţi complexitatea fenomenului percepţiei. 

Capitolul III 


REPREZENTAREA — PROCES PSIHIC DE REEXPRIMARE 


A INFORMAȚIILOR 


UNITĂŢI DE CONȚINUT 


Tematica abordată în acest capitol include următoarele subiecte: 


UI i Ea 


Delimitări conceptuale ale reprezentărilor 
Mecanismele psihologice ale reprezentării 
Proprietăţile reprezentărilor 

Clasificarea reprezentărilor 

Funcţiile reprezentărilor 

Rolul reprezentărilor în cunoaştere 


FINALITĂȚI 


După parcurgerea capitolului, veți fi capabili: 


să definiţi conceptul de reprezentare; 

să diferenţiaţi asemănările şi deosebirile esenţiale dintre repre- 
zentări şi percepţie; 

să argumentaţi importanţa altor procese cognitive pentru forma- 
rea reprezentărilor; 

să caracterizați tipurile reprezentărilor; 

să precizaţi rolul limbajului în formarea reprezentărilor; 

să argumentaţi funcțiile reprezentărilor; 

să exemplificaţi diferite tipuri de reprezentări; 

să explicaţi proprietăţile reprezentărilor; 

să exersaţi în autoevaluarea reprezentărilor. 


CONCEPTE-CHEIE 


Studiind acest capitol veţi putea explica următorii termeni: repre- 
zentări, legături nervoase, experienţă anterioară, analizator predomi- 
nant, reprezentări generale, reprezentări voluntare, înlănţuire de sce- 
narii, figurativitate, operativitate, panoramizare, cunoaştere, caracter 
integrat, simbolic, constructiv, efect de „catarsis”. 

CONȚINUT 


Sistemul cognitiv al individului a evoluat permanent. Dacă la un 
moment dat el şi-a elaborat o serie de mecanisme susceptibile să facă 
faţă solicitărilor adresate organismului în condiţii favorabile, cu tim- 
pul, el a fost nevoit să-şi perfecţioneze unele mecanisme, astfel încât 
să-i permită realizarea funcţiilor psihice şi în condiţii nefavorabile. 


1. Delimitări conceptuale ale reprezentărilor 


Omul trebuia să-şi elaboreze o nouă capacitate, care să-i permită 
accesul la informaţiile datului (prezentate) imediat stocate, la relaţiile 
dintre el şi mediul înconjurător. Informaţia elaborată ad-hoc avea o 
mare importanţă în activitatea adaptivă; însă, ea era limitată din per- 
spectiva solicitărilor mai complexe. Realitatea şi acţiunea ei asupra 
organismului trebuiau reexaminate nu doar într-o formă adecvată, ci 
într-una avantajoasă, operativă, productivă. Un asemenea fapt anga- 
jează noi capacităţi cognitive, care le depăşesc pe cele perceptive. Este 
vorba despre capacitatea organismului de a avea o experienţă psihică 
în lipsa contactului actual cu obiectul. Noul mecanism psihic poartă 
denumirea de reprezentare. 

Aşadar, reprezentarea este primul nivel de organizare a activită- 
ţii mintale „autonome”, independent de prezenţa şi acţiunea directă a 
obiectelor externe. Sursa ei o constituie informaţiile furnizate de sen- 
zaţii şi percepții, iar baza ei obiectivă este capacitatea mnezică (de în- 
registrare/stocare/păstrare) a creierului. Imaginea obiectului perceput 
nu dispare imediat după încetarea acţiunii lui asupra analizatorului. Ea 
continuă să persiste ca urmare a fenomenului de remanenţă şi post- 
efect. Apoi părăseşte scena conştiinţei trecând în stare latentă, întipă- 
rindu-se în mecanismele memorative. Acolo, informaţia va fi supusă 
unor operaţii de analiză, comparare, selecţie şi combinare, obţinându- 
se o imagine mintală nouă, de rang cognitiv superior, pe care o numim 
reprezentare. 

e Reprezentarea este mecanismul psihic de reexprimare a infor- 

maţiilor. 

e Reprezentarea este procesul psihic de reflectare mijlocită, se- 

lectivă şi schematică a proprietăţilor concrete, mai mult sau 

mai puţin semnificative, ale obiectelor şi fenomenelor date în 
experienţa senzorială anterioară a subiectului. 

Reprezentarea este procesul cognitiv-senzorial de semnalizare 
în forma unor imagini unitare, dar schematice, ale însuşirilor 
concrete şi caracteristice ale obiectelor şi fenomenelor în ab- 
senfa acţiunii directe a acestora asupra analizatorilor. 
Reprezentarea este o imagine schematică, o închipuire despre 
obiectul perceput anterior, dar care în momentul de faţă nu ac- 
ționează asupra organelor de simţ. 


Calitatea reprezentării va fi condiționată de: 


Calitatea percepţiei şi de contextul în care a avut loc recepta- 
rea obiectului dat. O percepţie activă, dirijată prin scopuri bine 
definite, va favoriza formarea unei reprezentări mai complete 
şi mai fidele, în timp ce o percepţie contemplativă, pasivă, va 
favoriza formarea unei reprezentări palide, mai sărace şi mai 
puţin fidele. 

Frecvența contactelor perceptive cu obiectul. Un obiect per- 
ceput de mai multe ori va fi reprezentat printr-o imagine mult 
mai vie şi mai fidelă decât unul perceput o singură dată. Deci, 
putem concluziona că obiectele familiare sunt reprezentate mai 
uşor şi mai fidel decât obiectele nefamiliare. 

Durata intervalului care se scurge între momentul perceperii 
obiectului şi momentul reactualizării imaginii lui secundare: cu 
cât acest interval e mai mare, cu atât reactualizarea imaginii lui 
secundare va fi mai dificilă şi mai lacunară, şi invers. 


Reiese, deci, că spaţiul mintal reprezentaţional are o alcătuire ete- 


rogenă, multistratificată, incluzând imagini de grade diferite de viva- 
citate, completitudine şi fidelitate. În acelaşi timp, organizarea acestui 
spaţiu are un caracter dinamic, producându-se mereu modificări de 
poziţii şi de semnificaţii ale imaginilor componente. Aceasta dovedeş- 
te atât caracterul activ al procesului reprezentării, cât şi implicarea lui 
permanentă în mijlocirea şi reglarea cotidiană a activităţii şi a com- 
portamentului. 


In plan ontogenetic, mecanismele reprezentării se consolidează mai 


târziu decât cele ale percepţiei. Prima formă sub care se articulează şi 

funcţionează reprezentarea este schema obiectului permanent, care 
se manifestă comportamental prin căutarea de către copil a obiectului 
ascuns (în jurul vârstei de 8-10 luni), iar apoi prin căutarea şi detec- 
tarea unui obiect pe baza denumirii lui verbale (după vârsta de 1 an). 
Un salt calitativ se produce după vârsta de 3 ani, atunci când se afir- 
mă funcţia nominativ-designativă a limbajului, cuvântul devenind 
principalul suport şi vehicul al conţinutului informaţional structurat în 
imaginea mintală secundară. Deci, funcţia reglatorie a cuvântului se 


manifestă astfel: 


- cuvântul evocă reprezentarea deja formată şi cerută de sarcini 


cognitive şi practice; 


- dirijează constituirea unor imagini mai bogate sau mai schema- 
tice, mai fidele obiectului reprezentat sau mai îndepărtate; 

- asigură înlănţuirea şi organizarea unei serii întregi de imagini; 

- este instrument de organizare şi transformare a imaginilor; 

- prin cuvânt, reprezentările sunt integrate cu procesele de gândi- 


re şi imaginaţie. 


Comparând reprezentarea şi percepţia, diferenţe expuse în Tabe- 


lul 3.1, putem evidenția următoarele: 


Tabelul 3.1 


Diferențe dintre percepţie şi reprezentare 


Percepția 
e Sc realizează şi se desfăşoară numai 
în prezenţa obiectului şi sub acţiu- 
nea directă a acestuia asupra orga- 
nelor de simţ. 


Reprezentarea 
Se produce şi se desfăşoară în 
absenţa obiectului. 


e Reflectarea perceptivă are un carac- 
ter direct, nemijlocit. 


e Imaginea perceptivă are o claritate 
pregnantă şi un volum de informa- 
ţii mai mare. 


Este o reprezentare mijlocită 
(mijlocirea se realizează de per- 
cepţie). 

Reprezentarea este relativ pali- 
dă şi posedă un volum mic de 
date, de detalii. 


e Rcflectă în manieră nediferenţiată 
însuşirile semnificative, relevante, şi 
pe cele secundare, accidentale. 


Reflectă preponderent însuşi- 
rile caracteristice, pregnante, 
semnificative. 

e Reflectă însuşiri individual-par-| e Reprezentarea reflectă şi însu- 
ticulare şi se referă la identitatea şiri comune mai multor obiecte 
obiectelor concrete. individuale, dobândind atribu- 

tul generalităţii. 


e Libertatea de intervenţie a subiectu- | e Libertatea de intervenţie a subi- 
lui în structurarea imaginii este mai ectului în structurarea imaginii 
mică. este mai mare. 


Atât percepţia, cât şi reprezentarea au caracter 
figural, intuitiv. 


2. Mecanismele psihologice ale reprezentării 


Multă vreme reprezentarea a fost considerată ca fiind un potenţi- 
al indivizibil al conştiinţei, o creaţie pur subiectivă a individului. De 
fapt, reprezentarea este determinată de realitatea înconjurătoare. Spre 
deosebire de percepţie, al cărei conţinut informaţional îl constituie în- 
suşirile concrete, dar exterioare, fenomenale, accidentale ale obiec- 
telor şi fenomenelor, conţinutul informaţional al reprezentării este 
format tot din însuşirile concrete ale obiectelor, însă mai importante, 
mai reprezentative pentru obiect. Putem conchide că reprezentarea 
are drept conţinut informaţional caracteristica concretă a obiectului. 
Specificul acestui conţinut poate fi pus în evidenţă apelând şi la argu- 
mente din domeniul filosofiei. Încercând să stabilească relaţia dintre 
esenţă şi fenomen, filosofia afirmă că „esenţa se fenomenalizează”, se 
„proiectează în fenomen”. Aceasta permite ca, odată cu surprinderea 
fenomenului, să se surprindă implicit şi esenţa obiectului. Am putea 
considera, de aceea, că reprezentarea oglindeşte fenomenul îmbibat de 
esenţă. lar prin faptul că reuşeşte să descifreze ceea ce este caracteris- 
tic pentru un obiect sau pentru o clasă de obiecte, ea pregăteşte saltul 
spre esenţial, ca mijloc al gândirii. 

Am putea evidenția următoarele mecanisme, prin intermediul căro- 
ra se produc reprezentările: 

1. Prin natura lor, reprezentările nu sunt simple câpii ale percepții- 
lor din trecut, reproduceri pasive ale acestora, ci rezultatul unor 
prelucrări şi sistematizări, al unor combinări şi chiar recombi- 
nări ale însuşirilor senzoriale, fapt ce permite reținerea şi ampli- 

ficarea unor însuşiri, estomparea şi eliminarea altora. Psihologia 
cognitivă consideră reprezentările drept modele interiorizate ale 
lumii, utilizate ca surse de informare şi instrumente de reglare şi 
planificare a conduitelor. 

Un alt mecanism al reprezentărilor îl constituie selecția însu- 
şirilor obiectelor. Aceasta nu se face întâmplător, ci reflectă 
semnificaţia acordată de subiect însuşirilor respective sau sem- 
nificaţia obiectivă pe care ele o au în raport cu practica socia- 
lă. Deci, reprezentarea relevă din obiecte, mai ales, însuşirile 
lor funcționale în care este înglobată experienţa socioistorică a 
oamenilor. 

Mecanismul esenţial care asigură declanşarea şi formarea re- 
prezentărilor este cuvântul. El asigură structurarea lăuntrică a 
elementelor reprezentării; organizează reprezentările în siste- 
me, le fixează în conştiinţa individului, contribuie la creşterea 
caracterului lor generalizat, ceea ce permite ca reprezentarea să 
fie purtătoare a unui sens. 

Mecanismele la care ne-am referit (prelucrarea percepțiilor ante- 
rioare, selecţia însuşirilor, cuvântul) nu funcţionează în vid, ci în 
consens cu activitatea individului uman. Cu cât omul acţionează 
mai mult cu obiectele, cu atât acestea sunt mai pregnant raporta- 
te la necesităţile lui şi, ca urmare, posibilitatea formării unor re- 
prezentări clare, corecte, intense creşte. Acţiunea este cea care fi- 
xează şi face posibilă evocarea reprezentărilor. Tot acţiunea este 
cea care obligă la accentuarea selectivităţii, ceea ce echivalează 
cu un proces primar de abstracţie. Deci, acţiunea este cea care 
determină o condensare congruentă a informaţiei, fapt asemă- 
nător unei generalizări intuitive, prin construcțiile sale mintale 
subiectul putându-se apropia de toate situaţiile analoage posibi- 
le, depăşind astfel situaţiile singulare. Tocmai de aceea acţiunea 
poate fi numită „mediul de incubație al reprezentării”. 
Mecanismele reprezentărilor se diferenţiază între ele în funcţie 
de sursa lor generatoare. Unele imagini din reprezentări sunt 
generate de realitate, altele de memoria de lungă durată, unde 
au fost stocate. 

6. Mecanismele reprezentărilor se diferenţiază între ele şi în 
dependenţă de tipul de reprezentări în care sunt implicate. După 
cum arată Ehrlich, se evidenţiază două tipuri de comportamen- 
te posibile în formarea reprezentărilor: unul spontan, bazat pe 
strategia cea mai economicoasă, ce conduce la activarea selec- 
tivă globală, altul mult mai complex, ce implică analiza şi con- 
densarea interconceptuală. 


3. Proprietăţile reprezentărilor 


Cele mai importante proprietăți generale ale reprezentărilor sunt: 
figurativitatea, operativitatea, panoramizarea. 


1. Figurativitatea 


Reprezentările redau ceea ce este tipic pentru un obiect, caracte- 
risticile cu cea mai mare încărcătură şi saturație informaţională. Ele 
se eliberează de anumite elemente particulare ale obiectelor, devenind 
un fel de portret rezumativ al acestora şi chiar al unei clase întregi 
de obiecte. Imaginea obiectelor devine reprezentativă pentru ceea ce 
acestea au comun în structura lor concretă. Oricât de accentuată ar fi 
însă schematizarea şi generalizarea, coerenţa şi congruenţa obiectu- 
lui individual se păstrează. În timp ce ideea gravitează spre abstract, 
reprezentarea rămâne cantonată (se limitează) în configuraţiile obiec- 
tuale. Această proprietate este atât de pregnantă, încât se caută a fi 
identificată şi în cazul reprezentării unor stimuli cu un grad mare de 
abstractizare, cum ar fi, de exemplu, numerele. Interesul pentru nu- 
mere rezidă în simplitatea lor, în cadrul limitat al lexicului folosit în 
denumirea lor, în absenţa ambiguităţii semantice. Tocmai de aceea ele 
constituie un câmp privilegiat pentru a pune în evidenţă elaborarea 
modelelor reprezentărilor mintale. 

2. Operativitatea 


Această proprietate este surprinsă cel mai bine de Piaget, care de- 
fineşte reprezentarea ca o „reconstrucţie operatorie”. În realizarea ei 
sunt implicate mecanisme de asociere prin asemănare şi contiguitate 
(care asigură reducerea necunoscutului la cunoscut), mecanisme de 
contrast (ce permit relevarea, trecerea în prim-plan a unor însuşiri ale 

obiectelor). Prezente sunt şi motricitatea şi, mai ales, ideomotricitatea 
(care facilitează reproducerea mişcărilor şi transformărilor, precum şi 
a rezultatelor lor). În virtutea acestei proprietăţi, reprezentarea dă po- 
sibilitatea simultaneităţii succesivului (prin prescurtări şi comprimări), 
dar şi a transformării simultaneităţii într-o succesiune coerentă (prin 
redevelopări într-o cinematică imagistică). De exemplu, un dirijor îşi 
poate reprezenta în câteva minute (2-3) o simfonie, care de fapt durea- 
ză circa o oră. Un scriitor, care are în minte structura integrală a unui 
roman, şi-o poate reprezenta în scene, secvenţe, capitole ce derulează 
unele după altele într-o anumită succesiune. Este ca şi când pe ecranul 
minţii ar avea loc o proiecţie cu încetinitorul. Operativitatea reprezen- 
tărilor nu se poate realiza decât în prezenţa operaţiilor intelectuale şi 
a limbajului exterior. 

Aşadar, caracterul operatoriu al reprezentărilor asigură trecerea 
reprezentărilor într-un stadiu superior evoluţiei lor, conducând la cu- 
noaşterea dincolo de ceea ce ar fi, la un moment dat, aparenţă înşelă- 
toare. 

3. Panoramizarea 


B.F. Lomov susţine că reprezentarea presupune îmbinarea în ima- 
ginea mintală a unor dimensiuni ale obiectelor ce nu pot fi percepute 
decât succesiv. Un cub, de exemplu, indiferent din ce parte ar fi privit, 
nu poate fi perceput decât având trei feţe. În reprezentare, în schimb, 
datorită coordonării şi aglutinării informaţiilor, acesta va fi „văzut” 
cu toate faţetele lui. Se pare că panoramizarea este limita superioară a 
performanţelor posibile în reprezentare. 

În afara acestor proprietăţi, există şi altele. Astfel, Denise Jodelet 
enumeră: 

- caracterul integrat — reprezentarea nu dispune doar de pro- 
prietatea de a reflecta lumea externă, doar de a reproduce pasiv 
exteriorul în interior, ci şi de capacitatea de a reuni, de a fuziona 
sensibilul cu ideea, perceptibilul cu conceptualul, figurativul cu 
simbolicul; reprezentarea face ca fiecărei figuri să-i corespundă 
un sens şi fiecărui sens o figură; 

- caracterul simbolic şi semnificant — reprezentarea, concomi- 
tent cu introducerea unui obiect absent în lumea simbolică a 

subiectului, dispune şi de proprietatea de a se substitui obiectu- 
lui care este prezent; 

- caracterul constructiv — interacţiunea subiectului şi obiectului, 
a subiectului cu lumea înconjurătoare duce atât la modificarea 
subiectului, cât şi la modificarea obiectului, actul reprezentării 
implică o activitate de construcţie şi reconstrucţie; subiectul nu 
este un simplu spectator la o piesă de teatru care se joacă în faţa 
lui, dimpotrivă, el este actor, chiar autorul care structurează pie- 
sa de teatru asigurându-i astfel derularea normală; 

- caracterul autonom şi creativ — se referă la capacitatea repre- 
zentărilor de a se desprinde de purtătorul lor concret şi de a cir- 
cula în mediul social al subiectului, aşa încât deşi reprezentarea 
este individuală, elementele ei constitutive sunt preluate, îm- 
prumutate din mediul înconjurător, ele influenţează şi inovează 
procesele de elaborare cognitivă simbolică; 

- caracterul social — chiar dacă pentru a analiza reprezentarea ne 
situăm la un nivel social zero, constatăm că reprezentarea com- 
portă întotdeauna elemente sociale, categoriile care le structu- 
rează şi le exprimă sunt categorii împrumutate dintr-un fond 
comun cultural al subiectului. 

Unele dintre aceste proprietăţi se regăsesc în cele menţionate ante- 

rior; oricum, adăugate la primele trei, ele reuşesc să caracterizeze mai 
bine reprezentările. 


4. Clasificarea reprezentărilor 


Reprezentările, ca produse finale ale procesului de reprezentare, 
există într-o mare diversitate. Clasificarea lor se face după mai multe 
criterii: 

e După analizatorul dominant în furnizarea informaţiei, avem: 

v Reprezentări vizuale — cele mai frecvente şi mai bine 
structurate, centrate pe redarea formei, a volumului şi a 
mărimii obiectelor, însuşirile cromatice având un caracter 
mai şters şi reducându-se la tonalitatea fundamentală (roşu, 
galben, albastru, verde etc.). Datorită structuralităţii şi 
pregnanţei lor, acestereprezentări constituie nucleul integrativ 

al tuturor celorlalte modalităţi — auditive, chinestezice. 
Vizualizarea devine astfel un atribut al întregului sistem 
reprezentaţional. 

v Reprezentări auditive — permit reactualizarea pe plan 
mintal a sunetelor şi zgomotelor din natură, a sunetelor şi 
structurilor muzicale (melodiilor) şi a vocilor umane. Ca şi 
în percepţie, stimulii sonori sunt reflectați în unitatea celor 
trei proprietăţi de bază — intensitatea, înălţimea şi timbrul, 
iar structurile muzicale se reflectă şi după intervale şi 
durate. Spre deosebire de percepţie, în reprezentare, în care 
reflectarea melodiilor şi a fluxului vorbirii celor din jur se 
realizează serial (în succesiune), în reprezentare reflectarea 
acestora devine comprimată, simultană. Rolul reprezentărilor 
auditive este deosebit de important în învăţarea limbilor 
străine şi în activitatea compozitorilor şi a dirijorilor. 

v Reprezentări chinestezice — sunt imagini mintale ale 
mişcărilor proprii. Ele se concretizează în ceea ce numim 
ideomotricitate. Astfel, ne putem reprezenta schemele şi 
dinamica tuturor tipurilor de mişcări — de la cele care intră 
în structura mersului până la cele mai fine mişcări obiectuale 
şi instrumentale. Vizualizarea se include ca o verigă 
acompaniatoare generală. 

e După gradul de generalitate, avem: 

v Reprezentări individuale — imagini care se raportează la 
obiecte concrete singulare, în specificul identităţii lor. Ele 
pot avea la bază una sau mai multe perceperi ale obiectului. 
Reprezentarea individuală devine cu atât mai clară cu cât se 
constituie prin prelucrarea unui număr mai mare de imagini 
perceptive secvențiale. Nivelul cel mai ridicat de claritate 
îl atingem în raport cu obiectele familiare (persoanele 
apropiate, obiectele din camera în care locuim etc.). 

v Reprezentări generale — reflectă însuşiri şi caracteristici co- 
mune mai multor obiecte, la baza formării lor stând operațiile 
de clasificare şi sinteză. Acestea se aplică reprezentărilor in- 
dividuale, din care se extrag însuşirile comune, care se reu- 

nesc într-o imagine unitară supraordonată (ex: Perceperea mai 
multor case individuale şi formarea reprezentărilor individu- 
ale corespunzătoare fiecăreia fac posibilă sesizarea unor in- 
variaţii: acoperiş, zidărie, ferestre, uşi — care se vor fixa într-o 
reprezentare generală a categoriei „casă”). După sferă, repre- 
zentările generale se aseamănă cu noţiunile, şi unele, şi altele 
reflectând ceea ce este comun mai multor obiecte individuale. 
După conţinut însă, ele se deosebesc mult de noţiuni. Conţi- 
nutul reprezentărilor este alcătuit din însuşiri semnificative, 
caracteristice, în timp ce conţinutul noţiunilor este format din 
însuşiri esenţiale şi necesare. De asemenea, trebuie de preci- 
zat că reprezentările generale sunt mai apropiate de noţiunile 
empirice, rod al cunoaşterii comune, decât de cele ştiinţifice. 

După natura operaţiilor care stau la baza elaborării lor, 

avem: 

v Reprezentări reproductive, bazate pe memorie. (ex.: Un 
copil vede un dans la televizor pe care îl va repeta singur 
acasă.) 

v Reprezentări anticipative, bazate pe imaginaţie; acestea se 
bazează şi pot veni în continuarea reprezentărilor reproduc- 
tive. (ex.: Actorii interprezeată diferit un rol, deşi pornesc cu 
toţii de la acelaşi rol.) 


Alte criterii folosite în clasificarea reprezentărilor: 


tipul de activitate în care se integrează (reprezentări literare, is- 
torice, muzicale, sportive, tehnice, geografice etc.); 

procesul psihic mai complex în care se integrează (reprezentări 
ale memoriei, reprezentări ale imaginaţiei etc.); 

după prezenţa sau absenţa intenţiei şi a efortului voluntar (re- 
prezentări involuntare, reprezentări voluntare); 

după obiectul reflectat (spaţiale, de timp). 


5. Funcţiile reprezentărilor 


Reprezentările au un rol important în relaţie cu conducerea şi coor- 
donarea acţiunilor mai complexe, cu gândirea, imaginaţia şi dinamica 
afectivă. Reprezentarea are următoarele funcții: 

e funcţia de cunoaştere, furnizând informaţii despre însuşirile 
semnificative, caracteristice, individuale şi comune ale obiecte- 
lor şi fenomenelor percepute anterior; 

e serveşte drept punct de plecare în evoluţia gândirii: imaginea, 
schematizând datele percepţiei, înlesneşte operaţiile gândirii, fi- 
ind un intermediar între cunoaşterea senzorială şi concepte. Nu 
atât reprezentarea obiectelor, cât cea a acţiunilor efectuate cu 
ele influențează gândirea; 

e are rol reglator manifestat sub două aspecte: în pregătirea min- 
tală anticipată a acţiunilor şi în coordonarea şi corectarea traiec- 
toriei de desfăşurare a acestora; 

e funcţia cathartică (din greacă catharsis, ceea ce înseamnă pu- 
rificare), se referă la rolul reprezentărilor de a scădea o stare 
de tensiune, chiar dacă numai temporar. Îndrăgostitul care nu e 
primit de către părinţi în casa iubitei sale, din cauza convinge- 
rilor sale religioase sau politice, în unele momente de visare se 
imaginează înfruntându-i cu argumente pertinente şi modificân- 
du-le atitudinea, ceea ce constituie, pentru moment, o scădere a 
stresului pe care îl suferă. 


6. Rolul reprezentărilor în cunoaştere 


Importanţa reprezentărilor în viaţa şi în activitatea noastră este 
greu de subestimat. Ele îndeplinesc un dublu rol: unul de cunoaştere 
şi altul de reglare. 

Ca proces de cunoaştere, reprezentarea ne furnizează informaţii 
despre însuşirile semnificative, caracteristice, individuale şi comune ale 
obiectelor şi fenomenelor percepute anterior. Reprezentările fac posibilă 
continuarea procesului de cunoaştere, a operaţiilor de prelucrare-inter- 
pretare a informaţiilor în absenţa obiectului şi a contactului perceptiv cu 
el. Pe plan mintal intern se încheagă un sistem reprezentaţional coerent, 
mediat verbal, în cadrul căruia reprezentările se pun în relaţie logică 
unele cu altele după criteriile similitudinii, opoziţiei (contrastului), ge- 
neralităţii, sporindu-se astfel valoarea cognitivă a fiecăreia în parte. 

Reprezentările devin principala sursă de informaţie pentru gândire, 
atunci când aceasta se desfăşoară în raport cu obiecte şi fenomene 

care nu se află în momentul dat în câmpul nostru perceptiv. lar sub 
acţiunea operaţiilor gândirii imaginea-reprezentare se transformă în 
concept figural, în care se rețin doar însuşirile esenţiale ale formei şi 
configurației obiectelor. 

În concluzie, putem afirma că nivelul de dezvoltare a sistemului 
reprezentărilor, bogăţia şi diversitatea sa constituie o premisă favori- 
zantă pentru funcționarea optimă a intelectului. 

Rolul reglator al reprezentărilor se manifestă sub două aspecte: 

a) în pregătirea mintală anticipată a acţiunilor — în planul şi 
programul acţiunilor orientate spre obiectele şi situaţiile exter- 
ne, o verigă componentă obligatorie o constituie imaginea, care 
se realizează în forma reprezentării. Ea va cuprinde schema de 
înlănţuire a secvenţelor acţiunii şi informaţiile corespunzătoare 
asupra obiectului-mijloc (instrument), asupra obiectului-scop 
(care trebuie obţinut în urma acţiunii) şi asupra coordonatelor 
spaţio-temporale ale contextului (ambianţei) în care se desfă- 
şoară acţiunea. Claritatea şi completitudinea imaginii determină 
consistenţa internă a programului şi planului; 

b) în coordonarea şi corectarea traiectoriei de desfăşurare a 
acestora — de îndată ce planul începe să fie pus în aplicare, re- 
prezentarea se conectează ca factor de comandă şi control al 
secvenţelor succesive ale acţiunii, emițând semnale de corecție 
ori de câte ori se înregistrează abateri de la modelul mintal sta- 
bilit anterior sau erori. 


Activităţi de învăţare: 

1. Distingeţi asemănările şi deosebirile esenţiale dintre reprezen- 
tări şi percepţie. 

2. Argumentaţi rolul reprezentărilor în dezvoltarea proceselor 

cognitive. 

Argumentaţi funcţiile reprezentărilor. 

4. Elaboraţi un eseu despre corelaţia dintre reprezentări şi alte pro- 
cese de cunoaştere. 


(95) 

Capitolul IV 


MEMORIA — PROCES PSIHIC DE ENCODARE, STOCARE 
ŞI RECUPERARE A INFORMAȚIILOR 


UNITĂȚI DE CONȚINUT 
Tematica abordată în acest capitol include următoarele subiecte: 


Definirea conceptului şi caracteristica generală a memoriei 
Funcţiile memoriei 

Procesele memoriei 

Tipuri, forme şi aspecte ale memoriei 

Modele explicativ-interpretative ale memoriei 

Tehnici şi factori de optimizare a memoriei 

Memoria în viaţa cotidiană 


SI DID i 


FINALITĂȚI 

După parcurgerea capitolului, veți fi capabili: 

e să definiți conceptul de memorie; 

e să argumentaţi importanţa memoriei; 

e să explicaţi caracteristicile şi calitățile memoriei; 

e să determinaţi şi să analizaţi mecanismele memoriei; 

e să analizaţi caracterul activ al proceselor memoriei (encodare, 
stocare, recuperare); 

e să argumentaţi funcţiile memoriei; 

e să cexemplificaţi şi să interpretaţi modelele memoriei; 

e să vă autoevaluați memoria logică şi memoria mecanică în urma 
administrării unui test de memorie; 

e săimplementaţi procedeele de optimizare a funcţionalităţii me- 
moriei în organizarea propriei activităţi de memorare. 


CONCEPTE-CHEIE 

Studiind această temă veți putea explica următorii termeni: memo- 
rie, caracter activ, caracter selectiv, caracter inteligibil, amnezie, memo- 
rare, engramare, stocare, conservare, reactualizare, reproducere, uitare, 

memorie senzorială, memorie de scurtă durată, memorie de lungă 
durată, memorie ereditară, memorie involuntară, memorie voluntară, 
memorie mecanică, logică, motrică, afectivă, verbal-logică, imagi- 
native, modele neurofiziologice, modele psihologice, modele cog- 
nitiviste. 


CONȚINUT 


Caracterul necesar al memoriei derivă din faptul că ea este im- 
plicată în marile compartimente ale vieţii omului: cunoaştere şi 
învăţare, înţelegere şi rezolvare de probleme, inteligenţă şi creati- 
vitate. Aşadar, memoria este cea care sudează elementele anteri- 
oare de cele care vor urma, cea care oferă posibilitatea reanalizării 
unor date anterioare ale cunoaşterii, care împinge cunoaşterea mai 
departe. Prin faptul că redă trecutul ca trecut, ţinând însă cont de 
condiţiile schimbate şi actuale ale prezentului, ea adaugă o nouă 
dimensiune vieţii psihice, contribuind în felul acesta la asigurarea 
continuității ei. Memoria se află în strânsă interacţiune şi interde- 
pendenţă cu toate celelalte procese, însuşiri şi capacităţi psihice, 
fiind influenţată de ele şi influenţându-le totodată. 


1. Definirea conceptului şi caracteristica generală a memoriei 

Omul, pe lângă capacităţile de a simţi, gândi, vorbi, imagina, 
o posedă şi pe aceea de a reţine, conserva şi reutiliza propria sa 
experienţă. Acest lucru este realizat cu ajutorul memoriei. 

În literatura de specialitate există mai multe definiţii care re- 
flectă diferit fenomenul dat. Unii autori susţin că memoria este 
capacitatea unui sistem de tratare natural sau artificial de a encoda 
(memoriza) informaţia extrasă din experienţa sa cu mediul, de a 
o stoca într-o formă apropiată şi apoi de a o recupera şi utiliza în 
acţiunile sau operaţiile pe care le efectuează (Lecocg, Leconte şi 
De Schonen, 1997); alţii afirmă că memoria umană este capaci- 
tatea de a reactiva, parţial sau total, într-o manieră veridică sau 
eronată, evenimentele trecutului (Tiberghien, Mendelsohn, Ans, 
George, 1990). 

Memoria este procesul psihic cognitiv prin care se realizează 
întipărirea, păstrarea şi reactualizarea sub forma recunoaşterii 
sau reproducerii experienţei cognitive, afective, volitive, achizi- 
ționate anterior. 

Prin caracterul său mijlocit, logic/raţional şi conştient memo- 
ria devine un proces psihic specific uman; nu este un simplu me- 
canism psihic structurat, constructiv, ci poate fi chiar creativ. 

Multitudinea definiţiilor existente face posibilă desprinderea 
câtorva note esenţiale ale memoriei ca proces psihic, şi anume: 
înregistrează informaţia receptată; stochează informaţia dată în 
depozitul mnezic; extrage, la cerere, informaţia din stoc; pune la 
dispoziţia subiectului informaţia în format potrivit pentru a fi uti- 
lizată; şterge/lichidează din stocul ei informaţia ce a devenit inutilă 
sau cu valoare cognitivă compromisă. 

O mare parte din materialul care se stochează şi se păstrează în 
memorie este, de fapt, materialul provenit prin contactul organe- 
lor de simţ cu realitatea înconjurătoare (fapt care ne demonstrea- 
ză legătura memoriei cu procesele psihice senzoriale); memoria 
nu înseamnă numai acumularea de informaţii, ci şi organizarea şi 
chiar structurarea lor, prin aceasta ea raportându-se la gândire, la 
operaţiile ei care facilitează o asemenea interpretare; nu reținem 
şi nu reactualizăm orice, ci ceea ce ne place, ceea ce corespunde 
unor dorinţe, aspirații, fapt care relevă legătura memoriei cu pro- 
cesele afectiv-motivaţionale; memoria implică şi prezenţa unui 
efort voluntar, realizându-se astfel legătura ei cu voinţa; în sfârşit, 
trăsăturile temperamentale şi caracteriale îşi vor spune cuvântul 
în ceea ce memorăm sau actualizăm (M.Zlate, 2005). 

Caracteristicile memoriei 

Memoria umană posedă câteva caracteristici. Astfel, ea este: 

1) activă, adică memoria prelucrează, transformă, reconstruieş- 
te informaţiile. Unele informaţii şi imagini devin simplificate, iar 
altele sunt îmbogăţite, dezvoltate, amplificate, datorită noilor expe- 
rienţe şi în funcţie de trebuinţele, sentimentele pe care le trăim; 

2) selectivă, deoarece organele noastre de simţ sunt perma- 
nent supuse unui atac enorm de informaţii, dar nu toate sunt fi- 

xate şi stocate în memorie, ele fiind filtrate destul de riguros. 
Factorul psihologic de bază care reglează funcţionarea acestui 
filtru (ce fixăm în memorie şi ce neglijăm) este motivaţia. Noi 
nu reținem totul ce apare în câmpul nostru perceptiv şi nici nu 
reactualizăm totul, ci selectiv. Memorăm mai repede şi mai bine 
ceea ce prezintă o anumită semnificaţie pentru fiecare dintre noi, 
ceea ce corespunde trebuinţelor, dorințelor, atitudinilor, senti- 
mentelor, intereselor noastre; 

3) situaţională, deci în concordanţă cu particularităţile de 
timp şi spaţiu ale situaţiei, dar şi cu starea internă a subiectului 
(dimineaţa — seara, într-o ambianţă liniştită sau zgomotoasă, în 
condiţii de sănătate sau boală); 

4) relativ fidelă, ceea ce înseamnă că informaţiile nu sunt re- 
ţinute şi reactualizate exact în forma în care ne-au fost prezen- 
tate, ci cu o oarecare aproximaţie, deoarece intervine caracterul 
activ al memoriei şi păstrării, trăsăturile de personalitate ale in- 
dividului şi uitarea; 

5) mijlocită, ceea ce înseamnă că pentru a memoriza şi a re- 
produce mai uşor utilizăm o serie de instrumente, care îndepli- 
nesc funcţia unor autentice mijloace de memorare. În calitate de 
„stimuli-mijloc” pot apărea obiectele concrete („nodul la batis- 
tă”), cuvântul sau gândul; 

6) inteligibilă, deoarece fixarea şi reamintirea sunt mult faci- 
litate de stabilirea unei legături logice între două fenomene sau 
evenimente stocate în memorie. Subiectul memorează un anumit 
material, supunându-l mai întâi actului de înţelegere. El se stră- 
duie să înţeleagă, să descopere semnificaţiile, sensul materialu- 
lui pe care îl memorează. Astfel, memoria e pusă în relaţie cu un 
alt proces cognitiv important — gândirea cu care cooperează întru 
a-şi asigura inteligibilitatea. Prin această din urmă caracteristică, 
precum şi prin faptul că memoria este însoţită de conştiinţa a 
ceva trecut, memoria umană se deosebeşte fundamental de me- 
moria animalelor. Stând la baza constituirii proceselor şi activi- 
tăţilor psihice complexe, ea este o adevărată coloană vertebrală a 
personalităţii, cu rol hotărâtor în adaptarea la mediu. 

2. Funcţiile memoriei 


Memoria are câteva funcţii, dintre care cele mai importante sunt: 

1. Funcţia de acumulare a experienţei. Datorită acestei funcţii, 
individul uman poate deveni, odată cu înaintarea în ani, mai cunos- 
cător, mai competent şi mai înțelept, înaintarea în vârstă trebuie să 
aducă acumularea experienţei. 

2. Funcţia de realizare a coerenţei actelor şi a evenimentelor vie- 
ţii. Orice act uman este structurat. El conţine scop, motive, programe 
de realizare, operaţii, stări de cunoştinţe, stări de lucruri şi toate aces- 
tea se leagă între ele formând cascade, succesiuni de operaţii, stări. 
Dacă un element este uitat, apar confuzii şi dificultăţi în execuţia ac- 
tului. 

3. Funcţia de asigurare a identităţii personale. Omul datorează 
memoriei sale faptul că-şi cunoaşte propria istorie şi şi-o poate poves- 
ti. Cunoaşterea istoriei vieţii personale face posibilă apariţia şi dez- 
voltarea identităţii personale, a Eu-lui propriu. Numai cunoscîndu-ţi 
istoria vieţii tale poţi şti cine eşti (I.Negură, C.Revenco, 2007). 

Secenov, fiziolog şi psiholog rus, afirma că memoria este „piatra un- 
ghiulară a vieţii psihice” sau „condiţie fundamentală a vieţii psihice”. 


3. Procesele memoriei 


Memoria îşi realizează misiunea de a reflecta experiența achizi- 
ționată în trecut şi de a o utiliza în efectuarea sarcinilor curente prin 
patru procese. Acestea sunt: memorarea, păstrarea, reactualizarea şi 
uitarea. Primele trei servesc ideii de acumulare şi dezvoltare a depozi- 
tului de cunoştinţe, iar ultimul are menirea de a curăța spaţiul mnezic 
de cunoştinţe devalorizate şi de a preveni supraîncărcarea sistemului 
cu informaţii. 

Schema care urmează reprezintă traseul informaţiei în sistemul 
mnezic uman. 


Memorarea Păstrarea Reactualizarea 
Uitarea 


Fig.4.1. Traseul informaţiei în sistemul mnezic uman 

Mai întâi, informaţia este captată şi fixată prin intermediul proce- 
sului de memorare. Dacă informaţia dată este calificată ca necesară 
şi utilă, ea este transmisă spre păstrare. În cazul în care ea nu rezistă 
probei la semnificaţie şi utilitate, ea este lichidată, lucru cu care se 
ocupă uitarea. Informaţiile supuse regimului de păstrare ulterior sunt 
solicitate în vederea executării unei sarcini. Activarea şi evocarea lor 
se face prin reactualizare. 

Să examinăm mai amănunţit fiecare proces al memoriei. 

1. Memorarea (encodarea) este procesul mnezic de întipărire a 
informaţiilor. 

Memorarea poate fi: 1) mecanică sau 2) logică. 

Memorarea mecanică are loc atunci când materialul de memorat 
nu este supus prelucrării logice, nu se depun eforturi de a extrage esen- 
tele din aceasta, lipseşte înţelegerea. Memorarea mecanică duce la o 
învăţare formală şi ineficientă. 

Memorarea logică presupune înţelegerea celor memorate, a sensu- 
lui şi a semnificației lor şi se bazează pe asociaţii de tip cauzal, logic. 
Prin faptul că presupune însuşirea conţinutului logic ea asigură reali- 
zarea unei învăţări autentice şi eficiente. 

Memorarea mai poate fi: 1) involuntară sau 2) voluntară. 

Memorarea involuntară se caracterizează prin faptul că întipă- 
rirea informaţiei se realizează în mod spontan, fără stabilirea unui 
scop special de a memora şi fără a depune efort. Ea are loc deoarece 
obiectul memorării i-a captat atenţia subiectului prin stridenţa, ne- 
obişnuitul, noutatea lui. 

Memorarea voluntară se caracterizează prin prezența scopului 
de a memora şi a efortului volitiv în vederea realizării acestui scop. 
Mecanismul de bază ce realizează memorarea este repetarea. 

Eficienţa memorării depinde de modul în care este executată re- 
petarea materialului de învăţat. 

Repetarea eficientă presupune satisfacerea a două condiţii: 

1) număr optim de repetiţii ale materialului; 

2) intervale optime între repetiţii. 

De asemenea, eficiența memorării depinde şi de metoda de me- 
morare. În cazul în care materialul de memorat este de volum mic se 

recomandă memorarea globală, însă când volumul materialului este 
mare se recomandă memorarea pe părți. 

2. Păstrarea (conservarea, stocarea) presupune reținerea pen- 
tru un timp mai scurt sau mai îndelungat a informaţiilor memorate. 

Informaţiile memorate de obicei sunt direct utilizate în vederea 
execuţiei unei sarcini. Pe urmă lucrurile se stabilesc astfel: dacă in- 
formaţia e de unică folosinţă, în sens că subiectul e convins că de ea 
nu va mai avea nevoie nici azi, nici mâine, nici mai târziu, atunci ea 
este abandonată sau aruncată la „lada de gunoi” (uitarea). Însă, în 
multe cazuri informaţiile memorate sunt apreciate ca fiind necesare 
şi utile pentru acţiunile viitoare şi atunci ele sunt puse la păstrare. 
Procesul de păstrare are drept misiune asigurarea existenţei unei in- 
formaţii stocate în memorie, astfel ca ea să poată fi revocată şi utili- 
zată la momentul oportun. 

Este evident că informaţiile depuse la păstrare nu rămân intac- 
te, ci suferă schimbări de conţinut, structură şi formă. Schimbările 
pot avea sens pozitiv sau negativ. Schimbările pozitive le constatăm 
atunci când informaţia pe parcursul aflării ei în memorie e pusă în 
legătură cu alte informaţii, achiziționate mai târziu, şi astfel ea îşi 
îmbogăţeşte conţinutul. O altă schimbare de ordin pozitiv ar fi că 
informaţia în timpul păstrării se purifică de tot ce este neesenţial, 
accidental, întâmplător şi se consolidează ceea ce este esenţial şi im- 
portant. Pe parcurs are loc relevarea esenţialului din ea. În schimb, 
se mai pot întâmpla modificări de ordin negativ, cum ar fi ştergerea 
unor detalii dintr-o amintire, pierderea unor legături, cuvinte, nume; 
aceasta produce şi sentimente de frustrare şi necaz. 

Evident, fiecare dintre noi este interesat într-o păstrare bună a in- 
formațiilor depozitate în memorie, ceea ce ar însemna că informaţia 
reprodusă trebuie să fie completă şi fidelă. Pentru aceasta e nevoie să 
ne programăm exerciţii şi repetiţii de menţinere pentru a preveni ui- 
tarea; în caz contrar, riscăm să uităm aceea ce nu am dori să uităm. 

3. Reactualizarea (recuperarea) constă în accesarea informaţiei 
stocate şi aducerea ei în planul conştiinţei spre a fi utilizată. 

Reactualizarea are următoarele însuşiri: 

1) promptitudinea — se referă la rapiditatea cu care informaţia 
este extrasă şi oferită mecanismelor de elaborare a răspunsurilor. 

După acest criteriu distingem: reactualizare promptă sau nepromptă 
(înceată); 

2) adecvanţa — înseamnă concordanța în conţinut şi semnificaţii a 
ceea ce se cere reactualizat şi a ceea ce efectiv s-a reactualizat. Reac- 
tualizarea poate fi adecvată sau neadecvată; 

3) completitudinea — exprimă diferenţa dintre volumul materialu- 
lui memorat şi al celui ce a fost reactualizat. Reactualizarea, din acest 
punct de vedere, se împarte în reactualizare completă şi reactualizare 
incompletă (parțială). 

Reactualizarea se poate realiza prin două modalităţi: recunoaştere 
şi reproducere. 

Recunoaşterea este procesul de reactualizare a informaţiei de- 
clanşat în prezenţa obiectului despre care trebuie furnizată infor- 
maţia. 

Reproducerea constă în reactualizarea şi relatarea informaţiei 
anterior stocate în absenţa obiectului de referinţă. 

Asemănări între recunoaştere şi reproducere: 

e dispun de forme voluntare şi involuntaare; 

e dispun de grade diferite de precizie. 

Reactualizarea este la fel de activă ca şi memorarea, păstrarea (face 
apel la reconstrucţii şi trieri succesive pentru a ajunge la redarea cât 
mai adecvată a celor memorate). 

e În timpul reactualizării apar fenomene de genul: 

- reducerea nefamiliarului de familiar, a ceea ce este nestructurat 

la ceea ce este structurat; 

- acordarea de semnificaţii proprii psihologiei celui ce reactuali- 

zează; 

- reorganizarea personală a materialului (prin adăugiri, sistemati- 

zări sau simplificări). 

Diferențe între recunoaştere şi reproducere: 

e recunoaşterea se face în prezenţa materialului, iar reproducerea 

se face în absenţa materialului; 

e recunoaşterea este relativ mai simplă, presupunând mai ales 

procese de percepţie, iar reproducerea este mai complexă, im- 
plicând în principal intervenţia unor procese de gândire; 

e recunoaştera presupune suprapunerea modelului actual peste 
cel aflat în mintea subiectului, iar reproducerea presupune con- 
fruntarea şi compararea mintală a modelelor în vederea extra- 
gerii celui optim. 

În final, este necesar să subliniem că eficienţa reactualizării informa- 
țiilor din stocul memoriei este determinată de calitatea memorării şi a 
păstrării. De fapt, între ele există o cauzalitate liniară: memorarea bună 
duce la păstrare bună, iar păstrarea bună asigură succes în reproducere. 

4. Uitarea este procesul mnezic de ştergere sau lichidare a infor- 
maţiilor memorate. 

Uitarea se manifestă prin faptul că subiectul nu poate reactualiza 
o informaţie care i se cere, nu poate da curs solicitării de a-şi aminti 
ceva, nu poate răspunde la întrebări ce vizează anumite cunoştinţe. 
Subiectul eşuează la probe de recunoaştere sau reproducere. 

Sunt câteva forme ale uitării: 

e uitarea totală — ştergerea, dispariția, suprimarea integrală a da- 

telor memorate; 

e uitarea parțială — recunoaşteri şi reproduceri parțiale, mai puţin 
adecvate sau chiar eronate; 

e lapsusul — uitarea momentană. 

De obicei, uitarea e tratată în termeni negativi, mai ales în mediile 
şcolare. „Am luat o notă negativă din cauza că memoria mi-a jucat 
festa”, mărturiseşte dezolat un elev; sau: „am uitat răspunsul, deşi îl 
ştiam”, se văicără altul. Într-adevăr, în asemenea cazuri uitarea produ- 
ce efecte negative, prilejuieşte eşecuri şi ne face să ne simţim frustraţi. 
Ea provoacă sentimente de insatisfacţie faţă de sine şi de neîmplinire. 

Dar, uitarea ar putea să joace şi un rol pozitiv, şi anume în cazul 
când: 

e sistemul nostru cognitiv este supraaglomerat cu informaţii şi, 
drept urmare, devine rigid, inert. Pentru ca sistemul cognitiv 
să-şi recapete capacitatea de a funcţiona normal, el trebuie cu- 
răţat de informaţiile de prisos ce împovărează sistemul; 

e are loc surmenajul sistemului nervos; 

e amintirile sunt traumatizante, terorizând personalitatea mai ales 
în orele de singurătate şi de nesomn. 

Ce uităm? 

e informaţiile învechite, devalorizate; 

e detalii, informaţii neesenţiale; 

e informaţii care nu ne sunt necesare. 

De ce uităm? 

Principala cauză a uitării este organizarea ineficientă a învăţării, şi 
anume prin aceea că o învăţare neraţională ia forma subînvăţării sau 
supraînvățării. 

Ajungând la ideea că uitarea are dublă natură: ea are şi rol pozitiv, 
şi negativ, lucrul cel mai important e să ştim a o gestiona, să ştim a 
o controla. În fond, aceasta ar însemna în a o transforma din uitare 
involuntară în uitare voluntară. Aceasta ar însemna să uiţi când vrei şi 
ce vrei... Lozinca „Să luptăm cu uitarea!” trebuie s-o înlocuim cu „Să 
cunoaştem uitarea şi s-o putem gestiona!” Or, pentru aceasta trebuie 
să cunoaştem uitarea, esenţa ei şi, mai ales, cauzele care determină 
apariţia şi lucrul ei. 

Prima cauză şi cea mai des evocată, care face dificilă sau imposi- 
bilă accesarea informaţiei, este oboseala. Recomandarea cea mai po- 
trivită şi mai indicată ar fi să prevenim oboseala, să nu o lăsăm să ne 
ocupe fiinţa, dar dacă ea s-a instalat deja, atunci să ştim şi să voim să 
ne administrăm pauze de relaxare şi de refacere. 

O alta cauză a uitării e abandonarea informaţiilor, părăsirea lor, 
deoarece ele şi-au pierdut actualitatea şi nu le mai utilizăm. Când o 
informaţie nu este utilizată luni şi ani de zile, ea se evaporă şi treptat 
dispare, iar calea de acces la ea se pierde. 

Interferenţa dintre informaţii de asemenea poate servi drept factor 
de uitare. Interferenţă constatăm atunci când o informaţie influenţează 
negativ existenţa altei informaţii şi face imposibilă evocarea sau recu- 
perarea ei. 

Există două forme de interferenţă: retroactivă şi proactivă. 

În cazul interferenţei retroactive informaţia nouă o surpă pe cea 
veche. Cunoştinţele însuşite la lecţia precedentă sunt fragilizate de cu- 
noştinţele noi dobândite la lecţia curentă. 

În cazul interferenţei proactive situaţia e exact inversă: o infor- 
maţie veche, stocată deja în memorie, influenţează negativ stabilirea 

şi fixarea informaţiei noi. Între informaţia nouă şi cea veche apare o 
relaţie de competiţie, rivalitate, excludere. De obicei, în atare situaţii 
informaţia veche e cea care învinge. Cunoştinţele despre anatomia sis- 
temului nervos, achiziționate anterior, pot să inhibe formarea cunoş- 
tinţelor despre psihicul uman la lecţia curentă. 


4. Tipuri, forme şi aspecte ale memoriei 


Există mai multe forme, feluri, aspecte sau tipuri ale memoriei 
având aceleaşi caracteristici. Cele mai uzuale le vom prezenta în cele 
ce urmează. 

1. După natura materialului memorat, stocat şi reactualizat, 
există: 

e memorie senzorială; 

e memorie cognitivă; 

e memorie afectivă; 

e memorie motorie. 

Memoria senzorială. Între înregistrarea informaţiei de către orga- 
nele (senzoriale) receptoare şi recunoaşterea stimulului trece un oa- 
recare timp, chiar dacă acesta este foarte scurt. Dacă n-ar exista un 
mecanism care să stocheze informaţia receptată, aceasta n-ar putea fi 
prelucrată şi, ca urmare, stimulul nu ar fi recunoscut. Funcţia esenţială 
a memoriei senzoriale constă în păstrarea informaţiei senzoriale până 
când alte procese cognitive sunt capabile s-o preia, s-o analizeze, s-o 
interpreteze şi să-i dea sens. 

Memoria cognitivă include în sine memoria verbal-logică şi me- 
moria intuitiv-plastică: 

e Memoria verbal-logică realizează memorarea informaţiei 
citite, auzite în formă verbală (noţiuni, concepte, judecăţi şi 
raționamente, idei abstracte). Ea este determinată de deprin- 
derile de învăţare formate deja şi de sarcina ce stă în faţa 
subiectului. 

e Memoria intuitiv-plastică sau imaginativă contribuie la me- 
morarea şi reproducerea imaginilor, tablourilor, peisajelor din 
natură, a pieselor muzicale, mirosurilor, gusturilor. Dezvolta- 
rea ei diferă de la individ la individ şi se bazează pe exersarea 

profesională. Muzicanţii uşor memorează şi reproduc melodi- 
ile, pictorii — culorile şi imaginile, degustătorii — compoziţia 
chimică a alimentelor şi băuturilor etc. 

Memoria afectivă păstrează sentimentele formate în procesul 
contactării omului cu lumea înconjurătoare. Informaţia legată de 
anumite trăiri emoţionale se memorează mai trainic, mai exact şi pe 
o perioada mai îndelungată. 

Memoria motorie constă în asimilarea deprinderilor motorii şi a 
mişcărilor. Toate deprinderile de mişcări, acţiuni, operaţii de auto- 
servire, sportive, abilităţile se însuşesc graţie memoriei motorii. 

2. După analizatorul care recepționează informaţia distingem 
atâtea feluri de memorie câte feluri de senzaţii cunoaştem: 

e memoria auditivă (ecoică); 

e memoria vizuală (iconică); 

e memoria tactilă; 

e memoria chinestezică; 

e memoria gustativă; 

e memoria olfactivă. 

Unii excelează prin a lor memorie auditivă. Aceştia sunt, 
mai ales, muzicanţii. Barbu Lăutaru, la o petrecere organizată de 
C.Stamati, l-a impresionat pe F.List, reproducându-i după o sin- 
gură audiere o rapsodie, fără a scăpa vreo notă, demonstrând o 
putere de interpretare şi o memorie muzicală care întrecea orice 
imaginaţie. Persoanelor cu memoria auditivă predominantă li se 
recomandă mai bine să asculte ceea ce vor să memoreze, decât să 
citească. Ele preferă să gândească şi să povestească în glas. 

Alţii se deosebesc prin puterea memoriei vizuale, care este 
foarte bine dezvoltată la pictori. Pictorul-marinist 1.Aivazovski 
făcea promenada pe malul mării, fixa în memorie peisaje marine, 
apoi pleca la atelier şi le picta din memorie. Toate tablourile lui 
au fost pictate în atelier, nu pe malul mării. Persoanele cu acest 
tip de memorie însuşesc mai bine materialul, dacă singure vor citi 
textul. Le sunt de folos schemele, fotografiile, imaginile. Se re- 
comandă vizionarea filmelor tematice. Cu referire la ele se spune 
„Mai bine o dată să vadă, decât de 10 ori să audă”. 

Cu ajutorul memoriei tactile omul îşi aminteşte despre unele în- 
suşiri ale obiectelor, cum ar fi netezimea, aspritatea, duritatea, în- 
tinderea. 

Memoria chinestezică, memoria mişcărilor, e caracteristică dan- 
satorilor, sportivilor, balerinelor. E memoria care domină şi care le 
asigură succesul lor profesional. Persoanele cu acest tip de memorie 
sunt sfătuite să scrie ceea ce au de învăţat şi să articuleze enunţurile 
scrise, să le citească cu glas tare de câteva ori. 

Memoria gustativă reflectă amintiri despre calităţile chimice ale 
substanţelor solubile care pătrund în cavitatea bucală, iar memoria 
olfactivă — despre proprietăţile chimice ale obiectelor, şi anume: ale 
substanţelor volatile ce pătrund în fosele nazale. 

3. După durata păstrării informaţiei sau imaginii se delimi- 
tează: 

e memorie imediată (de foarte scurtă durată); 

e memorie de scurtă durată (efemeră); 

e memorie operaţională; 

e memorie de lungă durată; 

e memorie ereditară. 

Memoria imediată, sau de foarte scurtă durată, reprezintă, de fapt, 
stocajul senzorial, întrucât excitaţia provocată se păstrează în organe- 
le senzoriale circa 0,25-0,5 secunde, perioada până când informaţia 
ajunge la centrii din cortex. 

Funcţia esenţială a memoriei imediate constă în stocarea informa- 
tiei senzoriale până când alte procese cognitive sunt capabile s-o preia, 
s-o analizeze, s-o interpreteze şi să-i dea înţeles. Din aceste conside- 
rente, mulți autori identifică memoria imediată cu memoria senzorială. 
Memoria imediată face perceptibilă distingerea unor stimuli, care apar 
un timp foarte scurt în câmpul perceptiv (culoarea, forma unor obiec- 
te). Informaţia percepută trece apoi în memoria de lungă durată sau se 
pierde, dacă nu este interpretată. 

Memoria de scurtă durată asigură o păstrare a imaginii, a informa- 
tiei timp de cca 18 secunde. Ea este necesară la efectuarea unui calcul 
mintal sau la memorarea numerelor de telefon, adreselor pe o perioadă 
scurtă de timp — până le fixăm în agendă. 

Memoria operaţională, sau de lucru, prevede păstrarea informa- 
tiei pentru o anumită perioadă de timp — de la câteva secunde până la 
câteva zile. Perioada păstrării acestei informaţii depinde de sarcinile 
şi scopul propus şi este determinată numai de rezolvarea problemei în 
cauză. Ulterior, informaţia poate să dispară din memorie, parţial sau 
total. Acest fel de memorie este intermediar între memoria de scurtă 
durată şi cea de lungă durată. Unii autori echivalează această memorie 
cu memoria de scurtă durată. 

Memoria de lungă durată cuprinde totalitatea informaţiilor perce- 
pute care pot fi păstrate ore, zile, ani în şir sau chiar toată viaţa: eve- 
nimentele zilnice din viaţă, sentimentele, emoţiile, visele, gândurile 
şi cunoştinţele acumulate din diverse surse de informaţie. Memoria 
de lungă durată ne permite să utilizăm un vast bagaj de semnificaţii, 
abstracții şi relaţiile lor, adică toate evenimentele vieţii noastre, cre- 
ându-ne posibilitatea să ajungem la realitatea unui eveniment strict 
individualizat în timp şi spaţiu. 

Fiecare dintre noi cunoaşte ce înseamnă o menajerie, însă nu fi- 
ecare poate să-şi reamintească menajeria dintr-o anumită localitate, 
să descrie cu exactitate ce animale a văzut anume acolo cu 5-10 ani 
în urmă. 

Memoria ereditară presupune păstrarea informaţiei la nivel de ge- 
notip, care se transmite şi se realizează ereditar. Prin ea se transmite 
informaţia referitoare la mecanismele biologice, mutaţiile şi schimbă- 
rile la nivel de celulă. Este unica memorie asupra căreia nu se poate 
influenţa prin intermediul procesului educațional. 

4. După prezenţa sau absenţa scopului, a intenţiei de a memora 
şi a unor procedee de stocare a informaţiei se pot diferenţia: 

e memoria involuntară (incidentală); 

e memoria voluntară (intenţională). 

Memoria involuntară (incidentală) se realizează automat, fără un 
scop şi un efort special, fiind dependentă de particularităţile acelui sti- 
mul care a provocat-o. Pentru memoria involuntară contează gradul de 
interacţiune a subiectului cu obiectele sau activitatea pe care o desfă- 
şoară. Memoria involuntară mai este denumită: incidentală, implicită, 
indirectă, procedurală. 

Memoria voluntară (intenţională) este organizată, sistematică, 
productivă şi se manifestă mai ales în activităţile dificile, monotone. 
Important pentru memorarea voluntară este: 

e stabilirea conştientă a scopului; 

e depunerea unui efort voluntar în vederea realizării scopului 

propus; 

e utilizarea unor procedee speciale pentru a facilita memorarea 
(stabilirea planului textului, a unor puncte de reper, comparaţia, 
clasificarea, confruntări comutative, repetări). 

Memoria voluntară este folosită sub denumirea de intenţională, 

explicită, directă, declarativă etc. 

5. După prezenţa sau absenţa gândirii, înţelegerii sensului 
celor memorate, a unor asociaţii logice, deosebim: 

e memoria mecanică (fără a înţelege conţinutul); 

e memoria logică (bazată pe înţelegerea şi descifrarea sensurilor, 

semnificațiilor materialului memorat). 

Memoria mecanică presupune învăţarea informaţiei prin mai mul- 
te repetiţii. Ea facilitează memorarea unor date, cum sunt: numerele de 
telefoane, numele de persoane, datele istorice, denumirile geografice, 
formulele, denumirile latineşti ale plantelor, părților corpului etc. 

Memoria logică este bazată pe înţelegere, pe operaţiile de gândire. 
Ea asigură realizarea unei activităţi autentice şi dispune de mari posi- 
bilităţi operaţionale şi de transfer în cele mai diverse situaţii. Memoria 
logică este superioară celei mecanice prin: 

e autenticitate (reuneşte într-un tot conţinutul logic şi forma verbală); 

e economicitate (numărul repetărilor este mai mic decât la cea 
mecanică); 

e productivitate (informaţia semantică se reţine de 25 ori mai bine 
decât cuvintele memorate izolat). 

6. După posibilitatea verbalizării conţinutului activităţii de 

memorie, există: 

e memorie explicită (conştientă); 

e memorie implicită (inconştientă). 

Memoria explicită este memoria conştientă (memorarea unui ma- 
terial, de care cineva este conştient), directă, voluntară. Memoria ex- 

plicită este verbalizată, ea poate fi exprimară în cuvinte, conţinutul 
acesteia poate fi declarat. 

Memoria implicită este memoria inconştientă (memoria unui ma- 
terial de care cineva nu este conştient), indirectă, involuntară. Ea are 
un conţinut ce nu pooate fi verbalizat; aceasta se mai numeşte memo- 
ria procedurală. 

Diferenţele dintre caracteristicile memoriei explicite şi ale memo- 
riei implicite sunt expuse în Tabelul 4.1. 


Tabelul 4.1 
Caracteristicile memoriei explicite / implicite 
Memoria explicită Memoria implicită 
1. Conţine cunoştinţe despre fapte sau | 1. Conţine cunoştinţe despre 
stări de lucruri. reguli şi proceduri de com- 
portament. 
2. Cunoştinţele sunt verbalizabile. 2. Cunoştinţele sunt neverbali- 
zabile sau greu verbalizabile. 
3. Cunoştinţele pot fi accesate prin re-| 3. Cunoştinţele nu pot fi ac- 
actualizări intenţionate. cesate liber prin efort inten- 
ționat. 
4. Reprezentarea cunoştinţelor în for-| 4. Reprezentarea cunoştinţelor 
mă verbală, imagistică, semantică. în formă de reguli de execuţie. 
5. Este evaluată prin teste de recunoaş-| 5. Este evaluată prin sarcini de 
tere şi reproducere. execuţie. 


7. După criteriul complexităţii memoriei, există: 

e memorie inferioară; 

e memorie superioară. 

Memoria inferioară o constituie formele simple ale memoriei şi 
memoria animalelor. 

Memoria superioară este un produs al vieţii sociale, ea rezultă din 
educaţie, din învăţare. 

8. După existenţa unui mijlocitor între subiect şi obiect, există: 

e memorie nemijlocită; 

e memorie mijlocită. 

Memoria nemijlocită reprezintă relaţia directă dintre subiect şi 
obiectul de memorat. 

Memoria mijlocită presupune prezenţa semnelor, simbolurilor în 
calitate de unealtă. 

9. După numărul de subiecţi ai memoriei, există: 

e memorie individuală; 

e memorie colectivă. 

Memoria individuală este memoria unui individ concret. 

Memoria colectivă presupune un subiect colectiv, unde sunt pre- 
zenţi doi sau mai mulţi subiecţi ai memoriei: o naţiune, un popor, un 
grup academic. 

10. După originea apariţiei memoriei, există: 

e memorie biologică; 

e memorie social-culturală; 

Memoria biologică are la bază genele, cromozomii, deci infor- 
maţia biologică, codul genetic al persoanei. 

Memoria social-culturală este un produs al aflării în societate şi 
în condiţiile culturii, deci presupune existenţa limbajului, anumitor 
proceduri de memorare a materialului, este o memorie elaborată. 

11. După logica conţinutului memoriei, există: 

e memorie episodică (bibliografică); 

e memorie semantică. 

Memoria episodică este cea a evenimentelor în care am fost im- 
plicaţi, memoria întâmplărilor, faptelor, pe care le-am săvârşit. Anu- 
me această memorie ne formează autobiografiile şi se mai numeşte 
memorie bibliografică. 

Memoria semantică este memoria cunoştinţelor de tot felul, legi- 
tăților ce nu sunt legate de timp, de loc şi de persoană (ex.: Newton 
este fizician; formula apei este H,O). 

Diferenţele dintre caracteristicile memoriei semantice şi ale me- 
moriei episodice sunt expuse în Tabelul 4.2. 

Tabelul 4.2 
Caracteristicile memoriei semantice / episodice 


Memoria semantică Memoria episodică 


1. Conţine cunoştinţe generale: | 1. Conţine cunoştinţe despre eveni- 
fapte, concepte, legități, credin- | mente şi întâmplări din viaţa persona- 


te. lă şi a societății. 

2. Cunoştinţele presupun di-| 2. Obiectul cunoştinţelor este locali- 

mensiuni spafio-temporale. zat în spațiu şi situat în timp. 

3. Cunoştinţele sunt neutre în| 3. Cunoştinţele (amintirile) sunt în- 

plan afectiv. soţite de trăiri afective pozitive/nega- 
tive. 


Memoria episodică este memoria faptelor, evenimentelor care au 
avut loc într-un anumit timp şi într-un anumit loc. Este o memorie 
a amintirilor, care ne permite să ne povestim viaţa sau o anumită 
perioadă din ea. 

Dacă memoria semantică oferă cunoştinţe despre lume şi despre 
sine, care îi permit subiectului să se orienteze şi să se descurce în 
această lume, apoi cea episodică îi permite să-şi istorisească propria 
viaţă şi să-şi construiască identitatea. Memoria episodică se referă 
la evenimentele trăite personal de subiect care-şi au locaţia într-un 
anumit spaţiu şi timp şi pot sta la originea unei biografii. 

Calitățile memoriei 

În procesul funcţionării sale concrete, memoria capătă o serie de 
calităţi, printre care: 

1. Rapiditatea memorării exprimă faptul că înscrierea informaţiei 
în cortex are loc rapid, cu puţin efort volitiv şi fără multe repe- 
tări, 

2. Volumul memorării reflectă cantitatea de informaţie memorată 
(reţinută, conservată şi reprodusă). După cantitatea de informa- 
ție pe care o posedă, unele persoane fac impresia unei „enciclo- 
pedii vii”. 

3. Elasticitatea (mobilitatea şi supleţea) memoriei constă în capa- 
citatea de a memora cunoştinţe noi, de a le şterge din memorie 
pe cele inutile. 

4. Trăinicia păstrării înseamnă că informaţia necesară este con- 


servată, reținută pentru o perioadă de timp. 


5. Promptitudinea reactualizării, adică realizarea rapidă, promp- 


tă a recunoaşterii şi reproducerii imediat după stimulare. 


6. Exactitatea (fidelitatea) reactualizării celor memorate indică 


gradul de precizie, de corectitudine şi acuratețe a recunoaşte- 
rii şi reproducerii. Toate aceste calităţi pot fi perfecţionate prin 
exersări sistematice. În caz de memorie slabă, e necesară con- 
sultaţia unui psiholog. 


5. Modele explicativ-interpretative ale memoriei 


Modelele neurofiziologice vin să răspundă la întrebările: 


Ce se întâmplă în creier, mai exact — în celulele nervoase, în 
timp ce memorăm, stocăm şi recuperăm informaţiile? 

Unde este localizată memoria? 

Există unul sau mai multe centre ale memoriei? 


Modelele neurofiziologice cuprind următoarele submodele: modele 
localizaţioniste; modele neuronale; modele biochimice şi bioelectrice. 

Modelele localizaţioniste încearcă să identifice suportul anatomic 
al memoriei, structurile cerebrale răspunzătoare de encodarea, păstra- 
rea şi reactualizarea informaţiilor: 


Funcţiile psihice sunt răspândite difuz pe întreaga suprafaţă a 
creierului, diversele lui porţiuni participând în mod egal la re- 
alizarea lor; 

Memoria procedurală este asociată structurilor cortico-striate şi 
cerebelului; 

Memoria declarativă implică, din contra, structurile cortico- 
limbice şi diencefalice; 

Memoria semantică este legată de neocortexul non-rinencefa- 
lic; 

Memoria episodică este puternic asociată hipocampului şi lobi- 
lor frontali şi temporali; 

Memoria de scurtă durată se află în raport cu sistemul limbic, 
regiunea temporală şi diencefal (pentru motivaţie şi ponderare 
afectivă) şi cu cortexul prefrontal (pentru atenţia selectivă); 

e Memoria de lungă durată se află, dimpotrivă, în raport cu bucla 
sensori-senzorială care, prin aria de proiecţie primară (informaţia 
„brută”), tranzitează prin hipocamp şi amigdală (filtrare şi indexa- 
re) sub controlul sistemului bazal subfrontal (atenţia selectivă); 

e Memoria explicită este dependentă de structurile temporale; 
memoria implicită este legată de activarea sistemelor senzoriale 
şi motorii. 

Modelele neuronale urmăresc să evidenţieze rolul organizării şi 

funcționării neuronilor, al reţelelor şi circuitelor neuronale: 

e Nivelurile organizării neuronale sunt: molecule, sinapse, neu- 
roni, circuite, arii corticale, sisteme, sistemul nervos central — 
toate dispuse într-un plan ierarhic, de la cele mai simple la cele 
mai complexe. 

e Informaţiile simple pot fi stocate la nivelul moleculelor sau al 
sinapselor şi chiar într-o zonă specială din creier, pe când in- 
formaţiile complexe pot fi „răspândite” peste tot, pe întreaga 
hartă neuronală sau în întregul sistem, putându-se întinde pe 
mai multe arii ale creierului. 

e Reactualizarea presupune recoltarea informaţiilor din sute de 
locuri, precum şi activarea unei întregi zone (arii) sau a unui 
întreg sistem pentru a aduce simultan la suprafaţă informaţiile. 

e În urma cercetărilor neuronale asupra memoriei s-au impus 
două idei: a) experienţa schimbă activitatea neuronală; b) creie- 
rul este astfel organizat încât oferă posibilitatea folosirii acestor 
schimbări neuronale. 

Modelele biochimice şi bioelectrice — adepţii acestui model afirmă 
că memoria trebuie să fie mediată de câteva schimbări ale materiei, de 
câteva redistribuţii ale componentelor chimice: 

e Această idee a fost acceptată de mai mulţi cercetători, care au 
descoperit că toate interacţiunile dintre neuroni sunt de natură 
chimică. 

e Când experienţa schimbă un neuron, se schimbă activitatea sa 
chimică. 

e Prin urmare, cercetătorii au început să „caute” substanţele chi- 
mice din neuroni răspunzătoare de realizarea memoriei. 

Astfel de condiţii sunt îndeplinite de acidul dezoxiribonucleic 
(ADN) şi acidul ribonucleic (ARN) din celulele corticale, fieca- 
re dintre aceştia având roluri diferite în procesul memoriei. 
ADN-ul ar avea rolul de păstrare a informaţiei, pe când ARN- 
ul — de prelucrare a acesteia şi de „transportare” la suprafaţă sau 
în protoplasma din jur. 

ADN-ul a fost numit purtător, iar ARN-ul — mesager. 

Unele constatări ale psihologilor au arătat că rolul elementelor 
chimice, mai exact al unora dintre ele, nu este atât de mare după 
cât se pare. 

De exemplu, s-a observat că, deşi cantitatea de acid ribonucleic 
creşte odată cu vârsta, nu asistăm întotdeauna şi la creşterea 
corespunzătoare a randamentului memoriei. 

Această constatare a condus la corectarea teoriei respective, în 
sensul că nu doar cantitatea de ARN contează pentru memorie, 
ci, mai ales, modul de organizare intimă a acidului în moleculă. 
Nu contează doar substanţa purtătoare, ci şi lanţul sau sistemul 
de reacţii chimice interconectate. 

Constatând că acizii ribonucleici sunt mai puţin numeroşi în ce- 
lulele nervoase, ei se găsesc mai mult în muşchi şi în celulele 
sexuale, şi, de asemenea, că structurile lor sunt relativ stabile, 
ceea ce face ca modificările ce se produc în ei să fie lente şi 
să necesite mult timp, unii autori propun orientarea către alte 
substanţe, care să se găsească în cantitate mai mare în celulele 
nervoase şi să dispună de o mai mare mobilitate. 

Savantul român Eugen Macovski (1966, 1967) susţine că ast- 
fel de substanţe ar fi fosfolipidele, particule labile ale materi- 
ei vii ce oscilează, se pot deplasa independent şi, mai ales, se 
pot restructura rapid. Ele au proprietatea de a genera impulsuri 
electronervoase ce determină modificări filiforme ale materiei 
proteice, ori reţele bi- sau tridimensionale. 

Datorită acestor proprietăţi, fosfolipidele au o mai mare putere 
de întipărire, păstrare şi evocare. Se conturează astfel o nouă di- 
recţie de cercetare, bazată pe ipoteza existenţei unor mecanisme 
bioelectrice, nu doar biochimice. 

Modelele psihologice — indică asupra particularităţilor psihologice 
ale personalității umane implicate în procesul memoriei: motivaţia, 
voinţa, atenţia şi alte procese necesare memorării. Aceste modele sunt: 
modelul structural, modelul nivelului de procesare a informaţiilor, 
modelul memoriei de lucru şi modelul modal al memoriei cu intrări 
multiple. 

Modelul structural — acest model, în forma lui elaborată şi influ- 
entă, aparţine lui Richard Atkinson şi Richard Shiffrin (1968). Atkin- 
son şi Shiffrin au combinat tipurile şi formele mnezice cu procesele 
mnezice, le-au structurat într-o succesiune riguroasă, oferind, în final, 
un model bine structurat şi închegat. Structura modelului este relativ 
simplă: 

- informaţia care provine de la diferite modalităţi senzoriale este 
reţinută pentru un timp foarte scurt şi sub o formă primitivă în 
registrul informaţional senzorial (RIS); 

- parte a informaţiei trece apoi în memoria de scurtă durată 
(MSD), rolul ei constând în a reţine temporar informaţia printr- 
o serie de procese; 

- o parte a informaţiei din memoria de scurtă durată este folo- 
sită în reacţiile curente (actuale) ale individului, în timp ce o 
altă parte este transferată în stocul memoriei de lungă durată 
(MLD); 

- trecerea treptată a informaţiei dintr-un stadiu în altul, succesiu- 
nea stadiilor (RIS, MSD, MLD) fiind obligatorie; 

- locul central ocupat de MSD, care închide circuitul între RIS şi 
MLD; 

- rolul fundamental al proceselor de control care au loc în MSD (re- 
petiția, de exemplu, îndeplineşte rolul de menţinere a informaţiei 
sau de transferare a ei în MLD; se sugerează chiar şi o legitate: cu 
cât informaţia este mai mult timp menţinută în MSD, cu atât mai 
mare este probabilitatea ca ea să fie transferată în MLD); 

- caracterul specific, distinct al MSD: ea nu se delimitează doar 
de memorarea pentru o scurtă perioadă de timp a informaţiilor, 
ci reprezintă un adevărat spaţiu de lucru pentru repetiţii, codare, 
reactualizare, luarea deciziilor; 

existenţa a două sisteme mnezice diferite, unul de scurtă durată 
şi altul de lungă durată, fiecare dintre ele necesitând un set dis- 
tinct de principii pentru a putea fi înţeles; 

modelul sugerează şi faptul că cele două sisteme mnezice lu- 
crează diferit pentru experienţele (evenimentele) recente şi pen- 
tru cele vechi. 


Modelul nivelului de procesare a informaţiilor — memoria este 
descrisă ca o activitate şi nu ca o structură. La baza acestui model stau 
două idei fundamentale: 

a) durata memoriei este un produs secundar al percepţiei şi înţele- 


gerii, ca dovadă că ne reamintim mai bine informaţiile, eveni- 
mentele la care am avut acces prin percepţie sau rațional; 


b) reținerea diferită a unui eveniment se produce în funcţie de ni- 


velul la care a fost procesată informaţia: cu cât procesarea are 
loc la un nivel mai profund, cu atât ea va fi reţinută mai bine şi 
pentru un timp mai îndelungat. 


Postulatele modelului dat sunt: 


memoria este un subprodus al proceselor perceptive şi intenţio- 
nale; 

performanța memoriei este determinată de tipul de analiză, de 
nivelul la care are loc analiza, tocmai acest nivel de tratare influ- 
ențând facilitatea cu care itemul va fi recunoscut sau reamintit; 
atenţia acordată atributelor semantice determină o memorie mai 
bună decât atenţia acordată componentelor nonsemantice, de- 
oarece analiza semantică presupune un nivel mai profund de 
procesare, ceea ce permite ca traseele mnezice să fie mai puter- 
nice; 

informaţia semantică durează mai mult decât cea nonsemamică 
(acesta este singurul punct de convergenţă cu modelul stadiu). 


Modelul memoriei de lucru — două premise stau la baza modelului: 


Una dintre ele reprezintă scăderea interesului pentru memoria 
de scurtă durată odată cu apariția modelului nivelului de proce- 
sare a informaţiilor. 

Cea de-a doua premisă constă într-o limită a modelului structu- 
ral formulat de Atkinson şi Shiffrin. 

Modelul memoriei de lucru se compune dintr-un administrator 
(controlor) central şi două subsisteme „sclave”: 

- unul specializat în tratarea verbală (bucla articulatorie sau fo- 

nologică), iar 

- celălalt specializat în tratarea imagistică (calea vizual-spaţială). 

Fiecare dintre ele se individualizează atât prin funcţiile îndeplinite, 
cât şi prin subcomponentele lor. 

Administratorul (controlorul) central funcţionează ca un sistem 
atenţional şi nu ca o unitate de stocaj mnezic. El interacționează cu 
MLD şi se sprijină pe mecanismul de luare a deciziei şi de control al 
memoriei de lucru. Îndeplineşte două categorii de funcţii: 

a) recrutarea şi realizarea operaţiilor cerute de sarcina curentă; 

b) alocarea capacităţilor în alte subsisteme ale memoriei de lucru, 
făcând astfel posibilă realizarea sarcinii cognitive. 

Depinde de funcţionarea lobilor frontali. 

Bucla articulatorie (fonologică) a fost propusă pentru a sublinia 
importanţa codării limbajului în memoria de lucru. Rolul ei constă 
în a stoca şi manipula materialul verbal. Conţine două componente 
importante: 

-  ounitate de stocaj fonologic, capabilă să reţină informaţiile pro- 

venind de la limbaj; 

- un proces articulator corespunzător limbajului interior. 

Traseele mnezice din unitatea de stocaj fonologic sunt supuse 
ştergerii şi devin irecuperabile după 1-2 secunde. Reîmprospătarea lor 
se poate face printr-un proces de control articulator care stă la baza 
autorepetiției subvocale. Timpul elementelor reamintite este în funcţie 
de timpul articulării. 

Calea vizual-spaţială este responsabilă de stocarea şi manipularea 
imaginilor mintale, a materialului vizual-spaţial. Conţine două com- 
ponente separabile, dar coordonate: 

- una pentru tratarea formelor, pentru detecția lui „ce”, 

- alta axată pe tratarea localizărilor, deci a lui „unde”. 

Cele două componente (vizuală şi spaţială) corespund unor struc- 
turi cerebrale diferite. Cercetările psihofiziologice (înregistrarea debi- 
tului sangvin în sarcini vizuale, înregistrările electroencefalografice), 

precum şi datele neurologice (leziuni cerebrale etc.) sunt concordante 
şi vin în sprijinul modelului dat. 
Postulatele acestui model sunt: 


renunţarea la ideea unităţii memoriei de scurtă durată şi înlocu- 
irea ei cu funcţionarea memoriei de lucru în subsisteme specia- 
lizate pentru sarcini diferite; 

fiecare dintre sistemele memoriei de lucru posedă resurse pro- 
prii şi o relativă autonomie de funcţionare; 

stocajul temporar nu este pasiv, informaţia este menţinută la un 
înalt nivel de evocabilitate, permiţând subiectului să acţioneze 
asupra ei pentru a o putea transfera în MLD sau pentru a o folosi 
într-o reacţie motorie; 

nu există trasee obligatorii care să ducă spre MLD; dimpotrivă, 
se sugerează funcţionarea paralelă a acestora; 

se accentuează şi ideea existenţei unor resurse comune de trata- 
re a diferitelor sarcini cognitive. 


Modelul modal al memoriei cu intrări multiple — modelul porneş- 
te de la două premise de bază: 


a) 
b) 


memoria este o înregistrare a operaţiilor proceselor cognitive; 
o arhitectură utilă a memoriei urmează să specifice natura pro- 
ceselor cognitive ce stau la baza memoriei şi a relaţiilor dintre 
ele, şi anume: a proceselor de percepţie şi de reflecţie. 


Subsistemul PI cuprinde: 


a) 
b) 


c) 
d) 


mecanisme pentru localizarea stimulilor (de exemplu, schimba- 
rea bruscă în iluminare); 

mecanisme de descompunere a dispozitivului perceptual în uni- 
tățile lui de bază (margini etc.); 

mecanisme de urmărire a stimulilor în mişcare; 

mecanisme de extragere a invarianților din dispozitivele per- 
ceptive (gradienți de textură, raporturi de orizont etc). 


Subsistemul P2 conține: 


a) 
b) 


mecanisme pentru identificarea obiectelor şi fenomenelor (sim- 
boluri integrate şi care dau semnificație obiectului); 
mecanisme pentru plasarea obiectelor sau fenomenelor aflate în 
relații spațiale unele cu altele; 

c) mecanisme de examinare sau investigare perceptuală a unuia 
sau mai multor aspecte ale stimulului; 

d) mecanisme pentru structurarea sau extragerea unui pattern de 
organizare a unui stimul extins în timp sau spaţiu. 

Lucrând combinat, toate aceste mecanisme dau naştere unei lumi 
fenomenologice bogate în obiecte şi evenimente (unele noi, altele fa- 
miliare) ce alcătuiesc mediul semnificativ în care trăim şi pe care ni-l 
amintim. Acţiunea concomitentă sau corelată a mecanismelor refle- 
xive asigură generarea şi manipularea internă a informaţiilor, ceea ce 
înseamnă că ele permit experienţei mintale să se desfăşoare fără input 
perceptual. Postulatele modelului dat sunt: 

- elaborarea unei arhitecturi cognitive bazate pe subsisteme cu 
mecanisme care disting între procesarea informaţiilor provenite 
din exterior şi procesarea informaţiilor generate în interior, pre- 
cum şi mecanisme de control şi monitorizare, inclusiv interacţi- 
unile dintre ele; 

- coerenţa proceselor din interiorul subsistemelor creşte eficienţa, 
iar interacţiunea proceselor între subsisteme promovează flexi- 
bilitatea şi creşte complexitatea sarcinilor ce pot fi realizate; 

- arhitectura cogniției şi memoriei umane reflectă ceva din istoria 
evoluționistă a omului, ordinea de apariţie şi dezvoltare a subsis- 
temelor fiind exact cea prezentată mai înainte (PI, P2, RI, R2); 

- interacţiunile se realizează mai uşor între procesele componente 
ale subsistemelor adiacente (alăturate) decât între subsisteme 
neadiacente; 

-  subsistemele nu sunt limitate la structuri unice cerebrale (de 
exemplu, RI nu este în hipocamp); mai degrabă, ele includ cir- 
cuite cerebrale care traversează regiuni definite neurodinamic. 

Modelele cognitiviste — explică memoria prin prisma proceselor 
logice şi a „sistemelor experte” ce ţine mai mult de inteligenţa artifici- 
ală. Cuprind modelele ACT* şi ACT-R şi modele conexioniste. 

Modelele ACT* şi ACT-R — aceste două modele elaborate de John R. 
Anderson (primul în 1983 şi al doilea în 1993) se încadrează în grupa 
modelelor computo-simbolice. Ele reprezintă perfecţionări succesive 
ale altor modele mai vechi, bazate pe reprezentarea semantică (pro- 


81 


poziţională) a cunoştinţelor; şi componentă a unui sistem cognitiv mai 
general, cunoştinţele fiind reprezentate în MLD sub forma reţelelor pro- 
poziţionale (reprezentări declarative). ACT (1976) descrie un model al 
arhitecturii cognitive umane centrat pe instanţele şi procesele mnezice. 
Modelul lui Anderson postulează existenţa a trei „blocuri” mnezice: 

1) memoria declarativă de lungă durată (MD); 

2) memoria procedurală de lungă durată (MP); 

3) memoria de lucru (ML). 

Primul bloc conţine informaţiile factuale sau conceptele într-o re- 
tea semantică, sub forme diferite (propoziţii, imagini, secvenţe). 

Cel de-al doilea bloc cuprinde procedurile sub forma unor reguli 
de producere. 

Blocul al treilea nu este altceva decât partea activată a celor două 
forme de memorie de lungă durată (MD şi MP). 

Modelul ACT* aduce informaţii cu privire la: 

- organizarea memoriei declarative; 

- regulile de activare a informaţiilor stocate în memoria declara- 

tivă; 

- regulile de difuzare a activării în reţeaua semantică a memoriei 

declarative; 

- menținerea sau declinul activării; 

- structura memoriei procedurale; 

- stocarea structurilor temporare; 

- selecția şi forța regulilor de producere; 

- compilarea şi reglarea regulilor de producere, prin diferenţiere 

şi generalizare. 

În esenţă, modelul ACT-R aduce două mari schimbări: 

Prima schimbare se referă la originea declarativă a cunoştinţelor 
procedurale. Dacă iniţial atenţia fusese centrată pe memoria declarati- 
vă, pentru instrucţiuni, în noul model ea cade tot pe memoria declarati- 
vă. Se arată că utilizarea exemplelor presupune analogia, iar regulile de 
producere sunt compilate pe baza unui sumar al procesului analogic. 

A doua schimbare se referă la statutul de lungă durată al cunoş- 
tințelor din memoria declarativă. În vechiul model informaţiile erau 
stocate în memoria declarativă şi mai apoi activate şi recuperate în 

memoria de lucru, pentru a fi apoi potrivite la condiţia regulilor de 
producere. Noul model arată că nu este esenţial ca informaţia să fie 
permanentă şi recuperabilă din memoria de lungă durată declarativă. 
Tot ceea ce se cere este ca informaţia să fie activă în memoria de lucru 
în timpul procesului analogic. 

Modelele computo-simbolice, deşi au permis o descripţie foarte 
precisă a mecanismelor psihologice ale memoriei, deşi au oferit mij- 
loace teoretice şi tehnice în vederea simulării riguroase a memoriei 
umane, au şi o serie de limite. Astfel, ele: 


nu explică maniera de formare a reprezentărilor simbolice ma- 
nipulate de sistemele mnezice; 

nu oferă nicio articulare între sistemul cognitiv şi structurile ne- 
urofiziologice implicate în memorie; 

descriu într-o manieră imprecisă procesele de control care asi- 
gură dinamica autoadaptativă a sistemului mnezic. 


De aici, nevoia de a se trece la noi modalităţi explicativ-interpreta- 
tive ale memoriei. 

Modele conexioniste — în esenţă, aceste modele pornesc de la po- 
sibilitatea modelării şi simulării activităţii cognitive pe baza unor de- 
scripţii de inspiraţie neuronală. 

e Neuronii (celulele nervoase) şi sinapsele dintre ei sunt repre- 


zentaţi grosier printr-o serie de unităţi de tratare a informaţiilor 
şi prin conexiunile dintre ele, care împreună generează o reţea 
sau o arhitectură neuromimetică. 

Funcționarea locală a reţelelor este reglată de legi simple, fizio- 
logic plauzibile, aplicate naturii relaţiei dintre intrare şi ieşire, 
manierei de modificare a forţelor legăturilor (excitatoare sau in- 
hibitoare), precum şi interconexiunilor (plasticitatea sinaptică). 
Modelele conexioniste vizează un dublu scop: pe de o parte, 
mai buna înţelegere a creierului natural; pe de altă parte, conce- 
perea maşinilor inteligente şi copierea lor. 


Referitor la memorie au fost propuse mai multe modele: 
Y modele localizate (fiecare unitate de informaţie este tipologic 


distribuită în casete distincte, cu o adresă pentru fiecare casetă 
şi o etichetă pentru fiecare informaţie); 

Y modele difuze (cu o singură masă de memorie ocupată în între- 


gime de fiecare item informaţional, care se memorizează supra- 
punându-se itemilor deja stocaţi); 


Y modele matriceale (patternuri de semnale multidimensionale, 


puse în corespondenţă, stabilesc între ele funcţii de corelaţie 
care pot juca rolul unor trasee mnezice şi, deci, fincţia de trans- 
formare pentru fiecare nou semnal cărora le este aplicat). 


Postulatele modelului dat sunt: 


modelul prezintă avantajul degradării elegante, prin faptul că 
sistemul poate fi distrus parţial fără să cadă în totalitate (el va 
continua să furnizeze informaţia de care dispune, iar informaţia 
eronată nu are un caracter catastrofal); 

reţeaua include şi valorile implicite, adică cele mai bune esti- 
mări ale informaţiilor neincluse în reţea; 

reţeaua se poate generaliza în mod spontan; 

caracteristicile se desprind în mod natural din reţea, ele nu sunt 
încorporate în ea în mod specific. 


Astfel de modele, deşi contestate de unii autori, asigură un limbaj 
şi o tehnologie necesară elaborării unor noi teorii asupra memoriei. 


6. Tehnici şi factori de optimizare a memoriei 


Procesele memoriei se realizează mai uşor sau mai greu, mai re- 
pede sau mai încet, au o eficienţă crescută sau scăzută în funcţie de o 
serie de factori, cum ar fi: 

Y natura materialului: intuitiv-obiectual sau abstract, descriptiv 


sau explicativ raţional, semnificativ sau lipsit de sens logic pen- 
tru subiect; 

organizarea materialului: structurat logic şi neorganizat, ne- 
structurat; 

volumul materialului: mare, moderat, mic; 

gradul de familiaritate: foarte familiar, mediu familiar, nefa- 
miliar; 

modul de prezentare a materialului: simultan, secvențial, serial; 
timpul de prezentare a materialului: numărul de prezentări ale 
unuia şi aceluiaşi material, intervalele dintre prezentări; 

{y situaţia de prezentare: de percepţie şi recepţie pasivă sau activă 
a subiectului; 

Y locul ocupat de material în structura activităţii subiectului: de 

scop, de condiţie, de mijloc pentru atingerea scopului; 

Y ambianța în care se prezintă materialul: stimulatoare, inhibi- 

toare sau indiferentă. 

La acestea trebuie să adăugăm şi o serie de factori care ţin de 
subiect, de experienţa sa anterioară, de motivațiile sale, de starea lui 
generală funcţională (odihnă, oboseală, boală, sănătate), de particu- 
larităţile tipului de activitate nervoasă superioară (labilitatea, inerția, 
forţa sistemului nervos). 

Cercetările efectuate asupra influenţei acestor factori au pus în evi- 
denţă existenţa unor legi ale memoriei. Astfel, s-a arătat că se reţine 
mai bine materialul: 

- cu care subiectul operează activ, decât acelaşi material care ac- 

ționează pasiv asupra analizatorilor; 

- care constituie conţinutul sau scopul principal al activităţii, de- 

cât cel care face parte din condiţiile realizării scopului; 

- ce este mai apropiat de experienţa anterioară a subiectului; 

- ce corespunde intereselor omului; 

- care este agreabil decât cel dezagreabil, iar cel dezagreabil mai 

bine decât cel indiferent. 

Cea mai importantă modalitate de asigurare a durabilității in- 
formațiilor în memorie îl reprezintă repetiţia. Repetiţia este mater 
studiorum, spune o veche cugetare. Însă, nu orice repetiţie asigură 
trăinicia cunoştinţelor, ci doar cea optimă. Cercetările au arătat că 
repetițiile suplimentare nu trebuie să fie nici prea puţine (produc 
fenomenul subînvăţării), dar nici foarte multe (supraînvăţarea). 

1. Repetiţia eşalonată, bazată pe separarea în timp a repetiţiilor, 
este mai productivă decât cea comasată. 

2. Repetiţia activă, independentă, bazată pe redarea pe dinafară a 
textului, cu cuvinte proprii, este superioară repetiţiei pasive bazate 
doar pe recitirea textului. 

3. Repetarea încărcată cu sens şi semnificaţie (înțelegând ceea ce se 
memorează) este mai productivă decât cea mecanică. 

4. Repetând materialul în diverse forme şi combinaţii (cu voce tare, 
în scris, sub formă de schemă sau tabel etc.), acesta va fi mai trainic 
reţinut decât repetițiile monotone. 

Memoria va funcţiona mai bine dacă învăţarea se sprijină pe anu- 
mite motive cognitive (intrinseci): interes cognitiv, curiozitate episte- 
mică, atracţie spre mister, dorinţa de a continua învăţarea. 

Un rol important în eficiența memoriei au procesele afective poziti- 
ve: emoţiile şi sentimentele intelectuale — bucuria explorării, plăcerea 
descoperirii noutăţilor, pofta de a învăţa etc. 

Optimizarea funcţionalității memoriei se mai poate obţine 
prin utilizarea unor procedee speciale numite mnemotehnice. 


Intensificarea interacțiunii dintre subiect şi materialul de 
memorat, apelul la diverse metode de prelucrare a aces- 
tuia, cum sunt: a) alcătuirea planului textului; b) fracţio- 
narea lui în părţi; c) desprinderea punctelor esenţiale; d) 
stabilirea asemănărilor şi deosebirilor. 

Stabilirea unor repere, a unor puncte de sprijin, a unor 
mnemoscheme sau mediatori ridică potenţialul memoriei: 
sublinierea textelor, scrisul pictografic, asociaţiile, rezu- 
matele, schemele grafice etc. 

Fixarea conştientă a scopului activităţii de învăţare cât 
mai clar posibil. Important este să ştim nu doar că trebuie 
să memorăm, ci şi pentru cât timp, cât de precisă trebuie 
să fie memorarea şi reactualizarea, care este valoarea şi 
utilitatea informaţiilor memorate. 

Sistematizarea cunoştinţelor din stocul mnezic şi a celor 
care urmează a fi asimilate. Ele vor fi mai uşor şi mai mult 
timp reţinute dacă vor fi legate unele de altele, ierarhizate 
şi integrate în sistemul noţional, dacă sunt segmentate în 
unităţi de sens, dacă sunt organizate pe baza unui plan 
unitar şi coerent. 

Activarea sistemului motivaţional şi atitudinal al individului. 
Trebuinţele, motivele, interesele, aspiraţiile individului asigură 
atât caracterul selectiv al memoriei, cât şi trăinicia ei. Astfel, 
emoţiile mai intense se memorizează mai bine, activităţile în- 

trerupte sunt reţinute mai bine decât cele duse la capăt, în pri- 
mele existând o oarecare tensiune, în celelalte producându-se 
descărcarea ei. 

Utilizarea în memorare a celor mai eficiente acţiuni cognitive. 
În procesul memoriei, alături de unele acţiuni mnezice (întipări- 
re, păstrare, reactualizare) au loc o serie de acţiuni cognitive; în 
timp ce memorează, omul citeşte, vede, aude, spune etc., ceea 
ce va influenţa diferit capacitatea de memorare. Se consideră că, 
în general, reținem: 

10% din ceea ce citim; 

20% din ceea ce auzim; 

30% din ceea ce vedem; 

50% din ceea ce vedem şi auzim; 

80% din ceea ce spunem; 

90% din ceea ce spunem şi facem. 


Se observă că pe măsură ce acţiunile cognitive sunt mai complexe, 
creşte şi productivitatea memoriei. 

Au fost puse în evidenţă şi alte procedee mnemotehnice de 
mare eficienţă, ca de exemplu: 


Personalizarea, cel mai bun mod de a memora este ca 
subiectul să-i acorde materialului de memorat propria sa 
semnificaţie, din optica sa personală; cât mai multe cone- 
xiuni cu propria viaţă, ceea ce ar însemna personalizarea 
cunoştinţelor. 

Prelucrarea informaţiilor prin luarea de notițe după meto- 
de proprii şi cu propriile cuvinte. 

Vizualizarea, utilizarea unor variate metode vizuale: fi- 
guri, grafice, tabele, săgeți, careuri etc. 

Metoda LOCI (lat. = „a locului”): utilizarea imaginii care 
să se fixeze pe ceea ce vrem să memorăm pe o rută închi- 
puită. Subiectul îşi imaginează o anumită rută cu locuri 
pe care avansează treptat: strada, parcul din faţa blocului, 
scara, uşa apartamentului, vestibulul, sufrageria, bucătăria, 
baia, dormitorul etc. Subiectul este invitat să construiască 
o imagine cu fiecare item de memorat, la fiecare oprire pe 

ruta aleasă; să construiască o legătură între toţi itemii, ca 
într-un scenariu de film. Trebuie să se memoreze lanţuri 
de cuvinte sau evenimente şi nu unităţi singulare. Deci, 
se elaborează o istorie sau o poveste în care sunt incluse 
informaţiile care trebuie să fie memorate. 

e Acronime şi fraze: acronimul ROGVAV uşurează aduce- 
rea aminte a culorilor spectrului sau şi mai bine frazele: 

v Respectând Orarul Găinilor, Vulpea Aşteaptă Amurgul Vânatu- 
lui (roşu, oranj, galben, verde, azuriu, albastru, violet); 

v Rezolvând Probleme Grele Veţi Afla Iscusinţa Voastră (roşu, 
portocaliu, galben, verde, azuriu, indigo, violet). 


7. Memoria în viaţa cotidiană 


Cele mai multe probleme legate de memorie au fost ilustrate până 
acum prin referire la cercetări şi date de laborator. Faptul că memo- 
ria a devenit un fel de „vedetă” a investigaţiilor experimentale, multe 
dintre ele extrem de ingenioase, nu mai trebuie demonstrat. Aceasta 
nu înseamnă însă că ea are valoare doar pentru astfel de contexte. Via- 
ţa cotidiană, situaţiile ei variate şi multiple, solicitările presante sunt 
poate mult mai importante decât contextele experimentale. 

Memoria şi vârsta 

Memoria nu este ceva static, închistat, finit; dimpotrivă, ea dispune 
atât de o dinamică internă (procese ce se succed, forme ce se întrepă- 
trund etc.), cât şi de o dinamică în timp, de o evoluţie cu sens progre- 
siv, ascendent, ce se înscrie pe o traiectorie de la simplu la complex, de 
la inferior la superior. Ea evoluează, deci, odată cu vârsta cronologică 
sau intelectuală a omului. Concomitent însă — între anumite limite de 
vârstă — memoria prezintă o serie de particularități asemănătoare la 
toţi cei ce se încadrează în perioada respectivă. Cine nu ştie că memo- 
ria şcolarului se deosebeşte de cea a adultului, iar memoria acestuia de 
cea a bătrânilor? Aşadar, în afara unor diferenţe individuale, există şi 
o serie de particularităţi de vârstă ale memoriei, care aseamănă, în linii 
mari, indivizii între ei. Astfel: 

e În perioada 0-3 ani (aşa-numita perioadă a sugarului şi ante- 
preşcolarului), memoria copilului are un caracter exclusiv spontan şi 

este legată fie de satisfacerea trebuinţelor sale biologice (foame, sete), 
fie de repetarea unor stimuli care, în virtutea acestui fapt, sunt reţinuţi 
de la sine. Urmele lăsate pe scoarţa cerebrală de procesele nervoase 
durează foarte puţin, de aceea memoria copilului mic este de scurtă 
durată. Recunoaşterea este simplă şi acţionează în prezenţa obiectelor 
cunoscute, existenţa ei fiind pusă în evidenţă de aşa-numitul „complex 
de înviorare” a sugarului. Dat fiind faptul că în jurul vârstei de 2-3 ani 
copilul îşi amplifică bagajul reprezentărilor şi începe să-şi însuşească 
limbajul, îşi fac apariţia şi unele elemente simple ale reproducerii. În 
esenţă, la această vârstă memoria copilului este mai ales involuntară, 
mecanică, de scurtă durată, cu predominanţa celei motrice şi chineste- 
zice. 

e În perioada imediat următoare, ce se întinde de la 3 la 6/7 ani 
(perioada preşcolară), memoria copilului suferă modificări importante. 
Este perioada când se fac eforturi de trecere spre formele superioare 
şi mai productive ale memoriei, care coexistă însă cu cele mai simple 
şi mai puţin productive. Datorită unor particularități ale scoarței cere- 
brale, ale proceselor de excitație şi inhibiţie (plasticitatea, mobilitatea, 
labilitatea), copilul memorează cu mare rapiditate, dar şi uită cu ace- 
eaşi rapiditate. Cine n-a rămas uimit în faţa unui puşti capabil să ţină 
minte foarte multe informaţii pe care le-a auzit doar odată, cel mult de 
două ori? Sau cine nu se înfurie când propriul său copil nu reuşeşte 
să ţină minte cum îl cheamă sau câţi ani are, deşi s-a chinuit mult ca 
să-i „bage” în cap lucrul acesta? Insuficienta dezvoltare a inhibiţiei (a 
inerţiei celulei corticale) face ca memoria copilului preşcolar să fie ne- 
diferențiată, difuză, incoerentă, nesistematică, haotică (amintirile lui 
sunt fragmentare, fără legătură între ele). Pentru a stăpâni neputința 
propriei lor capacităţi de a păstra şi reactualiza, copiii adaugă de la ei, 
inventează, fapt confundat de părinţi cu minciuna şi condamnat pe ne- 
drept de ei. La copilul preşcolar predomină mai ales memoria intuitiv- 
plastică, concretă şi cea afectivă, în sensul că se rețin mai ales figurile 
şi evenimentele imediate, ca şi tot ceea ce provoacă emoţii puternice, 
pozitive sau negative. Unele cerinţe ale activităţilor în care preşcolarul 
este implicat (activitatea de joc, chiar şi cea didactică de la grădiniţă) 
impun însă necesitatea de a reţine voluntar şi logic, fapt ce duce la 

apariţia acestor două forme de memorare. La 4 ani copilul face efort 
pentru a fixa şi păstra regulile jocurilor; la 5-6 ani el începe să utilizeze 
procedee elementare de întipărire, fixare şi reproducere, face încercări 
active de a-şi aduce aminte; tot acum creşte rapiditatea, volumul, dura- 
ta de păstrare, exactitatea păstrării şi fidelitatea reactualizării; uneori, 
reactualizările preşcolarilor capătă un caracter stereotip. 

e Perioada şcolarităţii (6/7-18 ani) atrage după sine modificări 
mult mai semnificative ale memoriei, care le întrec în semnificaţie pe 
toate cele de până acum. Noile condiţii în care trebuie să trăiască şi 
să acţioneze copilul, noile cerinţe care i se impun şi pe care trebuie să 
le rezolve atrag după ele următoarele schimbări mai importante ale 
memoriei: are loc disciplinarea şi ordonarea desfăşurării ei după o 
anumită logică (copilul nu fixează la întâmplare şi orice, nu răspun- 
de neîntrebat, deci nu reactualizează oricând şi oricum), memoria se 
intelectualizează, în sensul că se sprijină tot mai mult pe rațiune, pe 
logică, pe înţelegere; devine voluntară prin excelenţă (copilul depune 
efort pentru a memora şi păstra), capătă o mare plasticitate datorită 
schimbului interpersonal de amintiri cu ceilalți colegi de clasă; creşte 
volumul ei, câştigă în supleţe şi fidelitate; devine obiect al meditaţiei 
copilului, care este interesat din ce în ce mai mult de cunoaşterea par- 
ticularităților memoriei sale, de posibilitatea de a-şi depăşi anumite 
deficienţe. Dat fiind faptul că vârsta şcolară este destul de lungă, toate 
aceste modificări au loc gradat şi diferențiat, în fiecare subperioadă a 
vârstei respective. 

e În şcolaritatea mică (6/7-10 ani), copilul memorează mecanic, 
încearcă să introducă o serie de repere intelectuale sau strategii de 
învăţare; din ce-i vine în minte selectează ceea ce corespunde soli- 
citărilor, sarcinilor care i-au fost fixate; îşi dezvoltă mecanismul re- 
producerii, care este totuşi limitat la această vârstă (la 8 ani copiii 
recunosc 24 de cuvinte şi reproduc doar 5 din 30; la 10 ani recunosc 
24 şi reproduc 14). 

e În şcolaritatea mijlocie (pubertatea 11-15 ani) se dezvoltă tot 
mai mult memorarea logică, copilului nu-i mai place să „tocească”, 
ci să sesizeze esenţialul, el încearcă să-şi formeze un stil propriu de 
a memora (împarte textul pe fragmente, îl repetă global sau pe părți 


90 


etc.); memoria sa devine mai economicoasă (număr mai mic de repe- 
tiții, timp mai puţin pentru memorare) şi deci mai eficientă; copilul 
intervine activ în toate procesele, dar mai ales în reproducere; se dez- 
voltă mult memoria verbal-logică. 

e În şcolaritatea mare (adolescenţă 16-18-19 ani), dat fiind faptul 
că elevul citeşte foarte mult, că i se redeşteaptă curiozitatea, că vrea 
să ştie cât mai mult şi cât mai bine, să se perfecţioneze, să-şi formeze 
o cultură şi mai ales datorită faptului că adolescenţa este perioada ma- 
rilor întrebări (asupra omenirii, fericirii, destinului etc.), creşte foarte 
mult volumul memoriei sale, caracterul ei activ şi selectiv se amplifi- 
că; acum se formează o cultură personală, de aceea selectivitatea este 
foarte mare (copilul memorează versuri, aforisme, metafore, pasaje 
din autori celebri etc.); tot acum creşte caracterul organizat, sistema- 
tizat (deci, voluntar) al memoriei; copilul tinde şi mai mult să-şi per- 
fecționeze memoria, deoarece astfel se poate impune în faţa colegilor, 
poate repeta, poate impresiona. 

e La adult memoria atinge apogeul dezvoltării sale. Cercetările 
efectuate pe un număr de 2300 de persoane cu vârsta cuprinsă între 18 
şi 40 de ani, dintre care 460 au fost supuse unor investigaţii de profun- 
zime asupra unor funcţii psihice, printre care şi memoria, au relevat 
existenţa a două macro perioade ale maturității: una cuprinsă între 18 
şi 25 de ani şi alta cuprinsă între 26 şi 40 de ani, care se diferenţiază 
prin viteza şi ritmurile de dezvoltare a intelectului în general şi a di- 
verselor funcţii psihice în special. Se pune astfel în evidenţă caracterul 
neomogen, contradictoriu şi heterocronic al dezvoltării intelectului şi 
funcţiilor psihice ale adulţilor. Totodată, s-a remarcat şi faptul că mo- 
mentele de vârf ale dezvoltării memoriei sunt la 19, 23, 24 şi 30 de ani, 
iar capacitatea sa maximă se înregistrează la 25 de ani. Nefiind izolată 
de celelalte fenomene psihice, memoria are, în raport cu acestea, o 
evoluţie fie corelativă, fie în dezacord. Astfel, la vârsta cuprinsă între 
18 şi 25 de ani s-a constatat existenţa unui nivel ridicat al dezvoltării 
gândirii şi memoriei, dar un nivel scăzut al atenţiei; între 26 şi 29 de 
ani: cel mai scăzut nivel de dezvoltare a gândirii şi memoriei, dar cel 
mai ridicat nivel de dezvoltare a atenţiei; între 30 şi 33 de ani: nivel 
relativ ridicat al tuturor celor trei funcţii; între 34 şi 35 ani: scăderea 

nivelului tuturor; intre 36 şi 40 ani: o oarecare creştere a tuturor func- 
țiilor psihice. 

e La bătrâni asistăm la apariţia unor fenomene specifice: scad 
performanţele memoriei comparativ cu cele ale tinerilor, nu global, ci 
diferențiat, în sensul că se rețin mai ales materialele cu sens (povestiri- 
le), dar se uită materialele fără sens (într-o cercetare s-a constatat, spre 
exemplu, că 78% dintre subiecţii investigaţi, având vârsta cuprinsă în- 
tre 70 şi 97 de ani, nu au reţinut nicio singură silabă fără sens din cele 
5 care le-au fost prezentate); scade memoria vizuală (apar confuzii, 
inexactităţi privind structura unor imagini, amplasarea detaliilor); se 
uită mai ales informaţiile primite recent, în schimb, cele din trecut sunt 
reactualizate până la epuizare; se diminuează capacitatea de întipărire 
şi de reproducere exactă; inteligenţa fluidă scade odată cu vârsta, în 
contrast cu inteligenţa cristalizată care se menţine şi poate continua 
Chiar să crească; memoria de lucru, care permite păstrarea şi manipu- 
larea simultană a informaţiilor, cunoaşte scăderi în funcţie de vârstă; 
sistemele subordonate memoriei de lucru (mai ales bucla fonologică) 
se menţin destul de bine, deşi operarea acestui sistem în asociere cu 
sistemul executiv central se află în declin; la bătrâni are loc deteriora- 
rea procesului de învăţare pe termen lung, deoarece aceştia manifestă 
tendinţa de a nu codifica materialul într-o manieră la fel de amplă şi 
complicată ca tinerii; memoria de perspectivă scade serios la bătrâni; 
viteza şi fluenţa accesului la depozitele semantice se diminuează; la 
fel, odată cu vârsta, se deteriorează şi memoria procedurală (Baddeley, 
1998, p.202-223). 

Cunoaşterea particularităților de vârstă ale memoriei este necesară 
din mai multe considerente: 

a) Pentru a se evita confundarea lor cu defectele memoriei; unii 
părinţi au tendinţa de a lua o particularitate de vârstă drept defi- 
ciență a memoriei copiilor lor; 

b) Pentru a putea ţine seama de ele în cadrul procesului de învăţă- 
mânt, în sensul adecvării conţinutului şi a metodelor de predare 
la posibilităţile mnezice ale copiilor; 

c) Pentru a stimula dezvoltarea lor; în cadrul procesului instructiv- 
educativ, simpla mulare a acestuia pe particularităţile de vârstă 

ale copiilor nu este suficientă, mult mai utilă fiind depăşirea cu 
puţin a acestora, tocmai pentru a le stimula dezvoltarea. 
Memoria, inteligenţa şi reuşita şcolară 
Memoria este dependentă nu doar de dezvoltarea proeminentă a 
unuia sau altuia dintre organele de simţ sau de utilizarea inegală, dife- 
renţiată a diverselor procese psihice în realizarea scopurilor mnezice, 
ci şi de capacităţile general-operaţionale ale psihicului individului, cu 
alte cuvinte — de inteligenţa sa. Deşi la prima vedere asocierea dintre 
memorie şi inteligenţă ar putea părea forţată, dat fiind faptul că una 
este prin excelenţă reproductivă, iar cealaltă prin excelenţă producti- 
vă, constructivă şi chiar anticipativă, în realitate lucrurile nu stau deloc 
aşa. Memoria şi inteligenţa se sprijină reciproc, se ajută şi se comple- 
tează una pe alta. În viaţa cotidiană relaţia dintre ele se manifestă în 
două planuri şi sensuri: de la memorie spre inteligenţă, şi invers — de 
la inteligenţă spre memorie. 
> În primul caz vom constata tendinţa inteligenţei de a se baza pe 
materialul furnizat de memorie, însă nu cu scopul de a rămâne la el, ci 
tocmai în vederea depăşirii lui. Inteligența are un caracter operatoriu, 
ea trebuie să construiască, să rezolve, să relaționeze, pe scurt — să so- 
luţioneze situaţiile noi şi variate cărora omul trebuie să le facă faţă; ea 
trebuie să unească ceea ce înainte era izolat, să se adapteze celor mai 
variate împrejurări (de aceea a şi fost denumită de psihologul francez 
Pierre Janet „conduită pe măsură”), să fie suplă, rapidă, dinamică. Dar, 
pentru a-şi îndeplini toate aceste funcţii, inteligenţa trebuie să facă 
apel la „cărămizile” memoriei, deci la experienţa anterioară stocată în 
memorie. Ar fi greu de presupus că stabilirea rapidă a unor relaţii sim- 
ple şi mai ales adecvate s-ar putea face în afara apelului la experienţa 
de viaţă, la situaţiile anterioare, mai mult sau mai puţin asemănătoare, 
pe care memoria le păstrează în „rezervorul” său. Performanţele inte- 
ligenţei sunt în mare măsură dependente şi de particularitățile memo- 
riei. Nu întâmplător cei mai mulţi autori care s-au ocupat cu studiul 
inteligenţei au inclus memoria în structura ei. J.P. Guilford o considera 
ca fiind una dintre componentele esenţiale ale modelului structurii in- 
telectului; aducea chiar o severă critică celora care nu au luat suficient 
în considerare abilitățile memoriei în construcţia testelor de aptitudini 

şi în scările de inteligenţă. Nu trebuie să uităm însă faptul că, deşi in- 
teligenţa se sprijină pe memorie, implică memoria, ea o face cu scopul 
de a o depăşi. 

> În cel de-al doilea caz vom constata că memoria este mult mai 
productivă dacă se sprijină pe structurile inteligenţei şi dacă le utili- 
zează. În procesul memorării omul efectuează o serie de acţiuni mne- 
zice şi cognitive: citeşte, scrie, vede, aude, spune, face ceva etc., fapt 
ce va influenţa în mod diferit capacitatea sa de memorare. În condiţiile 
unei atenţii voluntare cu un grad optim de concentrare, reținem: 10% 
din ceea ce citim, 20% din ceea ce auzim, 30% din ceea ce vedem, 
50% din ceea ce vedem şi auzim în acelaşi timp; 80% din ceea ce 
spunem; 90% din ceea ce spunem şi facem în acelaşi timp. Între actiu- 
nile intelectuale folosite de inteligenţă şi acţiunile mnezice folosite de 
memorie există, fără îndoială, multe deosebiri. În structura intelectului 
ele nu se află însă izolate, separate, ci într-o continuă interdependenţă. 
De regulă, acţiunile mnezice se bazează pe cele intelectuale sau le 
convertesc pe acestea în acţiuni mnezice. De exemplu, un copil va pu- 
tea memora mai uşor un material dacă dispune de procedeul mintal al 
comparaţiei, decât dacă acesta lipseşte; el va memora mai uşor dacă va 
şti să scoată ideile principale. Aşadar, utilizarea operaţiilor intelectuale 
asigură o mare productivitate memoriei. Între memorie și inteligenţă 
nu există, fireşte, numai relaţii de cooperare. Dimpotrivă, pot exista şi 
relaţii de concurenţă sau de contracarare. Acestea din urmă intervin 
atunci când memoria are mai ales un caracter mecanic sau când struc- 
turile inteligenţei sunt foarte puţin dezvoltate. De regulă, un copil care 
nu ştie să înţeleagă, să rezolve, nu ştie nici să memoreze şi atunci me- 
morarea (cea mecanică) „concurează” cu inteligenţa. Alteori, şcolarii 
cred că pot contracara lipsa unor cunoştinţe prin capacitatea de a le 
combina pe cele pe care le au. Cum însă asociaţiile, relaţiile, combină- 
rile şi transformările sunt cu atât mai viabile, mai pline de substanţă, 
de originalitate şi de supleţe, cu cât materialul pe care se bazează este 
mai amplu, mai bogat, mai diversificat, este clar că în curând cel ce 
procedează aşa va ajunge la o inteligenţă stearpă. 

Cu analiza acestor probleme intrăm deja în domeniul celeilalte re- 
laţii asupra căreia vrem să ne oprim; relaţia dintre memorie şi reuşita 

şcolară. Că memoria şi inteligenţa condiţionează reuşita şcolară este 
un fapt de domeniul evidenţei şi nu vom insista prea mult asupra lui. 
Vrem să evidenţiem doar câteva exagerări care se fac sau câteva pe- 
ricole pe care le presupune această relaţie. Unii oameni consideră că 
pentru a învăţa (asimila) un material este de ajuns să înţelegi materialul 
respectiv. Alţii, dimpotrivă, plasându-se la extrema cealaltă, consideră 
că memorarea materialului este suficientă pentru a-l presupune învă- 
tat. Nu este greu să ne dăm seama că şi unii, şi alţii greşesc, deoarece a 
învăţa înseamnă, printre altele, a înțelege, plus a memora şi a reactua- 
liza cele memorate. Foarte adesea la şcolari se manifestă „iluzia învă- 
țării”: unii cred că au învăţat dacă ştiu să reproducă, deşi n-au înţeles, 
iar alţii cred că au învăţat dacă doar au înţeles cele parcurse. Şi nu de 
puţine ori atât unii, cât şi ceilalţi constată că atunci când sunt ascultați 
la lecţie nu ştiu de fapt nimic sau aproape nimic. Totuşi, rolul inteli- 
genţei, care include în structura sa şi memoria, rămâne considerabil; 
cu atât mai mult cu cât inteligenţa se diversifică nu doar în funcţie de 
domeniul în care se aplică (tehnică, organizaţională, socială), ci şi de 
nivelul ei calitativ (concretă, abstractă, operativă). Corelarea optimă a 
inteligenţei şi memoriei va conduce în mod sigur la obţinerea succesu- 
lui şcolar, garanţia viitoarei integrări optime socioprofesionale. 


Activităţi de învăţare: 


1. Analizaţi procesele memoriei. 

2. Determinaţi calităţile memoriei implicate în procesul de învă- 
tare. 

3. Elaborați un minighid de îmbunătăţire a capacității de memora- 
re la studenți. 

4. Secenov caracterizează memoria ca fiind „condiţie funda- 
mentală a vieții psihice”, „piatra unghiulară a vieții psihice”. 
De ce? 

Capitolul V 
GÂNDIREA - PROCES PSIHIC INTELECTUAL DE 


PRELUCRARE LOGICĂ, RAȚIONALĂ A INFORMAȚIILOR 


UNITĂȚI DE CONȚINUT 


Tematica abordată în acest capitol include următoarele subiecte: 


PANULBLUNR 


. Caracterizarea psihologică a conceptului gândirii 
. Operaţiile generale şi specifice ale gândirii 

„ Activităţile fundamentale ale gândirii 

. Tipologii ale gândirii. Criterii de clasificare 

. Particularităţile individuale ale gândirii 

. Structura psihologică internă a gândirii 


Gândirea omului şi „gândirea” maşinii 


. Centralitatea gândirii 


FINALITĂȚŢI 
După parcurgerea capitolului, veți fi capabili: 


să definiţi conceptul de gândire; 

să argumentaţi de ce gândirea este considerată proces psihic 
central; 

să precizaţi calitățile gândirii (flexibilitate, fluiditate, originali- 
tate, elaborare); 

să definiți operaţiile gândirii; 

să ilustraţi operațiile gândirii şi strategiile algoritmice şi euristice; 
să explicaţi procesul de formare a noţiunilor; 

să argumentaţi valoarea actului de „înţelegere”; 

să diferențiaţi gândirea omului de „gândirea” maşinii. 


CONCEPTE-CHEIE 

Studiind această temă, veți putea explica următorii termeni: gândi- 
re, flexibilitate, fluiditate, originalitate, flux de idei, comparaţie, anali- 
ză, sinteză, abstractizare, generalizare, concretizare, conceptualizare, 
rezolvare de probleme, gândire convergentă, gândire divergentă, gân- 
dire analitică, gândire sintetică, înțelegere, noţiune, judecată. 

CONȚINUT 


Informaţiile obţinute prin cunoaşterea senzorială, cu toate că sunt 
deosebit de utile în adpatarea individului la mediu, se dovedesc a fi 
totuşi insuficiente în situaţii mai complexe de viaţă, cum sunt cele 
ce implică înţelegerea semnificațiilor profunde ale unei situaţii, rezol- 
varea unor probleme sau luarea unor decizii. De exemplu, în decizii 
cum sunt alegerea carierei, a unui partener de viaţă sau a modului de 
investiţie a unui capital de care dispunem, datele concret-senzoriale 
furnizate de senzaţii, percepții şi reprezentări se cer a fi completate 
de surprinderea elementelor comune diferitelor (două sau mai multe) 
situaţii, suprindera elementelor inaparente dar esenţiale, anticiparea 
posibilelor consecinţe, extragerea de concluzii etc. Atingerea acestor 
deziderate este apanajul unui palier superior al proceselor psihice cog- 
nitive, în care cel mai important rol revine gândirii. 


1. Caracterizarea psihologică a conceptului gândirii 


Gândirea este procesul psihic de reflectare a însuşirilor generale şi 
esenţiale ale obiectelor şi fenomenelor realităţii înconjurătoare, pre- 
cum şi a raporturilor dintre acestea. 

Pe baza gândirii omul poate să anticipeze mental desfăşurarea anu- 
mitor evenimente şi să-şi planifice, în funcţie de acestea, acţiunile vi- 
itoare. Prin aportul pe care îl aduce la cunoaşterea realității, gândirea 
conferă comportamentului uman trăsătura raționalităţii. 

Gândirea este un proces cognitiv superior prin intermediul căruia 
avem acces la însuşirile esenţiale ale realităţii. Prin intermediul proce- 
selor senzoriale luăm act despre aspectele concrete, intuitive, accesi- 
bile simţurilor. Suntem informaţi despre formă, mărime, culoare, gust, 
miros s.a.m.d. Acestea sunt însuşiri aparente, pentru că aşa apar ele 
simţurilor noastre. Lumea reală este plină de astfel de însuşiri pe care le 
constatăm şi le interpretăm în conduitele noastre adaptative. Dar, omul, 
ca ființă cunoscătoare, este capabil să treacă dincolo de aparenţă — la 
esență. Aparenţa însuşirilor este conjuncturală, contextuală. Pentru 
a înţelege în esenţă lumea reală trebuie să surprindem acele însuşiri 
esenţiale, necesare logice care ne spun ceva despre partea „ascunsă”, 
„invizibilă”, „inaccesibilă simţurilor”. 

Gândirea valorifică, reuneşte, integrează rezultatele proceselor 
senzoriale, dar nu este reductibilă la acestea. Gândirea are un grad 
ridicat de autonomie mintală şi spirituală: se detaşează, se poate dis- 
pensa de raporturile perceptive directe, se repliază asupra propriilor 
conţinuturi pe care le supune unor prelucrări sistematice. 

Gândirea se desfăşoară într-un plan mintal, intern, subiectiv şi, cu 
ajutorul judecăților, raționamentelor şi al unui vast sistem de operaţii, 
realizează prelucrarea însuşirilor esenţiale, necesare şi legice. Am vă- 
zut ce înseamnă însuşiri esenţiale; necesare pentru că sunt imperative, 
se impun gândirii noastre, şi legice pentru că stau la baza formulării 
unor relaţii riguroase, precise şi verificabile. 

Gândirea are o desfăşurare procesuală, cu grade mari de libertate 
pe verticala cunoaşterii şi pe axa timpului. Pe verticala cunoaşterii 
gândirea evoluează, conform psihologiei cognitive, în sens ascendent 
şi în sens descendent. Această interpretare vizează modul şi nivelul de 
procesare, prelucrare (tratare) a informaţiei. 

Desfăşurarea gândirii pe axa temporală se realizează între trecut, 
prezent şi viitor. Procesele senzoriale, îndeosebi senzaţia şi percepţia, 
se desfăşoară „aici şi acum”, în prezent. Gândirea, în schimb, îşi ex- 
trage conținuturile, în cea mai mare măsură, din memorie, din trecut; 
reactualizează, în raport cu cerinţele prezentului, informaţii, cunoş- 
tinţe şi experienţe, elaborând anticipări şi predicții asupra viitorului 
(P.Popescu-Neveanu). Demersul anticipativ al gândirii se referă şi la 
orientările subiectului, la planurile sale de acţiune. Cu ajutorul gândi- 
rii ne planificăm viitorul şi ne organizăm existenţa. 

- Gândirea este procesul psihic de reflectare mijlocită şi generali- 
zat-abstractă — sub forma noţiunilor, judecăților şi raţionamen- 
telor — a însuşirilor comune, esenţiale şi necesare ale obiectelor 
şi fenomenelor şi a relaţiilor logice, cauzale dintre ele. 

- Gândirea — nivelul cel mai înalt de prelucrare şi integrare a 
informaţiei. 

- Este mecanismul psihic intelectual de prelucrare logică, raţio- 
nală a informaţiilor. 

- Este un proces de descoperire a noului, de înaintare şi rezolvare 
de probleme. 

- Gândirea orientează, conduce, valorifică maximal toate cele- 

lalte procese şi funcţii psihice. 

Trăsăturile gândirii: 

e Flexibilitatea — modificarea unghiului de abordare a unei pro- 

bleme, a unui obiect; 

e Fluiditatea — densitatea ideilor, a opiniilor, soluţiilor în unitatea 

de timp; 

e Originalitatea — gradul de noutate şi ineditul produselor şi al 

strategiilor; 

e Elaborarea — gradul de completitudine şi de elaborare a produ- 

selor gândirii. 

Gândirea este procesul psihic cognitiv superior de reflectare mij- 
locită a relaţiilor categoriale şi determinative, precum şi a însuşurilor 
generale şi esenţiale ale obiectelor şi fenomenelor în forma noțiunilor, 
a judecaţilor şi a raționamentelor. 

În definiţia de mai sus sunt condensate principalele note definitorii 
ale gândirii ca instrument de cunoaştere specific uman. Astfel, a gândi 
înseamnă în primul rând a stabili relaţii / raporturi corecte între diferi- 
tele clase de obiecte. Distingem aici raporturi între relaţiile categoriale 
şi relaţiile determinative. 

Relaţiile categoriale se referă la raportul dintre gradul de generali- 
tate al diferitelor categorii de elemente. Să pornim în explicaţia noastră 
de la premisa că orice obiect al cunoaşterii poate fi integrat într-o reţea 
complexă de categorii subordonate şi supraordonate. Dacă ne referim, 
de pildă, la un om, putem spune fără a greşi că avem în faţă o fiinţă 
sau o entitate materială (înţeleasă în accepțiunea de tot ce ocupă un loc 
în spaţiu). Dacă vom continua exerciţiul nostru pe o pantă descendentă 
a gradului de generalitate, putem identifica numeroase subcategorii ale 
conceptului „om” (bărbat — tânăr — student — student la psihologie, stu- 
dent la psihologie în anul I —....), mergând până la individul singular. În- 
tre categoriile enumerate ( ... — student la psihologie — ... — bărbat — om 
fiinţă — ... ) se instituie un raport de subordonare, în sensul că avem de-a 
face cu categorii ce se subordonează una celeilalte, fiecare având un 
grad de generalitate mai ridicat şi incluzând-o pe cea precedentă (cate- 
goria „oameni” include şi categoria „bărbat”, toţi oamenii sunt fiinţe şi 

toate fiinţele ocupă un loc în spaţiu). În rândul relaţiilor categoriale se 
includ şi raporturile dintre clasele de obiecte care sunt echivalente sub 
aspectul gradului de generalitate (apelăm la ele de obicei atunci când 
facem enumerări, când exemplificăm elementele unei categorii: mere- 
le, perele, caisele, piersicile ... sunt fructe) ca şi cele aflate în relaţii de 
sinonimie (om — persoană — ființă umană). Din exemplele de mai sus 
putem identifica formele concrete ale relațiilor categoriale: relațiile 
de subordonare, relaţiile de supraordonare, relaţiile de echivalență şi 
relaţiile de identitate. În consecinţă, una dintre faţetele gândirii constă 
în a stabili raporturi corecte din punctul de vedere al gradului de gene- 
ralitate între diferitele categorii de elemente. 

Ce de-a doua categorie de relaţii specifice cunoaşterii prin interme- 
diul gândirii, relațiile cauzale, vizează identificarea factorilor determi- 
nanţi, a influențelor, a legăturilor funcţionale dintre diferite fenomene. 
Stabilirea cauzelor unui fenomen este o propensiune naturală a omu- 
lui, sistemul cognitiv încearcă întotdeauna să „pătrundă” o situaţie, să 
elimine incertitudinea. 

O altă faţetă a specificului gândirii o reprezintă cunoaşterea esen- 
țialului. De altfel, chiar dacă în definiţia dată am juxtapus capacitatea 
de a institui relaţii şi cea de a extrage esenţialul, în realitate stabilirea 
raportului dintre gradul de generalitate al diferitelor clase se face pe 
baza cunoaşterii însuşirilor esenţiale ale unei categorii de elemente. 
Extragerea însuşirilor esenţiale ale unui obiect presupune identificarea 
proprietăţilor necesare şi suficente pentru ca acel obiect să fie ceea ce 
este şi să aparţină categoriei din care face parte. În alţi termeni, esen- 
ţialul este opus particularului, tranzitoriului, concret-senzorialului; în 
cele mai multe cazuri, însuşirile esenţiale ale unui obiect/clase sunt 
de natură abstractă (inaccesibile direct simţurilor). Pentru ilustrare, 
încearcă să răspunzi la următoarea întrebare: Care sunt elementele/ 
proprietăţile ce fac ca un obiect să fie un ceas: Forma rotundă? Faptul 
că este însoţit de o curea şi purtat pe mână? Faptul că are inscripţionate 
nişte cifre? Sau că emite un anumit sunet (tic-tac)? Cu toate că fieca- 
re dintre noi am perceput de-a lungul vieţii nenumărate ceasuri care 
întruneau toate însuşirile enumerate mai sus, nu vom cădea în capca- 
na de a considera că ele în ansamblu sau una în particular fac ca un 

obiect să constituie un ceas. Contactele repetate cu diferitele elemente 
ale categoriei „ceasuri” ne permit să realizăm că un ceas poate exista 
Chiar dacă nu întruneşte niciunul din elementele menţionate — ele sunt, 
aşadar, însuşiri neesenţiale, locale, tranzitorii, specifice doar anumitor 
elemente ale categoriei, dar nu sunt comune tuturor. Proprietatea de 
a măsura timpul, chiar dacă direct accesibilă niciunuia dintre simţuri 
(concept abstract), este însuşirea esenţială, necesară şi suficientă ca un 
obiect să aparţină categoriei „ceasuri”. Accesul la informaţia esenţială 
este apanajul fundamental al gândirii. 

Extragerea însuşirilor esenţiale ale unei clase de obiecte, fenomene 
sau relaţii este un proces complex, îndelungat şi multistadial. El pre- 
supune parcurgerea ciclică a unor operaţii mentale numite în limbajul 
psihologic operaţii ale gândirii, şi anume: analiza, sinteza, compara- 
ţia, abstactizarea, generalizarea, concretizarea şi clasificarea. 

Prin gândire sintetizăm esenţa lucrurilor în forma noţiunilor (con- 
cepte), a judecăților (propoziţii logice) şi a raționamentelor (inferen- 
te). Aceste forme ale gândirii nu constituie obiectul de studiu doar 
al psihologiei; ele sunt revendicate deopotrivă şi de logică, însă per- 
spectiva de abordare a celor două discipline este diferită. Astfel, dacă 
psihologia încearcă să explice modul în care gândesc oamenii şi să 
evidenţieze care sunt consecinţele unui anumit mod de a gândi (o 
abordare descriptivă), logica are mai degrabă o abordare prescripti- 
vă: ea ne arată care este modul corect de a gândi, corectează gândirea 
prin raportare la normă. 

În final se impune a fi menţionat şi faptul că gândirea nu operează 
direct cu obiectele cunoaşterii, nu este tributară unei relaţii de tipul 
faţă-în-faţă cu obiectul cunoscut, ci cu simbolurile verbale ale acestora 
(cuvintele). Între gândire şi limbaj există o legătură funcţională foarte 
strânsă, dată de faptul că mecanismele interne ale gândirii se desfăşoa- 
ră prin intermediul limbajului intern (caracterul mijlocit). De altfel, 
ineracţiunile gândirii cu celelalte procese psihice nu se rezumă doar la 
legătura cu limbajul, întrucât ea preia, sintetizează şi valorifică la ni- 
vel superior output-urile proceselor cognitive senzoriale, structurează 
logic conținuturile stocate în memorie, orientează demersurile imagi- 
naţiei, ceea ce-i conferă un rol central în dinamica psihicului uman. 

Gândirea realizează următoarele funcţii: 

v dea înţelege lumea şi pe sine ca element al acestei lumi; 

v de a sesiza problemele cu care subiectul se confruntă în viaţa 

cotidiană; 

v dea lua decizi în situaţii de alegere. 

Caracteristicile gândirii 

Caracterul mijlocit al gândirii este una dintre trăsăturile cele mai 
importante care definesc specificul acestui proces. Gândirea este mij- 
locită prin experienţa perceptivă, prin imaginile din reprezentare, iar 
toate aceste date sunt stocate în memorie şi vehiculate cu ajutorul 
limbajului. 

Caracterul mijlocit al gândirii este asigurat prin cunoştinţele acu- 
mulate la un moment dat, prin informaţiile sistematizate în lucrările 
ştiinţifice. Limbajul este instrumentul fundamental care permite ve- 
hicularea, coordonarea acestor informaţii. Este un limbaj riguros al 
definiţiilor, sunt formulări precise, clare, care nu lasă loc de dubii. Se 
folosesc intens limbajele de specialitate proprii variatelor domenii ale 
cunoaşterii: matematica, biologia, psihologia s.a.m.d. 

Caracterul informaţional-operaţional — gândirea este un meca- 
nism de prelucrare, interpretare şi evaluare a informaţiilor şi aceste 
mecanisme se realizează prin intermediul anumitor operaţii. 

Caracterul abstract-formal al gândirii pune în evidenţă nivelul 
ridicat al selectivităţii specifice psihicului uman în procesarea infor- 
maţiilor. În procesele senzoriale selectivitatea operează după criterii 
de pregnanţă, contrast, formă, mărime, culoare, deci criterii concret- 
intuitive. Evident, se adaugă şi criterii afectiv-motivaţionale (intere- 
sul, emoţiile, preocupările, experienţa etc). 

Gândirea se orientează după reguli şi norme ale logicii, este pro- 
poziţională (uzează de judecăţi ipotetico-deductive, avansează ipoteze 
pe care încearcă să le verifice. 

Caracterul mijlocitar — gândirea influenţează, la rândul ei, toate 
celelalte procese psihice, contribuind la accelerarea funcționalități şi 
la sporirea eficienţei lor. 

Caracterul acţional — gândirea este o acţiune, izvorând din acţiune 
şi finalizându-se cu o acţiune. 

Caracterul finalist — omul nu gândeşte doar de dragul de a gândi, 
ci cu un dublu scop: - fie pentru a declanşa, organiza şi optimiza pro- 
pria sa activitate, - fie pentru a justifica sau motiva prin explicaţii şi 
argumente acţiunile deja efectuate, chiar dacă aceste cauze sunt altele 
decât cele care au stat realmente la baza comportamentelor executate. 

Caracterul multidirecţional — gândirea îşi extinde acţiunile pe toate 
cele trei dimensiuni temporale: integrează informaţii despre trecutul şi 
prezentul obiectului, fenomenului pentru a prevedea sau a determina 
starea lui de viitor. 

Caracterul sistemic — gândirea conţine elemente structurate, ierar- 
hizate, între care sunt posibile o multitudine de combinaţii, fapt ce-i 
asigură autoreglabilitatea. Poate fi redusă la un sistem cibernetic, de- 
oarece dispune de toate cele trei categorii de „mărimi” ale sistemului: 
mărimi de intrare (întrebări, probleme), mărimi de stare (transformări 
informaționale bazate pe structurile şi schemele operaţionale deja ela- 
borate) şi mărimi de ieşire (răspunsurile şi soluţiile formulate). 

În concluzie, gândirea este procesul cognitiv superior de extragere 
a însuşirilor esenţiale, necesare şi legice cu ajutorul unor operaţii 
abstract-formale, în vederea înţelegerii, explicării şi predicţiei unor 
relaţii cauzale din realitate şi a elaborării unor concepte, noţiuni, teo- 
rii, sisteme cognitive ca modele mintale ale realităţii. 


2. Operaţiile generale şi specifice ale gândirii 

Gândirea este procesul psihic care dispune de cel mai vast sistem de 
operaţii. Superioritatea şi poziţia unui proces psihic în ansamblul vieții 
psihice a omului este dată de sistemele operatorii de care dispune. 

Psihologia studiază operaţiile gândirii ca instrumente psihice do- 
bândite şi perfecţionate prin dezvoltarea intelectuală, prin învăţare 
şi exerciţiu. Operaţiile gândirii acţionează în cupluri operatorii ce se 
completează reciproc: 

- analiza şi sinteza, 

-  abstractizarea şi generalizarea, 

- concretizarea şi particularizarea, 

- inducția şi deducția. 

Analiza şi sinteza se desfăşoară într-un plan mintal, după un mo- 
del şi sunt mediate prin cuvânt şi alte sisteme de semne şi simboluri. 

Prin analiză însuşirile unui obiect sau ale unei clase de obiecte 
sunt separate, ordonate — în minte — după anumite criterii, după un 
anumit model şi sunt sintetizate, refăcute la fel sau în mod diferit, în 
funcţie de cerinţele activităţii intelectuale. Orice analiză este precedată 
de un plan, de un anumit proiect, schemă de lucru, deci nu se desfăşoa- 
ră la voia întâmplării. În sensul invers, al sintezei, se menţine acelaşi 
proiect sau se elaborează unul nou, ca urmare a rezultatelor analizei. 
Sinteza este definită ca fiind recompunerea mintală a obiectului din 
însuşirile lui inițiale. 

Comparaţia este operaţia de evaluare a unor obiecte, fenomene, 
prin raportare la unul sau la mai multe criterii. Şi această operaţie îşi 
are originea în comparaţia după criterii perceptive de culoare, formă, 
mărime, contrast etc. Comparaţia implică evidenţierea asemănărilor 
şi deosebirilor esenţiale dintre minimum două obiecte, persoane, eve- 
nimente, situaţii, fenomene după minimum un criteriu comun. Com- 
paraţia poate interveni şi între minimum două ipostaze ale aceluiaşi 
obiect, persoană etc. după minimum un criteriu comun. Comparaţia se 
foloseşte de argumentaţia de tipul „dacă ... atunci”, menită să pună în 
evidenţă o anumită calitate, o anumită poziţie etc. 

Operaţiile de analiză, sinteză şi comparaţie constituie instrumen- 
te mintale importante mai ales în prelucrarea datelor. Acest lucru se 
datorează tipului de informaţii vehiculate. Sunt cunoştinţe, însuşiri, 
experienţe cu un grad mai redus de generalitate, care se pretează cel 
mai bine unor operaţii analitico-sintetice şi de comparaţie. 

Abstractizarea şi generalizarea constituie operaţiile cele mai 
complexe ale gândirii şi au un caracter formal, se desfăşoară exclu- 
siv în plan mintal. În planul evoluţiei fiinţei umane în decursul vieții, 
aceste operaţii sunt precedate de schematizarea şi generalizarea con- 
cret-intuitivă de la nivelul reprezentării. În gândire selectivitatea este 
maximală prin abstractizare, iar generalizarea se referă la clase, cate- 
gorii foarte largi de obiecte-fenomene. 

Abstractizarea este operaţia de extragere a unor însuşiri esenţi- 
ale, a unor însuşiri comune pentru o întreagă clasă, categorie. Ope- 
raţia de abstractizare exprimă simultan două sensuri: pe de o parte, 
se extrage ceva esenţial, iar, pe de altă parte, se renunţă la tot ceea ce 

este irelevant, accidental, contextual sau conjunctural. Abstractizarea 
avansează în profunzime aşa cum căutătorul de diamante sapă şi dă la 
o parte pământul până ajunge la diamant (esenţă). Mai mult decât atât, 
limbajul (omul care gândeşte) şlefuieşte diamantul brut şi ajunge la 
formele pure ale esenței. 

Generalizarea este operaţia prin care însuşirile extrase cu ajutorul 
abstractizării sunt extinse la o întreagă clasă de obiecte-fenomene. 
Abstractizarea şi generalizarea operează simultan, astfel încât, pe mă- 
sură ce sunt relevate însuşirile esenţiale, acestea sunt extinse la catego- 
rii din ce în ce mai largi. Abstractizarea şi generalizarea prezintă grade 
variate de profunzime şi expansiune în funcţie de evoluţia cunoaşterii 
umane. O teorie bună conţine un număr redus de afirmaţii şi acoperă 
un număr mare de situaţii. Spre exemplu, legea gravitaţiei universale 
este foarte concisă şi se referă la toate obiectele atrase de pământ. Sau, 
în psihologie, legea efectului descoperită de savantul american Thorn- 
dike spune că o acţiune urmată de succes tinde să se consolideze, iar 
dacă este urmată de eşec — tinde să fie abandonată. 

Coneretizarea şi particularizarea sunt operaţii opuse abstractiză- 
rii şi generalizării. Drumul de la concret la abstract este complementar 
celui de la abstract la concret, dar profund diferit calitativ. Concretiza- 
rea defineşte prin trăsături esenţiale un obiect ideal ce întruneşte în- 
suşirile esenţiale. În acelaşi mod operează particularizarea. Cele două 
operaţii servesc cel mai adesea exemplificării cognitive care nu se va 
referi la un obiect anume, ci la un obiect mintal, un caz particular min- 
tal şi nu unul anume din realitatea imediată. Este un demers specific 
procesării descendente dirijate de legi, reguli, norme, definiţii. 

Inducţia şi deducţia sunt operaţiile care descriu cel mai bine evo- 
luţia gândirii pe verticala cunoaşterii. J.Piaget arată că inducția or- 
ganizează datele observaţiei sau experienţei şi le clasează sub formă 
de concepte. Inducţia este suportul logic al procesării ascendente care 
porneşte de la baza de date, experienţe concret-intuitive şi imagini 
mintale. Inducţia are un caracter profund intuitiv, se extrag relaţii sim- 
ple ce grupează o clasă de obiecte după criterii observabile empiric. 

Raționamentul inductiv surprinde regularitatea şi facilitează ex- 
tragerea şi formularea unei concluzii generale dintr-o multitudine de 
cazuri particulare. 

Deducţia descrie demersul descendent al gândirii pe verticala cu- 
noaşterii. Raționamentul deductiv porneşte de la general şi ajunge, 
prin inferenţe şi implicaţii, la cazuri particulare. Deducţia debutează 
prin ipoteze sau premise demonstrate ca fiind adevărate şi apoi derivă 
implicaţiile acestor ipoteze. Dacă premisele sunt adecvate, atunci con- 
cluziile trebuie să fie adevărate. 

Expresia logică a raţionamentului deductiv este silogismul, în care, 
pornind de la două premise, se extrage o concluzie. Concluziile extra- 
se dintr-un set de reguli pot fi juste numai dacă premisele sunt valide 
şi precis formulate. În manualele de logică sunt analizate şi exemplifi- 
cate erorile de raţionament. Din punct de vedere psihologic, inducția şi 
deducţia constituie demersurile operaţionale care stau la baza formării 
conceptelor empirice şi ştiinţifice. 

Gândirea se desfăşoară şi există sub trei forme de bază: noţiune, 
judecată, concluzie. Noţiunea este o formă a gândirii în care se re- 
flectă mijlocit însuşirile esenţiale comune ale obiectelor, fenomene- 
lor realităţii, exprimate prin cuvânt sau îmbinare de cuvinte. 

De exemplu, prin noţiunea „copac ” înţelegem nu un copac anumit 
(să zicem, stejarul), ci orice copac: stejarul, vişinul, mărul etc. — toate 
speciile. Noţiunea dată reflectă aşa însuşiri esenţiale comune, cum sunt 
prezenţa rădăcinii, tulpinii lemnoase şi relativ groase, a coroanei. 

Noţiunea poate fi exprimată printr-un cuvânt sau îmbinare de cu- 
vinte. Nu orice cuvânt desemnează o noţiune (interjecţiile „of”, „ah”, 
deşi sunt cuvinte, nu sunt noţiuni). 

Noţiunile apar şi dispar în procesul practicii social-istorice. De 
exemplu, noţiunea „fax ” a apărut odată cu inventarea acestui aparat, 
iar noțiunea , feudalism” a dispărut concomitent cu dispariţia acestei 
orânduiri sociale. 

Noţiunile pot fi empirice şi ştiinţifice. Noţiunile empirice se for- 
mează în procesul practicii cotidiene. La baza lor stau legăturile si- 
tuative concrete. Ele nu sunt atât de exacte şi, de regulă, omul nu le 
poate defini verbal. Noţiunile ştiinţifice omul le însuşeşte în procesul 
instruirii special organizate. 

O altă formă a gândirii este judecata, în care noţiunile îşi deschid 
conţinutul şi în care se realizează actul de gândire. A gândi înseamnă 

a judeca. 

Ca formă a gândirii, judecata se exprimă prin propoziţii. Propoziția 
„Învăţarea necesită muncă şi disciplină ” este o judecată care exprimă 
legătura stabilă dintre aşa noţiuni, ca: „învățare ”, „muncă ”, „disci- 
plină”. 

Sunt diverse judecăţi: 

I. După cum se neagă sau se afirmă ceva: 

a) afirmative (exemplu: psihologia este o ştiinţă); 

b) negative (exemplu: gândirea nu este o stare psihică); 

c) nedefinite (exemplu: Marina este sora mea). 

II. După raportul de adevăr: 

a) adevărate (exemplu: mingea are forma specifică); 

b) false (exemplu: vara ninge). 

III. Judecăţi de relaţie — se stabileşte legătura dintre două sau 
mai multe obiecte. 

IV. Judecăţi de apartenenţă — se stabileşte dacă un lucru apar- 
ţine unui grup. 

V. Judecăţi de valoare — subiectului logic i se atribuie o valoare. 

Uneori, în baza unei sau câtorva judecăţi obţinem o judecată 
nouă, care se numeşte concluzie. 

Procesul de trecere de la o judecată la alta şi de la ele la conclu- 
zie se numeşte raționament. 

De exemplu: 

Judecata 1. Florile sunt frumoase. 

Judecata 2. Trandafirul este o floare. 

Concluzie: Trandafirul este frumos. 

Deosebim trei feluri de concluzii: inductive, deductive, prin ana- 
logie. 

Inducţia este reflectarea procesului de trecere de la judecăţi parti- 
culare la o judecată generală. De exemplu, în cl. I ^ sunt 24 elevi. 

1. Elevul A învaţă bine. 

2. Elevul B învaţă bine. 

24. Elevul T învaţă bine. 

Concluzie: Toţi elevii cl. IA învaţă bine. 

Deducţia este reflectarea procesului de trecere de la o judecată 
generală la judecăţi particulare. De exemplu: 

1. Toţi elevii clasei I^ învaţă bine. 

2. Bunescu este elev în cl. I ^. 

Concluzie: Bunescu învaţă bine. 

Concluziile prin analogie se obţin prin analiza judecăților, 
obiectelor, fenomenelor particulare cu unele însuşiri comune; ide- 
ea despre construirea avionului a apărut studiind zborul păsărilor 
(P. Jelescu, 2007). 

Categorizarea 

Demersul cel mai simplu pe care gândirea umană îl poate face în faţa 
unei avalanşe de informaţii este acela de a le ordona, clasifica sau cate- 
goriza, respectiv de a le grupa pe categorii după anumite criterii. Calita- 
tea cea mai importantă a acestor categorii este că ele conţin maximum 
de informaţie într-un minimum de format. E.Rosch a demonstrat cum 
categoriile de bază sunt reprezentate printr-un singur cuvânt în limbajul 
natural, şi aceste cuvinte au cea mai mare frecvenţă în limbajul vorbit. 
De exemplu, la întrebarea „Ce evocă cuvântul „arbore”?”, imediat după 
cel de al doilea război mondial răspunsul cel mai frecvent era un arbore 
distrus; 20 de ani mai târziu arborii verzi, pentru ca în prezent cel mai 
frecvent răspuns să fie arborii uscați (de ploile acide). 

Concepte empirice, concepte ştiinţifice 

Prin conceptualizare gândirea elaborează modele mintale ale rea- 
lităţii. Sunt modele informaţionale care condensează, conservă, siste- 
matizează trăsăturile comune, general valabile pentru o întreagă cate- 
gorie de obiecte-fenomene. 

Conceptele empirice, după cum arată M.Zlate, integrează trăsături 
concrete, particulare, însuşiri locale restrictive, dependențe accidenta- 
le şi neesenţiale. Ele se constituie în copilărie şi pe parcursul şcolarității 
prin acumularea şi sistematizarea unei experienţe concret intuitive de la 
aspecte particulare, de la obiecte şi situaţii concrete, care se organizează 
în reprezentări cu un grad din ce în ce mai mare de generalizare, dar cu 
un grad scăzut de esenţializare. De aceea, conceptele empirice sau semi- 
conceptele sunt instabile, se restructurează în timp, sunt probabiliste. 
Ținem la conceptele noastre empirice pentru că sunt dovada vie a resur- 

selor noastre personale de înţelegere a lumii. Ele tind să se transforme în 
convingeri pseudoştiinţifice pe care le apărăm şi le promovăm. În mod 
obişnuit, conceptele empirice uzează de limbajul cotidian şi de aceea 
sunt mai puţin riguroase, iar în comunicarea lor sunt personalizate prin 
expresii şi exemplificări proprii limbajului natural. 

Conceptele ştiinţifice se achiziţionează, în mod obişnuit, prin în- 
văţare, educaţie, asimilare de cunoştinţe ştiinţifice sistematizate în 
cunoaşterea umană la un moment dat. Se porneşte de la legi, norme, 
reguli, principii, definiţii care au un caracter imperativ. Conceptele 
sau noţiunile ştiinţifice integrează şi condensează însuşiri esenţiale 
valabile universal pentru o categorie de fenomene. Noţiunile ştiinţifi- 
ce înglobează trăsături esenţiale, dar nu sunt reductibile la o anumită 
însuşire. De exemplu, atunci când ne îndulcim ceaiul cu o linguriţă de 
zahăr nu ne gândim şi nu „vedem” în faţa ochilor sfecla de zahăr. În 
urma unor procese repetate de rafinare, condensare şi cristalizare za- 
hărul este esenţa sfeclei fără a fi sfecla însăşi. Sfecla este doar o sursă, 
pentru că zahărul se poate obţine dintr-o varietate de plante. 

Conceptele se organizează în structuri piramidale care au la bază 
însuşiri conjuncturale, uneori chiar false, care se îmbogăţesc prin alte 
însuşiri supraordonate, pentru ca în vârful piramidei să troneze con- 
ceptul ştiinţific. Conceptele ştiinţifice uzează de limbaje specializate 
proprii diferitelor domenii ale cunoaşterii, cum ar fi limbajul mate- 
maticii, informaticii, gramaticii, fizicii, chimiei, psihologiei ş.a.m.d. 
Este un limbaj riguros, structurat în definiţii, legi, principii, trăsături 
definitorii şi nu admite abateri. 

Spre deosebire de conceptele empirice, cele ştiinţifice nu sunt per- 
sonalizate, nu exercită un ataşament afectiv, pentru că sunt neutre, 
aparţin cunoaşterii universale, nu pot fi contrazise, puse la îndoială. 
Ele exercită un efect de autoritate şi trebuie să fie acceptate aşa cum 
sunt date. 


3. Activităţile fundamentale ale gândirii 


Prin gândire omul intră în posesia conceptelor, le sesizează sensul, 
utilitatea şi aplicabilitatea lor, se implică în soluţionarea problemelor, 
raţionalizează, judecă şi ia decizii, creează produse noi. 

Activităţile fundamentale ale gândirii care o individualizează în 
raport cu alte mecanisme psihice şi-i acordă un caracter de maximă 
eficacitate sunt: 

e Conceptualizarea; 

e Înțelegerea; 

e Rezolvarea problemelor; 

e Creaţia. 


Conceptualizarea 

Este capacitatea de abstractizare a însuşirilor unei clase de obiecte 
ce sunt apoi încorporate într-o imagine sau într-o idee-concept, capa- 
citatea de a sesiza atributele distinctive ale unei clase de obiecte. 

A conceptualiza înseamnă a „ajunge” la concept, a intra în posesia 
conceptului, cu alte cuvinte — a forma sau asimila conceptele. Procesul 
formării conceptelor ridică şi astăzi un şir de probleme: materialul 
folosit în formarea conceptelor; vârsta la care copiii sunt capabili să-şi 
însuşească primele concepte; condiţiile formării conceptelor etc. Dacă 
gândirea extrage şi prelucrează informații cu ajutorul unui sistem 
complex de operaţii, acestea sunt sistematizate în cadrul unor clase, 
categorii de obiecte, fenomene, al unor concepte, noţiuni vehiculate 
cu ajutorul judecăților şi raționamentelor. Se cunosc mai multe modele 
teoretice ce încearcă să explice formarea conceptelor: 

- modelul suprapunerii imaginii; 

- modelul mediaţionist; 

- modelul acțiunilor intelectuale; 

- modelul atributelor definitorii; 

- modelul comparării atributelor. 


Înțelegerea 

Înțelegerea şi rezolvarea de probleme sunt două procese insepa- 
rabile ale gândirii; ele nu pot fi desprinse unul de altul şi nici nu se 
desfăşoară unul în afara celuilalt. Practic, înţelegerea este indispensa- 
bilă demarării unui proces rezolutiv, iar procesul rezolutiv se încheie 
printr-o înţelegere la un nivel superior. Înțelegem rezolvând situaţiile 
problematice cu care ne confruntăm şi rezolvăm aceste situaţii por- 
nind de la un anumit nivel de înţelegere. 

Înțelegerea exprimă cel mai bine dimensiunea procesuală a gândi- 
rii, care descrie modul în care sunt prelucrate, procesate informaţiile. 
Înțelegerea se poate manifesta ca o înmănunchere, o integrare de în- 
suşiri într-o reprezentare generală, un concept empiric. 

Pe de altă parte, înţelegerea se poate manifesta prin expansiune, 
fiind rezultatul impunerii unor modele explicative ale realităţii prin 
învăţare, instruire, educaţie (ca şi cum ar lua în posesie o serie de date, 
situaţii, fenomene care i se subordonează). 

Rezultă că a gândi este, în mod definitoriu, sinonim cu a înţelege. 
Conceptele, noţiunile au o existenţă psihologică, adică funcționează în 
mintea noastră în măsura în care ştim ce înseamnă, în măsura în care 
înţelegem conținuturile lor, adică suntem în posesia semnificației lor. 
Înțelegerea ne conduce la o explicaţie, iar explicaţia ne permite elabo- 
rarea unui model funcţional al realităţii reflectate. 

Înțelegerea are la bază trei mecanisme: 

1) Cuplajul informaţional, declanşat de necesităţi, cerinţe, 
curiozități ale subiectului. 

În raporturile noastre cognitive cu lumea venim cu un set întreg de 
cunoştinţe anterioare, concepte, modele explicative şi aşteptări, anti- 
cipări. Aşadar, suntem „agenţi” activi ai cunoaşterii. În cea mai mare 
parte a existenţei noastre cotidiene ne confruntăm cu situaţii obişnuite, 
comune care ne solicită deprinderile, obişnuinţele, rutinele. Situaţiile 
care se cer a fi înţelese sunt — în mod obişnuit — situaţii problematice, 
adică acele situaţii faţă de care repertoriul nostru de răspunsuri nu este 
suficient pentru a le depăşi. Avem de învăţat la şcoală diverse materii, 
de rezolvat probleme de matematică, fizică, chimie, de elaborat eseuri 
la literatură sau filosofie, trebuie să înţelegem o multitudine de situaţii 
de viaţă, să răspundem la probleme majore pe care ni le pune viaţa 
sau la întrebări pe care ni le punem noi înşine. Toate aceste situații- 
problemă se comportă şi ele ca „agenţi” activi, pentru că trezesc în noi 
o anumită stare de tensiune, o încordare, curiozitate, nerăbdare sau 
iritare, nervozitate. 

Cuplajul informaţional se realizează ca un proces de tranzacţie, de 
negociere între subiect şi obiect. 

2) Procesele asociative, asocierile de date, situaţii etc. Acestea 
pun în relaţie cunoştinţele, experienţele stocate în memorie cu si- 
tuaţiile prezente şi avansează explicaţii. În mod obişnuit, o situaţie 
prezentă declanşează în minte un proces asociativ prin care noua si- 
tuaţie este asociată cu o situaţie anterioară, deja asimilată, înţeleasă. 

Principiul de bază al asocierii stipulează că, dacă două experienţe 
se produc împreună şi concomitent, atunci fiecare dintre ele, când 
ajunge în conştiinţă, are tendinţa de a o readuce şi pe cealaltă. O 
situaţie problematică constituie un stimul declanşator al unor asocia- 
ţii, legături care pot conduce la înţelegerea acesteia. Se pot constitui 
lanţuri asociative care activează secvențial cunoştinţe, procedee de 
lucru, scheme de acţiune. 

3) Procesele analogice. Când oamenii pricep ceva anume prin 
analogie, ei înţeleg un lucru în relaţie cu un altul. Iată câteva exem- 
ple sugestive de analogie: 

e structura atomului — sistemul solar; 

e moleculele de gaz — bilele de biliard; 

e memoria umană — biblioteca. 

Prin analogie putem înţelege ceva nefamiliar în termenii altui 
lucru înţeles deja. Matematicianul Hadamard afirma că arta desco- 
peririlor stă adesea în perceperea asemănării a două elemente din 
domenii diferite ale cunoaşterii. Putem să rezolvăm mai uşor o pro- 
blemă dificilă dacă înaintea ei rezolvăm o problemă analoagă. Ast- 
fel, putem să extragem principiul de bază din prima problemă şi să-l 
aplicăm la a doua. 


Rezolvarea problemelor 

Acesta este domeniul performanţial al gândirii. Dacă înţelegerea 
este gândirea în desfăşurare, rezolvarea de probleme este gândirea în 
acţiune. Cel mai adesea, problema este definită ca obstacol cognitiv, 
ca o breşă în cunoaştere, ca o situaţie faţă de care repertoriul de 
răspunsuri ale subiectului nu este suficient pentru a o înţelege. 

Pentru a înţelege mai bine modul în care oamenii rezolvă pro- 
blemele, psihologii au realizat variate experimente. Vom aminti aici 

două modele explicative care se pot subsuma celor două tipuri de 
procesări amintite. 

Primul model aparţine savantului american Thorndike şi constă 
în următoarele: într-o cuşcă era introdusă o pisică care se va strădui 
să evadeze printr-o serie de încercări şi erori până când — întâm- 
plător — descoperă că, dacă trage de o sfoară, cuşca se deschide. În 
zilele următoare cercetătorul constată că timpul necesar evadării se 
scurtează în baza legii efectului: o acţiune urmată de succes se con- 
solidează, iar dacă este urmată de eşec, va fi eliminată din compor- 
tament. Observăm că modelul încercare-eroare este ghidat de date și 
de rezultate concrete. 

Al doilea model aparţine savantului german Köhler şi este reali- 
zat pe maimuțe. O maimuţă înfometată închisă în cuşcă are la vedere 
sus un ciorchine de banane la care nu poate ajunge decât dacă se va 
sui pe o cutie aflată întâmplător în cuşcă. După mai multe salturi, 
maimuța se retrage într-un colţ şi pare că a abandonat, dar, după 
un timp, va folosi cutia pentru a ajunge la banane. Problema a fost 
rezolvată prin intuiţie, maimuța a avut un moment de „iluminare”. 
Acest model de rezolvare a problemelor se subsumează procesului 
de utilizare a schemelor mintale. 

La nivel uman, rezolvarea de probleme este un proces mult mai 
complex, care uzează de strategii, se desfăşoară în etape şi poate lua 
forma rezolvării creative. 

Strategiile rezolutive sunt numeroase, dar pot fi grupate în două 
mari categorii, în funcţie de tipul de probleme şi de mijloacele uti- 
lizate la rezolvarea lor. Vorbim astfel despre strategii algoritmice şi 
strategii euristice. 

Strategia algoritmică exprimă o convergenţă deplină între pro- 
blemă, mijloacele de rezolvare şi soluţie. Problema este bine defini- 
tă, bine structurată, cerinţele sunt clar formulate, iar în raport cu ele 
există un set de mijloace, formule de lucru standardizate care — dacă 
sunt corect aplicate — conduc la un rezultat unic. Sunt problemele 
şcolare tipice care îi ajută pe elevi să dobândească deprinderi şi cu- 
noştinţe stabile, verificabile. Este şi un mod de gândire, un stil de 
abordare reproductiv. 

Strategia euristică exprimă o divergență, un conflict, o discor- 
danţă între problemă, mijloace şi soluţie. De obicei, problema este 
slab definită, slab structurată, cerinţele sunt vag formulate, au mai 
mult un caracter ipotetic, probabilist, după formula „ce ar fi dacă 
„„.”. Mijloacele, formulele de lucru nu ne conduc automat la rezultat, 
trebuie să explorăm, să inventariem mai multe căi şi mijloace, iar 
soluţia se relevă ca o descoperire. Este modul de rezolvare a proble- 
melor foarte complexe, prin explorare, descoperire, este un mod de 
rezolvare productiv sau creativ. 

Etapele procesului rezolutiv pot fi grupate în două momente 
majore: 

* punerea problemei; 

e rezolvarea acesteia. 

Această schemă, expusă în Figura 5.1, atrage atenția asupra pri- 
mului moment — al punerii problemei pentru că „o problemă bine 
formulată este pe jumătate rezolvată”. Elementul esențial al acestui 
prim moment este elaborarea unei reprezentări mintale interne a 
problemei care se realizează în baza definirii datelor problemei, a 
explorării bazei de cunoştinţe proprii cu privire la tipul de proble- 
mă cu care ne confruntăm, la mijloacele adecvate de lucru şi prin 
avansarea unor ipoteze asupra soluțiilor posibile. Timpul cel mai 
îndelungat şi resursele intelectuale cele mai vaste sunt solicitate în 
această primă etapă. Rezolvarea propriu-zisă face apel la strategii de 
tip algoritmic, euristic sau combinate, apoi rezultatul este supus ve- 
rificării şi procesul poate fi încheiat dacă s-a ajuns la soluția corectă 
sau poate fi reluat dacă rezolvarea este incompletă sau incorectă. 

Punerea problemei 


Reprezentarea internă a 
problemei în memoria de 
lucru 


Identificarea mijloacelor, 
strategiilor de lucru în 
memoria de lungă durată 


Aplicarea strategiilor de 
rezolvare 


4—1 
Incorect Corect 


Fig. 5.1. Modelul schematic al rezolvării de probleme (după Newell şi 
Simon) 


Factorii care influențează rezolvarea de probleme pot fi siste- 
matizați, după M.Golu, în factori obiectivi şi subiectivi. 
Factorii obiectivi pot fi: 
e presiunea timpului: în general, lucrăm prost în criză de timp, 
dar, pe unii, criza de timp îi stimulează; 

noutatea problemei: poate constitui pentru unii un factor inhibi- 
tor, iar pentru alţii un factor stimulator; 

dificultatea problemei poate induce o stare de stres, de încorda- 
re, dar poate constitui şi un factor stimulator al nevoii de com- 
petiție; 

modul de formulare a problemei: problemele clar formulate, 
concise, fără exces de date inutile sunt mai uşor rezolvate decât 
cele „îngropate” în detalii; 

ambianța: o ambianţă cu disconfort, cu zgomot, cu multe per- 
soane poate afecta productivitatea rezolutivă. 


Factorii subiectivi care pot afecta negativ procesul rezolvării de 
probleme pot fi: 


tensiunea emoțională prea puternică; 

lipsa de motivaţie sau motivarea excesivă prin teama de eşec, 
teama de sancţiuni sau anticiparea unor recompense foarte 
mari; 

oboseala intelectuală care afectează capacitatea de concentrare, 
coerenţa logică a acţiunilor. 


Câteva sfaturi utile în activitatea de rezolvare a problemelor sis- 
tematizate de către M.Zlate după psihologii americani Ellis şi Schu- 
macher: 


înainte de a rezolva o problemă trebuie să fiţi siguri că o înţele- 
geţi cu adevărat; 

reverificaţi datele din memorie pentru a vă asigura că veţi pro- 
gresa către obiectivul principal; 

încercaţi mai întâi ipoteza cea mai simplă, iar dacă aceasta eşu- 
ează, treceţi la ipoteze mai complexe; 

învăţaţi să rezistaţi dificultăților, eşecurilor şi frustrărilor ce in- 
tervin în cursul rezolvării problemelor; rămâneţi deschişi pentru 
opţiuni alternative şi abordări noi, nu manifestaţi fixitate, rigidi- 
tate în descoperirea soluţiilor; 

dacă aţi ales o cale de acţiune, o ipoteză finală, mai aruncaţi o 
privire înainte de a trece la fapte; 

explicaţi problema unei alte persoane, aceasta vă va ajuta în 
găsirea unei perspective optime de abordare; 

e nu vă preocupaţi un timp de problemă, lăsaţi-o deoparte, dar 
nu transformați această perioadă de aşteptare (sau de incubație) 
într-o manieră sistematică de evitare a problemelor. 


Creaţia 
Este un proces psihic complex, care se manifestă prin capacitatea 
de a descoperi noi soluţii sau de a descoperi noi modalităţi de expri- 
mare, de abordare în viaţă a ceva nou pentru individ. Ca proces psihic 
complex este caracterizată prin următoarele particularități: 
- reprezintă una dintre cele mai complexe activități ale gândirii, 
care duce la un nivel nou de sinteză; 
- creează un anumit tip de conduită, şi anume: conduita creativă; 
- este dispoziţia de a crea, care există în stare potenţială la orice 
individ şi la toate vârstele; 
- un complex de însuşiri şi aptitudini psihice, care în condiţii fa- 
vorabile generează produse noi şi de valoare pentru societate. 


4. Tipologii ale gândirii. Criterii de clasificare 


Gândirea omului nu este uniformă, nu funcționează la fel la toți oa- 
menii sau la unul şi acelaşi om în momente şi în situaţii diferite. Există 
numeroase tipologii ale gândirii după mai multe criterii: 

1. După orientare: 

a) gândirea direcţionată; 

b) gândirea nedirecţionată. 

Gândirea direcţionată, sau directă, este sistemică şi logică, deli- 
berată şi intenţionată, ghidată de scop; cu ajutorul ei oamenii rezolvă 
probleme, formulează legi, îşi realizează obiectivele propuse (drept 
exemplu tipic este sinectica, care se bazează pe respectarea unor re- 
guli, pesupune critică şi discuţii contradictorii). 

Gândirea nedirecţionată, sau nondirectivă, se caracterizează prin 
mişcarea liberă, spontană a gândurilor, fară a fi orientată de un scop 
sau de un plan. Ea este implicată de imaginaţie, oamenii recurgând la 
ea pentru a se relaxa. Gândirea nedirecţionată are o mare importanţă 
în pregătirea momentului gândirii direcționate, productive, creatoare, 
contribuind astfel indirect la soluţionarea problemelor. 

2. După tipul operaţiilor presupuse: 

a) gândirea algoritmică; 

b) gândirea euristică (redate în tabelul de mai jos): 

Diferenţele dintre caracteristicile gândirii algoritmice şi ale gândi- 
rii euristice sunt expuse în Tabelul 5.1. 


Tabelul 5.1 
Caracteristicile gândirii algoritmice/euristice 
Gândirea algoritmică | Gândirea euristică 
- rigidă |- flexibilă 
- strict determinantă - în curs de determinare 


- maxim automatizată şi stereotipizată |- implică analiza prealabilă 


- fixă şi reproductivă - decizia este plastică şi inovatoare 


- grad mare de standardizare grad mare de flexibilizare 


- rutinieră, stăpânind teorii deja cucerite |- evolutivă, descoperind teorii noi 


- presupune prudenţă, comoditate | - atitudini de iniţiativă, independenţă 


- situaţii obişnuite condiţii incerte, noi 


Gândirea algoritmică este bazată pe trecerea succesivă de la un 
„pas” la altul, ceea ce va conduce în mod cert la rezolvarea problemei, 
pe când gândirea euristică are caracter arborescent (care are înfăţişarea 
unui arbore), din fiecare „nod” subiectul trebuind să aleagă o cale din 
mai multe posibile, este o „scurtătură” care ajută la reducerea efortului 
mintal — rezultat sigur (încercări şi erori). 

3. După finalitate: 

a) gândirea reproductivă; 

b) gândirea productivă; 

c) gândirea critică. 

Distincția dintre primele două tipuri de gândire a fost introdusă de 
către psihologul german Selz, care consideră că procesul gândirii trece 
treptat de la nivelul reproductiv al completării lacunelor dintr-o pro- 
blemă la nivelul productiv al elaborării unor soluţii noi. Drept exem- 
plu poate servi o întâmplare din viaţa celebrului matematician Gauss. 
Pe când acesta avea 6 ani, profesorul a dat elevilor să calculeze cât mai 

rapid suma numerelor de la 1 la 10. În timp ce colegii lui mai calculau 
încă, Gauss a sesizat o nouă legitate - faptul că suma termenilor din 
poziţii extreme este 11, deci suma finală va fi 55. Exemplu de gândire 
productivă: 


12345678910 

(1+10) + (2+9) + (3+8) + (4+7) + (5+6) = 55 

Primul mod de operare al gândirii este simplist, automatizat şi ste- 
reotipizat, pe când al doilea este creativ. 

Gândirea critică se centrează pe testarea şi evaluarea soluțiilor şi 
exploatărilor posibile; este un mod de abordare şi rezolvare a proble- 
melor bazate pe argumente convingătoare, logice, raţionale. 

4. După sensul de evoluţie: 

a) gândirea divergentă; 

b) gândirea convergentă. 

Gândirea divergentă manifestă tendinţa de diversificare şi multi- 
plicare a soluţiilor în raport cu punctul inițial de plecare, fiind semnul 


ţa unor capacități, cum ar fi: generarea a cât mai multor produse, combi- 
narea elementelor pentru obţinerea a cât mai multor variante etc.). 

Gândirea convergentă se mişcă în sens invers — de la diversitate 
la unitate. Ea cuprinde capacități de tipul următor: de a comprima un 
număr variat de structuri semantice într-un număr relativ limitat, de a 
forma concepte pornind de la atributele obiectelor şi fenomenelor etc. 
(L.Savca, 2005). 

J.P. Guilford (psiholog american) demonstrează că în gândirea con- 
vergentă relaţiile sunt extrase din informaţia dată. Spre deosebire de 
ea, în gândirea divergentă există o mai mare libertate în producerea 
informaţiei, dar nu totală. Gândirea divergentă a fost considerată ca- 
racteristica distinctivă a creativității, pe când gândirea convergentă — 
caracteristica distinctivă a inteligenţei. 

5. După demersurile logice: 

b) gândirea inductivă; 

c) gândirea deductivă; 

d) gândirea analogică (analoagă). 

Gândirea inductivă faciliteaza extragerea şi formularea unei con- 
cluzii generale dintr-o multitudine de cazuri particulare. Ea surprinde 
regularitatea, ceea ce este comun, constant, invariabil. 

Gândirea deductivă reprezintă mişcarea cunoaşterii în sens invers 
celei inductive, deci de la general la particular; este un excelent mij- 
loc de a controla conceptele, relaţiile şi legile obţinute prin gândirea 
inductivă. Prin gândirea deductivă, pornind de la o serie de legități 
deja stabilite, omul tinde spre obţinerea unor noi informaţii şi ajunge 
întotdeauna la o anumită concluzie. 

Gândirea analogică constă în stabilirea similitudinilor dintre di- 
verse obiecte, fenomene, evenimente, idei etc., acolo unde ele par a nu 
exista, în transferul de informaţie de la un obiect cunoscut, asimilat, la 
altul necunoscut încă. Pornind de la asemănările constante, gândirea 
analoagă emite ipoteze ce urmează a fi verificate. Dacă gândirea in- 
ductivă se bazează pe tratarea informaţiilor de aceeaşi natură, gândirea 
analogică cercetează fenomene extrem de variate. 

6. După valoare: 

a) gândirea pozitivă; 

b) gândirea negativă. 

Aflaţi în faţa unor situaţii neobişnuite, imprevizibile, frustrante 
sau stresante, oamenii se angajează diferit în analizarea şi soluţiona- 
rea lor: unii se implică activ şi constructiv, iar alții pasiv, defensiv. 
Primii pun în funcţiune aşa-numita gândire pozitivă („se poate”, „e 
greu, dar posibil”, „să vedem cum putem ieşi din impas”); alţii, dim- 
potrivă, fac apel la gândirea negativă, care pune întotdeauna în faţă 
pe „nu” („nu se poate”, „nu am nicio scăpare”, „nu cred că voi fi în 
stare”). 

Gândirea pozitivă se caracterizează prin raționalitate de orientare 
activă, constructivă pe direcţia depăşirii dificultăţilor, cea negativă — 
prin pasivitate, neîncredere, lipsa angajării. Persoanele care gândesc 
negativ sunt mai puţin eficiente, prezintă ostilitate, anxietate, neferi- 
cire, nu-şi fixează scopuri înalte, din frica de a nu le putea realiza. 
Anticiparea eşecului, sentimentele de inferioritate le împiedică să-şi 
valorifice posibilităţile. Deci, educarea gândirii pozitive devine o ne- 
cesitate atât la nivel individual, cât şi la nivel instituţional. 

7. După eficienţă: 

a) gândirea eficientă; 

b) gândirea neeficientă (ineficientă). 

Sunt eficiente acele tipuri de gândire care sunt adaptate situaţiilor 
şi cerintelor acestora, iar ineficiente sunt cele care nu corespund sau 
se opun situaţiilor problematice. Dacă un individ se află într-o situaţie 
relativ familiară pe care ar putea-o soluţiona apelând la câteva modali- 
tăți algoritmice, însă el caută, încearcă strategii noi apelând la gândirea 
euristică, atunci gândirea sa va fi ineficientă. Aşadar, nu există tipuri 
de gândire exclusiv eficiente şi ineficiente, ci tipuri de gândire mai 
mult sau mai puţin eficiente sau ineficiente, în funcţie de modul lor de 
utilizare. Un alt exemplu al gândirii creatoare eficiente este cuplajul 
dintre gândirea creatoare şi cea critică (soluţiile formulate trebuie eva- 
luate, testate), (C.Eţco, 2007). 


5. Particularităţile individuale ale gândirii 


Oamenii se deosebesc între ei şi prin anumite calităţi ale gân- 
dirii. Acest fapt se datorează diferitelor circumstanţe: mediului în 
care au trăit şi au activat, modului de instruire şi educaţie, exigen- 
telor sociale şi personale, tipului general de sistem nervos ş.a. 

Se disting multiple calităţi de gândire: flexibilitatea, profun- 
zimea, spiritul critic, divergenţa, vastitatea, rapiditatea, indepen- 
denţa ş.a. 

Flexibilitatea gândirii se caracterizează prin uşurinţa ei de a tre- 
ce de la o metodă de rezolvare a problemei la alta, de la un proce- 

Profunzimea gândirii constituie capacitatea ei de a pătrunde 
esenţa lucrurilor, fenomenelor, întrebărilor, de a înţelege şi de a 
prevedea desfăşurarea ulterioară a evenimentelor etc. Calitatea 
opusă profunzimii este superficialitatea gândirii — operarea ei cu 
lucruri secundare. 

Spiritul critic al gândirii înseamnă capacitatea ei de a privi 
conştient lucrurile, de a le aprecia la justa lor valoare, obiectiv. Şi, 
dimpotrivă, dacă omul nu este obiectiv, adecvat, neconştientizând 
acest fapt, el are o gândire necritică. 

Dacă în formularea, soluţionarea sau verificarea problemelor 
omul este capabil de a găsi multiple căi, metode, procedee, tehnici 
etc., înseamnă că el are o gândire divergentă. În cazul în care el poate 
găsi numai o singură posibilitate de a formula, rezolva sau verifica 
problema, el are o gândire convergentă. 

Vastitatea gândirii este capacitatea ei de a cuprinde multiple la- 
turi ale întrebării abordate, legăturile ei cu alte întrebări, domenii 
etc. Unilateralitatea este calitatea gândirii de a aborda problemele 
îngust, numai dintr-un singur aspect, nebănuind altele. 

Rapiditatea gândirii se caracterizează prin timpul cel mai scurt în 
care poate fi formulată, rezolvată sau verificată o problemă. Opusă ei 
este lentabilitatea gândirii, când omul gândeşte încet, tărăgănat. 

Independenţa gândirii înseamnă desfăşurarea ei fără ajutorul cui- 
va, de sine stătător. În cazul în care omul nu poate gândi independent, 
ci sub influenţa cuiva, el manifestă sugestibilitate şi este dependent. 

Calitățile pozitive ale gândirii se dezvoltă treptat prin instruire şi 
educaţie, prin autoinstruire şi autoeducaţie, prin muncă asiduă şi per- 
severentă. Educatorul, învățătorul trebuie să cunoască aceste calităţi, 
să şi le formeze sieşi şi discipolilor săi (P.Jelescu, 2007). 


6. Structura psihologică internă a gândirii 

Ca şi în cazul altor procese psihice, în tratarea gândirii devine obli- 
gatorie trecerea de la definirea şi descrierea generală, globală la dez- 
văluirea şi analiza structurii (arhitecturii) sale interne, la identificarea 
elementelor sau blocurilor funcţionale componente şi a rolului fiecă- 
ruia dintre ele în sistem. 

Trebuie să observăm, însă, că, în majoritatea cazurilor, autorii de 
manuale şi tratate de psihologie generală fie că trec cu vederea peste 
acest punct, fie că procedează direct la prezentarea unor laturi şi forme 
particulare de gândire ca entităţi de sine stătătoare, fără a le subordona 
„întregului”. Nu au lipsit nici tendinţele unor absolutizări unilaterale, 
gândirea în ansamblu fiind redusă la o latură sau formă particulară de 
manifestare a ei. Aşa, de pildă, pentru reprezentanţii şcolii gestaltiste 
gândirea este complet dizolvată în rezolvarea problemelor, iar pentru 
J.Piaget ea este redusă la un sistem de operaţii. 

O încercare de a depăşi asemenea tendinţe a întreprins-o S.L. Ru- 
binstein, în 1958, prezentând un model bidimensional, ale cărui com- 
ponente de bază erau operațiile şi produsele. Între acestea se stabilea 
o relaţie de succesiune şi convertibilitate: operaţia duce la obţinerea 
unui produs; produsul, prin utilizare repetată în rezolvarea noilor situ- 
aţii, se poate converti în operaţie. 

Un tablou mai complet al organizării interne a gândirii îl va realiza 
P.J. Guilford (1959), sub forma cunoscutului model tridimensional. 
Potrivit acestui model, coordonatele structurale fundamentale ale gân- 
dirii sunt: conținuturile, operaţiile şi produsele (rezultatele). Proce- 
dând în spiritul concepţiei factoriale, acest autor consideră posibilă o 
clasificare a factorilor pe baza punctelor comune (de intersecţie). 

Astfel, în interiorul fiecăreia dintre cele trei dimensiuni se delimi- 
tează mai multe entități specifice: „cunoaştere”, „memorie” „gândire 
convergentă”, „gândire divergentă” — în cadrul dimensiunii operațio- 
nale; „imagini”, „simboluri”, „ansambluri semantice”, „comportamen- 
te” — în cadrul dimensiunii conținuturi; „elemente”, „clase”, „relaţii”, 
„sisteme”, „transformări”, „predicţii” — în cadrul dimensiunii produse. 

Fiecare căsuță a modelului desemnează o anumită capacitate in- 
telectuală, care poate fi descrisă în termenii operației, conținutului şi 
produsului. Dacă am rămâne în limitele abordării molecular-descripti- 
viste, structura pe care o prezintă modelul lui Guilford ar putea fi con- 
siderată categorial completă, fiecare dimensiune reflectând entitățile 
particulare posibile ale edificiului gândirii. Adoptând însă paradigma 
de tip sistemic, trebuie să introducem o a patra dimensiune fundamen- 
tală — cea relațională (R). Entităţile structurale primare — operaţiile, 
conținuturile şi produsele — nu sunt datum-uri în sine, constituind un 
conglomerat, ci presupun existenţa conexiunilor interne reciproce. 
Astfel, într-un sistem de tip dinamic evolutiv şi integrat, cum este gân- 
direa umană, relaţia intrastructurală este „element” constitutiv bazal, 
consubstanţial cu operaţia, conţinutul şi produsul. 

Considerăm, aşadar, că, din punct de vedere structural, gândirea 
este o organizare cvadrimensională, cuprinzând patru blocuri funcţi- 
onale, în mod normal, indisociabil legate între ele: blocul operaţiilor 
(componenta operatorie); blocul conținuturilor (componenta informa- 

ţională); blocul produselor (componenta rezultativă), blocul relațiilor 
(componenta relațională). 

Evoluţia ontogenetică a operaţiilor gândirii 

Aşa cum am arătat, nu putem vorbi despre o gândire autentică, de- 
cât în măsura în care ea dispune de structuri operatorii complete, bine 
elaborate şi puternic consolidate. Acestea însă nu sunt date a priori şi 
nici nu apar dintr-o dată, imediat după naştere. Deşi cândva s-a crezut 
astfel (a se vedea orientarea nativistă), cercetările ulterioare, îndeo- 
sebi cele realizate de J.Piaget şi şcoala sa, au demonstrat că structurile 
operatorii parcurg o cale lungă de evoluţie. Această evoluţie are un 
caracter stadial, ascendent, şi o orientare de la exterior spre interior. 

J.Piaget a stabilit patru asemenea stadii principale, în interiorul fi- 
ecăruia delimitându-se substadii: I. Stadiul acţiunilor senzorio-motorii 
(inteligenţa senzorio-motorie); Il. Stadiul preoperator (inteligența 
preoperatorie); III. Stadiul operaţiilor concrete; IV. Stadiul operaţi- 
ilor formale. 

I. Stadiul senzorio-motor (0-2 ani) se împleteşte strâns cu for- 
marea structurilor perceptive, implicând o serie de achiziţii esenţiale 
pentru geneza gândirii: schema obiectului permanent, constantele for- 
mei, mărimii şi culorii, schema cauzalităţii obiective, schema antici- 
pativă a transformărilor spaţio-temporale. La acest stadiu, dominantă 
este interacţiunea simţurilor, îndeosebi a văzului, tactului şi auzului, 
cu motiricitatea, mai ales cu mişcările obiectuale ale mâinilor. În sche- 
(mergând prin cameră, copilul este capabil să revină la locul inițial). 
Organizarea şi coordonările transformărilor senzorio-motorii fac ca, 
în experienţa subiectivă, obiectele să dobândească stabilitate şi inva- 
rianţă, consolidând modul şi strategiile de abordare. 

II. Stadiul preoperator (2-7 ani) are drept caracteristică prin- 
cipală dezvoltarea schemelor şi structurilor verbale ale limbajului 
şi împletirea acţiunilor directe asupra obiectelor cu funcţia designa- 
tiv-cognitivă şi reglatoare a cuvântului: unitatea imagine-denumire 
şi imagine-cuvânt mişcare (acţiune). Cuvântul devine principalul 
instrument de vehiculare a datelor experienţei senzoriale şi de me- 
diere a trecerii transformărilor din planul extern al acţiunii în plan 

intern mental. Ca urmare, activitatea intelectului trece de la invari- 
anţii individuali (conservarea cantităţii obiectului individual supus 
unor transformări de comprimare sau dilatare, de pildă) la invarianţii 
de clasă, generali (conservarea cantităţii obiectului în cadrul relaţiei 
sale cu alte obiecte, prin centrări succesive asupra mai multor ele- 
mente ale situaţiei). Procesul ajunge până în pragul operaţiei, anun- 
ţându-i apariția iminentă. Dar, deocamdată, nu există nici deducție, 
nici operaţie reală: copilul corectează pur şi simplu o eroare, dar 
cu întârziere şi ca reacţie la propria sa exagerare (a se vedea cazul 
iluziilor perceptive), iar cele două relaţii sunt considerate alternativ, 
în loc să fie multiplicate logic. Avem de-a face doar cu un fel de re- 
glare intuitivă, nefiind vorba despre un mecanism operator propriu- 
zis. Coordonările raporturilor reprezentaţionale continuă să rămână 
echivalente, pe plan mental, cu coordonările perceptive din planul 
situațional. De aceea, desfăşurarea gândirii se mulează pe schele- 
tul operaţiei numai atâta timp cât corespunde unor relații conservate 
perceptiv, operaţia latentă este înfrântă însă cu uşurinţă de cerinţele 
abuzive ale intuiţiei. 

Astfel, în experimentele lui Piaget copilul de 4-5 ani putea rezol- 
va corect sarcini de stabilire şi conservare a corespondenţelor între 
mărimi, în pofida diferenţei dintre forme, dacă numărul elementelor 
supuse evaluării era mic (4-5). Dacă formele se modificau prea mult, 
iar numărul de elemente creştea, sarcina înceta să mai fie rezolvată. 

La 5-6 ani, copilul stabilea relaţii de echivalență între două serii 
de obiecte (bile), luând din grămadă un obiect şi punându-l succesiv 
în corespondenţă cu obiectele seriei etalon. S-ar părea, deci, că el ar 
poseda deja operaţia. S-a dovedit însă că nu este adevărat, este sufici- 
ent ca experimentatorul să rărească elementele uneia din serii sau să 
le strângă grămadă, pentru ca relaţia de echivalență să înceteze a mai 
fi susținută. 

Prin urmare, cât timp durează corespondenţa în plan perceptiv, 
echivalenţa este acceptată; de îndată ce corespondenţa se perturbă, 
echivalenţa dispare, ceea ce ar duce la concluzia neconservării ansam- 
blului. Această formă intermediară — în care schemele acţionale au 
devenit destul de suple pentru a permite anticiparea şi construirea unei 

reţele exacte de corespondențe, dar sunt uşor afectate de modificarea 
relaţiilor în plan perceptiv — a fost denumită „intuiţie articulată”. Ea 
este produsul reglărilor succesive care au sfârşit prin simpla articu- 
lare a raporturilor globale, dar nu printr-o „grupare” propriu-zisă a 
lor (Piaget, 1965). Pornind dintr-o simplă experienţă imaginată, ac- 
țiunea rămâne orientată în sens unic, deoarece însăşi asimilarea cen- 
trată pe o configuraţie perceptivă are în mod necesar un sens unic. 
Fiecare centrare individuală, deformând sau simulând pe celelalte, 
face imposibilă realizarea tranzitivităţii şi asociativităţii. lar în mă- 
sura în care lipseşte compunerea tranzitivă, reversibilă şi asociativă, 
nu se poate vorbi nici de identitatea elementelor, nici de conservarea 
întregului. Imitând contururile reale, fără a le corecta, gândirea in- 
tuitivă este fenomenistă, iar fiind centrată permanent pe acţiunea de 
moment, ea este şi egocentrică. 

III. Stadiul operaţiilor concrete (7-11 ani) se caracterizează 
prin apariţia şi intrarea în funcţie a structurii operatorii propriu-zise, 
cu proprietăţile sale specifice — reversibilitatea, tranzitivitatea, aso- 
ciativitatea. 

Gândirea în ansamblul său, ca sistem unitar, se comută pe o nouă 
schemă de organizare şi funcţionare. Operația ca atare se aplică în 
acest stadiu cu precădere asupra obiectelor concrete sau imaginilor 
lor, dar ea se va caracteriza în toate împrejurările prin realizarea ex- 
plicită sau implicită a raporturilor de identitate, compunere, tranzi- 
tivitate, prin conservarea ansamblului, pe realizarea unor „grupări” 
bazate pe decentrări mediate. 

Operaţiile concrete constituie un procedeu de sistematizare doar 
a fenomenelor existente în momentul dat. Copilul poate sistematiza 
(„asimila”) lucrurile pe care le întâlneşte, dar nu este capabil încă să 
aibă de-a face cu ceea ce nu se află nemijlocit în faţa lui sau cu ceea 
ce nu 1-a fost dat în experienţa anterioară (Piaget, 1971). Copilul nu 
poate ieşi din limitele informaţiei care i se dă pentru a descrie siste- 
matic tot ceea ce se poate produce. 

IV. Stadiul operaţiilor formale (11-14 ani) se caracterizează 
prin comutarea întregii structuri operatorii pe un suport intern (lim- 
bajul intern), pe un sistem coerent de semne şi simboluri, detaşate 

de obiectele şi imaginile concrete. Gândirea dovedeşte dimensiunea 
proiectivității şi a ipoteticităţii, graţie căreia ea transcende limitele 
lui acum şi aici, purtând acţiunea în sfera abstractului, a posibilu- 
lui. Esenţa operaţiilor formale rezidă, prin urmare, în „implicaţii” şi 
„incompatibilităţi” stabilite între propoziţii, care exprimă ele însele 
clasificări, serieri etc. Efectul calitativ al acestei restructurări este 
apariția capacităţii de a soluţiona „probleme” cu caracter abstract, 
care nu se sprijină pe date faptice concrete, nemijlocit perceptibile. 

Gândirea formală constă în a reflecta operaţiile interiorizate asu- 
pra realului şi în a utiliza rezultatele acestei reflectări. Conținuturile 
transformărilor sunt aceleaşi ca şi în cazul gândirii concrete, fiind 
vorba tot de sarcini de clasificare, ordonare, permutare, asamblare, 
transfer, de stabilire de relaţii etc.; dar acestea nu se mai grupează 
ca structurări ale acţiunii şi realităţii, ci ca propoziții care exprimă 
aceste operaţii. 

Acceptate în principiu, stadiile psihogenetice ale intelectului, aşa 
cum au fost prezentate de Piaget, au dat naştere şi la unele controver- 
se şi îndoieli. În primul rând, lui Piaget i s-a obiectat absolutizarea 
caracterului spontan al desfăşurării lor, neglijându-se faptul că orice 
dezvoltare psihică umană se realizează în contextul unor influenţe 
socioculturale organizate şi bine programate. Or, prezenţa acestor 
ingerinţe nu poate să nu-şi pună amprenta asupra duratei şi ritmului 
acestor stadii. Cercetările efectuate în acest sens au demonstrat că 
aceste stadii pot fi comprimate, iar ordinea lor nu este strict serială, 
ci uneori unele stadii se desfăşoară în paralel. 

În al doilea rând, a fost criticată uniformizarea exagerată a dez- 
voltării — la toţi indivizii ea desfăşurându-se identic —, fiind ignorate 
aspectele individual-diferenţiale. Or, pentru o înţelegere deplină a 
tabloului dezvoltării ontogenetice a gândirii, luarea în considerare a 
diferenţelor interindividuale este o cerinţă metodologică obligatorie. 
În fine, în al treilea rând, unii critici au reproşat caracterul artificial 
al modelului piagetian, dezvoltarea neavând un curs segmentar-sec- 
venţial, ci sistemic, holist. În pofida tuturor acestor reproşuri, princi- 
piul stadialităţii îşi păstrează întreaga valabilitate metodologică. 

7. Gândirea omului şi „gândirea” maşinii 

Astăzi există maşini ce pot integra, diferenţia, rezolva probleme 
matematice dintre cele mai complicate. Maşinile joacă şah, traduc 
dintr-o limbă în alta, compun muzică ş.a. Dar niciuna dintre ele nu 
poate fi comparată cu gândirea atât de bogată a omului. Maşina „gân- 
deşte” numai după programa întocmită tot de gândirea omului. „Gân- 
direa” maşinii depinde de gândirea omului. Problema pe care maşina 
o rezolvă n-are pentru ea niciun sens şi nicio valoare. Acest fapt are o 
însemnătate mare şi constituie deosebirea calitativă principală dintre 
gândirea omului şi „gândirea” maşinii. Maşinile ne pot ajuta să rezol- 
văm problema, dar nu să gândească pentru noi. 

Experimentele psihologice contemporane arată că gândirea crea- 
toare se dezvoltă fructuos în timpul creării situaţiilor problematice, 
formulării şi rezolvării de sine stătător a problemelor. Instruirea, ale 
cărei scopuri sunt atinse în procesul formulării şi rezolvării de sine 
stătător de către elevi a problemelor, întrebărilor ce conţin implicit 
esența unor noi cunoştinţe, se numeşte instruire problematizată. O 
asemenea instruire se înfăptuieşte treptat sub conducerea chibzuită a 
pedagogului. 


8. Centralitatea gândirii 


Există un puternic acord între autori în ceea ce priveşte recunoaş- 
terea locului central ocupat de gândire în procesul cunoaşterii, a ro- 
lului enorm pe care gândirea îl joacă în planul general al activităţii 
umane. 

e Gândirea este trăsătura distinctivă cea mai importantă a psi- 
hicului uman, definitorie pentru om ca subiect al cunoaşterii 
logice, raţionale. 

e Este aşa deoarece gândirea produce modificări de substanţă 
ale informaţiei cu care operează. Gândirea modifică natura 
informaţiei, ea face saltul de la neesenţial la esenţial, de la 
particular la general, de la concret la abstract, de la exterior- 
accidental la interior-invariabil. 

e De asemenea, gândirea antrenează toate celelalte disponibili- 

tăţi şi mecanisme psihice în realizarea procesului cunoaşterii, 
nu doar pe cele de ordin cognitiv, după cum s-ar părea la prima 
vedere, ci şi pe cele afectiv-motivaţionale şi volitiv-reglatorii. 
Instituindu-se într-un fel de „start major”, după cum sugestiv 
se exprima Paul Popescu-Neveanu (psiholog român), gândirea 
orientează, conduce, valorifică maximal toate celelalte procese 
şi funcţii psihice. Ca urmare a intervenţiei ei, percepţia devine 
observaţie, adică o percepţie cu scop, ordonată şi planificată; 
comunicarea informaţiilor dobândeşte înţeles, fiind subordo- 
nată prin gândire normelor logicii; memoria intră în posesia 
unei forme superioare de memorare, şi anume: memorarea lo- 
gică, ce o completează şi o depăşeşte pe cea mecanică; voinţa 
îşi precizează mult mai bine scopurile pe baza predicţiei, îşi 
fixează mult mai uşor planuri folosindu-se de judecăţi şi rațio- 
namente. 

Centralitatea gândirii în procesul cunoaşterii se explică şi 
prin capacitatea ei de a-şi reintroduce propriile produse (idei, 
concepţii, teorii) în circuitul informaţional, devenind, în fe- 
lul acesta, un declanşator al unor noi procese intelectuale 
(M. Aniţei, 2005). 


Activităţi de învăţare: 


Il. 
2. 


Analizaţi caracteristicile şi funcţiile gândirii. 

Identificaţi operaţiile gândirii utilizate mai frecvent în procesul 
de învăţare. 

„Gândirea” maşinii este mai performantă decât gândirea omu- 
lui? De ce? 

Meditaţi asupra afirmației lui Honore de Balzac: „Gândirea este 
cheia tuturor comorilor”. 

Capitolul VI 


LIMBAJUL — FORMĂ PRINCIPALĂ DE COMUNICARE 


ÎNTRE OAMENI 


UNITĂȚI DE CONȚINUT 
Tematica abordată în acest capitol include următoarele subiecte: 


NUP UWUNHR 


. Definirea conceptului de limbaj 

. Mecanismele neurofiziologice ale limbajului 

. Repere psihogenetice în dobândirea limbajului 
. Funcţiile limbajului 

. Formele de limbaj şi clasificarea lor 

. Limbajul şi gândirea 


FINALITĂȚŢI 
După parcurgerea capitolului, veți fi capabili: 


să analizaţi diferenţele dintre limbă şi limbaj; 

să explicaţi raporturile dintre limbaj şi gândire; 

să caracterizați formele limbajului; 

să cunoaşteţi şi să demonstraţi mecanismele neurofiziologice 
ale limbajului; 

să demonstraţi, improvizând o situaţie dialogată, importanţa 
mijloacelor de expresivitate; 

să explicaţi interacțiunea limbajului cu diferite procese psihice. 


CONCEPTE-CHEIE 

Studiind această temă veți putea explica următorii termeni: limbă, 
limbaj, funcţie expresivă, dezvoltare interdependentă, limbaj intern, 
limbaj extern, limbaj oral, limbaj scris, limbajul corpului, funcţie re- 
prezentativă, funcție comunicativă, funcţie cognitivă, funcție expresi- 
vă, funcţie practică, funcţie ludică, funcţie reglatoare. 


CONȚINUT 


Problematica limbajului a dobândit — în ansamblul preocupărilor 
ştiinţifice — o pondere substanţial sporită odată cu apariţia la începu- 

tul secolului a semioticii — ştiinţa despre semne — dar mai ales graţie 
dezvoltării structuralismului pentru care a constituit atât o bază de 
pornire, cât şi un domeniu preferat de aplicaţie. Printre ştiinţele care 
au ca obiect limbajul (lingvistica, semiotica, fonetica etc.), psihologia 
limbajului vizează în special integrarea „comportamentelor verbale” 
în ansamblul structurii personalităţii. 


1. Definirea conceptului de limbaj 


Din abordările asupra obiectului de studiu al psihologiei am obser- 
vat că majoritatea propun metode de cercetare a fenomenelor psihice. 
Însă, gândirea, reprezentarea, memoria, conştiinţa nu pot fi direct ob- 
servate, deoarece ele se produc în plan intern, în minte. Soluţia a fost 
propusă de către L.S. Vâgotski, psiholog rus, care avansează ideea 
că procesele psihice superioare, cum ar fi gândirea, au o structură tri- 
membră şi nu bimembră, cum se considera până atunci. Procesele psi- 
hice superioare au o structură simetrică cu cea a activităţii de muncă. 
Orice act de muncă conţine, după cum se ştie, următoarele elemente: 
subiectul muncii, obiectul muncii şi unealta de muncă care asigură 
relaţia „subiect-obiect”. La fel şi gândirea, ca orice proces psihic supe- 
rior, este trimembră ca structură: subiectul (gânditorul) care meditează 
asupra unei probleme (obiectul gândirii), folosind cuvinte (semne). 
Deci, structura proceselor psihice superioare este următoarea: subiect 
— semn — obiect. 

Semiotica — ştiinţa despre semne — oferă definiția cea mai generală 
a limbajului. Din punctul ei de vedere, limbajul este un „sistem de 
semne mânuite după anumite reguli în vederea fixării, prelucrării 
şi transmiterii de informaţii”. Semn este tot ceea ce — pe baza unor 
reguli — este substituit pentru altceva (semn e un obiect ce reprezintă 
un alt obiect, e ceea ce exprimă altceva decât ce este el). Regulile care 
guvernează sistemul de semne sunt de trei tipuri: 

a) reguli sintactice, care vizează relaţiile dintre semne (de exem- 

plu, regulile relaţiilor dintre diversele părţi de propoziţie); 

b) reguli semantice, care vizează relaţia dintre semne şi semnifi- 

caţiile lor, a cunoaşte sensurile pe care le au cuvintele acestei 
limbi (de exemplu, regulile de traducere); 

c) reguli pragmatice, care stabilesc regulile de utilizare a semnelor 
de către agenţi în comportamentul lingvistic (de exemplu, regu- 
lile de folosire a pronumelui personal „eu”). 

Limba este sistem de semne verbale (cuvinte) şi de reguli care 
prescriu proceduri de utilizare a semnelor, cu ajutorul cărora poate 
fi elaborat un număr infinit de enunţuri. Totalitatea cuvintelor unei 
limbi formează vocabularul sau lexicul acelei limbi. 

Limbajul este procesul psihic de utilizare a limbii în vederea rea- 
lizării funcţiei de comunicare, cunoaştere sau reglare. 

Din punct de vedere psihologic, limbajul face parte dintr-o clasă 
mult mai vastă de fenomene — conduitele simbolice — alături de ges- 
turi, artele figurative, mimică etc. La baza tuturor acestor fenomene, 
deci inclusiv a limbajului, se află funcția semiotică. Funcţia semiotică 
desemnează capacitatea de a utiliza semne/simboluri, adică semni- 
ficanţi ca înlocuitori ai obiectelor (semnificaţiilor) şi de a opera cu 
aceştia pe plan mintal. Combinatorica mintală dobândeşte prin aceasta 
noi dimensiuni, exercitându-se în absenţa obiectelor de cunoscut, rea- 
lizând saltul de la real la posibil. 

Capacitatea de a avea limbaj este, probabil, proprietatea cea mai 
importantă şi, totodată, unică a conştiinţei umane. Momentul asimi- 
lării limbii marchează o cotitură decisivă în dezvoltarea copilului. Se 
menţionează că, pe lângă funcţia primordială de asimilare a comuni- 
cării dintre indivizi, limbajul joacă un rol mediator în dezvoltarea şi 
desfăşurarea altor funcţii psihice, atât conştiente, cât şi inconştiente. 
Datele experimentale vizează o gamă largă de fenomene: de la cele 
mai simple (condiționarea, discriminarea perceptivă, învăţarea etc.) 
până la cele mai complexe (memoria, gândirea cu variatele sale ope- 
raţii, rezolvarea problemelor), relevându-se, în general, rolul codării 
verbale în sporirea eficienţei proceselor psihice. 


2. Mecanismele neurofiziologice ale limbajului 


Procesul limbajului are la bază mecanisme nervoase reflexe; el în- 
cepe întotdeauna cu stimularea neuronilor eferenţi (motori) sub influ- 
enţa impulsurilor aferente (auditive, vizuale, chinestezice, tactile etc.) 
la nivelul scoarţei cerebrale. Neuronii verbo-motori stimulaţi trimit 

impulsuri spre musculatura organelor verbale, care realizează respira- 
ţia, fonaţia şi articulaţia sunetelor verbale. 

Cercetările de neurofiziologie a limbajului au pus în evidenţă un 
localizaționism dinamic şi diferenţial, după cum urmează: 

a) pentru percepţia limbajului oral sunt solicitate zonele auditive 


din lobul temporal („centrul Wernicke”); afazia senzorială, re- 
zultată din lezarea acestor zone, duce la tulburarea decodificării 
în recepţia vorbirii celor din jur; 


b) actul vorbirii reclamă zonele motorii din lobul frontal („centrul 


d) 


Broca” şi zonele adiacente); ca urmare a lezării acestor zone, se 
ajunge la o afazie expresivă ce constă în subminarea capacităţii 
subiectului de a produce independent limbajul oral; 

actul citirii antrenează zonele primare şi asociative din lobul oc- 
cipital şi a celor motorii şi vizuale din lobul frontal; tulburările 
de lectură rezidă din leziuni la nivelul acestor zone; 

scrierea (reproducerea semnelor grafice) e legată de zonele 
motrice din lobul frontal. În general, se consideră că majorita- 
tea funcţiilor lingvistice sunt localizate în emisfera dominantă 
(stânga pentru dreptaci, dreapta pentru stângaci). Se citează însă 
şi cazuri de bilateralitate, în care funcţiile limbajului rezultă din 
emergenţa ambelor emisfere. Merită reţinută marea variabilitate 
individuală a bazei neurofiziologice aferente limbajului. Numai 
zonele mari sunt identice la mai mulți indivizi, elementele de 
detaliu variază în limite apreciabile (de exemplu, leziuni având 
aproximativ aceeaşi localizate şi întindere dau — în planul lim- 
bajului — efecte perturbatoare diferite). 


3. Repere psihogenetice în dobândirea limbajului 


Sub aspectul lexicului, învăţarea limbajului urmează o creştere ex- 
ponențţială începând cu vârsta de doi ani. Dacă în jurul acestei vârste 
copilul abia posedă aproximativ 100 de cuvinte, la 6 ani lexicul lui 
va cuprinde un număr de circa 2.500 de cuvinte, ceea ce îl face apt 
pentru implicarea activă în comunicarea socială. Sub aspect morfo- 
sintactic, dezvoltarea competenţei lingvistice e marcată prin trecerea 
de la exprimarea unei propoziţii printr-un singur cuvânt la asertarea 

unor propoziţii cu două apoi cu mai multe cuvinte într-o gramatică tot 
mai corectă. La 4 ani copilul utilizează propoziţii mult mai lungi şi 
mai complexe atunci când comunică cu un adult decât în comunicarea 
cu un copil de vârstă mai mică. Cu o aproximaţie neglijabilă, pot fi 
stabilite următoarele repere psihogenetice: 

1) la 2 luni copilul scoate sunete specifice ca răspuns la stimularea 
cu obiecte plăcute sau la apariţia unor figuri familiare; 

2) la 6 luni copilul începe să repete aceleaşi foneme (procesul de 
lalaţie). În următoarele luni, sunetele pe care le emite copilul 
aproximează tot mai bine cuvintele pe care le aude; 

3) la 1 an copilul rosteşte primele cuvinte („mama”, „tata” etc.); 

4) la 15 luni el începe să utilizeze cuvinte simple ca substitute pen- 
tru propoziţii. De pildă, spune „sus” pentru a semnala dorinţa 
lui de a fi ridicat; 

5) la 2 ani deja este în măsură să formeze propoziţii din două cu- 
vinte (ex.: „mama lapte”); 

6) după 2 ani, performanţele lingvistice se îmbunătăţesc rapid: în 
jurul vârstei de 3 ani copilul emite propoziţii complete şi, în 
general, corecte din punct de vedere gramatical. 

Depăşind abordările behavioriste sau biologizante cu privire la mo- 
dul de dobândire a limbajului, cercetările actuale susţin o concepţie 
interacționistă. Ideea centrală a acestei abordări este cea de disponibi- 
litate. Aceasta înseamnă că maturizarea biologică a copilului, în speci- 
al la nivel cerebral — îl face disponibil pentru anumite achiziţii lingvis- 
tice şi indisponibil pentru altele. Nivelul de maturare atins de copilul 
de 1 an, de exemplu, îl face disponibil pentru repetarea imitativă a 
unor cuvinte izolate, fiind însă insuficient dezvoltat pentru formularea 
oferă dezvoltarea creierului în materie de învăţare a limbajului nu sunt 
fructificate la timp, pe parcurs acestea se diminuează. Faptul a fost 
demonstrat de analiza celor câtorva cazuri de „copii-lup”; cei peste 15 
bândirea limbajului este condiţionată de un anumit nivel de dezvoltare 
a structurilor cognitive. Cercetările efectuate de Piaget, dar mai ales 
de descendența piagetiană, au arătat că structurile senzorio-motorii 

constituie premisele necesare dezvoltării structurilor lingvistice. Toa- 
te datele de cercetare susţin teza generală că în sistemul multiplelor 
interacțiuni dintre structurile cognitive şi lingvistice, cele dintâi sunt 
dominante, cele din urmă — recesive. 


4. Funcţiile limbajului 


Problema privind rolul şi funcțiile limbajului în tabloul general al 
comportamentului uman a stat permanent în atenţia psihologilor, indi- 
ferent de orientarea metodologică în care se încadrau. Modul de abor- 
dare şi soluţiile propuse variază semnificativ de la o şcoală psihologică 
la alta (ex.: diferenţa dintre introspecţionism, care conferă cuvântului 
o putere demiurgică, operând după preceptul biblic „la început a fost 
cuvântul”, şi behaviorism, care reduce limbajul la simple reacţii larin- 
geale sau la simpli agenţi fizici, cuvintele acționând asupra organis- 
mului şi determinând aceleaşi răspunsuri ca şi oricare alt stimul fizic), 
precum şi de la un autor la altul. 

Un fenomen psihic atât de complex ca limbajul îndeplineşte variate 
funcţii în cadrul personalităţii, dintre care cele mai importante ar fi: 

1. Funcţia comunicativă — orice limbaj apare ca răspuns al necesi- 
tăților de comunicare între oameni (ex.: limbajele naturale) sau între 
om şi maşină (ex.: limbajele de programare). Sub aspect procesual, 
comunicarea este nu altceva decât transmisia şi schimbul de mesaje 
între persoane. Schematic ar fi reprezentat astfel: 


codificare (limbaj) decodificare 
Sursa (emițătorul) — ?— mesajul (canalul) — ? —Receptorul (destinatarul) 
l 
limbă (semne) 
T T 


Feedback (conexiunea inversă) 


Fig.6.1. Modelul clasic de comunicare. 


Condițiile funcționării acestui sistem: 
- emițătorul trebuie să dispună de informaţii exacte şi neechivoce; 
- mesajele se codifică în dependență de situație sau receptor; 

- atunci când mesajul nu este înţeles de către receptor, emițătorul 
ajută la decodificare. 

Bariere de comunicare: 

- factori fizici — zgomot, condiţii climaterice etc.; 

- factori intelectuali — diferenţe educaţionale, niveluri diferite de 
dezvoltare a inteligenţei etc.; 

- factori sociali — diferenţe de vârstă, clasă socială, profesii etc.; 

- factori psihologici — diverse situaţii stresogene etc. 


2. Funcţia cognitivă (limitele cunoaşterii sunt identice cu limite- 
le limbajului — Whorf). Din perspectivă cognitivă, limbajul verbal 
participă ca factor de organizare şi orientare a proceselor psihice de 
cunoaştere, el constituind matricea pe care se structurează şi funcţio- 
nează sistemul operaţiilor logice, judecăţile şi raționamentele. Deşi 
pare mai apropiată de spiritul cercetărilor psihologice, ea nu a fost 
confirmată, cunoaşterea având o sferă mai întinsă de cuprindere decât 
ceea ce poate acoperi limbajul verbal, iar structurile ei îşi au propri- 
ile lor scheme de organizare, care nu se suprapun întotdeauna peste 
schemele gramaticale ale limbii. Desigur, orice gândire se realizează 
şi există într-o limbă, dar substanţa ei nici nu decurge din, nici nu se 
reduce la limbă. Unitatea dintre limbă şi gândire este una funcţională 
şi nu substanţial-calitativă, de aceea ea nu este absolută, ci relativă, 
nu este monolită, ci contradictorie — nu există o concordanţă deplină 
între nivelul de dezvoltare a gândirii şi cel al dezvoltării limbajului, nu 
este inextricabilă, ci supusă destrămării, disocierii — în anumite boli 
psihice, precum schizofrenia; destrămarea structurilor operatorii ale 
gândirii nu este însoţită şi de destrămarea structurilor verbale. 

3. Funcţia reglatoare — (nemijlocit sau prin concomitenţele sale 
neurofiziologice, limbajul exercită o puternică funcţie reglatoare (au- 
toreglatoare) a comportamentelor şi proceselor psihice). Funcţia re- 
glatoare a limbajului se realizează în două planuri: intern şi extern. 

În plan intern, limbajul devine factor esenţial de autoreglare a orga- 
nizării psihocomportamentale proprii individului. Integrarea verbală 
se impune ca lege specifică a dezvoltării şi organizării, în conţinut şi 
formă, a tuturor proceselor psihice conştiente. Prin intermediul lim- 

bajului se realizează asimilarea sistemelor de cunoştinţe, de valori, de 
principii şi norme, de etaloane şi criterii de comparaţie, de deprinderi 
şi pattern-uri comportamentale, constituite istoriceşte şi obiectivate 
în diferite forme ale culturii şi civilizaţiei umane. Apoi, prin interme- 
diul cuvântului, se exprimă autocomenzi („trebuie să fac cutare lu- 
cru”, „trebuie să încep cutare activitate”, „trebuie să merg în cutare 
loc”, „trebuie să mă stăpânesc”, „trebuie să ripostez” etc., etc.), auto- 
încurajări („nu mă dau bătut”, „să mai încerc o dată”, „o să reuşesc”, 
„am trecut peste greutăţi şi mai mari” etc.), autorecompense („bravo”, 
„foarte bine”, „am dovedit că pot”, „aşa o să procedez şi în viitor” 
etc.), autosancţiuni („aşa-mi trebuie”, „n-am făcut ce mi-am propus, 
nu merit să am cutare lucru”, „aşa-mi trebuie, să mă învăţ minte” etc.), 
autoblamări („sunt un prost”, „sunt un om de nimic”, „nu sunt în stare 
de nimic”, „sunt un nemernic”, „sunt un laş” etc.). Rolul autoreglator 
al limbajului se impune treptat în ontogeneză, iniţial prin latura sa 
sonoră (până la 3-3,6 ani) şi apoi prin cea semantică (după vârsta de 5 
ani). La adult, acest rol se realizează în unitatea ambelor laturi, fiecare 
având contribuţia sa specifică: cea semantică — în organizarea, planifi- 
carea şi selecţia comportamentelor adaptative, cea sonoră — în potenţa- 
rea comportamentelor actuale (influenţă dinamico-energetică). 

În plan extern, funcţia reglatoare a limbajului constă în influența- 
rea şi modelarea atitudinilor şi conduitelor celor din jur, în funcţie de 
dorinţele şi aşteptările noastre. 

Având în vedere că orice relaţie interpersonală este îmbrăcată în- 
tr-o haină verbală şi este mediată prin limbaj, cuvântul se impune ca 
principal mijloc de influențare reciprocă. 

Cuvântul, luat în unitatea laturii sonore şi semantice, îl folosim 
permanent în raporturile noastre cu cei din jur, în vederea provocării 
unor comportamente, stopării unor comportamente în derulare, modi- 
ficării direcţiei de desfăşurare a unei activităţi, modificării atitudinilor 
şi stărilor de spirit, accentuării unor divergențe şi conflicte sau aplană- 
rii şi stingerii acestora, mobilizării şi îndemnului la o cauză comună 
etc. Întreaga activitate de guvernare şi de conducere într-o societate 
este instrumentată şi realizată prin mijloace verbale — mesaje orale 
sau instrucțiuni şi norme scrise. Şi în plan extern funcţia reglatoare a 

limbajului se concretizează în: comenzi imperative, instrucțiuni, aten- 
ționări, avertizări, persuasiuni, sancţiuni, recompense (laude). 

4. Funcţia afectivă derivă din integrarea limbajului la nivelul sfe- 
rei emoţionale. Ea constă în exprimarea spontană, involuntară sau de- 
liberată, voluntară a conţinutului şi semnului trăirilor emoţionale şi 
pulsiunilor. Verbalizarea componentelor şi dinamicii sferei afective se 
realizează în forme diferite de completitudine: de la simple interjecţii 
până la descrieri închegate (în cazul emoţiilor complexe şi sentimen- 
telor). Latura cea mai intim legată de trăirile emoţionale actuale este 
cea fonetic-intonaţională. Modificarea înălțimii şi intensității sunetelor, 
exclamaţiilor şi cuvintelor, a ritmului şi tempoului vorbirii sunt toate 
expresii ale unei trăiri de un anumit semn şi de o anumită intensitate. 
Deosebit de relevante, în asemenea situaţii, devin expresiile pe care 
subiectul aflat sub stăpânirea unei trăiri emoţionale puternice le adre- 
sează agentului cauzator al trăirii respective. În funcţie de semnul trăi- 
rii, expresiile respective vor avea un caracter sancționator, injurios sau 
unul de recunoştinţă şi mulţumire. Corespunzător, relația interpersonală 
va urma un curs pozitiv, constructiv, de apropiere şi armonie, sau unul 
negativ, destructiv, antagonic, de îndepărtare şi excludere reciprocă. 

5. Funcţia ludică este strâns legată de cea afectivă, îndeosebi cu 
veriga pozitivă, tonică a trăirilor. Ea rezidă în a produce subiectului o 
stare specifică de plăcere, de relaxare, de satisfacţie. Această funcţie se 
manifestă de timpuriu în copilărie, în forma repetiţiilor ritmate, ajustă- 
rilor şi contrastelor fonetice, combinațiilor de efect. La vârsta adultă, 
jocul verbal devine o modalitate curentă de distracţie: schimbul de 
glume, de vorbe de duh, construcţii de cuvinte şi expresii, corelări 
fonetice şi semantice, ca modalitate de procurare a unei stări de bună 
dispoziție sau a unei satisfacţii intelectuale. 

6. Funcţia practică este menită să declanşeze, să faciliteze şi să 
conducă acţiunea colectivă prin colaborare sau rivalitate. Este un lim- 
baj de intervenţie promptă, cu formule concise şi energice, comunica- 
rea desfăşurându-se într-un cadru situativ, unde cele mai multe condiţii 
sunt cunoscute. Ombredane susţine că limbajul practic se regăseşte şi 
în conduita individuală, sub forma autocomenzii — de automobilizare 
sau de autointerdicţie, a blamării şi aprobării de sine, a vorbirii ritmice, 

sincopate, care marchează momentele acţiunii şi-i relevă articulațiile 
etc. În viziunea actuală, utilizarea practică a limbajului se subsumează 
funcției lui mai cuprinzătoare — celei de reglare. 

7. Funcţia reprezentaţională constă în desemnarea a ceea ce, în 
momentul dat, este absent, fiind în raport invers cu naraţiunea şi evo- 
carea. Limbajul reprezentaţional se orientează în două direcţii; pe de o 
parte, spre figurarea concretă şi singulară, aspect prin care se aseamă- 
nă cu opera de artă, a cărei semnificaţie este imediat accesibilă; pe de 
altă parte — spre aluzia fundată pe un sistem de convenţii, a căror însu- 
şire anterioară este necesară. În reprezentări nu pot fi cuprinse noţiuni 
abstracte, dar sunt din plin prezente elementele aluzive şi sugestive. 

8. Funcţia dialectică rezidă în utilizarea formală a limbajului, care 
nu se centrează pe descrieri şi povestiri, ci pe formarea şi desfacerea 
combinațiilor simbolice abstracte, expresia cea mai elocventă a acestei 
funcţii fiind algebra. În ontogeneză, ea se structurează mai târziu decât 
celelalte, prezentate mai sus, şi se corelează cu formarea operaţiilor 
formale ale gândirii. Prin funcţia dialectică, limbajul verbal devine 
principalul instrument care mediază şi face posibilă cunoaşterea con- 
ceptual-abstractă. Analizând datele oferite de clinică, A.Ombredane a 
constatat că în afazii are loc o regresiune de la funcția superioară sau 
dialectică (prin care se construiesc şi se exprimă raţionamentele) către 
funcţiile inferioare, subordonate, ale simplei descrieri situaţionale sau 
ale reacţiilor emoţionale, impulsive. Pe această bază, autorul mai sus 
citat formalizează şi o reciprocă: dezvoltarea la nivel superior a lim- 
bajului transformă şi celelalte funcţii, acestea devenind mai conturate, 
mai rafinate şi saturate în conţinuturi informaţionale specifice. 

În general, comportamentele lingvistice au fost clasificate după 
diverse criterii (suportul natural al semnelor, caracterul lor etc.). Ca- 
tegoriile rezultate au fost numite „forme ale limbajului” (e.g. limbaj 
verbal — limbaj nonverbal). 


5. Formele limbajului şi clasificarea lor 


Analiza limbajului în contextul activităţii generale de comunicare 
interumană a dus la delimitarea principalelor forme particulare în care 
se manifestă: limbajul extern şi limbajul intern. 

Limbajul extern este adresat cu precădere unor destinatari din afa- 
ră. El se realizează în două forme: limbajul oral şi limbajul scris. 

Limbajul oral rezultă din succesiunea selectivă, structurată după 
reguli logico-gramaticale, a sunetelor articulate, produse de aparatul 
fonator la comanda centrilor corticali verbo-motorii. 

După specificul schemei de comunicare, limbajul oral se realizează 
în trei variante: solilocviu, monolog şi dialog. 

Solilocviul înseamnă vorbirea cu voce tare cu noi înşine. În mod 
normal, această formă de manifestare a limbajului oral se întâlneşte la 
copil (până la 5 ani), prin care se exteriorizează intenţiile şi se consem- 
nează desfăşurarea secvenţelor activităţii curente. La adult, vorbirea 
cu sine însuşi apare doar situațional, ca, de exemplu, în cazul izolării 
mai îndelungate de contactul cu cei din jur sau în stări patologice, de 
blocare a mecanismelor de control ale limbajului intern — logoreea. 

Monologul presupune existenţa unui destinatar extern, care să re- 
cepteze fluxul mesajelor fără a replica după fiecare secvenţă (propo- 
ziţie), ci, posibil, doar la sfârşit. De regulă, monologul este centrat pe 
o anumită temă şi el are ca obiectiv informarea-instruirea auditoriului 
într-o problemă oarecare, lămurirea sau convingerea acestuia de ceva 
(cum este, de pildă, discursul politic sau predica religioasă) sau, în 
fine, relaxarea ori catarzisul (cum se întâmplă în poezie şi teatru). 

Pentru a-şi atinge obiectivul propus, oratorul sau interpretul trebuie 
să adapteze conţinutul şi forma discursului ca şi maniera de expunere la 
particularitățile psihologice şi de vârstă ale auditoriului. Aici, artificiile 
stilistice, pauzele, intonaţia, accentele şi argumentaţia (unde se impune) 
sunt variabilele care condiţionează efectul final al monologului. 

Dialogul este forma cea mai frecventă de realizare a limbajului 
oral. El se desfăşoară prin alternarea poziţiilor celor doi termeni ai 
relaţiei de comunicare — emitentul şi receptorul — şi are caracter de 
schimb reciproc de mesaje. În înlănţuirea acestora se poate face dis- 
tincţie între mesaj inductor (provocativ), care porneşte de la emitent, 
şi mesaj-răspuns, care vine din partea receptorului. 

Dialogul poate fi structurat şi liber-situaţional. 

În primul caz, dialogul se axează pe o problemă anume, şi prin el 
se urmăreşte ajungerea la un acord, consens sau rezultat final. Des- 

făşurarea lui va depinde de poziţia iniţială a interlocutorilor faţă de 
problema pusă în discuţie, respectiv, dacă părțile au interese opuse sau 
convergente. În politică şi în viaţa socială, dialogul structurat poate fi 
socotit unul dintre mijloacele cele mai adecvate şi eficiente de atenua- 
re şi rezolvare a stărilor tensionale şi de întărire a încrederii reciproce 
şi a coeziunii comunitare. În ştiinţă, dialogul, în forma dezbaterilor 
şi disputelor între cercetători şi şcoli, reprezintă motorul principal al 
progresului conceptual-teoretic. 

Dialogul liber se încheagă şi se desfăşoară spontan, cel mai ade- 
sea purtându-se nu doar asupra unui singur „obiect”, ci a unui întreg 
mozaic. Aceasta este conversaţia cotidiană pe care o legăm cu seme- 
nii noştri în cele mai diferite situaţii şi împrejurări. Întregul limbaj 
oral poartă puternic amprenta subiectivităţii vorbitorului. El reflectă 
conţinutul informaţional specific, dar şi nivelul general de dezvoltare 
intelectuală şi trăsăturile de personalitate (mai ales de ordin tempe- 
ramental). De aceea, analiza lui devine o modalitate importantă de 
cunoaştere psihologică a individualităţii. 

Ca indicatori relevanţi pentru evaluarea limbajului oral, menţio- 
năm: volumul şi diversitatea vocabularului, fluenţa, rapiditatea (frec- 
venţa cuvintelor în unitatea de timp — minutul), tempoul (regulat sau 
sincopat), tăria (forţa pronunţiei), claritatea dicției, intonaţia şi gra- 
dul de melodicitate, timbrul. 

Pentru o analiză riguroasă a valorilor şi semnificației acestor in- 
dicatori, este necesară înregistrarea fluxului vorbirii spontane sau 
provocate, precum şi utilizarea unor probe verbale specifice de genul 
asociaţiei libere, asociaţiei dirijate, clasificării, relaţionării semantice 
(sinonimie). 

Limbajul scris se realizează prin codarea mesajelor orale în formă 
grafică. El apare mult mai târziu decât cel oral, atât în cursul evoluţiei 
istorice, cât şi în ontogeneză. 

Apariţia şi perpetuarea lui au fost determinate de nevoia asigurării 
comunicării în spaţiu şi în timp, iar în acest din urmă caz nu doar în 
limitele prezentului imediat, ci şi ale trecutului şi chiar ale viitorului 
(mesaje pentru posteritate). 

În principiu, organizarea internă a limbajului scris este izomorfă 
organizării limbajului oral. Schemele gramaticale care articulează şi 
dau formă procesului de emitere şi recepţie a sunetelor, cuvintelor şi 
propoziţiilor codate oral acţionează şi în sfera limbajului scris, atât în 
veriga de emisie — scrisul, cât şi în cea de recepţie — cititul. 

Dincolo de importanţa sa comunicaţională, limbajul scris, respec- 
tiv scrierea, capătă istoriceşte o semnificaţie cu totul aparte — aceea de 
obiectivare, fixare şi perpetuare în timp a limbii şi a structurilor sale 
logico-gramaticale. Spunem, de exemplu, că, în poezia şi, în general, 
în opera lui M.Eminescu a fost structurată şi pusă în circuitul spiritual 
limba română literară a secolului XX. 

Progresul istoric al limbajului scris a mers în paralel cu dezvol- 
tarea limbajului oral (îmbogățirea şi diversificarea vocabularului, 
perfecţionarea aparatului gramatical) şi cu perfecţionarea alfabete- 
lor. Acestea din urmă au implicaţii psihologice deosebite, în ceea 
ce priveşte, pe de o parte, uşurinţa perceperii şi învăţării (din acest 
punct de vedere, trebuind să fie cât mai simple), iar, pe de altă parte, 
gradul de detaşare a semnelor grafice de forma concretă a designa- 
tului. Aceste două implicaţii au acţionat şi ca factori ai evoluţiei şi 
perfecționării alfabetelor. 

În pofida relaţiilor lui aproape simetrice cu vorbirea, limbajul scris 
are propriile sale particularități. El nu urmează toate sinuozităţile şi 
variațiile pronunțării, reţinând şi redând doar pe cele mai semnificati- 
ve (semnele grafice sunt indiferente la intonaţia şi flexiunile vocale, la 
intensitatea pronunţiei, la timbru). 

În scris, dispar elementele de halou situaţional ale limbajului oral, 
accentul central punându-se pe conţinutul informaţional, pe idee. Prin 
aceasta, limbajul scris devine mai obiectiv, mai dens şi mai relevant în 
plan cognitiv decât cel oral. 

Caracteristicile limbajului 

Fiecare om are un şir de caracteristici individuale ale limbajului. 
Particularităţile de bază ale vorbirii sunt claritatea, expresivitatea, efi- 
ciența, volumul vocabularului, exprimarea persuasivă, corectitudinea, 
pronunţarea corectă etc. În continuare vom descrie succint cele mai 
importante caracteristici ale limbajului: 

Claritatea (inteligibilitatea) limbajului constă în faptul că emiţă- 
torul, atunci când formulează mesajul, trebuie să ia în considerare ni- 
velul intelectual, volumul de cunoştinţe, vârsta receptorului. Această 
caracteristică poate fi realizată prin selectarea informaţiei sau materia- 
lului, care va fi accesibilă interlocutorului. De exemplu, comunicând 
cu copilul mic adultul trebuie să ia în considerare vârsta şi nivelul de 
dezvoltare al copilului şi să adapteze mesajul la aceste condiții. Un 
alt exemplu: în cadrul discuţiilor profesionale sunt utilizați termeni şi 
noţiuni speciale, care sunt înţelese doar de specialişti dintr-un anumit 
domeniu. 

Discursul informativ se caracterizează prin volumul cunoştinţelor 
şi gândurilor exprimate în mesaj. Acesta este asigurat prin gradul de 
pregătire al persoanei în domeniul respectiv de cunoaştere. De exem- 
plu, răspunsul elevului la întrebările profesorului trebuie să corespun- 
dă conţinutului informativ la tema lecţiei. 

Expresivitatea limbajului este o caracteristică emoţională, care 
reflectă atitudinea omului față de tema comunicării etc., fiind foarte 
importantă în vorbire. Principalele caracteristici expresive ale vorbirii 
sunt intonaţia, melodia, ritmul, tempoul, accentul, pauzele, intensita- 
tea şi timbrul vocii. De exemplu, limbajul actorilor într-o piesă teatrală 
trebuie să fie expresiv şi accesibil publicului. 

Exprimarea persuasivă reflectă influenţa asupra gândurilor, sen- 
timentelor şi comportamentelor ascultătorilor. Această caracteristică 
este asigurată prin contabilizarea particularităților individuale ale re- 
ceptorului. De exemplu, mesajul vorbitorului presupune o anumită di- 
recţie de influenţă asupra auditoriului sau publicului. 

În procesul de dezvoltare fiecare om în primul rând însuşeşte limba 
sau limbile în care comunică cei din jur (limba maternă). O persoană 
poate învăţa şi alte limbi prin instruirea specială sau în comunicarea 
permanentă cu persoane de alte etnii. A însuşi limba înseamnă a stă- 
pâni partea ei fonetică, gramatica şi vocabularul. 

Volumul vocabularului este determinat de numărul de cuvinte pe 
care omul le utilizează în comunicare (bagajul de cuvinte). Vocabu- 
larul individului constituie vocabularul activ şi pasiv şi al doilea este 
întotdeauna mai mare. În special, vocabularul persoanei poate fi bogat 

sau sărac, reflectă mai multe particularități individuale: vârsta, studii- 
le, inteligenţa etc. 

Corectitudinea limbajului este forte strâns legată de stăpânirea nor- 
melor gramaticale ale limbii. Vocabularul nu există separat de struc- 
tura gramaticală a limbii. Procesul de asimilare a vocabularului nu 
decurge izolat de însuşirea de către copil a gramaticii limbii. 

Fiecare cuvânt îşi are sensul propriu, care se concretizează şi pre- 
cizează atunci când este parte a propoziției care se construieşte în con- 
formitate cu normele gramaticale ale limbii. Sensul propoziției întot- 
deauna este mai larg şi mai bogat în comparaţie cu sensul cuvintelor 
din care ea este alcătuită. 

Nivelul de dezvoltare a limbajului poate fi evoluat prin aşa para- 
metri, cum ar fi pronunțarea corectă, respectarea regulilor gramaticale, 
bogăţia vocabularului. 

Pronunţarea corectă. Pentru a transmite gândurile altor persoane 
ele trebuie exprimate în semnale care sunt accesibile organelor noas- 
tre de simţ. Sunetele vorbirii umane sunt numite foneme şi ele posedă 
anumite caracteristici. Aspectul fonetic al vorbirii are la bază normele 
fonetice. 

Mijloacele non-lingvistice ale vorbirii sunt gesturile, mimica şi po- 
zele corpului. Ele însoțesc vorbirea şi sunt mişcări involuntare în care 
se manifestă latura emoţională a limbajului. În unele situaţii, gesturile 
pot să apară ca mişcări voluntare. Vorbitorul intenţionat poate folosi 
gesturi, mişcări, acţiuni pentru a accentua momente importante în dis- 
cursul propriu. 

În viaţa cotidiană, omul acordă mai puţină atenţie pronunțării me- 
sajului (sunete, voce, accent, intonaţie etc.) în comparaţie cu compo- 
nentele semantice şi stilistice ale discursului. Pentru noi mai important 
este ce spune individul, decât ceea cum spune. 


5. Limbajul şi gândirea 

Raportul dintre gândire şi limbaj a fost subiect de controversă, 
existând puncte de vedere deosebite. Conform unei concepţii moniste, 
ar exista o singură realitate, limbajul fiind aspectul exterior al gândirii, 
iar gândirea fiind latura lui interioară. 

Mentalitatea dualistă conţine două poziţii: unii consideră gândirea 
şi limbajul ca fiind funcţii esenţial diferite, iar alţii argumentează că, 
deşi nu sunt activităţi identice, vorbirea şi raţionamentul sunt inter- 
dependente, în strânsă relaţie atât din punct de vedere genetic, cât şi 
structural. Datele ştiinţifice acumulate în ultimele decenii constituie 
argumente temeinice în susţinerea celui din urmă punct de vedere. 
Vom prezenta unele argumente că gândirea nu poate să se producă, să 
decurgă, să existe în afară de limbă. Noi gândim în cuvintele pe care 
le rostim cu vocea tare ori le spunem în gând, adică gândirea se reali- 
zează sub formă verbală. În limbaj gândul nu doar că se formulează, 
dar şi se formează. Oamenii care egal de bine posedă câteva limbi îşi 
dau seama foarte clar în ce limbă gândesc în fiecare moment dat. Un 
alt argument constă în faptul că cu aparate speciale pot fi înregistra- 
te micromişcările buzelor, limbii, faringelui care însoțesc întotdeauna 
activitatea de gândire a omului, de exemplu: la rezolvarea diferitelor 
probleme. 

În ceea ce priveşte lipsa de identitate a gândirii cu limbajul, ne dăm 
seamă atunci când avem o idee şi nu găsim cuvintele necesare pentru a 
o exprima. Uneori se poate crea impresia că gândul există în afara în- 
velişului verbal, că gândul este greu de exprimat prin cuvinte. Aceasta 
ar înseamnă de fapt că gândul nu este încă unul clar, nu este încă gând 
în înţeles deplin, ci este o reprezentare generală tulbure. 

În timp ce vorbim, există un control al gândirii care supraveghează 
ceea ce spunem, pentru a fi coerenţi şi logici. Un gând clar este întot- 
deauna legat de o formulare verbală precisă. 

Exemplu: În continuare vom prezenta rolul cuvântului în formarea 
gândirii. La început, cuvintele nu spun nimic copilului, fiind simple 
sonorități. Asociindu-se mereu cu aceleaşi obiecte sau fiinţe, ele di- 
recţionează atenţia şi înlesnesc operaţiile gândirii: analiza, sinteza, 
comparaţia. Treptat, fiecare termen devine un punct de cristalizare, 
de fixare a semnificaţiilor, fiindcă, spre deosebire de imagini, care sunt 
variabile, el este un complex stabil de sunete. 

W.Hamilton făcea o comparaţie pentru a sublinia valoarea acestei 
proprietăţi: „O armată cucerind un teritoriu şi răspândindu-se pe supra- 
faţa lui, nu-l poate stăpâni judecat dacă nu stabileşte anumite fortărețe, 

puncte de control. La fel, nici gândirea nu poate progresa fără anumite 
centre de organizare a sistemului de relaţii în jurul cuvintelor”. 

Învăţarea termenilor implică însuşirea unui vast bagaj de cunoş- 
tinţe variate. Cu cât un cuvânt se află în relaţie cu mai multe fapte, 
imagini, noțiuni, cu atât mai bogat îi este înţelesul. Termenii, odată 
cu noțiunile, sunt în strânse raporturi, ei formează ceea ce s-ar putea 
denumi „memoria fonetică”, indisolubil legată de memoria semanti- 
că. Dar, acelaşi cuvânt poate avea mai multe înţelesuri, în funcție de 
context, ca, de exemplu, „masa”, care înseamnă fie un obiect, fie o 
mulţime, fie o cantitate de materie a unui corp. 

Bogăția de termeni este în raport cu importanţa pe care o au anumi- 
te obiecte şi fenomene în viaţa unei comunităţi. Astfel, eschimoşii au o 
mulţime de cuvinte distincte privind zăpada, în funcţie de caracteristi- 
cile ei: dacă e mai uscată ori mai umedă, mai fină sau mai aspră etc. 

Limbajul obligă la raţionalizarea şi socializarea gândirii. Pentru a 
ne face înţeleşi, trebuie să eliminăm ceea ce e prea individual, afectiv 
şi personal. Exprimarea trebuie să fie clară, precisă. Un cuvânt permite 
o preciziune pe care imaginaţia nu o poate furniza: numărul 999 este 
deosebit de 1000. 

Evoluţia limbajului de-a lungul mileniilor a fost solidară cu dez- 
voltarea gândirii; în mare parte, categoriile limbajului corespund cate- 
goriilor intelectului. Substantivele indică în special substanţe, adjec- 
tivele şi numeralele vizează proprietăţi, verbele se referă la fenomene 
şi activităţi, iar prepoziţiile şi conjuncţiile desemnează relaţii. Totuşi, 
gramatica — logica vorbirii — nu e atât de strictă cum e aceea a gândirii. 
„Limba a evoluat în sensul favorizării comunicării dintre oameni şi 
mai puţin în vederea elucidării adevărului” (F.Kainz, 1964). 

Progresul învăţării limbajului se realizează concomitent cu progre- 
sul gândirii; comunicând, încercând să elucidăm altora o noţiune, ne 
precizăm nouă înşine interesurile, eliminăm neclaritățile. 

Dintre toate fenomenele psihice, gândirea şi limbajul se află într-o 
strânsă legătură, ele evoluând prin intercondiţionare pe tot parcursul 
ontogenezei omului. Menţionăm însă că desprinderea lor din contex- 
tul sistemului psihicului uman este un demers artificial ce poate fi rea- 
lizat numai în scopul unei mai bune analize teoretice a raporturilor 

dintre ele. În realitate, niciun fenomen psihic nu este izolat de toate 
celelalte. 

Luând limbajul ca un proces comunicaţional, trebuie să precizăm 
ca ceea ce se transmite este un mesaj, deci un conţinut informaţional 
şi semantic. Fiecare cuvânt are o semnificaţie principală şi alte sensuri 
secundare. Fiecare individ adăugă semnificației principale alte sen- 
suri strâns legate de experienţa personală, asocieri de trăiri subiective, 
afectiv-motivaţionale. Şi cum este legat cuvântul de propoziţie aşa 
este legat şi conceptul de judecată. 

Normele gramaticii şi normele logicii formale sunt solidare şi si- 
metrice. În consecinţă, se poate spune că între comunicaţional şi cog- 
nitiv se instituie un raport de unitate. Deci, nu se poate gândi fără 
mijloacele limbajului, iar vorbirea fără înţeles sau conţinut cognitiv 
este o simplă formă fără conţinut. 

Limbajul are la nivelul psihicului rolul unui ax care face posibil 
fenomenul de conştiinţă. 


Activităţi de învăţare: 

1. Explicaţi relaţia dintre limbă şi limbaj. 

2. Caracterizaţi şi exemplificaţi funcţiile limbajului. 

3. Argumentaţi rolul intonaţiei şi intensității limbajului oral în co- 
municarea afectivă. 

4. Stabiliţi relația dintre limbaj şi alte procese psihice. 

Capitolul VII 


IMAGINAȚIA ŞI CREATIVITATEA — PROCESE DE 


COMBINARE, RECOMBINARE ȘI CREARE A NOULUI 


UNITĂȚI DE CONȚINUT 


Tematica abordată în acest capitol include următoarele subiecte: 


NU PH NR = 


. Caracterizarea generală a imaginaţiei 
. Caracteristicile şi funcţiile imaginaţiei 
. Mecanismele imaginaţiei 

. Procedeele şi felurile imaginaţiei 

. Definirea conceptului de creativitate 

. Procesul creaţiei şi structura ei 


FINALITĂȚŢI 


După parcurgerea capitolului, veți fi capabili: 


să definiţi conceptul de imaginaţie; 

să caracterizați procesul imaginativ; 

să identificaţi, în baza unor exemple, interacțiunea imaginaţiei 
cu diferite procese psihice; 

să exemplificaţi procedeele imaginaţiei; 

să caracterizați formele imaginaţiei; 

să argumentaţi funcțiile imaginaţiei, 

să apreciaţi rolul imaginaţiei în activitatea de învăţare; 

să identificaţi şi să exemplificaţi blocaje în calea creativităţii; 
să analizaţi metode de dezvoltare a spiritului creativ. 


CONCEPTE-CHEIE 
Studiind această temă veţi putea explica următorii termeni: imagi- 


nație, creativitate, proces intermediar, corelaţie directă, intuiţie, ima- 
ginaţie activă, imaginaţie pasivă, imaginaţie reproductivă, imaginaţie 
creativă, originalitate, realizare, autoreglare, semnificare, programa- 
re, creaţie, pasiune, inspiraţie, aptitudini creative, blocaje afective, 
asociaţii, brainstorming. 

CONȚINUT 


Locul imaginaţiei în taxonomia generală a proceselor psihice a fost 
obiect de dispută şi de controversă între psihologi. În timp ce unii 
(ex., Ribot, Lipps, Dumas, Popescu-Neveanu) recunosc şi subliniază 
individualitatea specifică şi ireductibilitatea ei la alte entităţi psihice, 
alţii (îndeosebi autorii de orientare behavioristă şi, mai recent, cei de 
orientare cognitivistă) contestă delimitarea ei ca proces distinct. Ca 
urmare, şi în tratatele sau compendiile de psihologie generală poziția 
imaginaţiei fluctuează: în unele i se consacră un spaţiu de sine stătător, 
în altele este fragmentată şi distribuită în capitolele despre memorie, 
reprezentări şi gândire, iar în altele este pur şi simplu omisă. Pe lân- 
gă complexitatea şi fluiditatea fenomenului în sine, o atare situaţie se 
explică prin aplicarea unor criterii irelevante şi variabile. O interpre- 
tare corectă trebuie să pornească de la analiza imaginaţiei ca modali- 
tate distinctă, specifică de procesare, integrare şi utilizare imagistică 
a informaţiei, inclusă în seria proceselor cognitive active, alături de 
percepţie, reprezentare, gândire. Spre deosebire de reprezentare, care 
doar expune conştiinţei imagini deja constituite, imaginaţia este, prin 
excelenţă, un proces de generare, de producere mai mult sau mai puţin 
activă, mai mult sau mai puţin intenţionată a imaginilor şi de articulare 
a lor în variate moduri. 

Astfel, în delimitarea şi identificarea ei trebuie să avem în vedere 
atât modul de operare (procedeul), cât şi produsul. Ambele aceste ve- 
rigi trebuie să aibă drept trăsătură comună ieşirea dintr-un şablon sau 
dintr-o rutină. 


1. Caracterizarea generală a imaginaţiei 

Dacă cu ajutorul percepţiei şi al gândirii noi aflăm despre însuşiri- 
le, legăturile şi raporturile obiectelor şi fenomenelor real existente, în 
imaginaţie se reflectă şi ceea ce există, dar este inaccesibil din anumite 
motive, şi ceea ce a fost, dar martori la care nu am fost, şi ceea ce nu-i 
Şi nici nu poate exista. Cu alte cuvinte, în imaginație omul iese dincolo 
de limitele lumii reale în timp şi în spaţiu: poate realiza lucruri care 
în realitate ar fi imposibil, poate transfera procese din prezent în viitor 
sau trecut, dintr-un spaţiu în altul (M.Zlate, 2004). 

Prin imaginaţie se înţelege: 

e un proces cognitiv complex, de elaborare a unor imagini şi pro- 
iecte noi pe baza combinării şi transformării datelor experien- 
fei anterioare (P.Jelescu şi al., 2007). 

e aptitudinea omului de a-şi reprezenta obiectele absente şi de a 
combina imaginile (.Mereacre, G.Țapu, 2003); 

e un proces psihic de creare a unor imagini noi în plan mintal; 

e un mecanism psihic de combinare şi recombinare a informații- 
lor (M.Zlate, 2004). 

Imaginaţia influenţează procesele organice şi somatice sub forma 
iatrogeniilor — persoana îşi imaginează că este afectată de o maladie; 
şi a actelor ideomotorii — efectuarea unei acţiuni în gând, de exemplu, 
la sportivi, pentru a obţine performanţe. 

Imaginaţia a apărut la om în procesul activităţii de muncă. Rezul- 
tatele muncii pot fi prezise numai anticipând evenimentele. Odată cu 
dezvoltarea şi complicarea activităţii de muncă s-a perfecționat şi ima- 
ginaţia. 


2. Caracteristicile şi funcţiile imaginaţiei 

Caracteristicele imaginaţiei sunt: 

e proces cognitiv complex specific numai omului; 

e permite elaborarea mintală a planului de desfăşurare a unei ac- 

tivităţi, 

e lărgeşte câmpul cunoaşterii umane; 

e face legătura dintre trecut, prezent şi viitor; 

e apare pe o anumită treaptă a dezvoltării umane, după ce au apă- 

rut alte procese şi funcții psihice care îi pregătesc desfăşurarea; 

e interacționează permanent cu toate procesele, funcţiile psihice 

şi componentele sistemului psihic uman (SPU). 

Analiza conţinuturilor şi a caracteristicilor imaginaţiei a permis 
conştientizarea funcţiilor ei. Meyerson creionează funcțiile imagina- 
tiei pornind de la dublul caracter al imaginii: concret şi semnificativ. 
Pentru el imaginaţia este un tablou, dar şi un semn; în calitate de ta- 
blou ea ilustrează şi realizează, în calitate de semn ea indică şi semni- 
fică (M.Zlate, 2004). Dat fiind faptul că funcţiile imaginaţiei prezintă 
o deosebită importanţă, ne vom opri succint asupra lor: 

e Funcţia de ilustrare — imaginaţia ilustrează conținuturile con- 
ştiinţei, care prin natura lor pretind figurarea concretă, intuitivă 
(simbolică). 

e Funcţia de realizare (sau de obiectivare) — constă în materia- 
lizarea abstractului (verificarea unei idei abstracte printr-un 
exemplu). 

e Funcţia de indicare — imaginaţia marchează un conţinut, îl de- 
limitează, îl asociază, imaginaţia fiind un indiciu, o etichetă, o 
aluzie. 

e Funcţia de semnificare — imaginaţia explică, rezumă, precizea- 
ză, serveşte gândirii care generalizează, marchează continuitatea 
experienţei personale, ea este concomitent şi trecut, şi viitor. 

e Funcţia constructiv-creativă — prin intermediul căreia este im- 
plicată în funcţia creatoare a conştiinţei, precum şi ca suport 
procesual-dinamic al creativităţii. 

e Funcţia de descărcare, de catharsis — este jucată nu doar de 
imaginarul oniric (visul ca descărcare pulsională), dar şi de ac- 
tele obişnuite de imaginare — mai ales ale propriului eu — într-o 
realitate alternativă, cel mai adesea favorabilă individului. 


3. Mecanismele imaginaţiei 


Mecanismele mnezice — memoria constituie un suport al desfăşură- 
rilor imaginative; mare parte dintre conținuturile imaginaţiei sunt ex- 
trase din stocul memoriei, reactualizate, supuse combinatoricii trans- 
formative pentru ca, în final, să imbogăţească tezaurul memoriei. 

Mecanismele imaginii mintale — rolul reprezentării este determi- 
nant pentru imaginaţie. Încă Wundt considera imaginaţia drept o capa- 
citate de a reproduce reprezentările într-o ordine modificată; elementul 
caracteristic este modul de reunire a reprezentărilor. 

Mecanismele gândirii — sunt pentru geneza, dezvoltarea şi func- 
ționarea imaginaţiei o condiţie determinantă. Geneza imaginaţiei 
este indisolubil legată de evoluţia structurilor operatorii ale inteli- 
genţei (J.Piaget). 

Mecanismele limbajului — au, în primul rând, un rol determinant în 
geneza imaginaţiei. Imaginaţia constitutie procesul psihic de maximă 

specificitate umană şi, în aceste condiţii, mecanismele verbale asigură 
şi ele această specificitate. 

Mecanismele reglatorii — imaginaţia este „disciplinată” pentru a-şi 
atinge scopul final. Formele creative ale imaginaţiei sunt reglate de 
atitudini creative izvorâte din calităţile voinţei: ambiţie, perseverenţă, 
independenţă în acţiune. Omul are o anumită atitudine faţă de sine, 
faţă de lume, faţă de propria activitate şi în acelaşi timp are o expe- 
rienţă proprie de viaţă, emoţii, nişte orientări dominante, o anumită 
dinamică temperamentală, pe care le imprimă propriului proces ima- 
ginativ, diferenţiindu-se astfel de cei din jurul său. 


4. Procedeele şi felurile imaginaţiei 


Fiind un proces complex, imaginaţia se desfăşoară în forme variate: 

e Imaginaţie involuntară: 

- Visul din timpul somnului; 

- Reveria — satisfacerea fictivă a dorințelor şi aşteptărilor. 

e Imaginaţie voluntară: 

- Imaginaţia reproductivă — constă în constituirea mintală a ima- 
ginii unor realități existente în prezent sau în trecut, dar care nu pot fi 
percepute direct; 

- Imaginaţia creatoare — este orientată spre ceea ce este posibil, 
spre ceea ce ţine de viitor, spre ceea ce este nou; 

- Visul de perspectivă — constă în proiectarea mintală a propriei 
direcţii de dezvoltare în acord cu posibilităţile personale şi cu cerinţele 
sociale. 

Procedeele imaginaţiei constau în gruparea şi echilibrarea specifi- 
că a operaţiilor mentale, ceea ce permit o combinare originală: 

v Aglutinarea — o nouă organizare mentală a unor părţi uşor de 
identificat şi care au aparţinut unor lucruri, fiinţe (sfinx — cap de 
om, trup de leu; tanc-amfibie etc.); 

Y Amplificarea şi diminuarea — modificare a propoziţiilor şi di- 
mensiunilor unor structuri iniţiale (Flămânzilă, Gerilă, mijloc 
de trestie, glas de argint etc.); 

Y Multiplicarea sau omisiunea — modificarea numărului de ele- 
mente structurale, păstrându-se identitatea acestora (balaur cu 

7 capete, ciclopul în mitologie, autovehicole pe pernă magne- 
tică etc.); 

V Diviziunea şi rearanjarea — păstrarea elementelor unei struc- 
turi cunoscute, dar dispunerea lor în alte corelaţii (împărţirea 
unui tot pe părţi componente, echipe sportive, tactici militare, 
gen de film, locuri de muncă etc.); 

v Adaptarea — aplicarea unui element, a unui obiect, a unui prin- 
cipiu funcţional într-o nouă situaţie (artă, tehnică etc.); 

v Substituţia — înlocuirea într-o structură existentă a unui nou 
element (metal cu ceramică sau plastic); 

Y Schematizarea — selecţia unor însuşiri şi omiterea, cu bună 
ştiinţă, a celorlalte elemente (scheme-desen a unui oraş, schi- 
ţa-robot a unui om etc.); 

v Tipizarea — identificarea generalului şi transpunerea ulterioară 
a acestuia într-un produs nou (individul dat reprezintă viciile 
întregii societăţi din acea perioadă); 

Y Analogia — identificarea unor elemente comune şi a celor ne- 
comune la mai multe serii de obiecte sau fenomene. 

Imaginaţia, ca şi creativitatea, presupune trei însuşiri: 

Fluiditate — posibilitatea de a ne imagina în scurt timp un mare 
număr de imagini, idei, situaţii etc. Sunt oameni care ne surprind prin 
ceea ce numim în mod obişnuit ca fiind „bogăţia” de idei, viziuni, 
unele năstruşnice, dar care nouă nu ne-ar putea trece prin minte; 

Plasticitate — constă în uşurinţa de a schimba punctul de vedere, 
modul de abordare a unei probleme, când un procedeu se dovedeşte 
inoperant. Sunt persoane „rigide” care greu renunţă la o metodă, deşi 
este ineficientă; 

Originalitatea — este expresia noutăţii, a inovației, ea se poa- 
te constata când vrem să testăm posibilităţile cuiva, prin rapiditatea 
unui răspuns, a unei idei originale, adecvate situaţiei date. 

Fiecare dintre aceste însuşiri are însemnătatea ei; caracteristica 
principală rămâne originalitatea, ea garantând valoarea rezultatului 
muncii creatoare. 

5. Definirea conceptului de creativitate 
Termenul de creativitate a fost introdus în psihologie în 1937 de 
către G.W. Allport pentru a desemna o formaţiune de personalitate. În 
prezent există sute de modalităţi, prin care este definită creativitatea. 
e Creativitatea — dispoziția de a crea, care există în stare potenţi- 
ală la orice individ şi la toate vârstele. 
e Este un complex de însuşiri şi aptitudini psihice, care în condiţii 
favorabile generează produse noi şi de valoare pentru societate; 
e Este un proces psihic complex, care se manifestă prin capacita- 
tea de a descoperi noi soluţii sau de a descoperi noi modalităţi 
de exprimare, de abordare în viaţă a ceva nou pentru individ. 
Gollan consemnează cinci categorii de criterii, în abordarea şi ca- 
racterizarea fenomenului creaţiei: 
1. Produsul creativ — sau performanţa creatoare efectivă. 
2. Procesul creaţiei — demersurile de ordin psihologic, care duc la 
apariţia noului; 

4. Persoana creatoare — sistemul bio-psiho-social, generator de 
produse noi, originale; 

5. Mediul — ansamblul relaţiilor economice, sociale, culturale, asi- 
gurând anumite condiţii de creare a valorilor. 


6. Procesul creaţiei şi structura ei 


În psihologia românească structura creativităţii este explicată prin 
intermediul modelului bifactorial al creativităţii. Cele două categorii 
de factori sunt: 

a) vectori — termen ce reuneşte toate stările şi dispozitivele ener- 
getice, acestea susținând subiectul în acţiune, şi anume: trebu- 
inţele, motivele, scopurile, înclinațiile, aspiraţiile, convingerile, 
atitudinile caracteriale; 

b) operaţiile generative — cuprind sisteme de operaţii, aptitudinile 
generale sau speciale de nivel supramediu (C.Eţco şi al., 2007). 

Alţi factori ce au impact asupra creativităţii sunt: 

v factorii intelectuali — inteligenţa, imaginaţia, stilul cognitiv şi 
perceptiv, aptitudinile creative (specifice, profesionale); 

v factorii nonintelectuali — motivaţia, caracterul, afectivitatea, ati- 

tudinile creative; 

v factorii biologici — ereditatea, vârsta, particularităţile de sex; 

v factorii sociali — mediul şi relaţiile individului cu el. 

Formele creativităţii: 

e creativitate individuală; 

e creativitate colectivă; 

e pe domenii de activitate: ştiinţifică, tehnică, artistică etc. 

Procesul creaţiei este acel produs al gândirii, care este centrat pe o 
problemă creativă şi are drept rezultat soluţia acestei probleme. Struc- 
tura procesului creativ, după Teresa Amabile, este alcătiută din: 

- aptitudinile specifice domeniului de activitate; 

- gândirea creativă şi deprinderile de lucru; 

- motivația intrinsecă. 

În procesul de creaţie se pot distinge patru faze: pregătirea, in- 
cubaţia, iluminarea şi elaborarea (împreună cu verificarea). Cu di- 
ferenţele de rigoare, aceste etape se întâlnesc atât în creaţia artistică, 
cât şi în cea ştiinţifică sau tehnică. Nu întotdeauna etapele se succed 
în această ordine şi nu întotdeauna sunt la fel de importante. Prima şi 
ultima fază (pregătirea şi verificarea) sunt organizate în mod raţional 
şi se desfăşoară conştient, fiind proprii creaţiei ştiinţifice şi tehnice. 
Celelalte două (incubaţia şi iluminarea) sunt nelipsite în orice proces 
creator, indiferent de domeniu (P.P. Neveanu, 1971). 

Pregătirea (prepararea) este o fază complexă, buna ei desfăşurare 
depinde de creator, de conştiinciozitatea cu care el se ocupă de proble- 
ma în speţă, dar mai ales de întreaga lui pregătire generală şi în speci- 
alitatea respectivă. Cu formularea problemei, faza de pregătire nu s-a 
terminat. Adesea ea acoperă demersurile investigative şi rezolutive de 
care este în stare persoana: informarea minuțioasă asupra „istoricului” 
problemei, asupra tentativelor altora de a o soluţiona, apoi emiterea 
ipotezelor şi verificarea lor mintală sau practică. Pentru parcurgerea 
cu succes a acestei faze, persoana trebuie să posede: 

- capacități evaluative; 

- deschidere față de experiență; 

- plasticitate memorială; 

- atenție distributivă; 

- manipularea unui bogat material informaţional; 

- capacitate de concentrare; 

- originalitatea gândirii; 

- fluiditate (uşurinţa şi rapiditatea asociaţiilor între imagini şi 

idei); 

- capacitatea de concentrare; 

- motivație; 

- deprinderi de muncă disciplinată; 

- rezistență fizică şi psihică. 

Incubaţia — subiectul nu mai este fixat conştient asupra obiectului 
său, dar la nivel inconştient procesul continuă. Privită din afară, pare o 
perioadă pasivă de odihnă, o pauză sau o întrerupere voită a efortului. 
Socotită aşa, ea n-ar putea figura drept etapă a procesului de creaţie, 
deşi este. 

Iluminarea (inspiraţia) este momentul străfulgerării ideii. Răspun- 
sul pe care-l căutăm ne apare ca o iluminare bruscă a conştiinţei, ca o 
intuiţie instantanee şi aproape miraculoasă. În unele cazuri, iluminarea 
este rezultatul unei înţelegeri de ansamblu a structurii dinamice a unui 
lucru sau fenomen. 

Elaborarea, completată cu verificarea, solicită multă perseverenţă, 
meticulozitate şi ingeniozitate pentru a duce creaţia la bun sfârşit în 
cele mai mici detalii ale sale şi apoi multă încredere în sine şi în opera 
creată, pentru a o impune opiniei publice (A.Stoica, 1983). 

Despre importanţa creativităţii nu e nevoie să spunem multe: toate 
progresele ştiinţei, tehnicii şi artei sunt rezultate ale spiritelor crea- 
toare. Desigur, există mai multe trepte de creativitate. C.W. Taylor 
descrie cinci „planuri” ale creativităţii: 

1. Creativitatea expresivă se manifestă liber şi spontan în desenele 
sau construcţiile copiilor mici. Nu se pune problema, la acest nivel, 
de originalitate. Este însă un mijloc excelent de a cultiva aptitudinile 
creatoare ce se vor manifesta ulterior. 

2. Planul productiv este planul creării de obiecte, specific munci- 
lor obişnuite. Un olar sau o ţesătoare de covoare produc obiecte a că- 
ror formă se realizează conform unei tradiţii, unei tehnici consacrate, 

aportul personal fiind redus. Este planul la nivelul căruia accede orice 
om muncitor. 

3. Planul inventiv este accesibil unei minorități foarte importante. 
E vorba de inventatori, acele persoane ce reuşesc să aducă ameliorări 
parţiale unei unelte, unui aparat, unei teorii controversate. 

4. Creativitatea inovatoare o găsim la oamenii caracterizați ca fi- 
ind „talente”. Ei realizează opere a căror originalitate este remarcată 
cel puţin pe plan naţional. 

5. Creativitatea emergentă este caracteristică geniului, omului 
care aduce schimbări radicale, revoluţionare într-un domeniu şi a cărui 
personalitate se impune de-a lungul mai multor generaţii. 

În afară de aceste aspecte, dacă nu creativitatea, cel puţin imagina- 
ţia este necesară fiecăruia dintre noi în condiţiile vieţii obişnuite. 


7. Dezvoltarea şi stimularea creativităţii 


Problema educării deliberate a puterii de producţie creatoare a fost 
pusă încă de la începutul secolului trecut. Prin însăşi trăsătura ei defi- 
nitorie — originalitatea — ca ceva nou şi imprevizibil, creativitatea pare 
a fi incompatibilă cu ideea de educare deliberată. 

Multă vreme creaţia a fost considerată apanajul exclusiv al unei 
minorităţi restrânse. Distingând însă mai multe trepte calitative în 
creativitate şi observând cum şi eforturile de gândire obişnuită implică 
ceva nou, cel puţin pentru persoana aflată într-un impas, astăzi nu se 
mai face o separare netă între omul obişnuit şi creator. 

În ce priveşte factorii creativităţii, se poate vorbi, mai întâi, de ap- 
fitudini pentru creaţie. Există anumite structuri cerebrale, pe care nu 
le cunoaştem, care favorizează imaginaţia, ele creând predispoziţii de 
diferite grade pentru sinteza unor noi imagini, unor noi idei. Totuşi, e 
nevoie de intervenţia mediului, a experienţei pentru ca ele să dea naş- 
tere la ceea ce numim talent. 

Al doilea factor care trebuie amintit este experința, cunoştinţele 
acumulate. Importantă nu este doar cantitatea, bogăţia experienţei, ci 
şi varietatea ei. Multe descoperiri într-un domeniu au fost sugerate de 
soluţiile găsite în altă diciplină. 

Se disting două feluri de experienţe: 

a) o experienţă directă, acumulată prin contactul direct cu fenome- 

nele sau prin discuţii personale cu specialiştii; 

b) o experienţă indirectă, obţinută prin lectură sau audierea de ex- 

puneri. 

Alţi factori interni ai dezvoltării creativiăţii sunt motivația şi vo- 
infa. Creşterea dorinţei, a interesului pentu creaţie, ca şi a forţei de 
a birui obstacole, are, evident, un rol notabil în susţinerea activităţii 
creatoare. 

Societatea are o influenţă deosebit de importantă pentru înflorirea 
spiritiului creativ într-un domeniu sau altul. În primul rând, intervin 
cerinţele sociale. 

Un alt factor determinat în stimularea creativităţii îl constituie gra- 
dul de dezvoltare a ştiinţei, tehnicii, artei. 

Factorul intelectual (imaginaţie, gândire, tehnici operaţionale) este 
relativ mai uşor educabil, deşi persistenţa în timp a efectelor unui curs 
sau a unei metode nu este mare. Factorii de personalitate în sensul 
larg al noţiunii, care ţin de atitudini, motivaţie, caracter, deprinderi de 
lucru, se lasă mai greu influenţaţi în direcția şi cu intensitatea dorită de 
noi, dar odată achiziţiile educative dobândite, persistenţa lor nu se mai 
măsoară în luni, ci în ani sau etape de vârstă. 

Factorii care blochează manifestările creative pot vi divizați 
astfel: 

a. Blocaje culturale 

Conformistul este unul dintre ele: dorinţa oamenilor ca toți cetăţe- 
nii să gândească şi să se poarte la fel. Cei cu idei sau comportamente 
neobişnuite sunt priviţi cu suspiciune şi chiar cu dezaprobare, ceea 
ce constituie o descurajare pentru asemenea persoane. Apoi, există, 
în general, o neîncredere în fantezie şi o preţuire exagerată a raţiunii 
logice, a raţionamentelor. 

b. Blocaje metodologice 

Sunt acelea ce rezultă din procedeele de gândire. Aşa e cazul rigi- 
dității algoritmilor anteriori. Se numeşte algoritm o succesiune de- 
terminată de operaţii permiţând rezolvarea unei anumite categorii de 
probleme. Noi suntem obişnuiţi să aplicăm într-o situaţie un anume 

algoritm şi, deşi nu pare a se potrivi, stăruim în a-l aplica, în loc să 
încercăm altceva. De asemenea, se observă cazuri de fixitate funcţio- 
nală: folosim obiectele şi uneltele potrivit funcţiei lor obuişnuite şi 
nu ne vine în minte să le utilizăm altfel. Tot în această categorie de 
blocaje găsim şi critica prematură, evidenţiată de Al.Obsborn, unul 
dintre promotorii cultivării creativităţii. Atunci când ne gândim la so- 
luţionarea unei probleme complexe, spune el, sunt momente când ne 
vin în minte tot felul de idei. Dacă, îndată ce apare o sugestie, ne apu- 
căm să discutăm valoarea ei, acest act blochează venirea altor idei în 
conştiinţă. 

c. Blocaje emotive 

Factorii afectivi au o influenţă importantă: teama de a nu greşi, de 
a nu se face de râs poate împiedica pe cineva să exprime şi să dezvol- 
te un punct de vedere neobişnuit. De asemenea, graba de a accepta 
prima idee este greşită, fiindcă rareori soluţia apare de la început. Unii 
se descurajează rapid, dat fiind că munca de creaţie, de inovaţie este 
dificilă şi solicită eforturi de lungă durată. Şi tendința exagerată de a-i 
întrece pe alții implică evitarea ideilor prea deosebite şi dăunează pro- 
cesului de creaţie. Aspiraţia spre dezvoltarea spiritului creativ a dus la 
conceperea unor metode care, pe de o parte, să combată blocajele, iar, 
pe de alta, să favorizeze asociaţia cât mai liberă a ideilor. 

Metodele de cultivare a creativităţii sunt tradiționale (moderni- 
zate şi completate în funcţie de obiectivele propuse) şi speciale. 

În prima categorie intră inovațiile aduse în metodologia evaluării 
randamentului subiectului, metodele active deja cunoscute şi frecvent 
utilizate. Din a doua categorie amintim brainstormingul (considerat un 
procedeu, dar mai ales ridicat la rangul de principiu), sinectica (însem- 
nând în esenţă valorizarea analogiilor), metoda 6-3-5, Pshilips 6-6, 
discuţia panel etc., testele de potenţial creativ utilizate ca exerciţii, o 
serie de alte tehnici speciale de descătuşare a originalității etc. 

Aşadar, multitudinea şi varietatea funcţiilor imaginaţiei şi creati- 
vităţii consacră nu doar locul şi rolul pe care îl au în viaţa personală 
şi socială a omului, dar şi faptul că aceste procese reprezintă cele mai 
înalte cuceriri ale psihismului uman. Plămădite în condiţiile acţiunii, 
ale interdependenţei umane, ale necesităţii de a depăşi prezentul şi 

de a înscrie omul în universul imprevizibil al viitorului, imaginaţia şi 
creativitatea suplinesc golurile din cunoaştere, din acţiune, din trăire, 
oferă personalităţii momente de încântare, dar şi de chin, înalță omul 
pe culmi sau îl afundă în abisuri şi tenebre. 


Activităţi de învăţare: 

1. Descrieţi imaginaţia reproductivă comparativ cu cea creativă. 

2. Ilustraţi, prin exemple, consecinţele unei reverii prelungite asu- 

pra dezvoltării personalităţii elevului. 

Caracterizaţi succint procedeele imaginaţiei. 

4. Explicaţi importanţa climatului afectiv în stimularea şi dezvol- 
tarea creativităţii. 

5. Elaboraţi un miniprogram care să conţină metode de dezvoltare 
a creativităţii şi de inhibare a blocajelor creative. 


(99) 

Capitolul VIII 


ATENȚIA — CONDIȚIE FACILIZATOARE 
ÎN CUNOAȘTERE ŞI ACŢIUNE 


UNITĂȚI DE CONȚINUT 


Tematica abordată în acest capitol include următoarele subiecte: 


. Definiţie şi caracterizare psihologică generală a atenţiei 
. Modele fiziologice ale atenţiei 
. Teoria filtrului şi atenţia selectivă 


Neurochimia atenţiei şi unele trăsături de personalitate 


. Atenţia, vigilenţa şi activităţile informaţionale 
„. Însuşirile atenţiei 

. Tipologii ale atenţiei. Criterii de clasificare 

. Modele teoretice explicative ale atenţiei 


FINALITĂȚŢI 


După parcurgerea capitolului, veți fi capabili: 


să analizaţi procesul de atenţie; 

să stabiliți, pe baza unor exemple, rolul atenţiei în activitatea 
umană în general şi în activitatea de învăţare, în special; 

să identificaţi formele atenţiei; 

să exemplificaţi factorii care determină apariţia atenţiei invo- 
luntare; 

să recunoaşteţi manifestări ale calităţilor atenției; 

să explicaţi modelele teoretice ale atenţiei; 

să identificați modalităţile prin care pot fi educate calităţile 
atenţiei; 

să realizaţi autocaracterizări din perspectiva calităților atenţiei, 
pe baza rezultatelor obţinute la diferite teste de atenţie. 


CONCEPTE-CHEIE 
Studiind această temă veți putea explica următorii termeni: aten- 
ţie, conţinut informaţional, concentrare, atenţie involuntară, atenţie 

voluntară, atenţie post-voluntară, reflex orientativ, catalizator, volumul 
atenţiei, stabilitatea atenţiei, concentrarea atenţiei, distributivitatea 
atenţiei, flexibilitatea atenţiei, volumul atenţiei, modele neurofiziolo- 
gice, modele neurochimice, modele psihologice, modele motivaţiona- 
le, modele cognitive. 


CONȚINUT 


Atenţia este o funcție psihică prezentă în orice sector şi în orice 
moment al existenţei, având ca prim rol autoreglarea activităţii psihice 
a omului. În procesul formării imaginilor obiectelor şi fenomenelor 
reale intervine gândirea, care, prelucrându-le şi şlefuindu-le, realizea- 
ză înţelegerea lor conştientă. În acest proces complex de transformare 
a excitaţiei în elemente de conştiinţă intervine în permanenţă aten- 
ţia, care orientează şi concentrează activitatea psihică spre un anumit 
grup limitat de obiecte şi fenomene în scopul de a asigura condiţiile 
de claritate a grupului de imagini percepute, precum şi delimitarea 
lor netă de câmpul perceptiv. Niciun proces cognitiv în asimilarea şi 
prelucrarea informaţiilor provenite din mediul intern şi extern nu ar fi 
posibil fără participarea intensă a atenţiei. Aşadar, atenţia este o func- 
ție psihică indispensabilă întregului proces de cunoaştere, deoarece 
fără participarea ei nu este posibilă activitatea selectivă a psihicului, 
aspecte de care se leagă atât claritatea percepţiilor, cât şi fixarea lor în 
memorie. 

Atenţia face parte din categoria fenomenelor psihice care susţin 
energetic activitatea. Ea este o funcţie prin care se modulează tonu- 
sul nervos, necesar pentru desfăşurarea celorlalte procese şi structuri 
psihice. 

În activitatea cotidiană, implicarea atenţiei este apreciată întot- 
deauna ca factor al reuşitei sau succesului, iar slăbiciunea sau absenţa 
ei — ca factor generator de erori şi eşecuri. Cu alte cuvinte, ea este 
prima realitate psihică ce se scoate în faţă, cu titlu pozitiv sau negativ, 
ori de câte ori trebuie să dăm seama de rezultatele unei sau altei acţiuni 
concrete. Alte entități, precum percepţia, gândirea, memoria sau moti- 
vaţia, sunt lăsate de regulă mai la urmă, cu toate că adevărata cauză a 
unui succes sau a unui eşec se poate afla chiar la nivelul lor. 

1. Definiţia şi caracterizarea psihologică generală a atenţiei 


Atenţia este procesul psihofiziologic care constă în orientarea şi 
concentrarea selectivă a activităţii psihice asupra unor stimuli sau 
sarcini, în vederea obţinerii unei percepții optime, rezolvării adecva- 
te a sarcinilor, a situaţiilor-problemă şi adaptării comportamentului 
senzorio-motor, cognitiv şi afectiv la mobilitatea condiţiilor externe şi 
la dinamica motivelor şi scopurilor persoanei. Atenţia apare ca o con- 
ditie primară, de fond, pentru desfăşurarea proceselor de cunoaştere, 
a celor de autoanaliză şi autoevaluare, precum şi a comportamentelor 
motorii. Atenţia nu dispune de un conţinut reflectoriu propriu, de un 
conţinut informaţional specific, ea asigură declanşarea, menţinerea şi 
optimizarea proceselor psihice cognitive. Declanşarea atenţiei foca- 
lizate este concomitentă cu declanşarea de către un obiect-stimul a 
percepţiei, sau prin reglare voluntară — a reprezentării, a memorării 
reactualizării, gândirii, imaginaţiei, praxiilor etc. Deci, se poate spune 
că atenţia este un nod-releu al vieţii şi activităţii psihice. 

Atenţia — fenomen psihic de activare selectivă, concentrare şi 
orientare a energiei psihonervoase în vederea desfăşurării optime a 
activităţii, în special a proceselor senzoriale şi cognitive (P.Popescu- 
Neveanu, 1997). 

Ea modulează tonusul nervos, necesar pentru desfăşurarea celor- 
lalte procese şi structuri psihice. Prezenţa ei asigură o bună receptare 
senzorială şi perceptivă a stimulilor, înţelegerea mai profundă a idei- 
lor, o memorare mai trainică şi mai fidelă, selectarea şi exersarea mai 
adecvată a priceperilor şi deprinderilor etc. Lipsa atenţiei sau atenţia 
slabă duce la omisiuni în receptarea stimulilor, la erori în reacţiile de 
răspuns, la confuzii în descifrarea sensurilor, la utilizarea greşită a in- 
strumentelor etc. 

Nu trebuie să înțelegem atenția ca pe o dispunere statică a energiei 
psihonervoase, care se instalează la un moment dat şi rămâne invaria- 
bilă. Ea presupune dinamicitate, desfăşurare în timp, organizare şi 
structurare de mecanisme neurofuncţionale. Atenţia implică alte două 
stări neurofuncționale, şi anume: cea de veghe şi cea de vigilenţă. 

Starea de veghe este opusă celei de somn şi se caracterizează prin 
faptul că scoarța cerebrală este activată difuz, iar omul realizează o 


163 


contemplare generală sau aşteptare pasivă. Pe acest fond se instalează 
apoi starea de vigilenţă, care presupune explorarea generală a me- 
diului, aşteptare şi căutare a ceva încă nedefinit. Ea nu are o orientare 
anume, nu se opreşte asupra a ceva, ci explorează orice. 

Spre deosebire de vigilenţă, atenţia are câteva caracteristici pro- 
prii. În primul rând, este orientată spre ceva anume, are un obiect care 
poate fi un stimul exterior, de exemplu: un sunet, o lumină, un tablou 
etc., sau unul interior, cum ar fi o idee, o dorinţă, o amintire etc. Direc- 
ţionarea spre un obiect sau un fenomen se face, de cele mai multe ori, 
în legătură cu o sarcină pe care omul o are de îndeplinit şi, totdeauna, 
ceea ce are legătură cu aceasta atrage atenţia. 

Totodată, atenţia este selectivă, adică orientarea este spre anumiţi 
stimuli care sunt în centrul ei, iar spre alții se manifestă puţină atenţie 
sau chiar lipsa ei totală. 

Apoi, atenţia presupune o concentrare optimă a energiei psihoner- 
voase spre ceea ce este obiectul ei şi, deci, se află în câmpul focalizării 
şi este bine şi clar reflectat, în timp ce ceea ce corespunde zonei peri- 
ferice este mai vag receptat şi interpretat. Această concentrare optimă 
este concomitentă cu inhibarea relativă a altor zone corticale şi cu li- 
mitarea acţiunii stimulilor colaterali. Mecanismele corticale ale foca- 
lizării şi orientării energiei psihonervoase pot fi mai simple sau mai 
complexe. Dacă un obiect prezintă interes pentru o persoană, răspunde 
nevoilor şi trebuinţelor acesteia şi generează trăiri afective pozitive, 
aceste stări motivaţional-afective vor stimula, orienta şi regla atenţia 
şi o vor menţine cu uşurinţă un timp îndelungat. De aceea, spunem 
că ceea ce interesează ne stârneşte atenţia. În formele mai complexe 
ale atenţiei intervin mecanisme voluntare de activare şi organizare, în 
acest caz fiind implicaţi deosebit de mult lobii frontali şi mecanismele 
verbale. Prin urmare, fenomenele de atenţie presupun reglări şi auto- 
reglări de diferite niveluri . 


2. Modele fiziologice ale atenţiei 


Premisa neurofiziologică generală a atenţiei este starea de veghe, 
care este asigurată printr-o influenţă activatoare primară difuză exer- 
citată de sistemul reticulat asupra scoarței cerebrale. Sistemul reticulat 

acţionează de la nivelul trunchiului cerebral şi diencefalului, având 
funcţii de activare, filtrare şi facilitare a proceselor psihofiziologice 
corticale care stau la baza unor mecanisme ale proceselor psihice. 
Sistemul reticulat rezidă în reţele de neuroni care compun, de fapt, 
două structuri morfo-funcţionale unitare. 

Sistemul reticulat activator ascendent (SRAA) este localizat în 
trunchiul cerebral, bulbul rahidian, protuberanţă şi mezencefal. Sti- 
mularea SRAA are un efect tonic difuz, de lungă durată şi remanent, 
prelungindu-se şi după încetarea stimulării senzoriale. Sub aspect psi- 
hologic, formațiunea reticulată mezencefalică are rol principal în de- 
clanşarea şi menţinerea atenţiei. Sistemul reticulat difuz de proiecţie 
din diencefal are efect fazic de scurtă durată, fiind egal cu stimularea 
senzorială, şi este limitat topografic. Formaţiunea reticulată dience- 
falică are rol principal în comutarea şi mobilitatea atenţiei. 

Declanşarea şi menţinerea atenţiei difuze şi a celei selective im- 
plică în mod necesar funcţionalitatea sistemului reticulat activator şi 
selector. Aceasta se poate realiza în mod natural prin stimularea ori- 
cărei modalităţi senzoriale (acustice, tactile, vizuale, chinestezice). 


3. Teoria filtrului şi atenţia selectivă 


Începând cu cercetările lui D.E. Broadbent — potrivit căruia, aten- 
ţia funcţionează ca un filtru pe baza principiului „totul sau nimic” — 
teoria şi modelul filtrului s-au îmbogăţit şi s-au precizat de-a lungul 
anilor. Funcționarea filtrului implicat în atenţia selectivă este expli- 
cată de diferiţi cercertători în moduri relativ diferite, care însă se pot 
relaţiona, multe fiind complementare. Astfel, A.Deutsch şi D.Deutsch 
arată că filtrajul se realizează la nivel superior, central, nu însă la 
periferia analizatorilor. Deci, după cum susţine şi A.Treisman, toţi 
stimulii care acţionează asupra receptorilor produc influxuri nervoa- 
se care se transmit la instanţele neurofiziologice superioare ale ana- 
lizatorilor, prelucrându-se la nivel semantic în proiecția corticală, iar 
selecţia are loc la nivelul memoriei operative printr-o „filtrare târzie” 
(Fig.8.1). 


165 


Cod fiziologic Cod psihologic 
Identificarea 
Organe | Discriminarea BER 
de simț L— >» caracteristicilor E aia E 
fizice ale SAAE semnificației RASE UA 
|N a a 3 * 
stimulilor | stimulilor 
Canale de intrare (input-ul senzorial) l Î 
MEMORIE 


Fig.8.1. Modelul de filtru al atenției selective (Broadbent, 1958). 


4. Neurochimia atenției şi unele trăsături de personalitate 


Din punctul de vedere al psihologiei diferențiale, s-a emis ipote- 
za că la unii indivizi excitația cortexului prin formațiunea reticulată 
este în mod particular scăzută, în timp ce la alții mecanismul inhibitor 
al cortexului asupra formațiunii reticulate va fi mai eficace. Subiecții 
introvertiți se încadrează în prima categorie. Tendinţa lor este de a 
evita agitația, contactele sociale, trăsături care provin din dificultatea 
pe care o au în a controla nivelurile excitației corticale pe care stimulii 
foarte intenşi o suscită la aceştia prin intermediul formaţiunii reticula- 
te. Subiecții extravertiți, dimpotrivă, caută contactele sociale şi stimu- 
lările, aparținând celei de-a doua categorii. Din cele de mai sus rezultă 
că H.J. Eysenck pune problema rolului bazelor neurofiziologice, res- 
pectiv al nivelului înnăscut de stimulare pentru buna funcționalitate a 
sistemului reticulat, în determinarea extraversiunii şi introversiunii. 

În ultimii ani s-au adus argumente noi privind înfluența unor sub- 
stanțe chimice asupra formaţiunii reticulate şi, deci, asupra vigilității 
şi atenției voluntare şi a celei involuntare. Astfel, de exemplu, funcțio- 
narea substanţei reticulate este influenţată de variațiile chimice ale gli- 
cemiei, oxigenului şi ale gazului carbonic. La fel, cea mai mare parte a 
anestezicelor şi diferite droguri acţionează asupra substanţei reticulate 
şi îi modifică funcţionalitatea, ceea ce are repercusiuni negative asupra 
atenţiei şi a diferitelor aspecte comportamentale ale persoanei. Dar, 

desigur, reglarea neurochimică nu epuizează determinările funcționa- 
lităţii atenţiei. 

Activitatea reticulară, funcţiile vegetative şi atenţia 

Relaţiile dintre activitatea formaţiunii reticulate şi funcţiile ve- 
getative sunt complexe. Facilitarea reticulară nu poate să exercite 
în acelaşi mod asupra celor două sisteme vegetative — simpatic şi 
parasimpatic. De exemplu, mărirea diametrului pupilei ce însoţeşte 
activitatea corticală este obţinută prin facilitarea activităţii fibrelor 
simpatice care comandă mărirea diametrului pupilei şi, simultan, 
printr-o inhibare a activităţii fibrelor parasimpatice, care tind să men- 
țină pupila cu diametrul micşorat. În acest context, amintim ca E.H. 
Hess a utilizat ca indicator fiziologic al activării reticulare tocmai 
creşterea diametrului pupilei şi nu desincronizarea EEG. Într-adevăr, 
creşterea diametrului pupilei este un indicator al activării reticulare, 
deci al concentrării atenţiei în raport cu stimulii recunoscuţi ca inte- 
resanţi de către subiect. 

Cercetările au arătat ca retroacţiunea pe care funcţiile vegetative o 
exercită asupra formaţiunii reticulate pot fi ele însele activatoare sau 
inhibitoare, intervenind în filtrajul senzorial, în menţinerea şi concen- 
trarea atenţiei sau în comutarea acesteia. 


5. Atenţia, vigilenţa şi activităţile informaţionale 

Vigilenţa este o stare psihofiziologică ce are ca efect pregătirea 
pentru o activitate perceptivă, motorie şi/sau intelectuală, precum şi 
desfăşurarea unor asemenea activităţi în raport cu o sarcină care soli- 
cită buna funcţionalitate a calităţilor atenţiei. În opinia lui F.J. Mack- 
worth, vigilenta este o stare activizantă a atenţiei pentru a detecta anu- 
mite schimbări specifice, uneori greu perceptibile, ce au loc în mediul 
ambiant la intervale de timp întâmplătoare şi de a răspunde la ele în 
chip adecvat. Diferenţele individuale în domeniul vigilenţei s-ar da- 
tora forţei sistemului nervos. Sarcinile de vigilență şi cele de atenţie 
sunt foarte apropiate şi cu greu pot fi disociate. Adesea, sarcinile de 
vigilenţă sunt reductibile la detecție, dar acestea din urmă se continuă 
cu identificarea, clasificarea, estimarea, calculul şi, în general, cu pro- 
cese decizionale şi acţiuni precise. 

Stările de vigilenţă, în funcţie de activităţile specializate, se struc- 
turează în cadrul detecţiei informaţionale şi al deciziei: verificare, su- 
praveghere, inspecţie. Ceea ce trebuie să domine în toate tipurile de 
activitate informațională este așteptarea selectivă, bazată pe starea de 
vigilență exprimată în efortul de a nu omite sau de a nu interpreta 
greşit vreunul din semnalele importante. 

Variabilele care influenţează performanţa într-o sarcină de vigilență 
sunt: frecvenţa semnalelor; intervalul dintre semnale; mărimea fizică a 
semnalelor, cunoaşterea semnalelor din experienţa anterioară; factorii 
de ambianță; cunoaşterea sursei de apariţie a semnalelor; asigurarea 
intervalelor de odihnă; stimulii externi cu apariție bruscă; motivaţia 
subiectului. În organizarea detecției semnalelor este mai importantă 
expectanța spațială decât cea temporală. Strategia optimă de supra- 
veghere şi de control constă în trecerea de la „atenţia de suprafaţă”, 
bazată pe operaţii de baleiaj, care realizează un fel de învăluire sin- 
cretică a stimulului complex, la atenţia focalizată, susținută prin 
vigilenţă şi prin decizii ale subiectului, racordate la exigentele struc- 
turi funcționale ale muncii. Totodată, este util ca subiectul să exerseze 
diferite procedee apte să împiedice dezactivarea şi, deci, deconectarea 
stării de vigilenţă. 


6. Însuşirile atenției 

Atenţia oamenilor se diferențiază în baza unor însuşiri, în funcție 
de structura activităţilor desfăşurate predominant, de experienţa perso- 
nală, de structurile motivaţionale etc., valorificându-se potenţialitățile 
înnăscute, specifice acestui proces psihofiziologic. 

a) Volumul atenţiei, sau câmpul de comprehensiune al atenției, se 
exprimă prin numărul de elemente sau unităţi informaţionale (litere, 
silabe, cuvinte, cifre, figuri geometrice etc.), înregistrate de subiect re- 
lativ simultan, „dintr-o privire”. Cifrele sunt percepute mai uşor decât 
literele. Dacă se utilizează cuvinte, numărul literelor este mai mare, 
iar dacă se utilizează propoziţii simple — numărul literelor este şi mai 
mare. Dacă se utilizează silabe, sunt percepute mai uşor acelea în care 
succesiunea literelor este mai familiară în limba respectivă. Formele 
grafice geometrice sunt mai uşor percepute decât literele izolate. Volu- 

mul atenției, evaluat tahistoscopic, variază în raport cu instructajul dat 
subiecților, influenţa experienţei anterioare, materialul utilizat, intensi- 
tatea şi durata stimulării, prezentarea dispersată sau grupată a materia- 
lului. Desigur, nu poate fi neglijată calitatea organizării informaţiilor ce 
se prezintă. Astfel, înlocuind unităţile simple cu simboluri matematice 
sau logice, de o mare concentrare informaţională, G.Miller a obţinut 
aceeaşi „cifră magică” 7+/-2, pe care şi alți cercetători au obținut-o 
prin prezentarea tahistoscopică a unor unități informaţionale simple. 

b) Concentrarea atenţiei este o trăsătură a atenţiei selective, foca- 
lizate. Ca urmare a direcționării selective a activităţii exploratorii a 
persoanei, susținută de factorii motivaţionali şi afectivi, în explicarea 
concentrării atenției, sub unghi fiziologic, intră în funcție principiul 
dominantei şi al inducției pozitive. Concentrarea profundă asupra unui 
obiect, fenomen sau proces, asupra unei acțiuni etc., se datorează fo- 
calizării atenției paralel cu reducerea volumului acesteia şi cu crearea 
unei stări de „neatenţie” faţă de alte elemente ale câmpului perceptiv, 
ale activităţii psihomotorii şi, în general, ale activităţii cognitive. 

c) Stabilitatea atenţiei relevă durata menţinerii neîntrerupte şi in- 
tensive a focalizării acesteia, ceea ce permite orientarea şi concentra- 
rea optimă a activității psihice în raport cu exigentele unor sarcini. 
Educarea stabilităţii atenţiei prezintă un interes practic deosebit, de- 
oarece această însușire a atenției focalizate este o condiție a reuşitei 
în toate activitățile umane, mai ales în cele care implică detectarea şi 
supravegherea unor semnale sau în sarcinile de muncă efectuate în 
condiţii de monotonie. 

d) Mobilitatea atenţiei se evaluează în raport cu capacitatea 
subiectului de a realiza deplasări ale focalizării acestui proces psiho- 
fiziologic, realizate intenţionat, în intervale scurte de timp, în raport 
cu solicitările unor sarcini. Durata necesară pentru deplasarea atenţiei 
este de minimum 1/6 secunde (Cherry Taylor). Mobilitatea atenţiei 
este determinată de capacitatea de readaptare a sistemului selectiv, 
respectiv a „filtrului”, la un nou canal de timp. 

e) Distributivitatea atenţiei vizează vechea întrebare privind po- 
sibilitatea sau imposibilitatea efectuării simultane a două acțiuni sau 
activități diferite. Deşi focalizarea atenției şi concentrarea selectivă 

nu se pot distribui spre două activităţi diferite, totuşi unele activități 
se pot efectua în acelaşi timp, dacă: (1) una dintre ele solicită atenţia 
concentrată, cealaltă fiind automatizată; (2) atenţia se comută rapid 
de la o acţiune la alta, fiind favorizate persoanele cu o mobilitate 
optimă a atenţiei; (3) diferite acțiuni sunt integrate într-o activitate 
complexă. Deci, distributivitatea atenției se caracterizează prin nu- 
mărul de acțiuni sau de activităţi pe care o persoană le poate efectua 
simultan, fără ca una să interfereze prea mult cu celelalte. 

În ansamblu, însuşirile atenţiei au note particulare şi, uneori, tendinţe 
contrarii, dar în general complementare, fiind luate în consideraţie în 
definirea profilului psihologic al unei persoane. 


7. Tipologii ale atenţiei. Criterii de clasificare 


În funcţie de prezenţa sau absenţa voinţei, atenţia poate fi: invo- 
luntară, voluntară şi postvoluntară (P.Popescu-Neveanu, T.Buzdugan, 
A.Dobrescu). Diferențe expuse în Tabelul 8.1. 


Tabelul 8.1 
Caracteristicile atenţiei involuntare, voluntare şi postvoluntare 


I. Atenţia involuntară |II. Atenţia voluntară | III. Atenţia postvolun- 
se caracterizează prin: are următoarele tară este: 
caracteristici: 


1.forma naturală şi ele-|1.formă superioară | l.formă a atenţiei ce 

mentară a atenţiei care| şi specific umană a| apare pe măsură ce 

se declanşează şi se| atenţiei; efortul voluntar iniţial 

menţine spontan; — necesar concentrării 
şi stabilităţii atenţiei 
— se reduce, coborând 
sub pragul de conşti- 
entizare datorită re- 
petării neschimbate a 
condiţiilor de activi- 
tate; 

2.nu implică vreun efort 
voluntar din partea 
subiectului; 


2. constă în orientarea 
selectivă şi focali- 
zarea energiei psi- 
honervoase asupra 
unui obiect, sarcini 
sau activităţi şi în 
menţinerea acestei 
focalizări pe o peri- 
oadă determinată de 
timp; 


2.nu implică efort vo- 
luntar; 


3.este determinată de fac- 
tori interni (interesul 
faţă de obiectul supus 
atenției, trăirile afective 
pozitive ale relației cu 
obiectele) sau/şi externi 
(intensitatea, noutatea, 
mobilitatea, gradul de 
complexitate a stimu- 
lului); 


3.implică efort volun- 
tar; 


3.frecvent întâlnită în 
activitățile bazate pe 
motivație intrinsecă 
(A.Dobrescu, 2009). 


4.durata menținerii este 
relativ redusă (maxi- 
mum 10-15 minute); 


4.trebuie să fie nu 
doar concentrată, ci 
şi mobilă, comutati- 
vă, distributivă; 


S.rolul principal al aces- 
teia este de investigare, 
explorare a noului şi de 
pregătire a intrării în 
acțiune a atenţiei vo- 
luntare. 


5.exersarea acesteia 
până când se auto- 
matizează duce la 
atenţia  postvolun- 
tară; 


6.după criteriul ran- 
gului, atenţia per- 
ceptivă şi motorie 
este mai simplă şi 
mai uşor de reglat, 
pe când atenţia 
voluntară intelec- 
tivă este mult mai 
complexă şi dificil 
de susţinut. 

Atenţia nu se manifestă în unul şi acelaşi fel în toate activităţile 
omului. Există forme mai simple şi forme mai complexe de atenţie. 
Criteriul de diferenţiere este reprezentat de natura reglajului care poa- 
te fi involuntar sau voluntar (T.Buzdugan, 2007). 

Atenţia involuntară este o formă mai simplă, întâlnită şi la animale. 
Ea poate să apară sub influenţa a două categorii de factori: externi şi 
interni. 

Factorii externi care pot determina apariţia atenţiei involuntare 
sunt: 

- intensitatea deosebită a stimulilor: un zgomot puternic, o lumi- 

nă intensă ne captează imediat atenţia; 

- noutatea şi neobişnuitul stimulilor, aspect deosebit de valorifi- 
cat în reclamele comerciale; 

- apariția sau dispariţia bruscă a stimulului, procedeu foarte mult 
utilizat pentru avertizări în circulaţia rutieră; 

- mobilitatea unui stimul pe fondul altor stimuli ficşi face ca el să 
fie foarte repede sesizat, să recapteze repede atenţia; 

- gradul de complexitate a stimulului. Un stimul simplu poate 
capta atenţia 1—2 minute, pe când unul complex pe măsură ce 
este explorat ne poate trezi interesul şi astfel îl menţinem mult 
în câmpul central al acesteia. 

Factorii interni care stimulează şi menţin atenţia involutară sunt: 

- interesul pe care-l prezintă pentru persoană acel obiect sau fe- 
nomen (interesul provoacă şi menţine un timp îndelungat aten- 
ţia către obiectul său şi duce la rezultate foarte bune: receptare 
cât mai completă, înţelegere, reţinere foarte bună în memorie); 

- actualizarea unor motive şi trăirea afectivă pozitivă a relaţiei 
cu obiectele prin care ele se satisfac, menţine nivelul energiei 
şi gradul ei de concentrare fără efort, timp îndelungat şi fără să 
apară oboseala. 

Conştiinţa faptului că o acţiune sau o activitate corespunde foarte 
bine aptitudinii pe care subiectul o are deja îi poate mobiliza cu uşu- 
rinţă atenţia, asigurând, totodată, concentrarea şi stabilirea necesară. 

Prin urmare, atenţia involuntară este avantajoasă prin aceea că 
mecanismele ei neurofuncţionale specifice asigură eficienţa pentru o 

activitate fără să apară oboseala. Însă ea nu poate fi suficientă pentru 
toate feurile de activităţi şi pentru toate momentele acestora. Chiar şi 
o activitate în ansamblu atrăgătoare are şi momente mai dificile, mai 
puţin irteresante şi, dacă nu ar interveni atenţia voluntară, ar apărea 
riscul neîmplinirii acelor acţiuni sau sarcini. 

Atenţia voluntară nu apare spontan, ca cea involuntară, ci este in- 
tenționată şi autoreglată conştient. Această formă a atenţiei este su- 
perioară atât prin mecanismele de producere, cât şi prin efectele ei 
pentru activitatea omului. Un rol important în declanşarea şi menţi- 
nerea atenţiei voluntare au mecanismele verbale şi lobii frontali. Prin 
intermediul cuvântului se ia decizia de a fi atent şi se stimulează şi 
focalizează atenţia. „Să fiu atent” este autocomanda pentru atenţia 
voluntară. Autoreglajul voluntar se exprimă în orientarea intenționa- 
tă spre obiectul atenţiei, intensificarea activităţii psihice, inhibarea 
voită a altor preocupări colaterale, izolarea de excitanți perturbatori 
sau limitarea influenţei acestora, menţinerea concentrării atenţiei pe 
durata necesară îndeplinirii acelei activităţi. Atenţia voluntară susţine 
activitatea în toate momentele ei (atrăgătoare, dar şi neplăcute, uşoare, 
dar şi grele). Voluntar se poate modula orientarea, concentrarea şi 
stabilitatea în raport cu mersul activităţii. De aceea, se consideră că 
atenţia voluntară este esenţială pentru desfăşurarea activităţii. Ea poa- 
te fi favorizată de respectarea a câtorva condiţii, şi anume: 

a) stabilirea cât mai clară a scopurilor; dacă acestea sunt vagi, aten- 
ţia se concentrează mai greu; 

b) scoaterea în evidenţă a semnificației activităţii, remarcarea con- 
secinţelor pozitive ale îndeplinirii ei, chiar dacă ea este mai dificilă; 

c) stabilirea momentelor activităţii şi identificarea acelora mai difi- 
cile care cer atenţie încordată; 

d) crearea intenţionată a ambianţei favorabile; spaţiu de lucru bun, 
bine iluminat şi aerisit, organizat şi stimulativ; 

e) eliminarea sau diminuarea factorilor perturbatori: evitarea zgo- 
motelor intense, a convorbirilor cu alţii, a tentaţiilor spre alte activi- 
tăţi. 

Atenţia voluntară apare şi se menţine cu efort, cu încordări, cu con- 
sum energetic şi de aceea nu se poate manifesta în timp nelimitat. 

După perioadele de atenţie voluntară apar momente de oboseală, de 
slăbire a atenţiei, a vigilenţei de trecere în stare de somnolenţă. Deci, 
atenţia voluntară este avantajoasă prin eficiența sa pentru toate felurile 
de activităţi, dar limitată ca posibilitate de realizare. 

Utilizarea repetată a atenţiei voluntare generează un anumit grad 
de automatizare a acesteia, transformând-o într-un sistem de deprin- 
deri. Acest ansamblu de deprinderi, de a fi atent, constituie atenția 
postvoluntară. Este un nivel superior de manifestare a atenţiei pentru 
că este la fel de bine organizată ca şi atenţia voluntară, dar în virtutea 
automatismelor implicate nu necesită încordare voluntară, obositoare. 
În şcoală, elevii din clasele mari ajung la o astfel de atenţie. Această 
formă a atenţiei serveşte cel mai bine activităţii. Însă, în desfăşurarea 
variatelor sale activităţi, omul îmbină şi complementarizează cele trei 
forme ale atenţiei, asigurând, astfel, în fiecare moment, cea mai eco- 
nomică şi eficientă energie psihonervoasă. 

După un alt criteriu, şi anume — după direcţia principală de orienta- 
re — există: atenţie externă şi atenţie internă. 

În observarea unui peisaj, în ascultarea unei conferinţe, în urmări- 
rea unui traseu, conducând automobilul, obiectul atenţiei este exterior 
nouă şi subiectul se concentrează asupra lui. 

În momentele când suntem captivaţi de amintiri, când suntem pre- 
ocupați de rezolvarea unei probleme de viaţă, când ne facem planuri 
de viitor şi imaginăm, mai ales când medităm sau chibzuim, obiectul 
atenţiei este înlăuntrul nostru, în sfera subiectivă, mintală. 

În viaţă atenţia este unitară şi cele două forme ale ei — externă şi 
internă — se îmbină, sunt complementare şi real nu pot fi disociate, dar 
este evident faptul că în anumite situaţii domină atenţia externă, iar în 
altele — atenţia internă (P.Popescu-Neveanu, 1997). 


4. Modele teoretice explicative ale atenţiei 


Datorită, pe de o parte, naturii şi structurii sale eterogene, iar, pe de 
altă parte, implicării ei în reglarea/optimizarea desfăşurării mai tutu- 
ror proceselor psihice specifice şi activităţilor integrate, atenţia a fost 
abordată şi explicată teoretic pe baza unor modele diferite — neuro- 
fiziologice, neurochimice, psihologice (motivaţionale, cognitive). 

Modelele neurofiziologice consideră că natura atenţiei este bazală 
şi intim legată de procesualitatea neuronală. În funcţie de mecanismul 
şi conţinutul concret al acestei procesualităţi, pot fi delimitate două 
asemenea modele principale: modelul dominantei (focarului de exci- 
tație dominant) şi modelul activării. 

În ordine istorică, primul care s-a afirmat a fost cel al dominantei, 
el fiind sugerat de fiziologul rus Uhtomski (principiul dominantei) şi 
dezvoltat într-o formă coerentă de Pavlov şi şcoala sa. 

Ideea de bază a acestui model rezidă în aceea că atenţia, ca amplifi- 
care a acuităţii conştiinţei în raport cu un stimul sau obiect extern, apa- 
re ca expresie a focalizării excitaţiei specifice în zona corespunzătoare 
a scoarţei cerebrale. Crearea unui astfel de focar dominant asigură blo- 
carea sau inhibarea (prin inducţie negativă) a influențelor colaterale 
şi permite desfăşurarea orientată, finalistă a percepției şi acţiunii în 
raport cu stimulul selectat. Desprinderea şi selectarea stimulilor din 
ambianţă nu pot fi realizate decât prin crearea dinamică şi selectivă a 
dominantelor corticale. 

Dominantele se pot crea pe două căi: reflex-necondiţionată, pentru 
stimulii biologici necesari, şi reflex-condiţionată, pentru stimulii neu- 
tri, care pot deveni semnale cu rol adaptativ. 

Este evident că ideea dominantei este în sine corectă şi ea a fost 
confirmată de cercetările experimentale moderne, bazate pe înregis- 
trări EEG şi RMI (imagerie reomagnetică). Obiecţia care se aduce însă 
modelului explicativ al atenţiei, bazat pe această idee, este că în el se 
absolutizează rolul scoarţei cerebrale şi se neglijează aproape complet 
rolul formațiunilor subiacente. 

Modelul activării a intrat în scenă către sfârşitul primei jumătăţi a 
secolului XX, în urma studiilor asupra formaţiunii reticulate şi a des- 
coperirii sistemului reticulat activator ascendent — SRAA (Moruzzi şi 
Magoun, 1947, 1948), situat la nivelul trunchiului cerebral. S-a stabilit 
că producerea stării de veghe şi menţinerea ei în timp se datorează 
influenţei activatoare difuze, pe care SRAA o exercită asupra scoarţei 
cerebrale. 

Segmentul diencefalic al sistemului reticulat (Jaspers, 1950) exer- 
cită o influenţă de activare focalizată şi realizează, de asemenea, ope- 

raţii de filtrare şi facilitare în sfera input-urilor senzoriale simultane 
(concurente). Prin intermediul sistemului reticulat, la nivelul scoarţei, 
se creează două forme de activare: activarea de fond, care corespunde 
stării de veghe şi se întreţine prin circuitul reticulo-cortico-reticulat 
(creşterea potenţialului în sistemul reticulat intensifică tonusul de exci- 
tabilitate al scoarţei cerebrale; aceasta are ca efect creşterea intensității 
semnalelor corticale asupra formaţiunii reticulate; slăbirea potenţia- 
lului în formaţiuni reticulate determină slăbirea intensității tonusului 
de excitabilitate la nivel cortical; ca urmare, se intensifică din nou in- 
fluenţa activatoare a formaţiunii reticulate asupra scoarței, starea de 
veghe menţinându-se la nivel adecvat); activarea indusă (provocată), 
care se produce la acţiunea unor stimuli noi din ambianţă şi se concre- 
tizează comportamental în reflexul generalizat de orientare, urmat de 
reflexul localizat, având ca rezultat apariţia atenţiei involuntare. 

Blocarea sistemului reticulat duce inevitabil la scăderea tonusu- 
lui cortical, la eliminarea condiţiei bazale a atenţiei şi la scufundarea 
subiectului într-o stare de inhibiţie generalizată profundă. În experi- 
mentele princeps ale lui Moruzzi şi Magoun, efectuate pe pisică, s-a 
demonstrat că, în cazul unei secţionări a traseului reticulat, starea de 
inhibiție ce se instaurează după aceea nu mai poate fi înlăturată prin 
niciun fel de stimulare externă, fie ea şi nocivă. Forma iniţială a mo- 
delului a fost completată cu ipoteza „filtrului”, emisă de către D.E. 
Broadbent (1958). Potrivit acesteia, atenţia funcţionează ca un filtru, 
fiind subordonată legii „totul sau nimic”. 

Problema care se ridică este de a stabili la ce nivel se organizează 
şi operează mecanismul filtrului. Unii autori (A.Deutsch şi O.Deutsch, 
1982) susţin că acesta se integrează la nivel central şi în niciun caz la 
periferia analizatorilor. 

Barlow (1960), dimpotrivă, prin a sa ipoteză a „parolei”, susține 
că filtrarea trebuie să aibă loc cât mai aproape de intrare, pentru a se 
evita interferenţele ulterioare şi consumul energetic inutil la nivel cor- 
tical. Problema rămâne deschisă. La întrebarea „În ce anume constă 
funcţia filtrului?” răspunsurile, de asemenea, diferă. După Broadbent, 
filtrul blochează informaţiile nerelevante; după Neisser, el tonifică şi 
potenţează semnalele relevante, amplificând efectul lor psihologic; 

după Treisman, mecanismul filtrului nu blochează, ci doar diminuează 
intensitatea semnalelor care nu fac obiectul atenţiei, împiedicându-le 
astfel să ajungă la veriga corticală a analizatorilor. 

Filtrarea se corelează permanent cu comutarea, care, trebuie presu- 
pus, este dictată de dinamica activităţii sau a stărilor interne de nece- 
sitate ale subiectului. 

Modelele neurofiziologice pot fi considerate suficiente pentru ex- 
plicarea producerii şi menţinerii atenţiei involuntare, dar insuficiente 
pentru explicarea şi a atenţiei voluntare. 

Modelele neurochimice tind să lege atenţia de reacţii şi transfor- 
mări mai profunde, care au loc la nivelul creierului. Ele au fost pro- 
pulsate de descoperirile din ultimele decenii privind rolul mediatorilor 
şi neurotransmiţătorilor în „modelarea” funcţionării sistemului nervos 
central. 

Fenomenul activării selective şi diferenţiate de la un individ la al- 
tul este considerat efectul raportului de concentraţie dintre mediatorii 
stimulatori şi cei inhibitori. Astfel, după M.Zuckerman (1983), „cău- 
tarea de senzaţii” (sensation seeking) sau „evitarea senzaţiilor” (sen- 
sation avoidance) sunt condiţionate de nivelul activării cerebrale, care, 
la rândul lui, este determinat de nivelul catecolaminelor din sistemul 
limbic (dopamina, serotonina, norepinefrina). Datele obținute de D.E. 
Remond (1985) şi C.J. Fowler (1986) arată că nivelul monoamino- 
oxidei (MAO) şi al endorfinelor este în raport invers cu activismul 
cerebral şi, implicit, cu nivelul vigilenţei şi al atenţiei (orientate spre 
exterior). 

Atât MAO, cât şi endorfinele au acţiune inhibitorie asupra recepto- 
rilor, ceea ce atestă că filtrajul începe de la periferie. Un nivel crescut 
al MAO determină reducerea catecolaminelor în sistemul limbic, fă- 
când să diminueze corespunzător activismul psihic. 

S-a demonstrat, apoi, că funcţionarea SRAA poate fi influenţată 
de variațiile chimice ale glicemiei, oxigenului şi ale gazului carbonic, 
precum şi de acţiunea drogurilor, care, se ştie, au efecte stimulative 
(cofeina) sau perturbatoare (LSD) asupra stării de atenţie. 

Modelele psihologice pun accentul pe latura psihică a atenţiei, pe 
structurarea şi funcţionarea ei în concordanţă cu procesele reflecto- 

rii specifice, cu motivele şi scopurile activităţii subiectului. Ele leagă 
atenţia de schemele de organizare şi funcţionare a conştiinţei: aten- 
ţia devine indicatorul cel mai pregnant al conştientizării unei situaţii 
(obiect) şi al caracterului conştient al activităţii pe care o desfăşoară 
într-un moment sau altul. 

Modelele motivaţionale îşi au originea în teoria psihanalitică a in- 
conştientului şi în teoria behavioristă a întăririi. 

Esenţa lor constă în aceea că atenţia este considerată ca expresie 
a condiţiilor şi proceselor motivaţionale din interiorul organismului, 
ea selectând şi delimitând ceea ce are semnificaţie şi este util de ceea 
ce este indiferent (Berlyne, 1968, 1970; Maslow, 1970; Zörgö, 1980; 
Nuttin, 1983). 

Între nivelul şi orientarea atenţiei, pe de o parte, şi nivelul activării 
motivaţionale, pe de alta, se stabileşte un raport direct proporţional. În 
cazul când în prim-plan nu se află o trebuinţă sau un interes propriu- 
zis al subiectului, rolul întăririi interne va fi luat de întărirea externă 
(ordin, obligaţie, comandă, apreciere), care va acţiona prin interme- 
diul reglajului voluntar. 

„„Căderea” motivaţiei, care se produce în stările de depresie profun- 
dă, se acompaniază cu „absenţa psihică”, respectiv, cu blocarea atenţiei 
faţă de evenimentele din lumea externă şi faţă de acţiune; dimpotrivă, 
diversificarea şi alternarea succesivă a stărilor de motivaţie duce la 
vivacitatea atenţiei şi la lărgirea sferei sale de operare. Chiar în cazul 
în care este vorba de procesele cognitive, atenţia care se implică în 
realizarea lor este stimulată tot de factori motivaţionali (curiozitatea, 
interesele de cunoaştere). 

Modelele cognitive leagă atenţia primordial de selectarea, proce- 
sarea şi utilizarea informaţiilor în contextul interacțiunii generale a 
omului cu lumea. 

Unul dintre aceste modele se întemeiază pe paradigma ascultării 
dihotomice (cu fiecare ureche separat) a unor serii de semnale auditive 
(Preda, 1991). Deşi sarcina pare dificilă, rezolvarea ei nu este imposi- 
bilă, fapt demonstrat de activitatea dispecerilor care dirijează zboruri- 
le aeriene. Aceştia primesc simultan mesaje de la mai multe avioane 
aflate în zbor, pe care le tratează şi le interpretează distinct, fără a le 

amesteca sau confunda. Într-o altă situaţie, când ne afundăm într-o 
lectură sau într-o meditaţie, cresc considerabil pragurile pentru restul 
stimulilor, aceştia, psihologic, încetând parcă să existe. Se consideră 
că sistemul de tratare a informaţiilor dispune de operatori speciali de 
selecţie, centrare şi transfer (comutare), susținând concentrarea, stabi- 
litatea şi mobilitatea atenţiei. 

Altfel spus, raporturile de dominanţă şi alternanță dintre operatorii 
de receptare, tratare şi interpretare a informaţiei reprezintă principalul 
factor prin prisma căruia ar trebui explicată atenţia. 

Un alt model cognitiv se întemeiază pe ipoteza existenţei a două 
modalităţi distincte de analiză a informaţiei: una automată, necon- 
diţionată, care funcţionează la fel pentru toate semnalele receptate; 
cealaltă — selectiv orientată, condiţionată de semnalele receptate ante- 
rior şi care se centrează pe preluarea semnalelor interesante, relevante. 
În cazul când un semnal relevant intră pe un canal pasiv, „neatent”, 
printr-un operator special el este transferat canalului activ (atent). Co- 
ordonarea celor două modalităţi de analiză menţionate mai sus este 
interpretată ca rezultat al învăţării, al unui exerciţiu îndelungat. 

În fine, cel de-al treilea model cognitiv se fundamentează pe refe- 
rirea la ipoteza operatorilor constructivi (Pascual-Leone, 1984; de Ri- 
baupierre, 1983), potrivit căreia procesarea informaţiei are un caracter 
secvențial, în cadrul fiecărei secvenţe atenţia intervenind atât punctual 
(funcţie specifică), cât şi integrator (funcţie generală). Pe fondul unui 
repertoriu general de scheme notate de autor cu H, printr-un proces de 
„preasimilare” se creează un câmp de activare actuală, notat cu H*. 
Acesta pune în funcţiune operatori specifici care se aplică diferențiat 
fluxului de semnale ce se receptează în momentul dat (unii operatori 
organizează input-ul senzorial, alții efectuează codarea informaţiei, 
alţii — compararea cu anumite criterii şi etaloane, alţii — integrarea şi 
evaluarea semantică etc.). 

Pasqual-Leone introduce în modelul său şi un operator de inhibi- 
ţie — I, care blochează activ şi direct schemele nepertinente, incom- 
patibile cu ceea ce urmăreşte subiectul. La acesta se mai adaugă ope- 
ratorul M, al rezervei de energie mentală, care permite amplificarea 
activării schemelor adecvate pentru abordarea-rezolvarea sarcinii sau 

problemei date şi care nu sunt activate direct prin impactul senzorial 
sau prin alţi factori, ca, de exemplu, cei motivaționali. Se apreciază că 
schemele activate prin operatorul M devin dominante şi importante, 
îndeosebi în situaţiile derutante, când schemele selectate anterior nu 
duc la găsirea soluţiei. Există şi alţi operatori, care, alături de cei men- 
ționaţi, asigură constituirea şi organizarea intelectivă, mentală a aten- 
tiei, incluzând aspectele abstractizării şi formalizării (atenţia implicată 
în gândirea formal-abstractă are altă organizare decât cea senzorială 
sau motorie). 

Ca observaţie generală la modelele cognitive, se poate spune că, 
deşi plauzibile, ele se pretează mai puţin la verificare empirică, expe- 
rimentală decât cele neurofiziologice, neurochimice şi motivaţionale. 

Între toate modelele prezentate mai sus nu trebuie însă să vedem o 
relaţie de incompatibilitate şi exclusivitate reciprocă, ci una de com- 
plementaritate, fiecare relevând laturi pe care celelalte nu-şi propun să 
le abordeze. 


Activităţi de învăţare: 


1. Enumeraţi şi descrieţi succint proprietăţile atenţiei. 

2. Analizaţi comparativ felurile atenţiei. 

3. Caracterizaţi particularităţile atenţiei în diverse perioade ale 
dezvoltării ontogenetice. 

ANEXE 
MODELE DE TESTE DE EVALUARE / AUTOEVALUARE 


Tema I. Senzaţia — proces psihic de captare, înregistrare şi pre- 
lucrare precoce a informaţiilor 


1.1.  Definiţi conceptul de senzaţii şi funcţiile lor. 

1.2.  Analizaţi procesul de formare a senzaţiilor. 

1.3.  Ilustraţi prin exemple rolul senzaţiilor în activitatea profesio- 
nală a omului. 


Tema II. Percepția — proces psihic de prelucrare profundă a 
informaţiilor 


2.1.  Definiţi conceptul de percepţie. 

2.2.  Caracterizaţi complexitatea percepţiei. 

2.3,  Demonstraţi legile sensibilităţii şi ale percepţiei care trebuie 
aplicate la elaborarea și afişarea unui aviz publicitar. 


Tema III. Reprezentarea — proces psihic de reexprimare a in- 
formațiilor 


3.1.  Caracterizaţi rolul limbajului în formarea reprezentărilor. 

3.2.  Argumentaţi importanţa altor procese cognitive în formarea 
reprezentărilor. 

3.3.  Ilustraţi prin exemple diferite tipuri de reprezentări. 


Tema IV. Memoria — proces psihic de encodare, stocare şi recu- 
perare a informaţiilor 


4.1.  Definiţi conceptul de memorie și argumentați importanţa ei. 
4.2.  Determinaţi şi analizați mecanismele memoriei. 
4.3,  Elaboraţi un program de dezvoltare a memoriei. 


Tema V. Gândirea — proces psihic intelectual de prelucrare lo- 
gică şi raţională a informaţiilor 


5.1.  Caracterizaţi conceptul de gândire ca proces cognitiv. 
5.2.  Ilustraţi operaţiile gândirii şi strategiile algoritmice şi 
euristice. 

5.3.  Exemplificaţi rolul calităților gândirii în activitatea 
profesională a omului. 


Tema VI. Limbajul — formă principală de comunicare între 
oameni 


6.1.  Caracterizaţi şi exemplificaţi formele limbajului. 
6.2.  Analizați mecanismele neurofiziologice ale limbajului. 
6.3.  Demonstraţi interacțiunea limbajului cu gândirea. 


Tema VII. Imaginaţia şi creativitatea — procese de combinare, 
recombinare şi creare a noului 


7.1.  Definiţi conceptul de imaginaţie ca proces cognitiv. 
7.2.  Caracterizaţi procesul imaginativ. 
7.3.  Identificaţi şi exemplificaţi blocajele în calea creativităţii. 


Tema VIII. Atenţia — condiţie facilitatoare în cunoaştere şi ac- 
țiune 


8.1.  Reproduceţi noţiunea de atenție și caracterizați funcțiile 
atenţiei. 

8.2.  Stabiliţi, pe baza unor exemple, rolul atenţiei în activitatea 
umană în general şi în activitatea de învăţare, în special. 

8.3.  Elaboraţi recomandări pentru dezvoltarea proprietăţilor 
atenţiei. 

TEMATICI PENTRU REFERATE, PROIECTE DE CERCETARE, 
ESEURI, PREZENTĂRI POWER POINT, COMUNICĂRI 


e Importanţa senzaţiilor în viața umană 

e Manifestarea psihicului senzorial la om 

e Știința despre mirosuri (R.H. Rait) 

e Rolul percepţiei în activitatea de învăţare 

e Percepția spaţiului, timpului și a mișcării 

e Iluziile percepţiei 

e Percepția omului de către om 

e Rolul reprezentărilor în dezvoltarea proceselor cognitive 

e Impactul memoriei în reuşita școlară 

e Condiţii de memorare eficientă la elevi 

e Memoria și motivaţia 

e Evoluţia proceselor cognitive şi senzoriale în plan ontogenetic 
e Euristica — ştiinţa despre gândirea creatoare 

e Stimularea gândirii critice la elevi și studenți 

e Modalităţi de dezvoltare a gândirii abstracte la preadolescenţi 


e Rolul factorilor de mediu în dezvoltarea limbajului la copiii de 
vârstă preșcolară 


e Limbajul şi comunicarea 
e Specificul comunicării la copiii de vârstă preşcolară 
e Originalitatea — însuşirea principală a creativităţii 
e Metode de stimulare a creativității 
e Dezvoltarea imaginaţiei creative la copii 
e Atenția și voința 
Teoriile psihologice ale atenţiei 
Specificul atenției la preșcolari şi şcolarii mici 

ACTIVITĂŢI PRACTICE, EXERCIŢII, TESTE DE EVALUARE A 
PROCESELOR COGNITIVE PENTRU SEMINARE 


SENZAŢIILE 


Lucrarea practică „Rolul senzaţiilor şi percepțiilor în activita- 
tea cognitivă” 

Scopul: A demonstra rolul senzaţiilor şi percepţiilor în activitatea 
cognitivă umană. 

Material utilizat: Un set de obiecte mici. 

Mersul experimentului. Subiectul experimental închide ochii, lui 
i se pune în palmă un obiect mic şi, fără să-l pipăie, subiectul răspun- 
de la întrebarea: „Ce simțiţi dvs.? şi „Ce puteţi spune despre acest 
obiect?“. Așa se determină senzațiile separate. 

Apoi cu ochii închişi subiectul pipăie acest obiect și își formea- 
ză o imagine integrală a obiectului, răspunzând la întrebarea: „Ce 
puteţi spune despre acest obiect?“. Aşa se proiectează percepţia şi 
recunoașterea obiectului. 

După efectuarea experimentului demonstrativ, studenţii lucrează 
în perechi, pe rând realizând rolul de experimentator şi de subiect ex- 
perimental. Răspunsurile sunt înregistrate în tabel. Apoi se analizează 
rezultatele experimentului şi studenţii formulează concluzii. 


Tabel 
S Descrierea senzatiilor şi Varianta 
Nr. seriei RI Ipoteza S 
percepţiilor corectă 
PERCEPȚIA 


Test privind percepţia senzorială 


Instrucţiune: Citiţi întrebarea şi alegeţi unul dintre răspunsurile 
(A, B, C sau D) care vi se pare cel mai apropiat de experiența dum- 
neavoastră. După ce aţi răspuns la cele 15 întrebări, comparaţi cu grila 
de analiză. 

1. Când vă treziţi dimineaţa, ce remarcaţi în primul rând? 
A. sunetul deşteptătorului,; 
B. căutaţi să zăriți lumina zilei printre jaluzele; 
C. vă gândiţi la ziua care vă aşteaptă; 
D. senzaţia de căldură de sub pătură, pe care va trebui să o pără- 
siţi curând. 


2. Vă plimbaţi pe o plajă: 
A. remarcaţi zgomotul valurilor şi țipetele pescăruşilor; 
B. mirosul aerului şi senzaţia brizei încărcate de picături; 
C. vă spuneţi că aţi ales un moment potrivit pentru a vă plimba; 
D. admiraţi peisajul. 


3. Când luaţi autobuzul: 
A. priviţi oamenii din jur; 
B. vă cufundaţi în gândurile dvs.; 
C. găsiţi că autobuzele sunt prost climatizate, întotdeauna este 
prea cald sau prea frig; 
D. ascultați conversațiile celor din jur. 


4. La restaurant, în afară de calitatea bucătăriei, vă place: 
A. să existe o muzică de fond; 
B. sala să fie frumos decorată; 
C. scaunele să fie confortabile; 
D. meniul să fie schimbat des. 


5. Când vă faceţi cumpărăturile la supermarket, ce vă enervează 
mai mult, în afara faptului că trebuie să aşteptaţi la casă? 

A. să constataţi că preţurile au crescut din nou; 

B. vocea angajatului care face diverse anunţuri la microfon în 
speranţa că vă va face să cumpăraţi ceva; 

C. să nu găsiți produsele dvs. obişnuite în acelaşi loc pentru că 
acestea sunt amplasate în alt loc; 

D. absenţa contactului uman personalizat; nu găsiți un vânzător 
care să vă sfătuiască atunci când căutaţi o informaţie pre- 
cisă. 


187 


6. Intrând într-o biserică, ceea ce vă atrage atenţia este: 
A. mirosul de tămâie; 
B. semiobscuritatea în care distingeţi licărirea lumânărilor şi vi- 
traliile; 
C. liniştea; 
D. nimic nu vă reţine în mod deosebit atenţia, toate bisericile se 
aseamănă puţin, dar nu v-aţi întrebat de ce. 


7. Când plouă vara în vacanţă: 
A. vă spuneţi că este o zi pierdută; 
B. apreciaţi mirosul pământului umed; 
C. observați curcubeul; 
D. ascultați căderea picăturilor. 


8. Intraţi într-o discotecă: 
A. găsiţi că muzica sună prea tare sau prea încet; 
B. căutaţi să observați aranjamentul sălii, luminile etc.; 
C. ştiţi imediat dacă ambianța este bună; 
D. vă felicitaţi că aţi rezervat o masă. 


9. Vecinii dvs. se întorc din concediu: 
A. arată foarte bine; 
B. s-a terminat cu liniştea, sunt foarte simpatici, dar ce gălăgioşi 
sunt! 
C. vă bucuraţi pentru ei; 
D. vă gândiţi că în curând va fi rândul dvs. să plecaţi în vacanţă. 


10. Luaţi benzină de la o pompă cu autoservire: 
A. controlaţi atent cifrele luminoase care defilează pe contor; 
B. zgomotul dispozitivului automat vă anunţă când s-a făcut plinul; 
C. e bine să ieşiţi la aer, păcat că acum miroase a benzină; 
D. vă gândiţi la consumul maşinii sau la altceva. 


11. Vă găsiţi într-un bâlci: 
A. este mult zgomot; 

B. culorile căluşeilor şi ale tarabelor sunt vii, strălucitoare; 
C. vă simţiţi înghesuit şi împins de mulţimea de gură-cască; 
D. vă face să vă gândiţi la alte bâlciuri şi le comparaţi. 


12. Sunteţi în maşină, pe drum, dar nu dvs. conduceţi: 
A. priviţi peisajul; 
B. căutaţi un post de radio care vă place; 
C. vă destindeţi; 
D. încercaţi să vă gândiţi la altceva, pentru că sunteţi tentat să 
criticaţi şoferul. 


13. Faceţi baie: 
A. apreciaţi căldura apei pe corpul dvs.; 
B. savuraţi în pace un moment de linişte sau profitaţi pentru a 
asculta muzică; 
C. vă spuneţi că este cu adevărat agreabil să vă destindeţi în acest 
mod; 
D. visaţi privind spuma. 


14. Încercaţi un pulover într-un magazin, iar cel pe care îl cumpă- 
rați este: 
A. cel mai confortabil şi agreabil la atingere; 
B. cel care vi se potriveşte cel mai bine când vă priviţi în oglindă; 
C. cel despre care vă spuneţi că vă va aduce satisfacție; 
D. cel care, gândindu-vă bine, vi se pare cel mai potrivit utilizării 
pe care i-o atribuiţi. 


15. Sunteţi la prieteni şi pisica lor vine miorlăind să se frece de 
picioarele dvs.: 
A. are un aer atât de simpatic, încât o luaţi imediat pe genunchi; 
B. auzind-o miorlăind, vă întrebaţi ce vrea; 
C. blana sa este atât de moale, că nu rezistaţi să n-o mângâiaţi; 
D. gândiţi că pisica asta este şi ea un factor care consolidează 
prietenia dvs. cu stăpânii ei. 

Cotare: 


1 [2 13|14|5|6|7|8|19I10|11|12|13|14|15 

AJAID|IA|BICIDIAIBIBIA|B|IBICIBI A 
B|IDIAIBICIBICIBIAJA|BIAIDIB|A|YV 
D|IBICICIDI|IAIBI|CICICICICIALA|C | Ch 
CICIBIDIAID|IAlDIDIDIDIDICID|D| DI 


Încercuiţi răspunsurile dvs. şi faceţi totalul pentru fiecare rând. 
Rândul pe care totalizaţi cele mai multe răspunsuri corespunde mo- 
dului dvs. de percepţie dominant. 


Interpretare 

Auditiv. Trăiţi într-un univers al sunetelor, îi apreciaţi pe cei pe 
care îi întâlniți după sunetul vocii. Când vorbiţi, sunteţi atent la cu- 
vintele pe care le folosiţi, căutându-le pe cele care sună bine şi care 
corespund la ceea ce doriţi să spuneţi. Chiar dacă nu sunteţi muzici- 
an, apreciaţi muzica şi vi se întâmplă des să fredonaţi. Nu sunteţi un 
fizionomist, dar recunoaşteţi uşor oamenii după sunetul vocii, mai 
ales la telefon. Vă place să sporovăiţi şi ştiţi să ascultați, aceasta fiind 
principala sursă a intuiţiei şi a înțelegerii dvs. Trebuie să rămâneţi to- 
tuşi vigilent, pentru că dialogul dvs. interior nu aşteaptă decât să preia 
comanda şi aceasta vă poate duce uneori foarte departe de real. 

Vizual. Aveţi simţul observaţiei şi al orientării, sunteţi un fizio- 
nomist. Când învăţaţi ceva, aveţi nevoie să priviţi pentru a înţelege şi 
a reţine. Sunteţi imaginativ şi creativ. Sunteţi sensibil la decorul care 
vă înconjoară, ceea ce poate de asemenea să vă pună în încurcătură 
uneori. Aveţi tendinţa de a vă face o idee despre ceilalţi la prima 
vedere, ceea ce nu este întotdeauna în favoarea dvs. Sunteţi atent la 
imaginea proprie, atât pentru dvs., cât şi pentru ceilalţi. Aceasta poa- 
te de asemenea să vă fie nefavorabil dacă vă lăsaţi prea uşor influen- 
tat de aparenţe; trebuie să încercaţi să vă temperaţi rapiditatea de a 
judeca „la prima vedere”, confruntând-o cu dialogul dvs. interior. 

Chinestezic. Sunteţi sensibil la ambianţă, ştiţi să fiți călduros şi 
să-i faceţi pe alții să se simtă în largul lor. Ştiţi să trăiţi, cei cu care vă 
întâlniți vă găsesc simpatic pentru că ştiţi din instinct să-i înţelegeţi 
pe alţii. Sunteţi plin de bun-simţ, iar pentru a vă convinge trebuie 
utilizate argumente solide, probe tangibile. Sunteţi fidel în prietenie 
şi sentimentele vă sunt solide şi stabile, dar incapacitatea de a trişa, 
dacă sunteţi dezamăgit, deseori este definitivă. Vă blocaţi uşor când 
simţiți impresii negative; când se întâmplă, pentru a ieşi din ase- 
menea situaţii, trebuie să faceți apel la percepţia vizuală şi auditivă 
pentru a face bilanţul şi a vă adapta comportamentul. 


Dialog interior. Reflectaţi mult şi, deseori, raţiunea trece în faţa 
pasiunii. În mod regulat, vă spuneţi că ar fi trebuit să acţionaţi altfel 
şi răsuciți problemele în minte până ce găsiţi o soluție acceptabilă. 
În multe cazuri aveţi impresia că trăiţi cu încetinitorul, pentru că 
percepțiile senzoriale le traduceţi imediat în cuvinte. Este foarte util 
pentru a comenta (pentru a ieşi din) situaţiile dificile, dar aceasta frâ- 
nează considerabil aptitudinea de a trăi momentele agreabile. Pentru 
a ajunge la acest lucru, trebuie să căutaţi să vă dezvoltați percepția 
vizuală, auditivă şi chinestezică. 


Testul „Ce lipseşte?” 


Testul evaluează percepția, atenţia și spiritul de observaţie. Testul 
conţine 9 imagini ale obiectelor care au lipsă unele detalii. 

Instrucţiunea: Subiectul experimental este solicitat să observe 
atent fiecare imagine şi să recunoască şi să numească obiectul. În ca- 
zul în care subiectul experimental nu poate să răspundă, el înaintează 
ipoteze. Subiecţii scriu răspunsurile în tabel. 

A 
pere | 
d pe Tran V 
"Nr 
Tabel 
Nr. desenului] Răspunsul SE Ipoteze Răspunsul corect 


Interpretare: Pentru fiecare răspuns corect se acorda câte 
un punct. În cazul în care subiectul experimental recunoaște toa- 
te obiectele, putem constata nivelul superior de percepție şi spiritul 
de observaţie. La finele lucrării se analizează rezultatele obţinute şi 
studenții formulează concluzii. 


MEMORIA 
Tehnica de cercetare a memoriei auditive 

Tehnica măsoară capacitatea subiectului de a memoriza diferite 
cuvinte care i-au fost prezentate auditiv. Se aplică de la vârsta şcolară 
mică. 

Instrucţiunea: „Am să vă citesc mai multe cuvinte. Voi să fiți 
foarte atenți și să căutaţi să le ţineţi minte, pentru că după ce le voi citi 
pe toate, am să vă cer să le scrieţi. Acum fiți atenţi la cuvintele pe care 
am să vi le citesc”. 

Cuvintele sunt citite cu aceeași voce şi intonaţie. Viteza de citire 
trebuie să fie de un cuvânt la un interval de 2 secunde. După ce au fost 
citite: „Acum scrieţi toate cuvintele care v-au mai rămas în minte. Nu 
trebuie să ţineţi cont de ordinea în care au fost citite. Le scrieți aşa cum 
vă vin în minte”. Pentru scrierea cuvintelor memorate studenţilor li se 
dă 3 minute. 


Planșa cu cuvinte 


hotar dreptate deal 
negustor steag veselie 
sălbatic bătrân brad 
lemnar curaj icoană 
fluier pământ sanie 
ciocan nuntă casă 
animal soare foc 

ceas grâu minciună 
secure sânge armată 
ministru câine gard 


Interpretare: Cotarea se realizează prin totalul cuvintelor corect 
reproduse. 


Etalonul 


Vârsta Nivel scăzut Nivel mediu Nivel înalt 
14 ani şi peste 9 Il 14 


Daca studentul reține corect 9 cuvinte, rezultatul lui se încadrează 
în medianul inferior, dacă reţine 14 sau mai multe, se încadrează în 
quartilul superior. 


Tehnica de studiere a memoriei vizuale 


Testul evaluează capacitatea subiectului de a memora mai multe 
cuvinte expuse vizual. Proba se poate aplica individual şi colectiv de 
la 8 ani. 

Instrucţiunea: Subiectul experimental primeşte fișa de lucru. Ex- 
perimentatorul menţionează: „Am să vă arăt mai multe cuvinte din 
acest tabel, pe care trebuie să le ţineţi minte ca imediat să le scrieţi 
în fişa de răspuns așa cum vi le amintiţi. Acum priviţi cuvintele”. Se 
expune planga cu cuvinte. Timpul de expunere este 3 minute. După 
ce a expirat timpul, la cuvântul „Stop” planşa se înlătură. „Acum 
scrieți cuvintele care v-au rămas în minte. Nu trebuie să ţineţi seama 
de ordinea în care au fost expuse; scrieţi-le aşa cum vă vin în minte”. 
Pentru scrierea cuvintelor memorate se dau 3 minute. 


Planșa cu cuvinte 


oraş copac piatră 
noroc învăţat lege 
fluture drum scaun 
pământ carte fum 
iarbă şarpe căruță 
împărat lapte călugăr 
uriaş biserică bunătate 
melc mormânt apă 
cizmă fântână pădure 
vale cheie frunză 


Interpretare: Pentru fiecare cuvânt reprodus corect se atribuie 
câte 1 punct; adică, cota este reprezentată prin totalul cuvintelor co- 
rect reținute. Raportarea rezultatelor la etalon se face în felul următor: 
dacă S.E. de 17 ani reţine mai puţin de 17 cuvinte, se încadrează în 
quartilul inferior, dacă reţine 23 cuvinte şi mai mult, se încadrează în 
quartilul superior. 

Etalonul 


Centile 
25 50 75 
17 ani şi peste 23 


Vârsta 

Testul de studiere a memoriei vizuale de imagini 


Testul evaluează şi examinează memoria vizuală a omului. 
Instrucţiunea: Priviţi imaginea de mai jos timp de 5 secunde. 


Acoperind cu o foaie desenul, răspundeţi: Câte obiecte se află în 
imagine? Variante de răspuns: a) 18, b) 19, c) 20, d) peste 20. Subiec- 
tul trebuie să le numească pe acelea pe care le-a memorat. 

Interpretare: Se reține numărul de cuvinte enumerate de subiect şi 
se raportează la barem. Apoi rezultatele experimentului se analizează 
şi studenții formulează concluzii. 


nivel inferior numeşte până la 6 obiecte 
nivel mediu numește 7-10 obiecte 
nivel superior numeşte mai mult de 11 obiecte 


Memoria mecanică și logică 


Scopul. Studierea memoriei logice şi a celei mecanice prin metoda 
memorării îmbinărilor de cuvinte. 

Material. Două coloniţe de cuvinte 


Coloniţa nr. 1 


Coloniţa nr. 2 


păpuşă — joc 
găină — ou 
pâine — cuțit 

cal — sanie 

carte — învăţător 
fluture — muscă 
periuţă — dinţi 
zăpadă — iarna 
iepure — vânător 
stilou — caiet 
vacă — lapte 
prune — compot 
lampă — seară 
sunet — lecţie 
transport — drum 


cărbune — fotoliu 
pieptene — pământ 
burete — divan 
pălărie — albină 
ulcior — hârleţ 
peşte — incendiu 
chibrit — oaie 
râzătoare — mare 
ghete — butoi 
peşte — soare 
fereastră — ciorbă 
busolă — clei 
pițigoi — soră 
robinet — vânt 
telefon — nouri 


Mersul experimentului. Experimentatorul citeşte subiectului ex- 
perimental 15 perechi de cuvinte din prima coloniţă (intervalul dintre 
perechi fiind de 5 sec.). După o pauză citeşte numai cuvintele din 
partea stângă a coloniţei (la in interval de 10 sec.) şi subiectul trebuie 
să scrie cuvintele memorate din partea dreaptă a coloniţei. 

Asemănător se procedează şi cu cea de-a două coloniță de cuvinte. 

Prelucrarea datelor obţinute. Rezultatele experimentului se 
înscriu în tabel. Apoi rezultatele experimentului se analizează şi 
studenţii formulează concluzii. 


Tabel 
Volumul memoriei logice Volumul memoriei mecanice 
Nr. cuvin- | Nr. de Coeficien- |Nr. cu- |Nr. de  |Coeficientul 
telor cuvinte |tul memo- |vintelor |cuvinte | memoriei 
din prima | memorate | riei logice | din col. |memo- |logice 
col. A 1 B1 Cl1=B 1/ [adoua [rate B2 |C2=B2/ 
Al A2 A2 

GÂNDIREA 


Testul „Şiruri numerice” 


Proba evaluează aspectul logic al gândirii matematice. Testul se 
aplică la adulți. 
Instrucţiunea: „Vi se prezintă 10 șiruri de cifre. Voi trebuie să 
găsiți legitatea construirii fiecărui rând şi să continuaţi şirul cu numere 
lipsă”. Timpul realizării testului este de 2 minute. 


pd 


OONAN AaAUUN 


„2, 3496 T 

.6,9, 12, 15, 18, 21; 

. 1,2, 4, 8, 16, 32; 

4, 5, 8, 9, 12, 13; 

. 19, 16, 14, 11, 9, 6; 

. 29, 28, 26, 23, 19, 14; 
. 16, 8, 4, 2, 1, 0.5; 

. 1,4,9, 16, 25, 36; 
.21, 18, 16, 15, 12, 10; 


10. 3, 6, 8, 16, 18, 36. 


Interpretarea este prezentată în tabel. Apoi rezultatele experimen- 
tului se analizează şi studenții formulează concluzii. 


Tabel 
: Numărul | Punc- Nacu X 
Timp ; dezvoltării 
de greşeli | te A jee 
gândirii logice 
2 min. < 0 5 Nivel foarte înalt 
2 min. 10 sec. - 4 min. 30 sec. |0 4 Nivel înalt 
4 min. 35 sec. - 9 min. 50 sec. |0 3+ Nivel bun 
4 min. 35 sec. - 9 min. 50 sec. | 1 3 Nivel mediu 
2 min. 10 sec. - 4 min. 30 sec. | 2-3 3- Nivel scăzut 
4 min. 35 sec. - 15 min. 4-5 2 Nivel scăzut 
10 min. — 15 min. 0-3 2+ Nivel scăzut 
> 16 min. > 6 1 Defect al gândirii 
logice 


Dacă subiectul întâlnește dificultăţi în rezolvarea acestor însărci- 
nări, înseamnă că el analizează greu materialul cifrat, nu vede în el 
legităţile ascunse. Ca urmare, gândirea logică în matematică este slab 
dezvoltată. 

Test la viteza gândirii 


Scopul. Testul permite evaluarea vitezei decurgerii proceselor de 
gândire prin metoda completării cuvintelor cu litere omise. 

Instrucţiunea. Subiectului experimental i se propune să complete- 
ze cuvintele cu literele omise. Experimentatorul fixează timpul nece- 
sar pentru fiecare rând. 


Material: 

r-nd n-t-ră c-r-on s-a-ă p-a-e-ă 
c-nt c-p-l b-l-on s-i-lă b-e-t-m 
v-ră d-r-re s-f-et s-a-e b-î-d-ţe 
m-re c-l-lă c-l-u-ă s-n-t s-l-a-e 
s-ns l-m-tă p-r-ect s-a-e c-ă-i-e 
c-să b-n-că h-p-oză s-n-t ch-b-i-uri 
p-ne v-p-r f-u-iu s-r-i p-ă-a-ă 
n-rv h-r-a I-m-aj s-o-t c-r-b-e 
s-pă m-n-e r-f-ex c-c-n m-r-ş-e 
m-ră s-c-u b-r-j ț-a-ă a-b-nă 


Prelucrarea rezultatelor obţinute: Rezultatele experimentului se 
fixează în tabel. 


Timpul necesar 
pentru completarea 
cuvintelor 


Cuvintele dificile pentru 


Numărul rândului ; i 
subiectul experimental 


Interpretarea rezultatelor testului. Indicatorul viteza de gândire 
ŞI, în acelaşi timp, indicatorul mobilităţii proceselor nervoase favori- 
zează numărul de cuvinte întocmite: mai puţin de 20 de cuvinte — nivel 
scăzut al vitezei de gândire; 21-30 de cuvinte — nivel mediu al vitezei 

de gândire; 31 de cuvinte şi mai mult — nivel înalt al vitezei de gândire. 
Apoi rezultatele experimentului se analizează și studenţii formulează 
concluzii. 


Metodica „Formarea analogiilor compuse” 


Scopul: examinarea gândirii verbal-logice, stabilirea nivelului de 
înțelegere a raporturilor logice compuse şi de exprimare a legăturilor 
abstracte. 

Timpul-limită: 3 minute. 

Descrierea: metodica este compusă din 20 de perechi de cuvinte — 
însărcinări logice, pe care subiectul trebuie să le rezolve. 

Sarcina lui constă în a determina care dintre cele 6 tipuri de relaţii 
logice este prezentă în fiecare pereche de cuvinte. În acest sens o să-i 
ajute tabelul „Cifrul”, în care sunt prezentate modelele tipurilor de 
relaţii folosite şi însemnarea lor prin litere: A, B, C, D, E, F. 

Subiectul trebuie să determine relaţia dintre cuvintele din pereche, 
apoi să găsească „analogia”, deci să aleagă din tabelul „Cifrul” pere- 
chea de cuvinte cu aceeaşi relaţie logică, iar după aceasta să însemne 
în rândul de litere (A, B, C, D, E, F) pe cea care corespunde analogiei 
găsite în tabel. 

Materiale: fişa de lucru cu cuvinte, procesul-verbal de înregistrare 
a rezultatelor, pix. 

Instrucţiunea: „În foaia de răspuns aveţi 20 de perechi formate 
din cuvinte, care se găsesc într-o anumită relaţie logică între ele. În 
dreptul fiecărei perechi sunt înscrise 6 litere, care semnifică 6 tipuri de 
relaţii logice. Toate tipurile de relaţii logice şi literele corespunzătoare 
lor sunt prezentate în tabelul „Cifrul”. 

Iniţial, este necesar să determinaţi relația dintre cuvintele din fie- 
care pereche. Apoi să alegeţi perechea de cuvinte cea mai apropiată 
de relație după analogie (asociaţie). În tabelul „Cifrul”, din rândul de 
litere însemnați aceea litera care corespunde analogei găsite în tabel”. 

Timpul-limită: 3 minute 

Cifrul 

A. Pasare - stol 

B. zmeură - boabă 

C. mare - ocean 

D. lumină - întuneric 
E. otrăvire - moarte 
F. duşman - adversar 


Material: 

1. Frică - fugă ABCDEF 
2. Psihologie - ştiinţă ABCDEF 
3. Corect - adevărat ABCDEF 
4. Strat - gradină ABCDEF 
5. Pereche - doi ABCDEF 
6. Cuvânt - frază ABCDEF 
7. Vioiciune - indolență (moliciune) ABCDEF 
8. Libertate — independență ABCDEF 
9. Ţară - oraş ABCDEF 
10. Laudă - mustrare ABCDEF 
11. Răzbunare - incendiere ABCDEF 
12. Zece - număr ABCDEF 
13. Chibzuinţă - zgârcenie ABCDEF 
14. Capitol - roman ABCDEF 
15. Repaus - mişcare ABCDEF 
16. Vitejie - eroism ABCDEF 
17. Răcoare - ger ABCDEF 
18. Minciună - încredere ABCDEF 
19. Cântare - artă ABCDEF 
20. Bucurie - jale ABCDEF 


Aprecierea rezultatelor: 


Calificativul mai jos lab 
de mediu| 5°? 
Nota 9 8 7] 6 | 5 |4|3 |2|l 

Nr. de răspun- 


suri corecte 


înalt mediu 


Analiza rezultatelor: dacă subiectul examinat a rezolvat corect, 
fără eforturi, toate însărcinările şi a modificat logic toate confruntările, 

ne permitem să facem concluzia că este capabil să înţeleagă abstrac- 
tizarea şi legăturile logice complicate dintre cuvinte. 

Dacă subiectul înţelege cu greu instrucţiunea şi face greşeli în 
confruntare (numai după analiza detaliată a erorilor şi judecăților), 
se poate emite o concluzie despre „deplasarea” raţionamentelor, ex- 
tinderea gândirii, judecăţile nelogice, distribuire, caracterul confuz 
al gândurilor pe fondul înţelegerii legăturilor logice, despre înțelege- 
rea falsă a analogiilor legăturilor logice. 


Testul de imaginaţie (combinarea literelor A, B, C, D) 


Testul evaluează capacitatea de combinare şi invenţie a omului. 

Instrucţiune: Se utilizează următoarele litere: A, B, C, D. Cu 
aceste litere subiecţii trebuie să facă toate permutările posibile, adi- 
că să facă cât mai multe combinaţii din aceste litere. Examinato- 
rul scrie pe tablă literele menţionate (A, B, C, D), apoi se adresea- 
ză subiecţilor „Aici sunt patru litere. Din aceste litere faceţi atâtea 
combinaţii câte puteţi. Totdeauna să folosiţi toate literele. O literă să 
nu o puneţi decât o singură dată în combinaţie. Alte litere, în afară 
de acestea pe care vi le-am dat, nu aveţi voie să folosiţi”. Timpul este 
limitat la 2 minute. 

Interpretare: Cota este reprezentată prin totalul combinațiilor 
corect construite. Prima formă este dată ca exemplu și nu se cal- 
culează (A, B, C, D). În total sunt 23 de permutări posibile (fără 
combinația A, B, C, D). 


Etalonul 
nivel scăzut nivel mediu nivel înalt 
Vârsta 
25 50 75 
17 ani 9 11 14 
18 ani şi peste 11 13 15 


Dacă, de exemplu, un subiect experimental de 18 ani execută mai 
puțin de 11 permutări, se plasează în quartilul inferior, dacă execută 15 
sau mai multe, se plasează în quartilul superior. 

Testul Torrance privind gândirea creativă 


Subtestul lui Torrance (figural) este o metodă de măsurare canti- 
tativă şi calitativă, bazată pe culegerea de răspunsuri de la persoanele 
evaluate. Acest subtest evaluează creativitatea pe baza reacţiilor sub 
formă de desen. 

Pentru fiecare din cele 2 ipostaze au fost elaborate forme alterna- 
tive, astfel încât testele Torrance sunt distribuite în 4 forme: forme 
figurale A şi B; forme verbale A și B. 

Descrierea testului. Evaluarea creativităţii se bazează pe 5 factori 
ai acesteia: fluiditatea, originalitatea, elaborarea, abstractizarea se- 
mantică şi rezistenţa la închidere prematură. La acești 5 factori au mai 
fost adăugate 13 trăsături de personalitate numite „trăsături creative”. 
Testele Torrance se administrează începând de la 6 până la 20 de ani, 
individual sau în grup. 

Administrarea testului figural. Se împarte proba subiecţilor, pre- 
cizându-se să nu se deschidă caietul până nu sunt date instrucțiunile. 
Având în vedere diferenţele de vârstă la care se poate aplica testul, este 
admis să se adapteze instructajul în funcţie de vârstă. 

Instrucţiuni specifice: „În acest caiet se găsesc mai multe desene 
care pot fi completate. Vă dăm posibilitatea să vă folosiţi imaginaţia 
adăugând desenelor deja existente tot ce vă trece prin gând pentru a 
face desenele să fie cât mai neobişnuite şi mai interesante. După ce 
ați desenat prima idee, completaţi-o cu altele pentru a face o poveste 
cât mai interesantă cu putință. Timpul de lucru cu fiecare din cele trei 
activități este limitat, aşa ca utilizați-l cât mai fructuos. Lucraţi repe- 
de, dar nu superficial! Daca aveți întrebări, nelămuriri, vă rog să le 
spuneţi acum, înainte de a începe lucrul”. 

Completarea desenului. Instrucţiune: „Adăugând linii la figurile 
incomplete de mai jos şi la cele de pe pagina următoare, puteţi schiţa 
câteva obiecte sau desene. Încercaţi din nou sa va gândiţi la lucruri la 
care nimeni altcineva nu s-ar mai gândi. Faceţi povestea dvs. cât mai 
completă şi mai interesantă cu putință, adăugând noi construcţii în 
jurul primei idei ce vă vine în minte. Elaboraţi un titlu original pentru 
fiecare din desenele dvs. şi scrieți-l sub acestea. 

Veţi începe completarea şi vă veți opri din lucru atunci când vi se 
va cere. Nu este obligatoriu să completaţi toate desenele. Aveţi timp 
suficient să faceţi cât mai multe desene. Timp de lucru: 10 minute”. 


LIMBAJUL 
Formarea noţiunilor 


Scopul testului. Evaluarea procesului de comparare a noţiunilor 
de către studenți (evidenţierea semnelor esenţiale ori neesenţiale în 
calitate de trăsături ale asemănărilor și deosebirilor). 

Scale: operaţiile de comparație, analiză şi sinteză 

Instrucţiune. Experimentatorul citeşte perechi de cuvinte şi pro- 
pune subiectului experimental să le compare, adică să indice trăsătu- 
rile lor asemănătoare şi distinctive. Subiectul experimental trebuie să 
găsească un număr cât mai mare de asemenea trăsături. Toate răspun- 
surile se înregistrează pe deplin în procesul-verbal; inițial — descrierea 
asemănărilor și apoi — diferenţele. 

Material. Perechi de noțiuni. 


O 
IZA 
= 


. Dimineaţă - seară 

. Măr - cireşe 

. Vacă - cal 

Leu - câine 

. Pilot - şofer 

. Cioară - vrabie 

. Patine - schiuri 

. Lapte - apă 

9. Tramvai - autobuz 
10. Aur - argint 

11. Râu - lac 

12. Sanie - cart 

13. Bicicletă - motocicletă 
14 Vrabie - găină 

15. Câine - pisică 

16. Stejar - mesteacăn 
17. Cioară - peşte 

18. Poveste - cântec 
19. Leu - tigru 

20. Imagine - portret 

21. Tren - avion 
22. Cal - călăreț 
23. Înşelăciune - eroare 
24. Pisică - mere 


25. Cizmă - creion 


26. Foame — sete. 

Interpretarea rezultatelor. Se calculează numărul de semne ce 
marchează asemănările şi deosebirile obiectelor comparate, se de- 
termină dependența calității comparării de nivelul cunoştinţelor și se 
completează tabelul. Dacă numărul de calităţi asemănătoare şi distinc- 
tive este mai mare de 20, procesul comparării convenţional se apreci- 
ază cu 5 puncte, dacă numărul acestor trăsături atinge 10-15 unităţi, 
compararea se notează cu 4 puncte, mai puţin de 10 — cu 3 puncte, mai 
puţin de 5 — cu 2 puncte. Apoi rezultatele experimentului se analizea- 
ză şi studenții formulează concluzii. 


Componenţii | Asemă- | Se referă | Deosebi- |Deose-  |Se referă | Punc- 
identici şi nările |la aceeași |rile după |birile la diferite |te 
asemănările |funcţio- |clasă-— la |mărime, |funcțio- |noţiuni 
după mări-  |nale aceleaşi  |culoare, |nale de gen 
me, culoare, noţiuni de | formă 
formă gen 

ATENŢIA 


Exerciţii practice. Pentru rezolvarea sarcinilor se oferă timp limitat. 


1. Găsiţi greșeala. 


Can you find the 
the mistake? 


123456789 

2. În această imagine, printre toți aceşti elefanţi s-a strecurat un 
urs. Unde se află? 


Experții spun că atunci când reuşeşti să-ți dai seama despre ce este 
vorba în imaginea de mai sus, în mai puţin de 5 secunde, înseamnă că 
eşti artist sau designer. Daca îţi ia mai puţin de 1 minut, ai avut parte 

de o zi bună. Totuşi, în cazul în care durează mai mult de 3 minute să 
realizezi ce e în imagine, eşti în mod evident obosit şi ar trebui să iei o 
pauză de lucru. Ţie cât timp ţi-a luat? 

4. Găsiţi un iepure în imagine. 


6. Găsiţi 15 deosebiri în următoarele imagini. 

8. Găsiţi 8 deosebiri între următo arele imagini. 


ANNO: 


A 
C D 


NIN SIS (AEN 
X 


Zg 


a SE 
AN 


SI) 


$ 


! I 

10.Găsiţi toate pătratele din imagine. 


11.Găsiţi toate triunghiurile din imagine. 

12.Găsiţi cuvintele „numele tău” din imaginea de mai jos. 


RADGTRUINKRGEMAGDRUI 
RAUGRIGORZTEIAROXAQRR 
FILIWERRIUTW ANDREQURY 
REQNUMELETAURTEWOQW 
ALEXZYTREPOQANQWEPPO 
QWQETATIADRIVQWEPTAU 
AWEUATELEMUNGTELENQ 

TREOIQWENJLKNMIHWQR 

NUMELETAUTREOLJQEWQR 


13.Găsiţi gaura pentru cheia din imagine. 


zagadky.com 


HAHHA: 


S 
ho 

14.Care fier de călcat este conectat? 


15.Găsiţi ieşirea din labirint. 

16. Tabelele de tipul celor ale lui Schulte. Găsiţi numerele de la 1 
până la 25, de la 1 până la 99. 


11 23 20 14/18 | 7 [24 21 
2 EEREN GRAN | E — ENEE 
17|19 13| |22| 1 |10; 9!6 
LALIE 16| 5 8 2011 


— aa 


6/24 4 23 4 |25| 3 l15 


2/8 19 13 1712. 2 


6|1| 18 22 14 


12110 15| 3 |25 
a HEER i Eis 


iea sp 


10 21 8 11/24 
9 | l4 171917 


A EA a 


Timpul 1: 
Timpul 2: 
Timpul 3: 
Timpul 4: 
Timpul 5: 

Tehnica de examinare a atenţiei Touluse-Pieron 


Testul Touluse-Pieron se aplică de la 7 ani până la vârsta adultă 
pentru a evalua productivitatea şi stabilitatea atenţiei. Testul mai ofe- 
ră informație despre nivelul de dezvoltare a concentrării atenției şi 
comutării atenției voluntare. Se poate aplica individual şi în grup. 


Instrucţiunea: „Fiecare dintre voi a primit câte o foaie de hârtie. 
Nu veţi întoarce aceste foi decât atunci când vă voi spune eu. 

Când veţi întoarce foile, veţi vedea că ele au aspectul acesta (exa- 
minatorul arată una dintre foi): o pagină cu pătratele mici, care au 
nişte liniuţe orientate în diferite direcții, ceea ce face ca fiecare pătrat 
să fie deosebit de celelalte. 

Deasupra pătrăţelelor, în jumătatea superioară a foii, veţi vedea 4 
pătrate mai mari. Când vă voi spune să întoarceți foile, va trebui să 
priviţi cu atenţie cele 4 pătrate mari. Apoi veţi cerceta fiecare rând 
de pătrăţele, începând de la stânga spre dreapta şi veţi tăia (bara) cu 
creionul toate pătrăţelele care au liniuţe orientate în aceeaşi poziție 
ca şi la pătratele mari. Când vă voi spune, vă veţi opri din lucru şi 
veţi pune o bară la ultimul pătrăţel la care aţi ajuns”. 

După comanda de execuţie a sarcinii, subiecții vor fi lăsaţi timp 
de 4 minute să lucreze, după care sunt rugaţi să aşeze toate creioa- 
nele pe masă. 

Protocol 


o dabaophaoipocobacapatp 
aepnopbadYpobotipadpabana 
opboddoponbacvavbatbannh 
gbapatpbvacpbooduidanebi 
papbaovobpbonabaopbpadop 
bpavhpoanhacnacepvapbpdA 
ovbapodppnopbabâpaoanreba 
Qz0pnqepaJVDopantoobarp 
dbabpivdobaoceeqbanradidd 
dinocovappaduiaa-puad-a-aap 
cpboonhacdodooatbapbacau 
vaorooodpogiqopd dap og a 
qogaoddopouqogpdaodà douq 
pabgononpriande»aoeviddp 
bopiobpdbacnbannbatapnpd 
vaobacpbooidudpaonuopbac 
divabpatopbarnbannodd-a-o 
pianpbanbpatpoaopbuvabdi 
bodtudatagbanhopbawav-ab-a 
ovapbanpodpbopvoboamepbda 


Interpretare: Cotarea se face prin numărarea pătratelor exact mar- 
cate. De figurile marcate greşit, precum şi de cele omise nu se va ţine 


cont. 


Dacă subiectul în vârstă de 17 ani a barat corect 105 figuri, uitându- 


ne la etalon vedem că el cade în decilul 2, deoarece a barat mai mult 
de 100 de figuri, sau, exprimându-ne în quartile, în quartilul inferior, 


deoarece a barat mai puțin de 114 figuri. 

Dacă subiectul a barat corect 190 de figuri, cade în decilul 10 (cen- 
tilul 100), deoarece a barat mai mult de 186 de figuri, iar exprimându- 
ne în quartile — în quartilul superior. 


Etalonul 
Vârsta Centile 
10 | 20 | 25 | 30 | 40 | 50 | 60 | 70 | 75 |80 | 90 
17 ani şi | 100 |110| 114 | 115 | 128 | 134 |141 | 151 | 165 |171|186 
peste 

